
Pirmas skyrius 


Kaip susirasti vyrą 


$ Svarbiausia nepamiršti, kaip man gyvenime pasisekė, 
mąstė mma Ramotsvė: sekėsi visą laiką, o labiausiai dabar, 
kai sėdžiu verandoje prie savo namo Zebrų plente ir žvel- 
giu į aukštą Botsvanos dangų, tokį plyną, kad jo mėlynė 
atrodo kone balta. Juk jai, Prešijozai Ramotsvei, priklauso 
vienintelė Botsvanoje seklių agentūra — „Pirmoji moterų 
seklių agentūra“, kol kas sėkmingai tesinti kadaise duotą 
pažadą nenuvilti nė vieno kliento, nors kai kuriems klien- 
tams, tiesą pasakius, kad ir ką pasiūlysi, vis tiek viskas bus 
negerai. Be to, ji peržengė trisdešimtmetį ir jau artėja prie 
keturiasdešimties, o tai, jos manymu, pats geriausias gy- 
venimo laikotarpis; štai jos namas Zebrų plente, štai du 
našlaičiai vaikai, berniukas ir mergaitė, pripildantys namą 
šnekų ir gyvybės. Tai vis geri dalykai, kuriais kiekvienas 
būtų patenkintas. Turint visa tai, galima ramiai pareikšti, 
jog gyvenime daugiau nieko nė nereikia. 

O juk ji turi dar daugiau. Nelabai seniai mma Ramot- 
svė susižadėjo su ponu J. L. B. Matekoniu, „Tlokvengo ke- 
lio greitųjų automobilių“ garažo savininku, visų pripažin- 
tu geriausiu Botsvanos mechaniku, geraširdžiu ir romiu 
žmogumi. Mma Ramotsvė kadaise jau buvo ištekėjusi, be 
galo nesėkmingai. Notė Mokotis, dabita džiazo trimitinin- 
kas, nepatyrusiai merginai buvo tikras svajonių princas, 
bet žmonai gana greitai tapo košmaru. Jai kasdien tekdavo 
patirti nesibaigiantį jo žiaurumą ir nuolatines skriaudas, o 
kai po nerimastingo nėštumo gimęs mažulytis neišnešiotas 
kūdikis, pagyvenęs vos kelias valandas, mirė ant jos rankų, 
Notės nebuvo greta, jis gėrė kažin kur su draugužiais. Net 
neatėjo atsisveikinti su tuo žmogelyčiu, kuris jai buvo toks 
svarbus, o jam beveik nieko nereiškė. Galiausiai mma Ra- 
motsvė paliko Notę ir niekada gyvenime nepamirš, kaip 
jos tėvas Obedas Ramotsvė, kurį ji iki šiol vadina tėčiu, 
priėmė dukterį atgal į namus, nė žodžio neprataręs apie 
jos vyrą, nė kartelio nepareiškęs: „Ar aš nesakiau, kad taip 
bus“. Tada ji ir nusprendė daugiau nebetekėti, nebent — 
nors tai tikriausiai neįmanoma — sutiktų vyrą, vertą jos 
velionio tėčio atminimo: puikaus, visų gerbiamo žmogaus, 
viską išmaniusio apie galvijus ir senąsias Botsvanos elgesio 
tradicijas. 

Suprantama, mma Ramotsvei daug kas piršosi. Senas 
jos draugas Hektoras Lepodizė ne kartą prašė tekėti už jo, 
ir nors ji visad atsisakydavo, jis išklausydavo atsakymą ne- 
įsižeisdamas, kaip dera jo padėties vyrui (Hektoras Lepodi- 
zė buvo garsaus genties vado pusbrolis). Gal jis taptų visai 
neblogu vyru, tik, deja, kaip žmogus buvo labai nuobodus, 


ir mma Ramotsvė, net labiausiai stengdamasi, jo draugijo- 
je netrukus užsnūsdavo. Būtų labai sunku su tokiu vyrų; 
reiktų nuolat miegoti, o mma Ramotsvei, atvirai pasakius, 
gyvenimas atrodė pernelyg įdomus, kad jį visą prasnaus- 
tum. Kaskart, pamačiusi Hektorą Lepodizę važiuojantį pro 
šalį savo didžiuliu žaliu automobiliu arba einantį į paštą 
pasiimti laiškų, ji prisimindavo tą kartą, kai jis ją nusive- 
dė pietauti į „Prezidento“ viešbutį, o ji prie stalo užmigo 
net nebaigusi valgyti. Vargu ar kas nors yra vartojęs posakį 
„miegoti su vyriškiu“ šia prasme, pagalvojo mma Ramot- 
svė. Atsiminė, kaip tąsyk staiga nubudo, krūptelėjo kėdėje 
ir pamatė, jog Hektoras spokso į ją truputį pavandenijusio- 
mis akimis, toliau monotonišku balsu pasakodamas apie 
vienas dažnai gendančias savo fabriko stakles. 

— Rifliuotą skardą ne taip lengva apdirbti, - kalbėjo 
jis. - Reikia labai sudėtingų staklių, kad skardai suteiktum 
tokią formą. Ar jūs tai žinojote, mma Ramotsve? Ar žino- 
jote, kodėl rifliuota skarda yra būtent tokios formos? 

Mma Ramotsvė niekada anksčiau nebuvo apie tai pa- 
galvojusi. Rifliuotą skardą žmonės naudoja stogams deng- 
ti: gal dėl to, kad jos grioveliai labai parankūs lietaus van- 
deniui nubėgti? Bet kam to reikia tokioje sausringoje ša- 
lyje, kaip Botsvana? Ji pagalvojo, kad veikiausiai bus dar 
kokia nors priežastis, nors iš karto nepajėgė jos sugalvoti. 
Tačiau vien pradėjusi mąstyti apie skardą, vėl apsnūdo ir 
tik iš paskutinių jėgų laikėsi neužsimerkusi. 

Ne, Hektoras Lepodizė, aišku, garbingas Žmogus, bet 
labai jau nuobodus. Jam reikėtų susirasti nuobodžią mo- 
terį, panašią į karvę —- šalyje tokių moterų galybė, jos van- 


gios, niekam pernelyg neįdomios, — ir ją vesti. Bet blo- 
giausia, kad nuobodūs vyriškiai retai domisi tokiomis pat 
nuobodžiomis moterimis, jie vis įsižiūri tokias, kaip mma 
Ramotsvė. Tai apskritai visų žmonių bėda: jie amžinai ti- 
kisi balažin ko. Mma Ramotsvė su šypsena prisiminė jau- 
nystėje turėjusi labai aukšto ūgio draugę, kurią įsimylėjo 
visiškas neūžauga. Tas neūžauga žvelgdavo į mylimosios 
veidą beveik jai nuo juosmens, o ji prisimerkusi mėginda- 
vo įžiūrėti jį, įveikti juodu skiriantį atstumą. Tas skirtumas 
galėjo būti koks tūkstantis mylių ar daugiau, ištisas Kala- 
haris, bet neūžauga to niekaip nesuvokė ir tik tada nenoro- 
mis, skaudama širdim pasitraukė, kai aukštaūgės merginos 
toks pats aukštaūgis brolis pasilenkė, pažvelgė jam tiesiai 
į akis ir įsakė daugiau niekada nebežiūrėti į jo seserį net 
iš tolo, antraip jį galinčios ištikti siaubingos, žodžiais ne- 
nusakomos baisybės. Mma Ramotsvei, žinoma, buvo gaila 
neūžaugos, nes ji niekaip nesugebėjo niekinti kitų žmonių 
jausmų: aišku, jis turėjo pats susivokti, kokio neįmanomo 
dalyko siekia, bet juk žmonės to niekuomet nesupranta. 
Ponas J. L. B. Matekonis irgi labai geras žmogus, bet jo, 
kitaip negu Hektoro Lepodizės, nieku gyvu nepavadintum 
nuobodžiu. Tai yra nepasakytum, kad jis kelia neramų jau- 
dulį, kaip kadaise Notė Mokotis: tiesiog su juo jauku būti 
kartu. Su ponu J. L. B. Matekoniu galima sėdėti valandų 
valandas, per tą laiką jis nepasakys nieko reikšmingo, bet 
ir nieko nuobodaus. Na taip, jis itin dažnai kalba apie au- 
tomobilius, kaip beveik visi vyrai, bet užtat tai, ką apie juos 
pasakoja, daug įdomiau už tai, ką paprastai sako kiti. Ponas 
J. L. B. Matekonis tvirtina, kad automobiliai, kaip žmonės, 

jis gali daug papasakoti apie jo savininką. 

— Automobiliai kalba apie žmones, - kartą paaiškino 
jis. — Jie pasakys viską, ko reikia. 

Mma Ramotsvei toks pasakymas pasirodė keistokas, 
bet ponas J. L. B. Matekonis netruko įrodyti esąs teisus, 
pateikdamas keletą aiškių pavyzdžių. Ar ji, pavyzdžiui, yra 
kada mačiusi, kaip atrodo pono Motobedžio Palačio auto- 
mobilio vidus? Jis pats labai netvarkingas žmogus, kakla- 
raištis amžinai persisukęs, o marškiniai išsipešę iš kelnių. 
Nenuostabu, kad ir automobilyje viešpatauja netvarka, iš 
po valdymo skydo styro neprijungti laidai, o po vairuotojo 
sėdyne žioji skylė: važiuojant į automobilį kamuoliais virs- 
ta dulkės, viską nuklojančios rudu sluoksniu. Arba ta baugi 
medicinos sesuo iš Princesės Marinos ligoninės, neseniai 
viešai pažeminusi garsų politiką, visų akivaizdoje užpylusi 
jį klausimais apie medicinos seserims mokamų atlyginimų 
dydį, į kuriuos šis nepajėgė atsakyti? Kaip ir buvo galima 
tikėtis, jos automobilis steriliai švarus ir vos vos atsiduoda 
antiseptikais. Jei mma Ramotsvė nori, jis galėtų pateikti ir 
daugiau pavyzdžių, bet ši jau suprato, kas norėta pasakyti, 
ir supratingai linktelėjo galva. 

Juodu suartino baltasis mma Ramotsvės furgonėlis. 
Dar prieš nugabendama jį taisyti į „Tlokvengo kelio grei- 
tųjų automobilių“ garažą mma Ramotsvė pažinojo poną 
J. L. B. Matekonį — tykų vyriškį, kuris vienas gyvena savo 
name prie senojo Botsvanos karo pajėgų klubo. Keliskart 
buvo pasvarsčiusi, kodėl jis vienišas, nes Botsvanoje tai ne- 
įprasta, bet prisimindavo jį nelabai dažnai iki pat tos die- 

nos, kai jis, atlikęs furgonėlio techninę apžiūrą, užkalbino 
ją ir įspėjo, kad padangos darosi nebepatikimos. Nuo to 
laiko ji įprato kartkarčiais užsukti į garažą pasikalbėti apie 
dienos įvykius ir išgerti arbatos, kurią jis virdavo ant senos 
viryklėlės, stovinčios darbo kabineto kampe. 

Paskui išaušo ta nepaprasta diena, kai mažasis bal- 
tasis furgonėlis užspringo ir nebeužsivedė, o ponas 
J. L. B. Matekonis visą popietę praleido Zebrų plente, jos 
namų kieme, išsidėliojęs prieš akis į gal kokį šimtą detalių 
išrankiotą furgonėlio variklį, apnuogintą automobilio širdį. 
Jis viską vėl surinko, sutemus užėjo į namus ir jiedu susėdo 
verandoje. Jis jai pasipiršo, ji sutiko beveik negalvodama, 
nes suprato, kad jis toks pat geras žmogus, kaip jos tėvas, 
ir kad jiedu drauge bus laimingi. 

Mma Ramotsvė nebuvo pasirengusi tam, kad ponas 
J. L. B. Matekonis susirgs, tai yra kad susirgs būtent šitaip. 
Jei liga būtų paveikusi kūną, tikriausiai būtų buvę lengviau, 
bet dabar paliego pono J. L. B. Matekonio siela: kartais im- 
davo atrodyti, kad žmogus, kurį ji kadaise pažinojo, tie- 
siog pasitraukė iš šio kūno ir išėjo kitur. Dėkui mma Silvijai 
Potokvanei, našlaičių prieglaudos direktorei, bei vaistams, 
kuriuos išrašė daktaras Mofatas, liepęs mma Potokvanei 
prižiūrėti, kad ponas J. L. B. Matekonis juos gertų: dabar 
jis vėl toks, kaip anksčiau. Išnyko nuolatinis slegiantis liū- 
desys, įkyrios mintys apie praradimus, abejingumas; ponas 
J. L. B. Matekonis vėl pradėjo šypsotis ir susidomėjo savo 
verslu, kurį buvo taip netikėtai apleidęs. 

Suprantama, sirgdamas jis nepajėgė vadovauti gara- 
Žui: tuo užsiėmė mma Makutsi, mma Ramotsvės padėjėja. 

Mma Makutsi garaže padarė stebuklą. Ji ne tik iš esmės 
perauklėjo tinginius pameistrius, kurių apsileidimas kėlė 
ponui J. L. B. Matekoniui daug sielvarto (vienas pameistrys 
kartą net mėgino trinktelėti į variklį kūju), bet ir priviliojo 
į garažą labai daug naujų klientų. Ėmė rastis vis daugiau 
moterų, turinčių savus automobilius, ir jos labai džiaugėsi 
galimybe juos taisyti garaže, kurio direktorė moteris. Kai 
mma Makutsi pradėjo vadovauti garažui, ji ne kažin ką iš- 
manė apie variklius, bet netruko išmokti ir dabar jau galė- 
jo apžiūrėti ir pataisyti beveik visus populiariausių markių 
automobilius, žinoma, ne pačius moderniausius ir be tų 
įnoringų prietaisėlių, kurių mėgsta į automobilius prikai- 
šioti vokiečių gamintojai, stengdamiesi sutrikdyti visų kitų 
šalių mechanikus. 

— Kaip mes jai atsidėkosime? - paklausė mma Ramot- 
svė. — Ji atidavė garažui tiek jėgų, o dabar, kai tu sugrįžai, 
vėl taps garažo direktoriaus pavaduotoja ir seklės pava- 
duotoja. Jai bus sunku. 

Ponas J. L. B. Matekonis suraukė kaktą. 

— Nenorėčiau jos skaudinti, - atsakė jis. - Tu teisi, ji 
dirbo labai daug. Matau iš apskaitos knygų. Viskas sutvar- 
kyta. Sąskaitos sumokėtos, kvitai ir važtaraščiai sunume- 
ruoti. Net garažo grindys švaresnės ir apskritai visur nebe 
tiek daug tepalų. 

— Ir vis dėlto jos gyvenimas nekoks, - garsiai svarstė 
mma Ramotsvė. - Ji tebegyvena tame savo kambarėlyje 
Senajame Naledyje kartu su sergančiu broliu. Aš negaliu 
jai labai daug mokėti. Ji neturi vyro, kuris ja pasirūpintų. 
O juk yra verta ko nors geresnio. 

Ponas J. L. B. Matekonis sutiko. Jis mielai jai padės, 
paliks ir toliau dirbti „Tlokvengo kelio greitųjų automobi- 
lių“ garažo direktoriaus pavaduotoja, bet daugiau ką nors 
sunku būtų sugalvoti. Na ir, žinoma, ieškoti jai vyro tai jau 
tikrai ne jo reikalas. Juk jis pats vyriškis, iš kur jam supras- 
ti netekėjusių merginų gyvenimo problemas? Tai moterų 
darbas, manė jis — padėti draugėms susipažinti su įvairiais 
žmonėmis. Nejau mma Ramotsvė negalėtų jai patarti, ko- 
kios taktikos geriausia laikytis panašiais atvejais? Mma 
Ramotsvę visi mėgsta, ji turi daug draugų ir gerbėjų. Gal 
ir mma Makutsi galėtų iš jos ko nors pasimokyti, kad susi- 
rastų vyrą? Juk mma Ramotsvei nebūtų sunku jai patarti? 

Mma Ramotsvė nebuvo tuo įsitikinusi. 

— Reikia labai atsargiai kalbėti apie tokius dalykus, — 
įspėjo ji poną J. L. B. Matekonį. - Žmonėms nepatinka, 
kai jiems sakai, kad jie ko nors neišmano. Ypač tokiems, 
kaip mma Makutsi, kuri yra gavusi devyniasdešimt sep- 
tynių balų įvertinimą, ar ką panašaus. Negalima tokiam 
žmogui pareikšti, kad jis neišmano paprasčiausių dalykų, 
pavyzdžiui, kaip susirasti vyrą. 

— Devyniasdešimt septyni procentai čia niekuo dėti, — 
atsakė ponas J. L. B. Matekonis. - Už raštvedybą kartais 
galima gauti net šimto procentų įvertinimą, bet tai nereiš- 
kia, kad jau moki elgtis su vyrais. Ištekėti už vyro yra ne tas 
pats, kas išmanyti raštvedybą. Toli gražu ne tas pats. 

Išgirdusi minint ištekėjimą, mma Ramotsvė panoro su- 
žinoti, kada tuoksis jie patys; jau buvo besižiojanti paklaus- 
ti, bet laiku nutilo. Daktaras Mofatas jai buvo paaiškinęs, 
kaip svarbu saugoti poną J. L. B. Matekonį nuo per didelio 

streso, tai kas, kad jis jau beveik atsigavo po depresijos. Be 
abejo, klausimai apie numatomą vestuvių datą jam sukeltų 
didelį stresą, todėl ji nieko nepasakė, netgi sutiko — ir vėl 
siekdama išvengti streso — kada nors greitai pasikalbėti su 
mma Makutsi, pasiaiškinti, gal pavyktų keliais tinkamais 
patarimais pagelbėti jai ieškoti būsimo vyro. 


Kai ponas J. L. B. Matekonis sirgo, „Pirmoji moterų seklių 
agentūra“ buvo perkelta į „Tlokvengo kelio greitųjų auto- 
mobilių“ administracijos pastato galinį kambarį. Pasiro- 
dė, kad tai vykęs sprendimas: sėdint kitoje pastato pusėje 
buvo nesunku prižiūrėti garažo darbą, o agentūros klientai 
turėjo atskirą įėjimą. Be to, naudos abiem įmonėms buvo 
ir daugiau. Kartais žmonės, atgabenę taisyti automobilius, 
prisimindavo, kad būtų neblogai ką nors išsiaiškinus - pa- 
vyzdžiui, apie vyro nuklydimus ar dingusį giminaitį, - o 
klientai, su reikalais atvažiavę į seklių agentūrą, sykiu pa- 
likdavo automobilius apžiūrai arba paprašydavo patikrinti 
stabdžius. 

Mma Ramotsvė ir mma Makutsi buvo taip pasistačiu- 
sios darbo stalus, kad panorėjusios galėjo pasikalbėti, bet 
neprivalėjo visą laiką spoksoti viena į kitą. Truputį pasu- 
kusi kėdę, mma Ramotsvė galėdavo nepersikreipusi ir ne- 
įtempusi kaklo kalbėtis su kitame kambario gale sėdinčia 
mma Makutsi, o ši, jei prireikdavo mma Ramotsvės ko 
nors paklausti, elgdavosi lygiai taip pat. 

Perskaičiusi, surūšiavusi ir susegusi į atitinkamus seg- 
tuvus tą dieną gautus keturis laiškus, mma Ramotsvė už- 

Paprastai ją gerdavo kiek vėliau, bet diena išaušo šilta, o 
geriausias, jos manymu, būdas kovoti su kaitra - puodelis 
arbatos ir „Močiutės“ džiūvėsis, gerai pamirkytas skystyje, 
kad būtų galima atsikąsti nenusilaužus dantų. 

— Mma Makutsi, - prakalbo mma Ramotsvė, kai padė- 
jėja ant jos stalo pastatė puodelį ką tik užplikytos raudono- 
sios arbatos, — ar jūs laiminga? | 

Mma Makutsi, kuri kaip tik ėjo atgal prie savo stalo, su- 
stingo kaip įkasta. 

— Kodėl klausiate, mma? - atsiliepė ji. - Kodėl manęs 
klausiate, ar aš laiminga? 

Nuo šito klausimo mma Makutsi liovėsi plakti širdis, 
nes ji kasdien būgštavo netekti darbo, o toks klausimas, jos 
manymu, gali reikšti tik viena: mėginimą pasiūlyti pasiieš- 
koti kitos vietos. Bet kitos vietos nėra, bent jau tokios, kaip 
ši. Čia ji dirba seklės padėjėja, o anksčiau laikinai ėjo — gal 
net dar dabar eina — garažo direktorės pareigas. Jei tektų 
ieškotis kitos darbo vietos, ten ji geriausiu atveju vėl virs- 
tų visiems pavaldžia tarnautoja, o blogiausiu — sekretorės 
padėjėja, visų pasiuntinuke. Ir atlyginimas niekur nebūtų 
toks geras, kaip čia, turint galvoje papildomą uždarbį už 
darbą garaže. 

— Gal prisėskite, mma? — toliau kalbėjo mma Ramot- 
svė. —- Abi ramiai išgersime arbatos ir jūs man papasakosi- 
te, laiminga esate ar ne. 

Mma Makutsi sugrįžo prie savo stalo. Suėmė puodelį, 
bet pajuto, kad ranka dreba, tad vėl jį pastatė atgal. Kodėl 


gyvenimas toks neteisingas? Kodėl visas geriausias darbo 

vietas amžinai užima gražios merginos, net jei jos gauna 
vos penkiasdešimties balų įvertinimą per baigiamuosius 
Botsvanos sekretorių kolegijos egzaminus, o ji, turėdama 
tokį gerą diplomą, susirado darbą per didžiausius vargus? 
Į tokį klausimą nėra ko atsakyti. Turbūt gyvenimas netei- 
singas iš esmės, bent jau merginai, gimusiai mma Makutsi 
iš Botsvanos šiaurės, iš Bobonongo, dukteriai žmogaus, 
kurio galvijai visad būdavo liesi. Atrodo, kad aplink vien 
neteisybės. 

— Aš labai laiminga, — sielvartingai tarė mma Makut- 
si. - Man taip patinka šis darbas. Nenoriu dirbti niekur 
kitur. 

Mma Ramotsvė nusijuokė. 

— Ak taip, darbas. Be abejo, jis jums patinka. Mes 
tai žinome. Ir esame labai jumis patenkinti. Ir ponas 
J. L. B. Matekonis, ir aš - mes abu jumis džiaugiamės. Jūs 
mums kaip dešinioji ranka. Visi tai žino. 

Mma Makutsi ne iš karto suprato, kad yra giriama, bet 
supratusi pajuto užplūdus palengvėjimą. Ji vėl paėmė ar- 
batos puodelį - dabar jau tvirta ranka — ir nugėrė didelį 
karšto raudono gėrimo gurkšnį. 

— Iš tikrųjų aš norėjau paklausti štai ko, - neatlyžo mma 
Ramotsvė, - ar jūs esate laiminga savo... savo viduje? Ar 
jūsų gyvenimas klostosi taip, kaip norėjote? 

Mma Makutsi truputį pagalvojo. 

— Net nežinau, kokio gyvenimo aš norėjau, - pasvars- 
Ččiusi atsakė ji. - Anksčiau maniau, kad norėčiau būti tur- 
tinga, bet dabar, kai iš arčiau pamačiau keletą turtuolių, jau 
nebesu dėl to tikra. 


17 


— Turtuoliai irgi tik žmonės, - atsiliepė mma Ramot- 
svė. - Dar nesu sutikusi turtingo žmogaus, kuris būtų ki- 
toks negu jūs arba aš. Turtas nedaro Žmogaus nei laimin- 
go, nei nelaimingo. 

Mma Makutsi linktelėjo galva. 

— Todėl dabar aš manau, kad laimė atsiranda iš kur nors 
kitur. Iš vidaus. 

— Iš vidaus? 

Mma Makutsi pasitaisė didžiulius akinius. Ji buvo karš- 
ta skaitytoja ir labai mėgo štai tokius rimtus pokalbius, ku- 
riuose galėdavo pacituoti įvairias įdomybes, perskaitytas 
senuose National Geographic arba Mail and Guardian 
numeriuose. 

— Laimės šaltinis yra galvoje, - toliau kalbėjo ji, įsijaus- 
dama į temą. - Jei galvoje pilna laimės, tai žmogus tikrai 
bus laimingas. Tai akivaizdi tiesa. 

— O širdis? — išdrįso pasiteirauti mma Ramotsvė. - Ne- 
jau širdis čia visai niekuo dėta? 

Stojo tyla. Mma Makutsi, nuleidusi akis, pirštu kažką 
paišė ant apdulkėjusio savo stalo kampo. 

— Širdis — tai vieta, kurioje gyvena meilė, — tyliai ištarė ji. 

Mma Ramotsvė giliai įkvėpė. 

— Arjūs nenorėtumėte turėti vyro, mma Makutsi? — at- 
sargiai paklausė ji. - Ar nebūtumėte laimingesnė, jei galė- 
tumėte pasikliauti vyro globa? - Ji patylėjo, o paskui pri- 
dūrė: — Tiktai paklausiau, ir viskas. 

Mma Makutsi pažvelgė į ją. Paskui nusiėmė akinius 
ir ėmė juos valyti nosinės krašteliu. Tai buvo jos mėgs- 
tamiausia nosinė — visa apsiūta nėriniais, - bet jau labai 

nudėvėta, nuskalbta ir nebeilgai laikys. Vis dėlto mma Ma- 
kutsi labai mėgo šią nosinę ir kai tik turės pinigų, nusipirks 
dar vieną lygiai tokią pat. 

— Aš norėčiau turėti vyrą, - atsakė ji. —- Bet gražių mer- 
ginų tiek daug. Tai jos visad susiranda vyrus. O man nieko 
nebelieka. 

— Bet jūs labai daili mergina, - tvirtai pareiškė mma Ra- 
motsvė. — Neabejoju, kad ne vienas vyriškis man pritartų. 

Mma Makutsi papurtė galvą. 

— Aš taip nemanau, mma, - tarė ji. - Nors jūs labai ma- 
loni, kad man tai sakote. 

— Gal jums verta pamėginti susirasti vyrą, - pasiūlė 
mma Ramotsvė. - Gal reikėtų kiek labiau pasistengti, jei 
vyrų aplink ne per daugiausia. Mėginkite jų paieškoti. 

— Kur? — paklausė mma Makutsi. - Kur tie vyrai, apie 
kuriuos jūs kalbate? 

Mma Ramotsvė mostelėjo ranka, rodydama į lauko du- 
ris ir už jų plytinčią visą Afriką. 

— Ten, - atsakė ji. - Ten galima rasti įvairių vyrų. Tik 
reikia jų paieškoti. 

— O kur būtent ieškoti? — neatlyžo mma Makutsi. 

— Mieste, - paaiškino mma Ramotsvė. — Per pietų per- 
trauką jų ten labai daug sėdi. Vyrų. Kiek tik nori. 

— Jie visi vedę, - tarė mma Makutsi. 

— Arba bare, - pasiūlė mma Ramotsvė, pati nujausda- 
ma, kad pokalbis pasisuko ne taip, kaip ji buvo planavusi. 

— Bet jūs juk pati žinote, kokie vyrai sėdi baruose, - at- 
siliepė mma Makutsi. - Baruose pilna vyrų, kurie tik ir ieš- 
ko pagedusių merginų. 

Mma Ramotsvei teko su tuo sutikti. Baruose pilna tokių 
vyrų, kaip Notė Mokotis ir jo bičiuliai, o tokio vyro ji nie- 
ku gyvu nelinkėtų mma Makutsi. Jau geriau likti vienišai, 
negu susidėti su žmogumi, kuris atneš tik nelaimes. 

— Jūs labai gera ir taip manimi rūpinatės, - po ku- 
rio laiko pasakė mma Makutsi.- Bet jums ir ponui 
J. L. B. Matekoniui neverta dėl manęs pernelyg jaudintis. 
Man visai gerai, ir jei kas nors pasaulyje yra man skirtas, 
tai aš jį tikrai sutiksiu. Ir tada viskas pasikeis. 

Mma Ramotsvė iškart pasinaudojo proga pabaigti po- 
kalbį. 

— Nė kiek neabejoju, kad esate teisi, - tarė ji. 

— Turbūt, - ištarė mma Makutsi. 

Mma Ramotsvė įsigilino į dokumentus, gulinčius ant 
jos stalo. Jai buvo liūdna matyti bejėgiškumą, kuris apim- 
davo jos padėjėją, vos tik pokalbis nukrypdavo į jos asme- 
ninį gyvenimą. O juk mma Makutsi neturi jokio pagrindo 
taip jaustis. Taip, iki šiol jos gyvenime buvo nemažai sun- 
kumų - tikrai sunku įsivaizduoti, ką reiškia užaugti Bo- 
bononge, sausringame ir nuošaliame kampelyje, iš kurio 
kilusi mma Makutsi, bet juk daug žmonių gimė panašiose 
vietovėse ir vis dėlto nemažai pasiekė gyvenime. Jei nie- 
kaip nesiliausi galvojusi: „Aš tik vargšė atvykėlė iš nuoša- 
laus krūmynų kaimo“, tai kokia prasmė išvis stengtis? Visi 
žmonės iš kur nors kilę; daugelio gimimo vietos toli gražu 
neįspūdingos. Net tikras gaboronietis bus gimęs konkre- 
čiame Gaborono name, o tai reiškia — tik paprastame že- 
mės lopinėlyje, kuris niekuo nesiskiria nuo visų kitų žemės 
lopinėlių. 

Mma Makutsi be reikalo save taip sumenkina, pagalvo- 
jo mma Ramotsvė. Ji turėtų nepamiršti, kas esanti - Bot- 
svanos, vienos puikiausių Afrikos šalių, pilietė, be to, viena 
iš geriausių Botsvanos sekretorių kolegijos absolvenčių. 
Abiem šiais dalykais galima pelnytai didžiuotis. Galima di- 
džiuotis tuo, kad esi botsvanietė, nes tavo gimtinė niekada 
nėra padariusi nieko, ko vertėtų gėdytis. Visais laikais, net 
tada, kai teko susigrumti su kaimyninėmis šalimis pilieti- 
niame kare, ji elgėsi taip, kaip dera. Be to, tai garbinga ir 
sąžininga šalis, joje nėra pražūtingos korupcijos, užtrauku- 
sios gėdą tokiai daugybei Afrikos valstybių ir išsiurbusios 
viso žemyno turtą. Botsvaniečiai niekad nenusižemino iki 
tokių dalykų, nes seras Seretsė Khama, didysis valstybės 
vyras, kurį jos tėvas kartą asmeniškai pasveikino atvykusį į 
Močudį, aiškiai kiekvienam piliečiui pasakė: negalima nei 
imti, nei duoti kyšių, negalima sau į kišenes kištis pinigų, 
kurie priklauso valstybei. Visi klausė vado ir laikėsi jo nu- 
rodymų, nes įžvelgė jame valdovo didybę, kuria nuo seno 
pasižymėjo visi Khamos protėviai. Tokios didybės iškart 
neįgysi, ji turi subręsti per kelias žmonių kartas (visai ne- 
svarbu, ką kiti kalba). Tai todėl karalienė Elžbieta II, susiti- 
kusi Seretsę Khamą, iškart pamatė, koks jis. Širdimi pajuto, 
kad jis toks pats, kaip ji: žmogus, išauklėtas tarnauti savo 
šaliai ir savo žmonėms. Mma Ramotsvė visa tai žinojo, bet 
kartais ji pagalvodavo, ar tikrai jaunesni piliečiai — tokie, 
kaip mma Makutsi, - aiškiai suvokia, koks didis žmogus 
buvo pirmasis Botsvanos prezidentas, kaip juo žavėjosi ir 
gerbė pati karalienė. Bet ar ji tai supras? Gal jai tai pasiro- 
dys visai nesvarbu? 

Be abejo, mma Ramotsvė buvo rojalistė. Ji žavėjosi mo- 
narchais, jei šie elgėsi gražiai ir teisingai. Ji žavėjosi Lesoto 
karaliumi, nes jis buvo tiesioginis palikuonis Mošoešo- 
jaus I*, kuris išgelbėjo savo šalį nuo būrų, be to, buvo geras, 
išmintingas žmogus (o koks kuklus - juk tai jis palygino 
save su blusa karalienės Viktorijos antklodėje!). Ji žavėjosi 
senuoju Svazilendo karaliumi Sobhuza II, turėjusiu iškart 
šimtą keturiasdešimt vieną žmoną. Žavėjosi, nepaisydama 
visų tų žmonų, nes turėti jų tiek daug, tiesą sakant, reika- 
lavo tradicija; žavėjosi dėl to, kad jis mylėjo savo žmones ir 
visą laiką atsisakydavo leisti įvykdyti nusikaltėliams mirties 
bausmes, paskutinę akimirką suteikdamas atleidimą - per 
ilgus jo karaliavimo metus pasitaikė vienintelė išimtis, la- 
bai rimtas atvejis, susijęs su žmogžudyste ir raganavimu. 
(Kažin, pamanė ji, koks turėtų būti žmogus, kad galėtų ra- 
miai tarti nusikaltėliui, maldaujančiam palikti ji gyvą: „Ne, 
tu mirsi“?) Žinoma, buvo ir kitų karalių bei karalienių, ne 
tik iš Afrikos. Štai kad ir amžiną atilsį Tongos karalienė, 
ypatinga jau vien tuo, kad buvo tokia stora. Mma Ramot- 
svė enciklopedijoje buvo mačiusi karalienės nuotrauką per 
ištisus du puslapius — štai kokio storumo ji buvo. Ir dar 
olandų karalienė, kurios nuotrauką mma Ramotsvė matė 
žurnale su mįslingu parašu apačioje, jog tai esanti Oran- 
žo karalienė. Oranžinė karalienė? Iš tiesų ji vilkėjo tamsiai 


oranžinės spalvos drabužius ir buvo apsiavusi dviejų, ru- 


*Moshoeshoe I (arba Moshweshwe, 1786-1870), šiuolaikinės Lesoto vals- 
tybės įkūrėjas ir pirmasis karalius. Įžvalgus vadas, gabus karinis strate- 
gas, suvienijęs atskiras gentis į Soto tautą, 1865 m., užpuolus afrikane- 
riams, iškovojo šaliai britų protektorato statusą, neprarasdamas piliečių 
autonomijos - čia ir toliau vert. past. 

dos ir oranžinės, spalvų batais. Mma Ramotsvė pagalvojo, 
kad norėtų savo akimis pamatyti tą karalienę, nes ji atrodė 
labai linksma ir maloniai šypsojosi (o be to, kas tie Oranžo 
rūmai, kuriuose, kaip rašė žurnale, ji gyvena?). Gal kada 
nors ši karalienė apsilankys Botsvanoje, gal net avės tais 
dvispalviais batais; bet neverta į tai dėti didelių vilčių. Nie- 
kas Botsvanoje nesilanko, nes žmonės jos paprasčiausiai 
nežino. Niekad nėra apie ją girdėję. Tiesiog niekad nieko 
nėra girdėję. 

Mma Makutsi būtų visai ne pro šalį paimti pavyzdį iš 
šios oranžinės karalienės, kuri taip maloniai šypsosi ir at- 
rodo tikra optimistė. Mma Makutsi turėtų nuolat sau pri- 
minti, kad net būdama kilusi iš Bobonongo dabar gali tai 
pamiršti ir galvoti apie save kaip apie žmogų, gyvenantį 
šalies sostinėje, pačiame Gaborone. Dar jai vertėtų nepa- 
miršti, kad net jei savo veido odą ir laiko per tamsia, yra 
labai daug vyrų, mielai bendraujančių su tamsiaodėmis 
moterimis, o ne su tomis blyškiomis būtybėmis, kurias 
kartais tenka pamatyti, dėmėtais nuo šviesinančio kremo 
veidais. O kalbant apie tuos didžiulius akinius, kuriuos 
dėvi mma Makutsi, tai jie, žinoma, kai ką gali ir atbaidyti, 
tačiau atsiras daugybė vyrų, nekreipiančių į juos nė ma- 
žiausio dėmesio, panašiai kaip vyrai niekada nepastebi, 
kokiais drabužiais moterys apsirengusios, kad ir kaip jos 
stengtųsi rengtis kuo dailiau. 

Didžiausia vyrų keliama problema, žinia, tokia ir yra — 
jie beveik visą laiką vaikšto tarsi užmerktomis akimis. Kar- 
tais mma Ramotsvė ne juokais savęs klausdavo, ar vyrai 
tikrai nori ką nors pamatyti, o gal iš anksto pasiryžo paste- 

bėti tik tai, kas jiems įdomu? Todėl moterims gerai seka- 
si visi darbai, reikalaujantys atidžiai stebėti, kaip žmonės 
jaučiasi. Pavyzdžiui, privačios seklės darbas kaip tik iš tų, 
kuriuos geriausiai atlieka moterys (jūs tik pažiūrėkite, kaip 
klesti „Pirmoji moterų seklių agentūra“!). Taip yra dėl to, 
kad moterys stebi žmones ir stengiasi suprasti, kas vyksta 
jų galvose. Žinoma, pasitaiko ir vyrų, kurie tai sugeba — 
iškart į galvą ateina Klovis Andersenas, „Privataus seklio 
darbo taisyklių“ autorius; gerokai suskaitytas šios knygos 
egzempliorius stovėjo mma Ramotsvės kabinete garbingo- 
je vietoje, ant lentynos tiesiai už stalo. Klovis Andersenas 
veikiausiai yra nepaprastai jautrus žmogus, pamanė mma 
Ramotsvė; galima net pasakyti, beveik kaip moteris: štai 
kaip jis pataria atidžiai apžiūrėti, kuo žmogus vilki. („Dra- 
bužiai, kuriuos vilki žmonės, gali labai daug apie juos pa- 
sakyti, — rašė jis. - Mūsų drabužiai kalba už mus. Vyriškis, 
vaikštantis be kaklaraiščio, nenešioja jo ne todėl, kad netu- 
ri — tikriausiai namie, spintoje, kabo nemenkas kaklaraiš- 
čių rinkinys, — o todėl, kad jis taip nusprendė. Vadinasi, 
jis nori atrodyti nerūpestingas ir atsipalaidavęs“.) Mma 
Ramotsvei šis aiškinimas pasirodė keblokas, ji ne visai su- 
prato, ką autorius norėjo pasakyti. Nebūtų galėjusi iškart 
atsakyti, kokias išvadas galima daryti iš to, kad vyriškis 
siekia atrodyti nerūpestingas ir atsipalaidavęs, bet nė kiek 
neabejojo, kad ši Klovio Anderseno įžvalga, kaip ir visos 
kitos, yra svarbi bei reikšminga. 

Ji pakėlė galvą nuo stalo ir dirstelėjo į mma Makutsi; 
ši spausdino laišką, kurio apmatus mma Ramotsvė buvo 
prieš tai surašiusi pieštuku. Reikia jai padėti, kiek galima, 

pagalvojo ji. Reikia įtikinti, kad pradėtų geriau apie save 
galvoti. Tokia puiki, neeilinių gabumų moteris: būtų gry- 
nas absurdas, jei taip ir toliau gyventų, menkindama save 
už tai, kad neturi vyro. Kaip apmaudu. Mma Makutsi nu- 
sipelnė būti laiminga. Ji nusipelnė tikėtis ko nors geresnio 
už nykų gyvenimėlį vieninteliame Senojo Naledžio kam- 
barėlyje, kuriame, be to, dar gyvena ligonis brolis ir į kurį 
niekad neprasismelkia šviesa. Kiekvienas žmogus vertas 
gyventi geriau negu šitaip, net šiame neteisingame pasau- 
lyje, taip gausiai apdovanojusiame mma Ramotsvę, tačiau 
visiškai pagailėjusiame pripažinimo mma Makutsi. Mes 
visa tai pakeisime, nutarė mma Ramotsvė, nes pasaulį įma- 
noma pakeisti, jei tik turi ryžto ir jei pakankamai aiškiai 


matai, ką konkrečiai nori pakeisti. 


Antras skyrius 


Mokykis vairuoti su Jėzumi 


£) Gyvenimas „Ilokvengo kelio greitųjų automobilių“ ga- 
raže (ir, tiesą pasakius, „Pirmojoje moterų seklių agentū- 
roje“) grįžo į senas vėžes. Ponas J. L. B. Matekonis ir vėl, 
kaip anksčiau, ateidavo į darbą iš pat ryto, prieš septy- 
nias, ir kai aštuntą valandą pasirodydavo abu pameistriai, 
jau gulėdavo paslikas po kokiu nors automobiliu, švitin- 
damas žibintu jo papilvę. Sutartyje su pameistriais buvo 
įrašyta, kad jie privalo dirbti aštuonias valandas per dieną 
ir kas tris mėnesius gauti atostogų studijoms, bet ponas 
J. L. B. Matekonis seniai iš jų nieko panašaus nebesitikėjo. 
Teisybė, jie ateidavo į darbą aštuntą ir išeidavo penktą, tai- 
gi išbūdavo garaže devynias valandas, bet iš šio skaičiaus 
reikėjo atimti valandą pietų pertraukai ir dvi arbatos per- 
traukėles po keturiasdešimt penkias minutes. Būtent dėl 
tų arbatos pertraukėlių ir kildavo daugiausia ginčų, bet visi 
pono J. L. B. Matekonio mėginimai jas gerokai sutrumpin- 

ti sulaukė niūraus, tylaus pasipriešinimo. Galiausiai jis pa- 
sidavė, nes nebuvo šykštuolis ir nemėgo kivirčų. 

— Čia jums atrodo, kad dirbti nesunku, — ne kartą įspė- 
jo jis pameistrius, — bet tik nemanykite, kad visi viršinin- 
kai tokie. Kai baigsite pameistrystę - jei išvis kada nors ją 
baigsite, - turėsite susirasti kitą darbą, tikrą darbą, štai 
tada viską patys pamatysite. 

— Ką pamatysime, šefe? — paklausė vyresnysis pameist- 
rys, tarsi sąmokslininkas nusišypsojęs savo bičiuliui. 

— Pamatysite, kokių būna darbų, - atsakė ponas 
J. L. B. Matekonis. - Pamatysite, ką reiškia, kai tenka iš 
tiesų sunkiai dirbti. 

Vyresnysis pameistrys apsimetė pasibaisėjęs ir užvertė 
akis į dangų. 

— Bet jūs juk mūsų neišmesite iš čia, ką, šefe? Kaip jūs 
be mūsų apsieisite, juk niekaip? 

Kai mma Makutsi pradėjo laikinai eiti direktoriaus pa- 
reigas, garaže daug kas pasikeitė, nors ilgos arbatos per- 
traukos išliko. Ji netruko parodyti, kad nesirengia leistis 
pameistrių mulkinama, o šie greitai pamiršo buvusį apsi- 
leidimą. Mma Ramotsvė taip ir nesuprato, kas lėmė tokią 
didžiulę permainą; iš pradžių buvo maniusi, jog gal tai dėl 
to, kad pameistriai pradėjo dirbti su moterimi ir stengėsi 
jai parodyti, ką sugebą, bet galiausiai nutarė, jog toks pa- 
aiškinimas pernelyg paviršutiniškas. Be abejo, jaunuoliai 
siekė padaryti įspūdį mma Makutsi, bet buvo aiškiai maty- 
ti ir dar kai kas - ji įskiepijo jiems nuoširdų pasididžiavimą 


darbu. Dabar, į garažą grįžus ponui J. L. B. Matekoniui, ir 

mma Ramotsvė, ir mma Makutsi neramiai laukė, ar ši per- 
maina nepasirodys laikina. 

— Tiedu vaikigaliai daug geriau dirba, - netrukus po grį- 
žimo užsiminė ponas J. L. B. Matekonis. — Dar vis pritingi, 
tikriausiai dėl to, kad tokie jau yra, ir be galo tebekalba apie 
merginas, tikriausiai, tiesą sakant, irgi dėl to, kad tokie jau 
yra. Bet man regis, jog dabar jie dirba daug kruopščiau, 
nebe taip... nebe taip... 

— Terliojasi? - pasufleravo mma Ramotsvė. 

— Taip, - sutiko ponas J. L. B. Matekonis. - Būtent. Tu 
juk pati matei, kokie jie anksčiau buvo terliai, o dabar visai 
kas kita. Be to, jie nebe taip šiurkščiai elgiasi su varikliais. 
Atrodo, kad kol manęs nebuvo, jie šio to išmoko. 

Permainų buvo ir daugiau — apie kai kurias iš jų po- 
nas J. L. B. Matekonis kol kas nė nenujautė. Beje, pirmo- 
ji kažką pajuto mma Ramotsvė, bet prieš pasikalbėdama 
su ponu J. L. B. Matekoniu ji pasiteiravo mma Makutsi. Ši 
apstulbo: pasiteisino turėjusi tiek daug darbo, kad nieko 
nė nepastebėjusi, kitaip tikrai nebūtų galėjusi tokio dalyko 
pražiopsoti. Atsargiai pasišnekučiavusi su Čarliu, vyres- 
niuoju iš pameistrių, ji galiausiai patvirtino mma Ramot- 
svės įtarimus. 

— Jūs teisi, — tarė ji. - Jaunesnysis atrado Viešpatį. Vi- 
sad buvo baisiausias mergininkas — atsimenat, tik apie 
merginas ir galvojo, - o dabar įstojo į vieną iš tų naujųjų 
keliaujančių bažnyčių. Čarlis sako, kad taip jam paliepęs 
Viešpats. Jis ir pats nustebęs. Ir labai nusiminęs, kad bi- 
čiulis visiškai nebenori kalbėtis apie merginas. Čarliui tai 
nepatinka. 

Naujiena buvo persakyta ponui J. L. B. Matekoniui, ku- 
ris išklausęs atsiduso. Tie pameistriai jam visą laiką buvo 
mįslė, jis nekantriai laukė dienos, kai galiausiai pavyks jais 
atsikratyti, jei, žinoma, tokia diena kada nors išauš. Jis juto, 
kad gyvenimas pasidarė gerokai sudėtingesnis, ir nebūtų 
galėjęs tvirtai atsakyti, kad jam tai patinka. Anksčiau vis- 
kas atrodė paprasta: garaže jis buvo vienas, reikėjo rūpintis 
tik savimi. Dabar atsirado mma Makutsi, abu pameistriai 
ir mma Ramotsvė, ką jau kalbėti apie du našlaičius, kurių 
įtėviu pats tapo. Tada tai tikrai pasielgė labai neapgalvo- 
tai, nors iš tikrųjų niekada to nesigailėjo. Vaikams taip pa- 
tiko gyventi pas mma Ramotsvę Zebrų plente, kad būtų 
jau visai kiauliška jiems to gailėti. Ir vis dėlto žingsnis nuo 
visiško savarankiškumo iki atsakomybės už šešis žmones 
labai didelis; jo prisibijotų kiekvienas vyras, kad ir kokius 
plačius pečius turėdamas. 

Ponas J. L. B. Matekonis buvo įsitikinęs, kad privalo rū- 
pintis šešiais žmonėmis, o šie savo ruožtu tvirtai tikėjo turį 
rūpintis juo. Pavyzdžiui, mma Makutsi darbo garaže ėmė- 
si neapsakomai rimtai. Ji pakeitė visą raštvedybos sistemą 
ir gerokai padidino grynųjų pinigų srautus; atliko išsamią 
įrangos inventorizaciją, suregistravo visut visas atsargines 
dalis, saugomas sandėliuke, be to, sutvarkė degalų kvitus, 
kurie buvo baisiausiai sujaukti. Nemenki pasiekimai, ji pati 
tai suprato, bet vis dėlto nerimavo. „Pirmoji moterų sek- 
lių agentūra“ davė šiokį tokį pelną, tegu ir labai nedidelį. 
Garažo reikalai klostėsi geriau, tačiau abiejų pameistrių 
atlyginimai buvo didelė finansinė našta. Norint praturtėti, 
ypač dabar, kai bankai už savo paslaugas ima vis didesnius 

pinigus, teks arba prisiimti dar daugiau darbo, arba — ši 
galimybė ją kur kas labiau domino - įvairinti veiklą. Imtis 
vadovauti garažui buvo nemenkas iššūkis; gal būtų galima 
imtis ir dar ko nors? Svarstant verslo plėtimo galimybes jai 
net galva apsvaigo. Fabrikai, įmonės, parduotuvės — viską 
galima įsigyti, reikia tik pasistengti. Bet nuo ko geriausia 
pradėti? „Pirmosios moterų seklių agentūros“ ir „Tlokven- 
go kelio greitųjų automobilių“ garažo susiliejimas buvo 
natūralus reiškinys, nulemtas abiejų įmonių savininkų su- 
žieduotuvių; sugalvoti ką nors visai naujo gali būti gerokai 
sunkiau. 

Mintis šovė į galvą mma Makutsi vieną rytą, kai ji pli- 
kė raudonąją arbatą. Mma Ramotsvė buvo išvažiavusi į 
parduotuvę, o ponas J. L. B. Matekonis — apžiūrėti senam 
klientui priklausančio automobilio, kurį buvo pasisiūlęs už 
jį parduoti. Ponas J. L. B. Matekonis pripažino, kad tas au- 
tomobilis jau visai nekoks, bet jautėsi atsakingas už savo 
klientų automobilius nuo šių, taip sakant, gimimo iki mir- 
ties, lygiai kaip senamadiškas gydytojas, prižiūrintis savo 
pacientus nuo lopšio iki karsto. Ji nusinešė ką tik užplikytą 
arbatą į garažo dirbtuvę, kurioje ant apverstų tepalo skar- 
dinių sėdėjo abu pameistriai ir stebėjo, kaip liesas prikly- 
dęs šuva šniukštinėja aplink duris. 

— Atrodo, jūs labai užsiėmę, - tarė mma Makutsi. 

Vyresnysis pameistrys apmaudžiai pažvelgė į ją. 

— Mums arbatos pertrauka, mma. Taip pat, kaip ir jums. 
Negalim juk kiaurą dieną dirbti be jokio poilsio. 

Mma Makutsi linktelėjo galva. Ji nesiruošė pameist- 
riams rėžti pamokslo, kuriais reguliariai juos uidavo ponui 

J. L. B. Matekoniui sergant ir kurie pasirodė tokie veiks- 
mingi; tik norėjo patikrinti, kaip jie reaguos į jai kilusią 
idėją. 

— Sugalvojau dar vieną verslo plėtimo planą, - paskel- 
bė ji, nugėrusi raudonosios arbatos. - Įdomu, ką jūs apie jį 
pasakysite. 

— Jūs amžinai pilna visokių sumanymų, - atsiliepė jau- 
nesnysis pameistrys. - Ar jums nuo jų neskauda galvos, 
mma? 

Mma Makutsi nusišypsojo. 

— Galvą skauda tik nuo sudėtingų dalykų. O mano su- 
manymai labai paprasti. 

— Mano irgi, - pritarė vyresnysis pameistrys. —- Aš gal- 
voju apie merginas. Štai kokie mano sumanymai. Patys pa- 
prasčiausi. Merginos, o paskui ir vėl merginos. 

Mma Makutsi nekreipė į jį dėmesio ir kreipėsi į jaunes- 
nįjį pameistrį. 

— Ar ne tiesa, kad yra labai daug žmonių, norinčių iš- 
mokti vairuoti? 

Jaunesnysis pameistrys gūžtelėjo pečiais. 

— Tai tegu išmoksta. Krūmynuose pilna tuščių keliukų, 
tegu jais važinėja, kol įpras. 

— Bet taip jie neišmoks važinėti mieste, - skubiai atrė- 
mė mma Makutsi. - Mieste visko labai daug. Daug auto- 
mobilių, vieni važiuoja šen, kiti ten. Ir žmonių, einančių 
per gatves. 

— Ir daug merginų, - įsiterpė vyresnysis pameistrys. — 
Mieste vaikštinėja daug merginų. Visą laiką. 

Jaunesnysis pameistrys pasisuko ir pažvelgė į draugą. 

— Kas tau yra? Tu amžinai galvoji apie merginas. 

— Tu irgi, - atkirto šis. - Tas, kuris sako, kad negalvoja 
apie merginas, meluoja. Visi vyrai visą laiką galvoja apie 
merginas. Tokie jau yra vyrai. 

— Ne, ne visą laiką, - paprieštaravo jaunesnysis. — Rei- 
kia pagalvoti ir apie kitus dalykus. 

— Netiesa, - atrėžė vyresnysis. — Jei nebegalvoji apie 
merginas, tai tikras ženklas, kad netrukus mirsi. Visi tai 
žino. 

— Man tai nė kiek nerūpi, - pertraukė juos mma Ma- 
kutsi. - Be to, girdėjau, kad vienas iš jūsų smarkiai pasi- 
keitė. 

Ji nutilo ir pažvelgė į jaunesnįjį pameistrį, laukdama jo 
patvirtinimo, bet šis tiktai nuleido akis. 

— Na gerai, - toliau kalbėjo ji, - aš jums papasakosiu, 
kokia mintis man šovė į galvą. Manau, jog tai gera mintis, 
ir norėčiau sužinoti, ką judu apie ją manote. 

— Galite papasakoti, - leido vyresnysis pameistrys. — 
Klausome, ką jūs mums pasakysite. 

Mma Makutsi prakalbo tyliau, tarsi tamsiuose garažo 
kampuose būtų tūnoję pasislėpę šnipai. Pameistriai palin- 
ko į priekį, kad geriau ją girdėtų. 

— Aš nusprendžiau, kad reikia atidaryti vairavimo mo- 
kyklą, — paskelbė ji. - Dar paklausinėsiu, bet man atrodo, 
kad vairavimo mokyklų nėra per daug. Galėtume įkurti 
dar vieną ir mokyti žmones po darbo. Už pamoką imtume 
keturiasdešimt pulų. Dvidešimt pulų atitektų mokytojui, o 
dvidešimt — ponui J. L. B. Matekoniui už garažą ir už tai, 
kad naudotume jo automobilį. Mums puikiai sektųsi. 

Pameistriai įsispoksojo į ją ir kelias minutes nieko nesa- 
kė. Paskui prabilo vyresnysis. 

— Nenoriu su tuo turėti nieko bendro, - pasakė jis. - Po 
darbo mėgstu susitikti su draugais. Neturiu laiko mokyti 
žmones vairuoti. 

Mma Makutsi pažvelgė į jo draugą. 

— O tu? 

Jaunesnysis pameistrys jai nusišypsojo. 

— Jūs labai sumani ponia, mma. Man atrodo, tai puiki 
mintis. 

— Ar nesakiau! - tarė mma Makutsi, pasisukusi į vyres- 
nįjį pameistrį. - Matai, tavo bičiulis daug rimčiau žiūri į 
gyvenimą. Iš tavęs išvis jokios naudos. Tik pažiūrėk, kuo 
virto tavo smegenys nuo amžino galvojimo apie merginas. 

Jaunesnysis pameistrys nusišaipė. 

— Girdėjai? Mma Makutsi sako teisybę. Verčiau tu jos 
paklausyk. - Jis atsigręžė į mma Makutsi. - O kaip mes pa- 
vadinsime savo mokyklą, mma? 

— Apie tai dar negalvojau, - prisipažino ji. - Ką nors 
sumanysime. Labai svarbu surasti įmonei tinkamą pava- 
dinimą. Štai kodėl „Pirmoji moterų seklių agentūra“ taip 
puikiai laikosi. Iš jos pavadinimo žmogus sužino viską, ko 
jam reikia. 

Jaunesnysis pameistrys viltingai pažvelgė į mma Ma- 
kutsi. 

— Aš sugalvojau gerą pavadinimą, — pasakė jis. - Galė- 
tume pavadinti vairavimo mokyklą „Mokykis vairuoti su 
Jėzumi“. 

Stojo tyla. Vyresnysis pameistrys dėbtelėjo bičiulio pu- 
sėn ir tuojau pat nusisuko. 

— Nežinau, dar negaliu pasakyti, - atsakė mma Makut- 
si. — Pagalvosiu, bet kol kas tikrai nežinau. 

— Pavadinimas labai geras, - neatlyžo jaunesnysis pa- 
meistrys. — Jis privilios atsargius vairuotojus, be to, taip 
pasivadinę išvengsime avarijų. Viešpats mus globos. 

— Tikiuosi, - pritarė mma Makutsi. - Reikės pasikalbė- 
ti apie tai su ponu J. L. B. Matekoniu, pažiūrėsime, ką jis 
pasakys. Ačiū už pasiūlymą. 


Trečias skyrius 


Nežudyk kukučio 


(8) Mma Ramotsvė pagaliau nusipirko viską, ko reikėjo. 
Anksčiau, kai jos namuose dar negyveno du našlaičiai, 
pirkti buvo visai lengva: dažniausiai pakakdavo pasirūpin- 
ti produktų kartą per savaitę. Dabar atrodė, kad produktai 
baigiasi žaibo greičiu, ji tiesiog nespėdavo papildyti atsar- 
gų. Vos prieš dvi dienas parnešė namo paką miltų - beje, 
didelį paką, - ir štai dabar miltai baigėsi, o pyragą, kurį 
iškepė mergaitė Motolelė, beveik visą suvalgė jos broliu- 
kas Puso. Be abejo, tai geras ženklas: berniukai turi turėti 
gerą apetitą, jie iš prigimties mėgsta pyragus ir kitokius 
saldumynus. Vėliau, paaugę, pamėgsta mėsą, kuri vyrams 
labai reikalinga. Bet už viską, ką suvalgydavo vaikai, rei- 
kėjo mokėti, ir jei ne dosnus pono J. L. B. Matekonio in- 
dėlis — tiesą sakant, toks dosnus, kad jo pakako padeng- 
ti visas vaikų išlaikymo išlaidas, - mma Ramotsvei būtų 


riesta. 

Paimti globoti našlaičius buvo ne kieno kito, o pono 
J. L. B. Matekonio sumanymas, ir nors ji niekada nesigai- 
lėjo juos priėmusi, vis dėlto būtų apsidžiaugusi, jei jos būtų 
atsiklausta. Tai visai nereiškia, kad jai nemalonu matyti 
invalido vežimėliu važinėjančios Motolelės ir žinoti, kad 
nuo šiol turės rūpintis neįgaliu vaiku; tiesiog buvo maniusi, 
kad tokius svarbius sprendimus, kaip vaikų globa, derėtų 
iš anksto nuodugniai aptarti. Bet ponas J. L. B. Matekonis 
tiesiog nesugeba pasakyti „ne“ — štai kur tikroji proble- 
ma. Už tai ji tik dar labiau jį myli. Mma Silvija Potokvanė, 
našlaičių prieglaudos direktorė, irgi puikiausiai tai matė 
ir, kaip paprastai, pasistengė kiek įmanydama geriau pasi- 
rūpinti savo globotiniais. Tikriausiai kelis mėnesius rezgė 
planą, kaip įkurdins vaikus pas poną J. L. B. Matekonį, ir, 
žinoma, puikiausiai suprato, jog galiausiai jie apsigyvens 
ne jo name greta senojo Botsvanos karo pajėgų klubo, bet 
pas mma Ramotsvę Zebrų plente. Suprantama, po vestu- 
vių (kurios įvyks nežinia kada) visi gyvens drauge, po vienu 
stogu. Vaikai jau pradėjo apie tai klausinėti, o ji jiems atsa- 
kė, kad laukia, kol ponas J. L. B. Matekonis išrinks tinka- 
miausią dieną. 

— Jis nepratęs skubėti, — paaiškino ji. - Ponas J. L. B. Ma- 
tekonis yra labai atsakingas žmogus. Jis mėgsta viską da- 
ryti lėtai. 

Puso, atrodo, ėmė nekantrauti, ir ji suprato, kad vaikas 
ilgisi tėvo. Kada nors ponas J. L. B. Matekonis jam juo ir 
taps, bet iki tol berniukas, niekada nepažinęs nei tėvo, nei 


motinos, neramiai svarsto, ar kada nors bent vieną iš jų 

turės. Šešerių metų vaikui savaitė — ilgas laikas, o mėnesio 
nė įsivaizduoti neįmanoma. 

Motolelė, kuri tiek daug iškentėjo ir buvo tokia narsuo- 
lė, viską suprato. Ji buvo pratusi laukti, be to, ir taip viską 
daro lėčiau už kitus vaikus: vežimėlis sunkiai įlenda pro 
siauras duris, o koridorių gale dažniausiai pasitaiko nepa- 
togūs laiptai. Tačiau labai retai ją pasitaikydavo pamatyti 
nuliūdusią, ir liūdėdavo ji ne ilgiau, kaip keletą minučių. 
Todėl grįžusi iš parduotuvių mma Ramotsvė, žengdama į 
virtuvę apsikrovusi rudo popieriaus maišais, nustebo, kai 
Motolelė, užuot linksmai puolusi pasisveikinti, tik pažvel- 
gė iš padilbų. 

Mma Ramotsvė sukrovė pirkinius ant stalo. 

— Na ir pripirkau, — tarė ji. - Krūvas mėsos. Ir vištie- 
nos. - Ji nutilo. Žinojo, kad Motolelė mėgsta moliūgus. — 
Dar moliūgą, - pridūrė ir patikslino: - Didelį. Labai gel- 
toną. 

Iš pradžių mergaitė nieko neatsakė. Vėliau prabilo, bet 
jos balsas skambėjo blausiai: 

— Tai gerai. 

Mma Ramotsvė pažvelgė į ją. Rytą Motolelė išėjo gerai 
nusiteikusi, vadinasi, kažkas ją ištiko mokykloje. Ji prisi- 
minė savo pačios mokslo metus, savo išgyventą liūdesį ir 
džiaugsmus. Sunkumai buvo visai menkučiai — ar bent jau 
tokie atrodė žiūrint iš dabarties perspektyvos, - bet tada 
prilygo didžiuliams pavojams. Mma Ramotsvė prisimi- 
nė, kaip kartą jos mokyklos Močudyje direktorius mėgi- 
no išaiškinti vagį. Kažkuris iš vaikų įjunko vagiliauti, tad 
direktorius liepė visiems moksleiviams po vieną ateiti į jo 

kabinetą ir uždėti ranką ant didžiulės Biblijos setsvana kal- 
ba, visad gulinčios ant stalo. Direktoriui įdėmiai stebint, 
kiekvienas vaikas privalėjo ištarti tokius žodžius: „Prisie- 
kiu, kad aš ne vagis“. 

— Tiems, kurie nekalti, nėra ko bijoti, - paskelbė direk- 
torius visiems mokyklos moksleiviams, išsirikiavusiems 
dulkėtame žaidimų lauke. - Bet tą, kuris pameluos, uždė- 
jęs ranką ant Biblijos, nutrenks žaibas. Tuo galite nė kiek 
neabejoti. Gal ne iš karto, gal kada nors vėliau, kai visai to 
nesitikėsite. Štai tada Viešpats jį ir nutrenks. 

Stojo mirtina tyla. Ji pakėlė akis į dangų, tačiau pamatė 
tik absoliučią tuštumą. Žinoma, tai gryniausia tiesa, žmo- 
nes kartais nutrenkia žaibas, tikriausiai tuos, kurie to nu- 
sipelnę: vagis ar net dar blogiau. Ji nė kiek neabejojo, kad 
vagis — nesvarbu, kas jis toks, - irgi tą žino ir nepajėgs ne- 
sudrebėjęs ištarti šių lemtingų žodžių. Bet kai iš kabineto 
išėjo paskutinis moksleivis, o jam iš paskos - įpykęs direk- 
torius, ji staiga suvokė klydusi: vienam iš jų dabar gresia 
mirtinas pavojus. Kuriam gi? Žinoma, ji kai ką įtarė; visi 
žinojo, kad Eliju Sebekedžiu negalima pasitikėti, ir nors 
niekas savo akimis nematė jo vagiliaujant, už kokius pini- 
gus jis tada pirko sutirštintą pieną, kurį visų akivaizdoje 
gerdavo eidamas iš mokyklos namo? Visi gerai žinojo, kad 
jo tėvas girtuoklis, visus pinigus išleidžia naminiam alui 
ir nieko nepalieka šeimai. Vaikai gyveno iš išmaldos; kiti 
vaikai atpažindavo jų dėvimus drabužius ir batus, - senus, 
nebetinkamus savo daiktus, kuriuos buvo išmetę, many- 


dami, jog jie savo atitarnavo. Taigi sutirštinto pieno skar- 

dinės pas Eliją Sebekedį galėjo atsirasti tik vienu vieninte- 
liu būdu. 

Tą naktį, atsigulusi miegoti ant čiužinio, stebėdama, 
kaip miegamojo sienomis lėtai slenka pro langą įspindusios 
mėnesienos kvadratas, ji galvojo apie jį. Nebetoli liūčių se- 
zonas, prasidės audros. Elijas Sebekedis turėtų sunerimti, 
juk ims plyksčioti žaibai. Ji užsimerkė, ketindama miegoti, 
tik staiga širdis smarkiai suplakė ir akys pačios atsivėrė. Juk 
ji irgi pamelavo! Vos prieš savaitę nugvelbė spurgą, kurią 
rado virtuvėje. Niekaip negalėjo atsispirti, bet vos nulai- 
žiusi nuo pirštų cukraus likučius, pasijuto baisiai kalta. 
O dabar garsiai, melagingai ištarė: „Prisiekiu, kad aš ne va- 
gis“, ir dar pakartojo tuos lemtingus, pražūtingus žodžius, 
tarsi direktorius pirmą kartą būtų nenugirdęs. Dabar ją 
tikrai nutrenks žaibas; išsigelbėjimo nėra. 


Ji prastai miegojo, o rytojaus rytą neįprastai tyli sėdo virtu- 
vėje valgyti pusryčių. Mma Ramotsvė neteko mamos, kai 
dar buvo visai maža, nuo to laiko ją augino tėvas ir įvairios 
jo giminaitės, kurios paeiliui atvažiuodavo pašeimininkau- 
ti. Atrodė, kad tų giminaičių gyvas galas, ir visos jos buvo 
sumanios, linksmo būdo moterys, kurios tik ir laukė savo 
eilės atvykti į Močudį ir iš pagrindų pertvarkyti namuose 
viską, ką buvo surikiavusi pirmtakė. Šios moterys buvo ge- 
ros šeimininkės, jos švariai šluodavo kiemą, kasdien dailiai 
sugrėbdavo ir išlygindavo smėlį, o išgrėbstytas iš jo vištų 
išmatas išnešdavo melionams tręšti; žinojo, kaip svarbu 
gerai nušveisti puodus, kad suodžių nebeliktų nė pėdsako, 
o tik spindintis metalas. Tai nebuvo smulkmenos. Visi tie 

dalykai namuose augančiam vaikui rodė, kaip reikia gy- 
venti — švariai ir teisingai. 

Tą dieną, sėdėdama prie stalo su tėvu ir jo teta iš Pa- 
lapjės, stebėdama pro duris vidun besiliejančius švelnius 
ryto saulės spindulius, Prešijoza Ramotsvė puikiai suvokė, 
kad jei saulė staiga apniuks — o taip visai gali būti, — ir ims 
žaibuoti — o taip irgi gali nutikti, - tai visai tikėtina, kad 
rytoj rytą jos jau čia nebebus. Be abejo, liko vienintelė išei- 
tis — prisipažinti; ji taip ir padarė, tuojau pat viską prisipa- 
žino tėvui ir tetai; Obedas Ramotsvė apstulbęs išklausė jos 
pasakojimą ir atsigręžė į tetą, ši ėmė juoktis ir tarė: 

— Bet ta spurga tau ir buvo padėta. Tu jos nepavogei. 

Tai išgirdusi, apimta palengvėjimo Prešijoza prapliupo 
ašaromis ir papasakojo suaugusiesiems, kokia lemtis lau- 
kia Elijo. Obedas Ramotsvė susižvalgė su savo teta. 

— Kaip negražu taip elgtis su vaikais, - pasakė jis. - To 
vargšo vaiko nenutrenks joks žaibas. Gal kada nors jis iš- 
moks nevagiliauti. Tėvas turėtų jį to išmokyti, bet kad jis 
amžinai geria. - Obedas patylėjo. Labai negerai kritikuoti 
mokytoją, ypač vaiko akivaizdoje, bet žodžiai išsiveržė iš 
lūpų, jam nespėjus susilaikyti: - Viešpats jau veikiau nu- 
trenks jūsų direktorių, negu tą vaiką. 

Mma Ramotsvė jau daug metų nebuvo prisiminusi šito 
įvykio, bet dabar, žiūrėdama į Motolelę, svarstė, kas galėtų 
ją taip kankinti. Žmonės mėgsta sakyti, kad mokyklos lai- 
kai — laimingi laikai, bet tai ne visada tiesa. Dažnai mokyk- 
la prilygsta kalėjimui; vaikas privengia vyresnių mokslei- 


vių, bijo mokytojų, su niekuo negali pasikalbėti apie savo 

vargus, nes įsitikinęs, kad niekas jo nesupras. Gal viskas 
pasikeitė, gal dabar daug geriau - ir iš tiesų kai kas pasikei- 
tė. Mokytojams nebeleidžiama vaikų mušti, kaip kadaise, 
nors, mąstė mma Ramotsvė, pasitaiko tokių berniūkščių — 
tiesą sakant, net jaunuolių, - kuriems saikingos fizinės 
bausmės išeitų tik į naudą. Štai kad ir pameistriams: gal 
būtų visai ne pro šalį, jei ponas J. L. B. Matekonis griebtųsi 
jėgos - suprantama, neperlenktų lazdos, o tik kokį kartelį 
įspirtų nenaudėliui į pasturgalį, kol šis pasilenkęs žiūrinėja 
padangą ar kitą detalę? Pagalvojusi apie tai, ji nusišypsojo. 
Ji mielai pasisiūlytų įspirti ir pati; tikriausiai spyris suteiktų 
nemenką pasitenkinimą, juo labiau kad vieno iš pameist- 
rių, to, kuris be saiko plepa apie merginas, pasturgalis gana 
nemenkas ir labai patogus prisitaikyti. Koks būtų smagu- 
mas prisėlinti jam iš už nugaros, netikėtai spirtelėti ir pas- 
kui tarti: „Tegu tau tai bus pamoka!“ Tik tiek ir tereikėtų 
pasakyti, bet šiuo spyriu ji atlygintų visoms pasaulio mo- 
terims. 

Bet tai nerimtos mintys, jos nepadės išsiaiškinti, kodėl 
taip liūdi Motolelė, ko ji tokia nelaiminga. 

Mma Ramotsvė išdėliojo į spinteles likusius pirkinius 
ir užkaitė virdulį, ketindama išsivirti raudonosios arbatos. 
Tada atsisėdo. 

— Tu liūdi, - tiesiai tarė ji mergaitei. —- Kas nors nutiko 
mokykloje, tiesa? 

Motolelė papurtė galvą. 

— Ne, - atsakė ji. - Aš visai neliūdžiu. 

— Tai netiesa, - paprieštaravo mma Ramotsvė. — Šiaip 
tu esi linksma mergaitė. Visi žino apie tavo linksmumą. 

O dabar vos neverki. Nereikia būti nė sekle, kad tai pama- 
tytum. 

Mergaitė nudelbė akis žemyn. 

— Aš neturiu mamos, - tyliai atsakė ji. - Aš mergaitė, 
kuri neturi mamos. 

Mma Ramotsvė pajuto, kaip be galo stipri užuojauta 
staiga užgniaužė jai gerklę. Tai štai kas. Ji ilgisi motinos; 
na žinoma, kaip kitaip. Ilgisi mamos lygiai taip pat, kaip ji, 
Prešijoza Ramotsvė, ilgėjosi savosios, kurios neprisiminė, 
ir lygiai taip pat, kaip ji kasdien pasiilgsta tėčio - kiekvieną 
dieną, kiekvieną mielą dieną ji ilgisi savo gerojo, mielojo 
tėčio, Obedo Ramotsvės, kuriuo taip didžiuojasi. Mma Ra- 
motsvė pakilo nuo kėdės ir perėjo per virtuvę. Ji atsitūpė 
prie mergaitės ir ją apkabino. 

— Bet tu juk turi mamą, Motolele, - sušnibždėjo ji. — 
Tavo mama dangyje, ji iš ten tave mato, stebi kiekvieną 
dieną. Nori, pasakysiu, ką ji galvoja? Ji galvoja: „Kaip aš di- 
džiuojuosi šia puikia mergaite, savo dukrele. Kokia ji šauni, 
kaip sunkiai dirba, kaip rūpinasi mažuoju broliuku“. Štai 
ką ji galvoja. 

Mma Ramotsvė pajuto, kaip mergaitės petukai sukrūp- 
sėjo, jos skruostą suvilgė šiltos vaiko ašaros. 

— Nereikia verkti, - paguodė ji. - Nereikia liūdėti. 
Mama juk nenorėtų, kad tu liūdėtum, tiesa? 

— Jai tas pats. Jai visai nerūpi, ar aš liūdžiu, ar ne. 

Mma Ramotsvė sulaikė kvapą. 

— Ne, taip negalima kalbėti. Tai netiesa. Tikrai. Ji tavim 


labai rūpinasi. 

— Mokykloje viena mergaitė man kalbėjo visai kitaip, — 
atsiliepė Motolelė. — Ji sakė, kad aš mergaitė, kuri neturi 
mamos, nes aš mamai nepatikau ir ji mane paliko. Štai ką 
ji sako. 

— Kas gi toji mergaitė? — piktai paklausė mma Ramot- 
svė. - Kas ji tokia, kad taip baisiai tau meluoja? 

— Ją mokykloje visi labai mėgsta. Ji turtinga. Turi daug 
draugių, ir jos visos tiki tuo, ką ji sako. 

— Kuo ji vardu? —- pasiteiravo mma Ramotsvė. - Kuo 
vardu toji mergaitė, kurią visi mėgsta? 

Motolelė pasakė mergaitės vardą ir mma Ramotsvė iš- 
kart viską suprato. Truputį patylėjo, paskui nušluostė Mo- 
tolelei nuo skruosto ašaras ir tarė jai: 

— Apie tai mes pakalbėsime vėliau. O kol kas prisimink, 
kad viskas, ką tau sakė ta mergaitė — visut viskas, — yra pa- 
prasčiausias melas. Visai nesvarbu, kas ji tokia. Tai visiškai 
nesvarbu. Tu netekai mamos, nes ji susirgo. Ji buvo gera 
moteris, aš žinau. Klausinėjau apie ją, ir mma Potokvanė 
man pasakė. Sakė, kad ji buvo stipri ir su visais gerai elgėsi. 
Šito nepamiršk. Nepamiršk ir žinok, kad turi kuo didžiuo- 
tis. Ar supratai, ką pasakiau? 

Mergaitė pakėlė akis. Linktelėjo. 

— Ir dar kai ko nepamiršk, - toliau kalbėjo mma Ramot- 
svė. - Prisimink tai visą gyvenimą. Seras Seretsė Khama 
sakė, kad visi Botsvanos gyventojai — visi iki vieno — yra 
lygiaverčiai. Visi lygiai vertingi. Jis kalbėjo ir apie tave. Apie 
visus. Tai kas, kad esi našlaitė — tu ne blogesnė už kitus. 
Niekas neturi teisės žvelgti į tave iš aukšto ir sakyti: „Aš 
geresnis už tave“. Ar šitą supratai? 

Mma Ramotsvė palaukė, kol Motolelė linktelės galva, ir 
tik tada pakilo. 

— Tai tiek, - pareiškė ji. - O dabar pradėkime virti 
šitą puikų moliūgą, ir kai šį vakarą pas mus ateis ponas 
J. L. B. Matekonis, mes jam galėsime patiekti gerą vakarie- 
nę. Ar tau tai patiks? 

Motolelė nusišypsojo. 

— Man tai labai patiks, mma. 

— Tai gerai, - atsakė mma Ramotsvė. 


Ponas J. L. B. Matekonis išėjo iš garažo penktą valandą ir 
nuvažiavo tiesiai į namus Zebrų plente. Jis mėgo ankstyvą 
vakaro laiką, kai saulė nebe taip kaitriai plieskia ir kokią 
valandą iki sutemstant galima maloniai pasivaikščioti. Šį 
vakarą jis ketino iš pradžių apravėti mma Ramotsvės daržą 
už namo, 0 paskui drauge su ja verandoje išgerti raudo- 
nosios arbatos. Ten jie aptars dienos įvykius, o paskui sės 
vakarienės. Visada būna apie ką pasikalbėti: tai mma Ra- 
motsvė ką nors sužinos, vaikščiodama po parduotuves, tai 
ką nors parašo laikraštyje Botswana Daily News (išskyrus 
futbolo naujienas, kuriomis mma Ramotsvė nė kiek nesi- 
domėjo). Jie visad sutardavo; ponas J. L. B. Matekonis pa- 
sikliovė mma Ramotsvės nuomone apie viską, kas susiję su 
žmogiškąja prigimtimi ir vietos politika, o ji vertino jo Ži- 
nias verslo bei žemės ūkio srityse. Ar šiuo metu galvijų kai- 
nos pernelyg mažos, o gal kaip tik visai normalios, turint 
galvoje, kiek už mėsą moka konservų fabrikai ir mėsinių 
savininkai? Ponas J. L. B. Matekonis žinojo, ką atsakyti į 
šitą klausimą, ir mma Ramotsvė jau buvo spėjusi įsitikinti, 

kad jis visad būdavo teisus. Įdomu, koks yra naujasis poli- 
tikas, tas, kurį neseniai paskyrė ministro pavaduotoju: ar 
galima juo pasitikėti, o gal jis rūpinasi tik savimi, blogiau- 
siu atveju — tik savo gimtojo miesto žmonėmis? Žinoma, 
savimi, nedvejodama, būdavo, atsakys mma Ramotsvė; tu 
tik pažiūrėk, kaip jis kalbėdamas laiko prie krūtinės su- 
gniaužtus kumščius. Juk iš karto matyti, iš karto. 

Ponas J. L. B. Matekonis įvažiavo pro vartus ir čia pat 
pastatė automobilį. Jis mėgo jį palikinėti toliau, kad mma 
Ramotsvei prireikus kurs nors išvykti, jai pakaktų vietos 
pravažiuoti savo baltuoju furgonėliu. Nusiavęs garaže avi- 
mus batus, amžinai apdrabstytus tepalais, ir įsispyręs į nu- 
dėvėtus, dulkinus zomšos pusbačius, kuriuos mėgdavo ap- 
siauti dirbdamas lauke, ponas J. L. B. Matekonis patraukė 
į galinį kiemą; ten po tinklo stogine buvo pasodinęs kelias 
eiles pupų. Tokioje sausringoje šalyje, kaip Botsvana, au- 
galai gali išlikti tik pavėsyje — kai jų gležni žali lapai apsau- 
goti nuo deginančių saulės spindulių, o žemė išlaiko bent 
truputį brangios drėgmės, likusios po paskutinio laistymo. 
Dirva amžinai ištroškusi, palaisčius ją vandeniu, šis aki- 
moju susigeria, nepalikdamas nė pėdsako. Bet žmonės vis 
tiek nenuleidžia rankų ir stengiasi rudame kraštovaizdyje 
išsaugoti bent keletą žalumos lopelių. 

Zebrų plento namo kiemas buvo kur kas didesnis už 
kaimynų sklypus. Mma Ramotsvė seniai rengėsi jį išvaly- 
ti, tačiau taip ir neprisiruošė iškirsti brūzgynų — mažaūgių 
dygliuočių medžių, išstypusios žolės ir įvairiausių krū- 
mokšnių, - suvešėjusių kiemo gale. Už jos sklypo plytėjo 
nedidukė dykvietė, irgi apaugusi visokiais brūzgynais, ku- 

rioje vinguriavo paprastas takelis. Žmonės dažnai juo nau- 
dodavosi, kai norėdavo patekti į miestą trumpesniu keliu, 
ir rytais būdavo girdėti, kaip švilpauja ar dainuoja dvira- 
čiais važiuojantys vyrai. Pasitaikydavo, ypač šeštadienių 
vakarais, kad ten būdavo pradedami kūdikiai, ir mma Ra- 
motsvė ne kartą pagalvojo, jog kai kuriuos iš vaikų, kuriuos 
ji matydavo žaidžiančius toje dykvietėje, čia turbūt traukia 
keistas gimtinės jausmas, noras aplankyti vietą, kurioje už- 
simezgė jų gyvybė. 

Ponas J. L. B. Matekonis iš kieme stovinčios kolonė- 
lės pripylė seną laistytuvą vandens. Būdama virtuvėje, 
mma Ramotsvė išgirdo tekant vandenį ir pažvelgė pro 
langą. Ji pamojo sužadėtiniui, tas irgi pamojo, negirdi- 
mai pasisveikino ir tik tada nusinešė laistytuvą į daržą. 
Mma Ramotsvė nusišypsojo ir tarė sau: „Štai, pagaliau aš 
sutikau gerą vyrą, kuris pasiryžęs dirbti darže ir auginti 
man pupas“. Mintis buvo jauki, ji pajuto krūtinėje malo- 
nią šilumą, žiūrėdama, kaip jis eina per kiemą ir galiausiai 
išnyksta už akacijų kuokštelio, pasodinto specialiai brūz- 
gynams paslėpti. 

Ponas J.L. B. Matekonis pasilenkęs palindo po prie- 
danga ir ėmė laistyti pupų virkščias - lėtai, pildamas vos 
ne po lašelį. Botsvanoje brangus kiekvienas vandens lašas, 
reikia būti visiškam nutrūktgalviui, kad pasiėmęs sodo 
žarną taškytumeisi kur pakliuvo. Turint pakankamus van- 
dens išteklius, protingiausia būtų įrengti lašinio laistymo 
sistemą, kai vanduo iš pagrindinės talpyklos keliauja plo- 
nais medvilnės siūleliais, įkasamais prie kiekvieno augalo 
šaknų. Toks vandens naudojimo būdas pats geriausias, nes 

vanduo mažulyte srovele, lašiukėlis po lašiukėlio, nuolat 
vilgo augalo šaknis. Gal kada nors ir aš įsitaisysiu tokią sis- 
temą, pamanė ponas J. L. B. Matekonis. Pavyzdžiui, tada, 
kai jau būsiu per senas taisyti automobilius ir parduosiu 
„Tlokvengo kelio greitųjų automobilių“ garažą. Tada tap- 
siu ūkininku, kaip visi mano protėviai. Grįšiu į savo žemę 
Kalahario pakraštyje, sėdėsiu po medžiu ir žiūrėsiu, kaip 
saulėje tarpsta melionai. 

Jis pasilenkė žemiau apžiūrėti vieno pupojo, susiraizgiu- 
sio su jį palaikančia virvele. Atsargiai taisydamas virkščią 
staiga išgirdo už nugaros keistą garsą - dunkstelėjimą, tarsi 
į kažką būtų pataikęs akmuo, o paskui sausą kepurnėjimą- 
si, — ir tuojau pat atsisuko. Panašūs garsai gali pranešti ar- 
tėjant gyvatę, kurių nuolat reikia saugotis —- gyvatės mėgsta 
gulinėti bet kur, o pabaidytos staiga kerta. Blogai, jeigu tai 
kobra - gyvenime jam yra tekę keletą kartų nesmagiai su 
jomis susidurti, - bet jei, neduok Dieve, suerzinta mamba? 
Mambos yra agresyvios gyvatės, jos nemėgsta, kai jų žeme 
vaikšto žmonės, ir labai piktai juos puola. Retas kuris išgy- 
vena įgeltas mambos, nes jų nuodai kūne plinta žaibišku 
greičiu, iškart paralyžiuoja plaučius ir širdį. 

Pasirodė, jog tai ne gyvatė, o paukštis, nuplevenęs nuo 
medžio šakos ir keistai įsiraizgęs tinklinėje priedangoje. 
Dabar paukštis nukrito ant žemės ir sparnais plakė smėlį, 
keldamas nedidelį dulkių debesį. Kurį laiką pakovojęs, jis 
nurimo ir gulėjo nejudėdamas: kukutis puošniomis dry- 
žuotomis plunksnomis ir mažyte juodų bei baltų plunks- 
nelių karūna, styrančia tarsi kokio miniatiūrinio genties 


vado galvos papuošalas. 


Ponas J. L. B. Matekonis ištiesė ranką, norėdamas pa- 
siekti paukštį, kuris stebėjo jį baimingomis akimis, bet, at- 
rodo, jau nebepajėgė pajudėti. Plunksnuota krūtinė kelis 
kartus vos regimai sukilsnojo ir netrukus nurimo. Ponas 
J. L. B. Matekonis paėmė į rankas dar šiltą, bet jau sugle- 
busį paukščio kūnelį ir apvertė jį pilvu aukštyn. Pamatė, 
kad antroji kukučio akis - juoda, apvali kaip papajos sėk- 
la, - kabo išmušta iš akiduobės, o plunksnose, toje vietoje, 
į kurią atsitrenkė akmuo, ryškėja raudona dėmė. 

— Vajetau, — ištarė ponas J. L. B. Matekonis ir dar pa- 
kartojo: — Vajetau. 

Jis paguldė paukštuką ant žemės ir apsidairė, paskui 
įsmeigė akis į brūzgynus. 

— Ei, nevidone! - sušuko jis. - Aš viską mačiau! Mačiau, 
kaip užmušei paukštį! 

Berniūkščiai, pamanė jis. Ne kas kitas, kaip berniūkš- 
čiai su laidyklėmis slapstosi brūzgynuose ir šaudo paukš- 
čius; žinoma, ne maistui, o tik tam, kad užmuštų. Šaudyti 
laukinius karvelius ar balandžius - vienas dalykas, juos 
galima valgyti, bet kukučiai nevalgomi, o ir kam prireikė 
žudyti tokį meilų paukštelį? Kukučių niekas nežudo. 

Žinoma, sugauti kaltininko neįmanoma - berniūkščiai 
jau veikiausiai seniai pabėgo arba slepiasi brūzgynuose ir 
juokiasi iš jo, delnais prisidengę burnas. Nieko daugiau 
nepadarysi, reikia tik išmesti lavonėlį kur nors atokiau. Jį 
suras žiurkės, gal kokia gyvatė, ir galės suėsti. Kam nors ši 


smulki mirtelė išeis į naudą. 

Kai ponas J. L. B. Matekonis grįžo atgal, nuliūdęs dėl ku- 
kučio žūties, nekaip augančių pupų ir apskritai dėl visko, 
jis rado prie virtuvės durų laukiančią mma Ramotsvę. 

— Ar nematei Puso? —- paklausė ji. - Jis neseniai žaidė 
kieme. Bet jau laikas vakarieniauti, o jis negrįžo. Gal girdė- 
jai, kaip aš jį šaukiau? 

— Aš jo nemačiau, - atsakė ponas J. L. B. Matekonis. — 
Buvau už namo... 

Staiga jis nutilo. 

— Ir ką? - paklausė mma Ramotsvė. - Ar jis ten? 

Ponas J. L. B. Matekonis neilgai dvejojo. 

— Manau, ten, - rimtai atsakė jis. - Manau, jis ten šau- 
do iš laidyklės. 

Jiedu nuėjo į daržą ir ėmė atidžiai žiūrėti į kitapus tvo- 
ros želiančius brūzgynus. 

— Puso, - garsiai pašaukė mma Ramotsvė. - Mes žino- 
me, kad tu slapstaisi. Tuojau pat išlįsk, o jei ne, pati ateisiu 
ir tave ištrauksiu. 

Jie truputį palaukė. Paskui mma Ramotsvė dar kartą 
pašaukė: 

— Puso! Tu juk ten esi! Mes žinome, kad esi! 

Ponui J. L. B. Matekoniui pasirodė, kad aukštoje žolėje 
kažkas sujudėjo. Berniukas neblogai pasislėpė, bet jei rei- 
kės, bus nesunku jį iš ten iškrapštyti. 

— Puso! - sušuko mma Ramotsvė. — Tu čia! Išeik! 

— Aš ne čia. - Berniuko balsas buvo girdėti labai aiš- 
kiai. - Manęs nėra. 

— Tu tikras nenaudėlis, - atsiliepė mma Ramotsvė. — 
Kaip gali sakyti, kad tavęs nėra? Tai kas tada čia kalba, jei 


ne tu? 

Vėl stojo tyla, paskui krūmokšnio šakos prasiskyrė ir iš 
po jų išropojo vaikas. 

— Jis laidykle užmušė kukutį, - sušnibždėjo ponas 
J. L. B. Matekonis. — Pats mačiau. 

Mma Ramotsvė giliai įkvėpė oro, o berniukas artėjo 
prie jos nuleidęs galvą, įdėmiai spoksodamas į žemę. 

— Eik į savo kambarį, Puso, - paliepė ji. - Eik į savo 
kambarį ir būk ten, kol tave pakviesime. 

Berniukas pakėlė galvą. Jo veidas buvo išterliotas aša- 
romis. 

— Nekenčiu tavęs, —- ištarė jis. Paskui pasisuko į poną 
J. L. B. Matekonį. - Ir tavęs nekenčiu. 

Atrodė, kad šie žodžiai taip ir pakibo tarp jų ore, bet 
vaikas staiga leidosi bėgti, palikęs apstulbusius suaugu- 
siuosius, ir bėgo namo link, neatsigręždamas nei į mma 
Ramotsvę, nei į poną J. L. B. Matekonį, tik bėgo ir bėgo. 


Ketvirtas skyrius 


Patikėkite savo reikalus vyrui 


(8) Mma Ramotsvei niekas nesisekė. Iš pradžių nemalo- 
numai su vaikais —- Motolele, kurią užgaulioja mokykloje, 
ir Puso, kuris kelia tiek nerimo, nušauna kukutį, o paskui 
visą vakarą tyli tarsi nebylys. Žinoma, Motolelės atvejį dar 
reikės geriau išsiaiškinti, tačiau ji pasikalbėjus bent jau 
pralinksmėjo, o štai berniukas elgėsi kitaip. Jis tarsi atsitvė- 
rė nuo jų nematoma siena, atsisakė valgyti, o suaugusiųjų 
kalbos, regis, jo nė kiek nelietė. Jie nė nemėgino jo bausti 
už kukutį; atrodytų, vaikas turėtų būti už tai dėkingas, bet 
nieko panašaus. Nejau jis tikrai jų nekenčia? Ir jei neken- 
čia, kaip galėjo taip atsitikti, juk jie jam dovanojo tik meilę 
ir globą. Ar taip elgiasi visi našlaičiai? Mma Ramotsvė ži- 
nojo, kad su vaikais, kurie būdami visai maži patyrė daug 
nuoskaudų, kartais būna labai sunkų; o juk šitas berniu- 
kas, kad ir ką sakytum, kūdikystėje buvo gyvas palaidotas. 
Tokie dalykai nepraeina be pėdsakų — tiesą sakant, būtų 

nuostabu, jei praeitų. Bet ko jis taip staiga juos užsipuolė, 
juk iki šiol atrodė visai patenkintas? Neįmanoma suprasti. 
Reikės nuvažiuoti į našlaičių prieglaudą pas mma Potokva- 
nę ir pasiklausti jos patarimo. Mma Potokvanė žino abso- 
liučiai viską apie našlaičius ir apie jų elgesį. 

Bet tai dar ne viskas. Iškilo pavojus net pačiai „Pirmajai 
moterų seklių agentūrai“ ir jis neišnyks, jei nebus imtasi 
priemonių; tačiau atrodo, kad priemonių imtis neįmano- 
ma. Trikdančią žinią pranešė mma Makutsi kitą rytą po 
nemalonumų Zebrų plente. 

— Turiu labai blogų naujienų, - tarė mma Makutsi, pa- 
mačiusi mma Ramotsvę įeinant į įstaigą. - Sėdžiu čia jau 
valandą ir vos neverkiu. 

Mma Ramotsvė pažvelgė į savo padėjėją. Kažin ar po 
vakar vakaro ji pajėgs išklausyti dar blogų naujienų; jau- 
tėsi visiškai išmušta iš vėžių vaikų elgesio ir tikėjosi bent 
šią dieną praleisti ramiai. Nesvarbu, jei šiandien klientų 
nebus, atvirai pasakius, taip net būtų geriau. Gana sunku 
spręsti savo problemas, o čia dar gali tekti pagelbėti ki- 
tiems žmonėms. 

— Ar būtinai turite man jas papasakoti? - paklausė 
mma Ramotsvė. - Esu visiškai nenusiteikusi kalbėtis apie 
sunkumus. 

Mma Makutsi papūtė lūpas. 

— Tai labai svarbu, mma, - griežtai priminė ji, tarsi auk- 
lėdama baisiai apsileidusį mokinį. - Negaliu apsimesti, kad 
nemačiau to, ką mačiau. 

Mma Ramotsvė atsisėdo prie savo stalo ir pažvelgė į 
mma Makutsi. 

— Jei taip, - sutiko ji, - tai verčiau papasakokit. Kas at- 
sitiko? 

Mma Makutsi nusiėmė akinius ir nusivalė juos sijono 
krašteliu. 

— Tai štai, - pradėjo ji. - Gal atsimenate, mma, kad va- 
kar popiet aš išėjau truputį ankstėliau. Ketvirtą valandą. 

Mma Ramotsvė linktelėjo. 

— Sakėte, kad eisite į parduotuvę. 

— Taip, - sutiko mma Makutsi. - Ir nuėjau. Nuėjau į 
parduotuves Brodherste. Ten yra tokia parduotuvė, kurioje 
galima nusipirkti labai pigių kojinių. Norėjau į ją suspėti. 

Mma Ramotsvė nusišypsojo. 

— Labai protinga pirkti ten, kur pigiau. Aš pati visada 
taip elgiuosi. 

Mma Makutsi sutiko, kad tai teisybė, ir pasakojo 
toliau. 

— Ten dar yra parduotuvė - tai yra anksčiau buvo, - ku- 
rioje parduodami puodeliai ir lėkštutės. Gal atsimenate. 
Savininkas išvažiavo ir parduotuvę uždarė. Prisimenat? 

Mma Ramotsvė prisiminė. Ji ten kadaise pirko kažkam 
gimtadienio dovaną, didelį puodelį su žirgo piešiniu, bet jo 
ąselė tuojau pat nulūžo. 

— Kurį laiką vieta stovėjo tuščia, - kalbėjo mma Ma- 
kutsi. - Bet vakar vakare, kai aš ėjau pro šalį, - buvo jau 
beveik pusė penkių, - pamačiau žmogų, kabinantį naują 
Naujutėliai biuro baldai. 

Ji žvilgsniu apmetė senus baldus, kuriais buvo apsta- 
tyta jų pačių agentūra: seną pilką spintelę byloms sudėti, 

kurios vienas stalčius nesidarinėjo, stalus nelygiais pavir- 
šiais, išklerusias kėdes. Mma Ramotsvė pastebėjo šį žvilgs- 
nį ir suprato, kas bus toliau. Bus prašoma nupirkti naujus 
baldus. Tikriausiai mma Makutsi ten, Brodherste, su kuo 
nors pasikalbėjo ir gavo pažadą padaryti nuolaidų. Bet tai 
neįmanoma. Verslas jau ir taip beveik neduoda pelno; iš- 
silaikyti pavyksta tik dėl to, kad agentūrą sumota sujungti 
su „Tlokvengo kelio greitaisiais automobiliais“ ir mokėti 
mma Makutsi atlyginimą iš ano verslo pajamų. Jei ne po- 
nas J. L. B. Matekonis, jau prieš kelis mėnesius būtų tekę 
užsidaryti. 

Mma Ramotsvė pakėlė ranką. 

— Man labai gaila, mma Makutsi, - tarė ji, - bet šiuo 
metu niekaip negalėsime pirkti naujos įrangos. Mes jai tie- 
siog neturime pinigų. 

Mma Makutsi įbedė į ją akis. 

— Aš visai ne tai norėjau pasakyti, —- užprotestavo ji. — 
Ketinau pasakyti ką kita. — Ji patylėjo, kad mma Ramotsvė 
spėtų kaip reikiant pasigailėti taip ne laiku įsiterpusi. 

— Atsiprašau, —- nusileido mma Ramotsvė. - Papasako- 
kite, ką matėte. 

— Naują seklių agentūrą, - atsakė mma Makutsi. - Pa- 
čią tikriausią. Ji vadinasi „Seklių agentūra patenkintiems 
klientams“. 

Mma Makutsi sukryžiavo ant krūtinės rankas, stebė- 
dama, kaip jos žodžiai paveiks viršininkę. Mma Ramotsvė 
prisimerkė. Naujiena iš tiesų rimta. Ji taip buvo spėjusi 


apsiprasti esanti vienintelė seklė visame mieste, net visoje 

šalyje, kad nė į galvą neatėjo baimintis konkurentų. Tokia 
naujiena jai dabar pasirodė ypač nemaloni, vieną akimir- 
ką net kilo pagunda iškelti rankas ir garsiai paskelbti, kad 
pasiduoda. Bet ši mintis netrukus dingo - tai ir buvo tik 
mintis, ne daugiau. Mma Ramotsvė ne iš tų, kurie leng- 
vai pasiduoda; nors namie ją trikdo našlaičių problemos, o 
agentūroje — klientų trūkumas, tai dar nereiškia, kad gali- 
ma mesti verslą. Todėl ji atlošė pečius ir nusišypsojo mma 
Makutsi. 

— Kiekviename versle reikia tikėtis konkurencijos, — 
tarė ji. - Mūsų verslas ne kitoks. Juk negalim tikėtis, kad 
visą laiką bus taip, kaip mums patogiausia, tiesa? 

Atrodė, kad mma Makutsi dvejoja. 

— Ne, - galiausiai pripažino ji. - Mes apie tai mokėmės 
Botsvanos sekretorių kolegijoje. Tai vadinama konkuren- 
cijos principu. 

— A, - atsiliepė mma Ramotsvė. - Ir koks gi tas prin- 
cipas? 

Mma Makutsi trumpam sutriko. Per baigiamuosius 
Botsvanos sekretorių kolegijos egzaminus ji gavo devy- 
niasdešimt septynių balų įvertinimą - visi tai žinojo, - bet 
neprisiminė, kad egzaminams būtų reikėję mokytis apie 
konkurencijos principą. 

— Tai reiškia, kad konkurencija yra, — pareiškė ji. - Ne- 
būna taip, kad egzistuotų tik viena verslo įmonė. Jų visada 
būna daugiau. 

— Tai tiesa, — pritarė mma Ramotsvė. 

— Tai reiškia, kad jei vienai verslo įmonei gerai sekasi, 
tai netrukus įsisteigs ir daugiau to paties verslo įmonių, 

taip pat siekiančių sėkmingai dirbti, — toliau kalbėjo mma 
Makutsi, vis labiau įsijausdama. - Ir čia jau nieko nepada- 
rysi. Tiesą sakant, tai net gerai. 

Neatrodė, kad mma Ramotsvė tuo patikėjo. 

— Taip gerai, kad mes galim netekti savo verslo, - ta- 
rė ji. 

Mma Makutsi linktelėjo galva. 

— Bet mes taip pat mokėmės, kad labai svarbu pažinti 
savo konkurentus. Atsimenu, kaip mums tai sakė. 

Mma Ramotsvė jai pritarė ir mma Makutsi padrąsėjo. 

— Mums reikia pačioms atlikti tyrimą, - pasiūlė ji. — 
Reikia nueiti pas tuos žmones, pasižiūrėti, kas jie per vieni 
ir ko nori. Tada būsime pažinusios konkurentus. 

Mma Ramotsvė ištiesė ranką ir paėmė baltojo furgonė- 
lio raktus. 

— Jūs teisi, mma Makutsi, — tarė ji. - Reikia nuvažiuoti 
pas naujuosius seklius ir su jais susipažinti. Tada žinosime, 
protingi jie ar ne. 

— Taip, - atsakė mma Makutsi. — Ir dar štai kas. Tie 
naujieji sekliai nėra moterys, ne taip, kaip mes. Jie vyrai. 

— A, - pratarė mma Ramotsvė. - Tai gerai, nors, kita 
vertus, ir blogai. 


„Seklių agentūrą patenkintiems klientams“ surasti buvo 
nesunku. Didelėje iškaboje, labai panašioje į tą, kuri kadai- 
se pasirodė virš „Pirmosios moterų seklių agentūros“ se- 
nosios būstinės, buvo įrašytas verslo pobūdis ir nupieštas 
tikrai patenkintas, besišypsantis vyriškis, sėdintis už stalo 
gražiai sudėjęs rankas. Po šiuo piešiniu didelėmis raudono- 

mis raidėmis buvo parašyta: „Patyrę darbuotojai. Iš krimi- 
nalinių nusikaltimų skyriaus. Iš Niujorko. Patys geriausi!“ 

Mma Ramotsvė patogiai pastatė baltąjį furgonėlį kitoje 
gatvės pusėje, tiesiai po akacijos medžiu. 

— Štai kaip! — beveik pašnibždomis tarė ji, nors čia nie- 
kas negalėjo jų nugirsti. - Tai štai mūsų konkurentai. 

Mma Makutsi, sėdėjusi keleivio vietoje, pasilenkė prie- 
kin, kad mma Ramotsvė jai neužstotų vaizdo. Viršininkė 
buvo stambi moteriškė - kaip ji pati sakė, tradicinio sudė- 
jimo, — todėl apžiūrėti nelemtąją iškabą buvo sunkoka. 

— Iš kriminalinių nusikaltimų skyriaus, - perskaitė 
mma Ramotsvė. - Vadinasi, buvęs policininkas. Mums 
tai bloga žinia. Kai žmonės turi problemų, jie labai mielai 
kreipiasi į buvusį policininką. 

- Ir iš Niujorko, - susižavėjusi nutęsė mma Makutsi. — 
Tai padarys visiems didžiulį įspūdį. Visi yra matę filmų 
apie Niujorko seklius ir žino, kaip jie puikiai dirba. 

Mma Ramotsvė dėbtelėjo į mma Makutsi. 

— Jūs turite galvoje Supermeną? — paklausė ji. 

— Taip, - sutiko mma Makutsi. - Supermeną. Ir pa- 
našius. 
bet laiku susivaldė. Ji puikiai žinojo apie mma Makutsi 
mokslo pasiekimus Botsvanos sekretorių kolegijoje - būtų 
turėjusi būti akla, jei nepastebėtų įrėminto sertifikato, ka- 
bančio tiesiai virš mma Makutsi stalo, - bet kartais padė- 
jėja jai atrodydavo stebėtinai naivi. Supermeną, kurgi ne. 
Ji niekaip nepajėgė suprasti, kaip žmogus, vyresnis negu 
šešerių, na gerai, daugių daugiausiai septynerių metų galė- 

tų domėtis tokiais niekais. O juk domisi: kai į miesto kino 
teatrą — tą, kuris priklauso turtuoliui, gyvenančiam netoli 
Njererės plento, — atveža tokių filmų, visada susirenka mi- 
nios žmonių, pasirengusių mokėti už bilietus. Žinoma, dalį 
minios sudaro burkuojančios porelės, kurioms toli gražu 
ne visada rūpi, kas vyksta ekrane, bet visi kiti, atrodo, eina 
žiūrėti ne ko kito, bet filmo. 

Nebuvo jokios prasmės ginčytis apie Supermeną su 
mma Makutsi. Kad ir kas būtų šios agentūros savininkas, 
net jei jis tikrai anksčiau dirbo Niujorke, bet jau tikrai ne 
Supermenas. 

— Įeisime ir prisistatysime, - pasakė mma Ramotsvė. — 
Matau, viduje kažkas yra. Jie jau dirba. 

— Tiria kokią nors labai svarbią bylą, - pavydžiai paste- 
bėjo mma Makutsi. 

— Gali būti, - sutiko mma Ramotsvė. —- Nors gal ir ne. 
Kai žmonės važiuoja pro „Pirmąją moterų seklių agentūrą“ 
ir mato mus, sėdinčias viduje, jie tikriausiai irgi pagalvoja, 
kad mes tiriame labai svarbią ir painią bylą. O juk jūs pui- 
kiai žinote, kad beveik visą laiką mes tik sėdime, geriame 
raudonąją arbatą ir skaitome Botswana Daily News. Žo- 
džiu, pati matote, kaip kartais galima apsigauti. 

Mma Makutsi pamanė, kad viršininkė be reikalo kuk- 
linasi. Teisybė, šiuo metu jos darbo turi ne per daugiau- 
sia; teisybė ir tai, kad įstaigoje išgeriama ne taip jau mažai 
raudonosios arbatos, - bet juk taip būna ne visada. Kartais 
jos triūsia kiek išgalėdamos, ir prašalaitis, važiuojantis pro 


agentūrą, visiškai pagrįstai palaikytų ją verdančios veiklos 

zona. Taigi mma Ramotsvė klysta, bet nėra prasmės su ja 
ginčytis dabar, kai ji taip niūriai nusiteikusi. Kažkas vei- 
kiausiai nutiko namie, pamanė sau mma Makutsi, nes ji 
taip retai būdavo paniurusi. 

Jos perėjo gatvę ir priėjo prie mažos krautuvėlės, ku- 
rioje dabar buvo įsikūrusi „Seklių agentūra patenkintiems 
klientams“. Fasade buvo įtaisytas didžiulis vitrininis lan- 
gas, o už jo stovėjo širma, leidžianti bet kam, žiūrinčiam 
iš gatvės, matyti tik viduje esančių žmonių galvas. Lange 
stovėjo įrėminta nuotrauka: grupė vyrų, susibūrusi prie- 
šais įspūdingą biurų pastatą. Visi vyrai dėvėjo plačiakraš- 
tes skrybėles, kurios dengė jų veidus, todėl bruožų visiškai 
negalėjai įžiūrėti. 

— Nekokia fotografija, - sumurmėjo bendrakeleivei 
mma Ramotsvė. — Net visai niekam tikusi. 

Ant įstiklintų durų kabojo ranka rašytas skelbimas: 
„Prašome įeiti. Belstis nebūtina“. Bet mma Ramotsvė, ger- 
bianti tradicines vertybes - kurios reikalavo visad prieš įei- 
nant į patalpą pasibelsti ir garsiai sušukti: „Ko! Ko!“, - vis 
dėlto pabeldė, prieš stumteldama duris. 

— Nebūtina belsti, mma, - tarė jai vyriškis, sėdintis prie 
stalo. — Tiesiog eikite, ir tiek. 

— Aš visad beldžiuosi, rra, - atsakė mma Ramotsvė. — 
Taip reikia. 

Vyriškis nusišypsojo. 

— Mano profesijos atstovai žino, - tarė jis, - kad belstis 
reikia ne visada. Pasibeldęs įspėji žmogų, jis liaujasi daryti 
tai, ką darė anksčiau. 

Mma Ramotsvė nusijuokė iš jo pokšto. 

— O jums to visai nereikia! 

— Iš tiesų nereikia, — sutiko vyriškis. —- Bet aš, kaip ma- 
tote, nedarau nieko blogo. Kaip gaila! Sėdžiu sau ir laukiu, 
kol manęs aplankyti užsuks dvi tokios gražios ponios. 

Prieš atsakydama, mma Ramotsvė labai greitai dirstelė- 
jo į mma Makutsi. 

— Jūs labai malonus, rra, - atsakė ji. - Ne kasdien mane 
pavadina gražia. Malonu, kada taip atsitinka. 

Vyriškis, sėdintis už stalo, raminamai mostelėjo ranka. 

— Sekliai, mma, yra pratę viską pastebėti. Pamačiau jus 
ateinant ir iškart pasakiau sau: štai pro duris įeina dvi labai 
labai gražios ponios. Tau šiandien pasisekė... — Staiga jis 
nutilo, pakilo, beveik iškart vėl atsisėdo ir prisidėjo delną 
prie kaktos. 

— Bet ką aš čia kalbu, mma! Juk jūs mma Ramotsvė, ar 
ne? „Pirmoji moterų seklių agentūra“? Esu matęs jūsų nuo- 
trauką laikraštyje, ką aš čia jums pasakoju apie seklio dar- 
bą! O tuo tarpu jūs ir mma... mma?.. 

— Makutsi, - atsakė mma Makutsi. - Aš dirbu „Pirmo- 
joje moterų seklių agentūroje“ seklės padėjėja. Prieš tai 
baigiau Botsvanos sekretorių kolegiją... 

Vyriškis nutraukė ją galvos linktelėjimu. 

— A, tenai. Aišku. 

Mma Ramotsvė pastebėjo, kaip šie žodžiai paveikė mma 
Makutsi. Tarsi kas būtų jai prie odos prikišęs apnuogintą 
elektros laidą. 

— Tai labai gera kolegija, - paskubomis pareiškė mma 


Ramotsvė ir iškart pakeitė temą. - O kuo jūs vardu, rra? 

— Aš esu ponas Butelezis, - atsakė vyras ir ištiesė pa- 
spausti ranką. - Sefas Butelezis. Buvęs kriminalinio sky- 
riaus darbuotojas. 

Mma Ramotsvė paspaudė jam ranką, taip pat, tik ne- 
noriai, pasielgė ir mma Makutsi. Tada abi moterys, pono 
Butelezio pakviestos prisėsti, atsargiai įsitaisė ant naujų 
blizgančių kėdžių, stovinčių priešais jo stalą. 

— Butelezių pavardė gerai žinoma, - toliau kalbėjo mma 
Ramotsvė. — Ar jūs irgi iš tos pačios šeimos?* 

Ponas Butelezis nusijuokė. 

— O galjis norėtų pasakyti, kad yra iš tos pačios šeimos, 
kaip aš? Cha, cha! 

Mma Ramotsvė luktelėjo. 

— Ir kaip, ar yra? 

Ponas Butelezis ištiesė ranką ir išsitraukė cigaretę iš pa- 
kelio, gulinčio ant stalo. 

— Daug žmonių nešioja Butelezių pavardę, - atsakė 
jis. - O daug ir ne. Kitus žmones vadina Nkomo** arba Ra- 
mafosa*** ar dar kaip kitaip. Bet juk tai nereiškia, kad jie ir 
yra tikrieji Nkomo ar Ramafosos, tiesa? Pavardžių devy- 
nios galybės, ar ne taip? 


* Butelezių (Buthelezi) gentis gerai žinoma tarp zulų. Garsiausias jos 
atstovas — vadas Mangosuthu Gatsha Buthelezi (g. 1928), paveldėjęs 
iš tėvo vado titulą; jis yra Pietų Afrikos zulų vadas, 1975 m. įkūrė /n- 
katha Laisvės partiją ir yra jos lyderis. Ne kartą užėmė aukščiausius 
vykdomosios valdžios postus. 
** Joshua Mąabuko Nyongolo Nkomo (1918-1999) — Zimbabvės nacio- 
nalistų lyderis, įkūręs Zimbabvės Afrikos tautų sąjungą. 
*** Matamela Cyril Ramaphosa (g. 1952) — Pietų Afrikos teisininkas, įta- 
kingas politikas ir verslininkas, įkūręs didžiausią ir galingiausią šalies 
profesinę sąjungą —- Nacionalinę kalnakasių sąjungą. 

Mma Ramotsvė pritariamai linktelėjo. 

— Tai teisybė, rra. Pavardžių tikrai kiek nori. 

Ponas Butelezis užsidegė cigaretę. Viešnioms jų nepa- 
siūlė — Žinoma, nė viena iš jų ir nerūkė, bet nemandagų 
elgesį pastebėjo mma Makutsi, kuri, vos išgirdusi niekina- 
mai atsiliepiant apie Botsvanos sekretorių kolegiją, tik ir 
ieškojo dingsčių apjuodinti naujai iškeptą konkurentą. 

Mma Ramotsvė laukė, kol bus atsakyta į jos klausimą, 
bet pagaliau suprato, jog to nebus. 

— Žinoma, - prakalbo ji, — tai juk zulų pavardė, ar ne? 
Jūs pats kilęs iš tų kraštų, rra? 

Ponas Butelezis nukrapštė nuo priekinio danties tabako 
plaušelį. 

— Mano velionis tėvas buvo zulas iš Natalo, - atsakė 
jis. - Bet mano velionė motina botsvanietė, kilusi iš čia. Ji 
susipažino su mano tėvu, išvykusi dirbti į užsienį. Ji mane 
nusiuntė į Botsvanos mokyklą, o kai ją baigiau, grįžau pas 
juos į Pietų Afriką. Tada ir pradėjau dirbti Johanesburgo 
kriminalinių nusikaltimų skyriuje. O dabar vėl grįžau į 
motinos gimtinę. 

— Jūsų iškaboje mačiau, kad esate gyvenęs ir Niujor- 
ke, - paklausė mma Ramotsvė. - Įdomus jūsų gyveni- 
mas, rra! 

Ponas Butelezis nukreipė žvilgsnį tolyn, tarsi mėginda- 
mas prisiminti sodrų, įvairų gyvenimą. 

— O taip, Niujorkas. Aš esu buvęs Niujorke. 

— Arjums patiko ten gyventi, rra? - paklausė mma Ma- 
kutsi. — Aš taip svajoju aplankyti Niujorką. 

— Niujorkas — labai didžiulis miestas, - atsakė ponas 
Butelezis. - Dievulėliau! Ohoho! Ten tiek daug namų. 

— Bet ar ilgai jūs ten gyvenote? - kamantinėjo mma 
Makutsi. — Ar praleidote ten daug metų? 

— Nedaug metų, - atsakė ponas Butelezis. 

— O kiek? - neatlyžo mma Makutsi. 

— Jums labai rūpi Niujorkas, mma, - atsakė ponas Bu- 
telezis. - Turėtumėte pati ten nuvažiuoti. Nepasikliaukite 
tik mano žodžiais. Pažvelkite į viską savo akimis. Oho! 

Kelias akimirkas tvyrojo tyla, kurioje kabėte kabėjo ne- 
atsakytas mma Makutsi klausimas: o kiek? Ponas Butelezis 
užsitraukė cigaretę ir išpūtė dūmus į lubas. Tyla, atrodo, 
jam nė kiek netrukdė, tačiau neilgai trukus jis pasilenkė į 
priekį ir padavė mma Ramotsvei nedidelį lankstinuką. 

— Tai mūsų lankstinukas, mma, - tarė jis. - Džiaugiuo- 
si, kad galiu jums jį parodyti. Visiškai neprieštarauju, kad 
šiame mieste būtų kelios seklių agentūros. Miestas taip 
greitai plečiasi, ar ne? Darbo pakaks mums abiem. 

„O kaipgi aš? - pagalvojo mma Makutsi. - Kaipgi aš? 
Argi mes ne trys, o gal aš jums visiškai nieko nereiškiu?“ 

Mma Ramotsvė paėmė pigiai išspausdintą lankstinu- 
ką. Priekyje buvo pono Butelezio portretas: jis sėdėjo prie 
kitokio stalo ir atrodė labai oficialus. Ji pervertė puslapį. 
Dar vienas pono Butelezio portretas: čia jis stovi prie ne- 
aiškios markės juodo automobilio, o fone neryškiai ma- 
tyti aukšti pastatai. Tarp automobilio ir pastatų, atrodo, 
plytėjo kažkokia keistai neryški dykvietė, daugiau foto- 
grafijoje nebuvo jokių žmonių, o po ja puikavosi parašas: 
„Niujorkas“. 

Ji pažvelgė į tekstą, išspausdintą kitame puslapyje. „Kas 
nors kelia jums nerimą? Gal vyras įprato pareidinėti vėlai, 
dvelkdamas kitos moters kvepalais? Gal jūsų darbuotojai 
vagia jūsų verslo paslaptis? Nelikite abejingi! Patikėkite 
savo reikalus VYRUI!“ 

Šie žodžiai paveikė mma Ramotsvę taip, kaip anksčiau 
mma Makutsi buvo paveikusi užuomina apie Botsvanos 
sekretorių kolegiją. Ji tylėdama padavė lankstinuką padė- 
jėjai, ši pasitaisė akinius, ruošdamasi skaityti. 

— Labai gerai, kad mes su jumis susipažinome, rra, — iš- 
tarė mma Ramotsvė, atsargiai rinkdama žodžius. Jai visad 
būdavo sunku kalbėti nenuoširdžiai, bet kartais išsiauklė- 
jimas to reikalauja, net jei prireikia antžmogiškų pastan- 
gų. - Kada nors reikėtų vėl susitikti, galėtume aptarti ti- 
riamas bylas. 

Ponas Butelezis nušvito iš pasitenkinimo. 

— Tai būtų puiku, mma, - atsakė jis. - Mudu su jumis 
pasidalytume profesinėmis paslaptimis... 

— Ir mma Makutsi, - pridūrė mma Ramotsvė. 

— Be abejo, — sutiko ponas Butelezis, metęs greitą ir ne- 
labai pagarbų žvilgsnį į mma Makutsi. 

Mma Makutsi norėjo grąžinti lankstinuką ponui Bute- 
leziui, bet šis prisispyrė, kad jos jį pasiimtų. Tada abi mo- 
terys atsistojo, mandagiai, nors šaltokai atsisveikino ir iš- 
ėjo iš krautuvėlės, gal kiek per tvirtai uždarydamos paskui 
save duris. Išėjusios į lauką, tylėdamos perėjo gatvę, ir tik 
tada, kai mma Ramotsvė apsuko baltąjį furgonėlį ir pradė- 
jo važiuoti namo, buvo ištartas pirmas žodis. 

— Mat! - tarė mma Ramotsvė. 

Mma Makutsi pagalvojo, ką galėtų pasakyti, bet nieko 
tinkamo nerado, nieko, kuo galėtų deramai išreikšti pasi- 
baisėjimą žmogumi, tokiu tonu pasakiusiu „A, tenai“ apie 
Botsvanos sekretorių kolegiją. Todėl irgi pratarė: „Mat“ ir 
daugiau nebesivargino. 


Penktas skyrius 


Gydymas pašnekesiais 


$) Į įstaigą jos grįžo tylėdamos. Mma Makutsi norėjo kaž- 
ką sakyti, bet vieno žvilgsnio į mma Ramotsvę, sėdinčią 
prie baltojo furgonėlio vairo su jai nebūdinga įniršio išraiš- 
ka veide, pakako jai įtikinti, kad dabar visiškai netinkamas 
laikas aptarinėti susitikimą su ponu Buteleziu. Žinia, nebu- 
vo nė mažiausios abejonės, ką mma Ramotsvė galvoja apie 
naująjį kolegą, jei jį galima taip pavadinti. Kaip jis drįsta 
sėdėti savo kabinete ir iš aukšto kalbėti su mma Ramotsve, 
garsiausia ir sumaniausia Botsvanos privačia sekle, tarsi 
tai jis būtų išmanantis ir patyręs, o ji - atvykėlė naujokė. 
Ir dar tas pagyrūniškas lankstinukas, kurį dabar rankoje 
gniaužia mma Makutsi, iš paskutiniųjų stengdamasi nepa- 
siduoti pagundai jį suglamžyti ir išmesti pro baltojo furgo- 
nėlio langą. Aišku, visai suprantama, kad žmonės kartais 
nori kalbėtis būtent su vyru, jei jiems tai atrodo geriau, bet 
tai dar nereiškia, kad vyras geriau dirba visus darbus. Nie- 

ko sau — patikėkite savo problemas vyrui! Juk jos nuo pat 
pradžių aiškių aiškiausiai pasakė, kad „Pirmojoje moterų 
seklių agentūroje“ ne šiaip sau moterys teikia paslaugas 
moterims; ši tarnyba skirta visiems: ir vyrams, ir mote- 
rims. Pavadinimu anaiptol nenorėta pabrėžti, kad moterys 
seklės turi ypatingų sugebėjimų (nors, gerai pasistengus, 
tai nebūtų sunku įrodyti); juo viso labo paskelbta, kad šią 
konkrečią seklių agentūrą valdo ir joje dirba moterys. 

Mma Ramotsvė pasistatė baltąjį furgonėlį tiesiai už ga- 
ražo, prie pat galinių „Tlokvengo kelio greitųjų automobi- 
lių“ kontoros pastato durų; šiame pastate buvo įsikūrusi ir 
agentūra. Ponas J. L. B. Matekonis triūsė apžiūros duobė- 
je: jis įdėmiai žvelgė į apdaužyto mėlyno mikroautobuso 
šasi ir kažką rodė greta stovinčiam pameistriui. Jis links- 
mai pamojo ranka, mma Ramotsvė atsakė į pasisveikini- 
mą, bet nepriėjo pasišnekučiuoti, kaip būtų padariusi bet 
kurią kitą dieną. Jos abi su mma Makutsi patraukė tiesiai į 
agentūrą ir piktai tylėdamos susėdo už stalų. 

Mma Makutsi dar reikėjo sutvarkyti garažo sąskaitas ir 
ji tuojau pat ėmėsi darbo. Mma Ramotsvė, kuri buvo An- 
glikonų katedros moterų lygos gyvenimo sąlygų gerinimo 
klausimais komisijos narė, turėjo perskaityti praėjusio su- 
sirinkimo protokolą ir parengti laiško Būsto ministerijai 
projektą. Ji tuo ir užsiėmė, tačiau susikaupti buvo sunku; 
kokias dvidešimt minučių pasistengusi paieškoti tinkamų 
žodžių, skirtų ministro pavaduotojui, bet radusi vien tik 
netinkamus, ji atsistojo ir išėjo laukan. 

Buvo malonus metų laikas, baisiausia kaitra jau pra- 
ėjusi, o žiema dar neprasidėjusi. Nors šioje šalyje žiemos 

ne kažin kokios. Naktimis, žinoma, būna žvarboka, sau- 
sas šaltis persmelkia iki pat kaulų, bet dienos dažniausiai 
vaiskios ir saulėtos, oras toks gaivus ir grynas, kad jį norisi 
gerte gerti: iš tolo dvelkia laužo dūmais, o širdis prisipildo 
dėkingumo, kad esi čia ir dabar, šioje vietoje, ne kur kitur. 
Šis metų laikas, kai žolė jau pradeda ruduoti, bet kur ne 
kur dar marguoja žali lopai, mma Ramotsvei atrodė tiesiog 
tobulas. Ji stovėjo lauke, po viena iš akacijų, ir žvelgė Tlok- 
vengo pusėn - pakelėje žolę skabė keletas asilų. Pyktis jau 
buvo beveik praėjęs, o stebėdama kantrius, neįkyrius asi- 
lus ji netrukus atgavo sveiką protą. Vaikų problemos nėra 
jau tokios rimtos: berniukai (kaip ir suaugę vyrai) dažnai 
keistai elgiasi, o kalbant apie Motolelę, juk patyčios yra ne- 
išvengiama, amžina problema. Reikės apie tai pasikalbėti 
su mma Potokvane, ji ir patars, ką geriausia daryti. 

Ponas Butelezis grėsmingesnis, bet, geriau pagalvojus, 
ar tikrai tai toks didelis pavojus? Jis savimi patenkintas pa- 
gyrūnas, bet tai dar nereiškia, kad sugebės iš jos paveržti 
visus klientus. Kai žmonės dėl ko nors susirūpinę, jie ne- 
mėgsta maivymosi ir pagyrų — jiems reikia protingo pata- 
rimo ir atidumo. Tos juokingos jo nuotraukos tikrai visus 
atbaidys. Juk žmonės nesunkiai atskirs tikrovę nuo fanta- 
zijos, nejau ne? Kaip rašė Klovis Andersenas „Privataus 
seklio darbo taisyklėse“, jei žmogus pasirenka šią profesiją 
dėl to, kad matė filmų ir skaitė knygų apie seklius, arba dėl 
to, kad seklio darbas jam atrodo šlovingas, tai jis iš esmės 
klysta. Žinoma, ponas Butelezis niekada gyvenime nebūtų 
skaitęs Klovio Anderseno (reikėjo jo taip tiesiai ir paklausti, 
pamanė mma Ramotsvė, iškart būtų pamatęs savo vietą). 

Ji nusisuko nuo plento ir pažvelgė į grupelę eukaliptų, 
pasodintų labai seniai, dar tais laikais, kai Gaboronas va- 
dintas Vado Gaborono gimtine, o dabar iškerojusių tarsi 
miškelis. Kažkodėl tas miškelis jai kėlė baimę, ji niekad 
ten neidavo viena. Liūdna vieta, galvojo ji: aukšti, rau- 
doni termitynai, takeliai, vedantys ne į žmonių namus, 
bet klaidžiai išnykstantys žieve apkritusiose proskyno- 
se. Tarp medžių vaikštinėjo galvijai, buvo girdėti, kaip 
skamba jų varpeliai, bet ji pasipurtė ir nusigręžė. Ne, ne- 
tikusi vieta. 

Asilai atklydo ant plento ir stovėjo tarsi įbesti, svarsty- 
dami, eiti į kitą pusę ar ne. Berniukas juos pašaukė, paskui 
metė akmenuką, ragindamas judintis, garsiai kartodamas 
jų vardus: Nuplėštausi, Nuplėštausi! Liesuti, Liesuti! Grei- 
čiau, greičiau, judinkitės! 

Kažin, kuris iš jų Nuplėštausis, susidomėjo ji, juk visų 
ausys atrodo sveikos, be to, nė vienas nėra pernelyg liesas. 
Ji kaip tik mąstė apie tai — apie tai, kokius vardus žmonės 
duoda savo gyvuliams, — kai iš plento išsuko automobilis, 
du kartus apvažiavo „Ilokvengo kelio greitųjų automobi- 
lių“ garažą ir galiausiai sustojo greta baltojo furgonėlio. 
Mma Ramotsvė stebėjo, kaip iš jo išlipa vairuotojas, aukš- 
tas, gerai sudėtas keturiasdešimtį peržengęs vyriškis. 

— Dumela, mma, - pasisveikino jis, prieidamas ar- 
čiau. - Gal galite man padėti? Ieškau „Pirmosios moterų 
seklių agentūros“. 

Mma Ramotsvė susivokė, kad vyras ją veikiausiai palai- 
kė svajotoja, stovinčia sau ir spoksančia į asilus, arba nu- 


sprendė, jog tai moteriai ne visi namie. 

— Tai aš, rra. Atsiprašau, buvau truputį susimąsčiusi. — 
Ji parodė į asilus. - Klausiausi, kaip piemuo šaukia šiuos 
asilus vardais. Neatkreipiau į jus dėmesio. 

Vyriškis susijuokė. 
ti į asilus, arba, pavyzdžiui, į galvijus? Aš pats labai mėgstu 
stebėti galvijus. Kartais taip praleidžiu valandų valandas. 

— Kas to nemėgsta? - atsiliepė mma Ramotsvė. - Mano 
tėvas gerai išmanė apie galvijus. Galėdavo labai daug pasa- 

— Yra tokių žmonių, - pritarė vyras. — Tai didelis talen- 
tas. Gal ir jūs jį turite. Galėtumėte tapti galvijų sekle, liep- 
tumėte galvijams jums viską papasakoti. 

Mma Ramotsvė nusijuokė. Šis vyriškis, kad ir kas jis 
būtų, jai iškart sukėlė simpatiją — visiškai kitaip negu po- 
nas Butelezis. Niekaip negalėjai įsivaizduoti, kad šis vyras 
nusifotografuotų su plačiakrašte skrybėle. 

— Turiu jums pasakyti savo vardą, — toliau kalbėjo vy- 
riškis. - Vadinuosi Molefelas, atvažiavau iš Lobatsės. Esu 
civilinis inžinierius, bet ten dar laikau viešbutį. Anksčiau 
buvau pratęs dirbti statybose, o dabar sėdžiu kabinete ir 
joms vadovauju. Deja, tai ne taip įdomu. 

Mma Ramotsvė mandagiai klausėsi. Atrodo, ji yra šį tą 
girdėjusi apie poną Molefelą. Ji neblogai pažįsta Lobatsę, 
tikriausiai porą trejetą kartų lankėsi tame jo viešbutyje su 
ponu J. L. B. Matekoniu, kai jie buvo nuvažiavę aplankyti 
jos pusseserės. Tiesą sakant, viešėdama ten paskutinį kartą 
kažko užvalgė ir po to baisiai blogavo; bet dabar, pamanė ji, 


ne laikas apie tai užsiminti. 

— Gal eikime į įstaigą, — tarė ji, rodydama duris. - Sė- 
dint patogiau kalbėtis. Mano padėjėja išvirs arbatos, o mes 
pasikalbėsime. 

Ponas Molefelas dirstelėjo į agentūros duris, už kurių 
buvo matyti mma Makutsi, slapta žiūrinti į juodu. 

— Aš pagalvojau, kad gal geriau pasilikime lauke, — ne- 
tvirtai pasiūlė jis. - Toks malonus oras, o be to... - Jis paty- 
lėjo ir netrukus kalbėjo toliau, - tiesą sakant, mma, norėjau 
su jumis pasikalbėti visai privačiai. Labai labai privačiai. 
Kažin ar ne geriau likti lauke? Gal galėtume pasivaikščioti? 
Bevaikštant ir papasakočiau. 

Mma Ramotsvė ne kartą buvo susidūrusi su droviais ir 
nesmagiai besijaučiančiais klientais, todėl puikiai suprato, 
kad jokie raminimai ir įtikinėjimai dažniausiai nepadeda. 
Jei žmogus nori pakalbėti apie tikrai privatų reikalą, trečio 
asmens buvimas jam trukdys. Žinoma, nebuvo - ar beveik 
nebuvo - tokių dalykų, kurių ji nebūtų girdėjusi. Niekas 
jos neapstulbins, nors kartais žmonių sugebėjimas supai- 
nioti savo gyvenimą vis dėlto keldavo nuostabą. 

— Mielai pasivaikščiosiu, - atsakė ji ponui Molefelui. — 


Jie nuėjo taku, vedančiu nuo garažo prie vandens saugyk- 
los. Aplink žėlė dygliuočiai krūmai, ore sklandė saldus be- 
siganančių galvijų kvapas. Einant ponas Molefelas pasako- 
jo, o mma Ramotsvė klausėsi. 

— Gal jūs nustebsite, mma, kodėl aš jums visa tai pa- 
sakoju, bet manau, turėtumėte žinoti, jog aš pasikeičiau 
ir dabar esu visai kitas žmogus. Prieš du mėnesius man 

nutiko tai, kas privertė apie viską susimąstyti: apie mano 
gyvenimą, apie tai, kaip gyvenau iki šiol ir kaip norėčiau 
nugyventi tai, kas dar liko. Ar suprantate, apie ką kalbu? 
Nesu ypatingai blogas žmogus, nieko panašaus. Jūs kalba- 
te su žmogumi, kuris veikiausiai toks pat, kaip dauguma 
kitų. Tiesiog vidutinis, eilinis vyras. Tokių vyrų Botsvanoje 
tūkstančiai. Eilinių, paprastų. Nei labai protingų, nei labai 
kvailų. Vyrų, ir tiek. 

— Jūs kuklinatės, - įsiterpė mma Ramotsvė. - Juk esate 
inžinierius, tiesa? Tai reiškia, kad esate protingas. 

— Tiesą sakant, ne. Taip, inžinieriui reikia išmanyti ma- 
tematiką, gal dar mokėti braižyti. Bet apskritai pakanka 
sveiko proto. — Prieš pasakodamas toliau, jis šiek tiek paty- 
lėjo. — Tačiau kai aš sakau „eilinis“, turiu galvoje ne tai. Bet 
kuris eilinis žmogus gyvenime padaro ką nors gero ir ką 
nors blogo. Tikriausiai nėra pasaulyje vyro, kuris būtų visą 
laiką daręs vien blogus darbus. Turbūt nerasi nė vieno. 

— Nei moters, — pridūrė mma Ramotsvė. - Moterys nė 
kiek ne geresnės už vyrus. Kartais net blogesnės. 

— Šito tikrai nežinau, - atsakė ponas Molefelas. - Ne- 
labai daug moterų pažįstu. Nežinau, kaip moterys elgiasi. 
Bet kalba ne apie tai. Kalbėjau apie vyrus; man atrodo, ži- 
nau, kaip elgiasi vyrai. 

— Jūs padarėte ką nors blogo? — tiesiai paklausė mma 
Ramotsvė. — Ar tai norite pasakyti? 

Ponas Molefelas linktelėjo galva. 

— Padariau, - pripažino jis. - Nesijaudinkite, tai nebu- 
vo labai blogas darbas - nieko nenužudžiau ar panašiai. 
Papasakosiu jums apie savo blogą darbą, nors žinokite, 

daugiau niekam apie jį nepasakojau. Bet pirmiausia norė- 
čiau papasakoti apie tai, kas nutiko prieš kelis mėnesius. 
Tada suprasite, kodėl taip noriu su jumis pasikalbėti. 

Pasakojau jums, kad Lobatsėje turiu viešbutį. Jis gana 
gerai laikosi, žmonės jį dažnai užsako vestuvėms, tad už 
gautus pinigus nusipirkau žemės sklypą. Sklypas netoli 
Namibijos sienos, visai pasienyje. Važiuodamas ten iš Lo- 
batsės sugaištu keturias valandas, todėl negaliu važinėti 
be to, ten gyvena kelios šeimos, kurios man dirba. 

— Tas žmogus, kurį minėjote, ar jis gerai išmano apie 
galvijus? Tai labai svarbu, - paklausė mma Ramotsvė. 

— Taip, apie galvijus jis išmano. Bet dar išmano ir apie 
stručius. Laikau ten nemažą pulką stručių, keletas paukš- 
čių itin puikūs. Didžiuliai. Stiprūs. Ta vieta labai tinka 
stručiams. 

Mma Ramotsvė apie stručius nieko neišmanė. Aišku, 
buvo juos mačiusi, žinojo, kad daug kam jie labai patin- 
ka. Bet jai stručiai atrodė tik niekingas galvijų pakaitalas. 
Įsivaizdavo, kaip atrodytų Botsvana, jei vietoj galvijų visur 
vaikštinėtų stručiai. Na ir keista būtų šalis, net, galima pa- 
sakyti, neori. 

— Mano stručiai gerai žinomi, nes jų mėsa labai puiki, — 
toliau kalbėjo ponas Molefelas. - Be to, jie tinka veislei. 
Vienas strutis labai gražiai elgiasi su patelėmis ir turi daug 
vaikų. Tai puikiausias strutis, aš jį laikau atskirame aptva- 
re, kad nesipeštų. Mat esu matęs, kaip jis spardosi. O! Jei 
įspirtų Žmogui, tikrai perplėštų jį perpus. Aš neperdedu. 
Perpus. Žmogus sprogtų per juosmenį. 

— Reikėtų su jais labai atsargiai elgtis, - pasiūlė mma 
Ramotsvė. 

— Kartą mačiau, kaip vienam žmogui įspyrė strutis. Tai 
buvo vieno iš mano ūkio darbininkų brolis, nelabai kokios 
sveikatos. Labai seniai, kai jis dar buvo vaikas, jam ant nu- 
garos užlipo galvijas. Todėl užaugo persikreipęs — sulaužy- 
ta nugara. Nelabai ką galėjo dirbti. Paskui susirgo tuberku- 
lioze ir dar labiau nusilpo. Tikriausiai tas kosulys iščiulpė 
sveikatą. Vieną dieną jis atėjo aplankyti brolio, o darbinin- 
kai jį pavaišino alumi, nors tas ligonis nebuvo pratęs gerti. 
Alus jam patiko, išgėręs galėjo bent kartą gyvenime pasi- 
justi drąsuoliu. Todėl jis priėjo prie stručių aptvaro ir perli- 
po aukštą tvorą, už kurios gyvena stručiai. Netoliese stovė- 
jo vienas strutis ir spoksojo į žmogų; jis labai nustebo, kai 
žmogus, mosuodamas rankomis, ėmė greitai artėti. Strutis 
mėgino bėgti, bet užkliuvo sparnu už tvoros ir negalėjo 
pasprukti. Tada žmogus jį pagavo, o strutis jam spyrė. Aš 
išgirdau, kaip darbininkai pradėjo šaukti, kai tas žmogus 
perlipo tvorą, ir atėjau pasižiūrėti, kas darosi. Pamačiau, 
kaip žmogus mėgina sugriebti stručiui už uodegos; tuojau 
po to jis išlėkė į orą ir garsiai dribtelėjo ant žemės. Taip ir 
to žmogaus galas. 

Mma Ramotsvė nuleido akis į žemę, galvodama apie 
vargšą ligonį persikreipusia nugara. 

— Man labai gaila to žmogaus, - atsakė ji. - Tiek pasau- 
lyje liūdnų dalykų, kartais apie juos net nesužinome. Bet 


Dievas vis atsiunčia Afrikai kokį nors liūdną išbandymą. 

— Taip, - sutiko ponas Molefelas. - Jūs teisi, mma. Kar- 
tais pasaulis mums būna labai žiaurus. 

Jie paėjėjo kelis žingsnius mąstydami apie tai, ką pasakė 
mma Ramotsvė. Paskui ponas Molefelas vėl prakalbo. 

— Dabar turiu jums papasakoti, kas man nutiko prieš 
kelis mėnesius. Aš jums tai pasakoju ne šiaip sau; noriu, 
kad suprastumėte, kodėl galiausiai pas jus atvažiavau. Kar- 
tą nuvažiavau į ūkį su žmona ir abiem sūnumis. Jie stip- 
rūs berniukai — vienas tokio ūgio, o antras štai tokio. — Jis 
parodė vaikų ūgį ranka, užvertęs delną aukštyn; negalima 
rodyti žmogaus ūgio delnu žemyn, nes taip nuslopinsi jo 
dvasią. - Ketinome ten pabūti savaitę, bet jau antrą dieną 
nutiko tai, kas pakeitė visus planus. Per sieną perėjo tokie 
žmonės ir įsibrovė į stručių fermą. Jie pasirodė naktį, raiti. 
Stručių grobikai. 

Mma Ramotsvė stabtelėjo ir apstulbusi pažvelgė į poną 
Molefelą. 

— Yra tokie stručių grobikai? Jie ką, vagia stručius? 

Ponas Molefelas linktelėjo. 

— Jie labai pavojingi. Klajoja gaujomis, su šautuvais, įsi- 
veržia čia ir pergina stručių pulkus atgal į Namibiją. Na- 
mibijos valdžia sako, kad stengiasi juos gaudyti, bet jiems 
amžinai trūksta policininkų. Amžinai. Sako, kad mėgina 
jų ieškoti, bet kaip tu surasi žmones, kurie gyvena krūmy- 
nuose, laikinose stovyklose? Jie kaip vaiduokliai. Keliauja 
tik naktimis; šmėklą sugauti lengviau negu tuos žmones. 
Jie neturi nei vardų, nei šeimų, ničnieko. Tarsi leopardai. 

Tą naktį, kai jie atėjo, aš miegojau name. Paprastai mie- 
gu budriai, todėl išgirdau triukšmą prie stručių aptvarų. Iš- 

lipau iš lovos pažiūrėti, gal koks plėšrūnas atsėlino stručių 
suėsti — liūtas arba hiena. Pasiėmiau didelį žibintą, šautu- 
vą ir patraukiau takeliu, vedančiu nuo namo prie aptvarų. 
Žibinto net neprireikė, nes švietė labai ryškus mėnulis ir 
metė ant žemės juodus šešėlius. 

Jau buvau visa netoli aptvarų, kai staiga kažkas mane 
partrenkė ant žemės. Išmečiau šautuvą, žibintą ir parpuo- 
liau veidu į dulkes. Pamenu, kaip įkvėpiau dulkių ir užsiko- 
sėjau, paskui kažkas man skaudžiai įspyrė į šoną, kažkoks 
vyras pakėlė mano galvą ir pažvelgė į veidą. Rankoje jis 
laikė šautuvą - ne mano šautuvą, - kurio vamzdį pridėjo 
man prie smilkinio ir kažką pasakė. Aš jo nesupratau, nes 
jis kalbėjo ne setsvana kalba. Gal veikiau hererų ar kokia 
nors iš tų tarmių, kuriomis jie susikalba. O gal net afrika- 
nerių kalba, kuria šneka labai daug kas, ne tik būrai. 

Maniau, kad atėjo metas mirti, todėl prisiminiau sūnus. 
Pagalvojau, kas jų laukia, likusių be tėvo. Paskui kažkodėl 
prisiminiau savo tėvą, prisiminiau, kaip mudu su juo ėjome 
per krūmynus, lygiai taip pat, kaip dabar mudu su jumis, 
mma, kaip kalbėjomės apie galvijus. Maniau, kad norėčiau 
taip kada nors vaikščioti su savo sūnumis, bet vis neturė- 
jau laiko, o dabar jau per vėlu. Keistos mintys. Galvojau ne 
apie save, bet apie kitus žmones. 

Mma Ramotsvė stabtelėjo ir pasilenkusi pakėlė neįpras- 
tos formos pagaliuką. 

— Aš jus suprantu, - atsiliepė ji, įdėmiai apžiūrinėdama 
pagaliuką. — Esu tikra, kad ir aš taip pat galvočiau. 

Bet ar tikrai? Jai niekad neteko atsidurti tokioje padė- 
tyje; apskritai paėmus, niekad nėra buvusi pavojuje, todėl 

negalėjo net įsivaizduoti, kas tokiu atveju ateitų į galvą. 
Norėtųsi tikėti, kad prisimintų savo tėvą Obedą Ramot- 
svę, tėtį, tą didį žmogų; bet ką gali žinoti, jei viskas taip 
susiklostytų, gal protas visai sukvailiotų ir imtų mąstyti 
apie visokias kasdienes smulkmenas, pavyzdžiui, elektros 
sąskaitas. Būtų liūdna šitaip palikti pasaulį - nerimaujant, 
ar sumokėta už elektrą Botsvanos elektros korporacijai. 
Botsvanos elektros korporacija tai jau tikrai nepagalvotų 
apie ją. 

— Tas Žmogus elgėsi labai šiurkščiai. Jis truktelėjo mano 
galvą atgal. Paskui privertė atsisėsti, visą laiką laikydamas į 
smilkinį įrėmęs šautuvo vamzdį, ir pašaukė savo bendrus. 
Šie išniro iš šešėlių, sėdėdami ant arklių, ir apsupo mane 
ratu, o arkliai alsavo į mane. Jie kažką kalbėjosi, ir aš supra- 
tau, kad tariasi, nušauti mane ar ne. Neabejoju, kad kalbė- 
josi apie tai, nors jų kalbos ir nesupratau. 

Staiga pamačiau švieselę ir išgirdau, kaip tolumoje kaž- 
kas sušuko setsvana kalba. Tai buvo vienas iš mano dar- 
bininkų: tikriausiai jis pabudo ir šaukė, žadindamas kitus. 
Tai išgirdęs, vyras, kuris mane laikė, smogė šautuvu man 
į galvą. Tada atsistojo ir nubėgo prie medžio, prie kurio 
buvo pririšęs arklį. Mano vyrai nesiliovė šūkavę, išgirdau, 
kaip jungia sunkvežimio variklį. Vienas iš užpuolikų kažką 
suriko kitiems ir jie visi išjojo. Likau visiškai vienas, jutau, 
kaip veidu žliaugia kraujas. Randą tebeturiu, matote, štai 
čia, tarp skruosto ir ausies. Jis man primena, kas tą naktį 
nutiko. 

— Jums labai pasisekė, kad išlikote gyvas, - tarė mma 
Ramotsvė. - Jie tikrai galėjo jus nušauti. Jei dabar nestovė- 

tumėte čia ir nekalbėtumėte su manimi, būčiau pamaniusi, 
kad istorija pasibaigė visai kitaip. 

Ponas Molefelas nusišypsojo. 

— Aš irgi taip maniau. Bet viskas baigėsi taip, kaip bai- 
gėsi. Galėjau sugrįžti pas žmoną ir sūnus, kurie prapliupo 
verkti, kai pamatė tėvą kraujais pasruvusiu veidu. Aš irgi 
verkiau, man taip atrodo, ir drebėjau visu kūnu tarsi šuo, 
įmestas į vandenį. Atrodo, tai truko ilgiau negu vieną die- 
ną. Man buvo baisiai gėda. Vyrui nedera taip elgtis. Bet 
jaučiausi tarsi persigandęs berniūkštis. 

Mes grįžome į Lobatsę, aš nuėjau pas vieną tenykštį 
gydytoją, kuris gerai moka tvarkyti veido žaizdas. Jis man 
suleido vaistų ir susiuvo pjūvį. Tada aš grįžau prie darbo, 
stengdamasis pamiršti, kas atsitiko. Tačiau pamiršti nie- 
kaip negalėjau, mma. Vis galvojau, ką tai reiškia mano 
gyvenime. Žinau, kad jums tai gali pasirodyti keista, bet 
susimąsčiau apie viską, ką gyvenime esu nuveikęs. Teko iš 
naujo pervertinti visą savo gyvenimą. Ir panorau išspręsti 
viską, ką tik galima, kad kitą kartą - tikiuosi, kad kito karto 
nebus, - kitą kartą, susidūręs su mirtimi akis į akį, galėčiau 
pagalvoti: mano gyvenimas sutvarkytas. 

— Tai labai puiki mintis, - pagyrė mma Ramotsvė. — 
Manau, mums visiems reikėtų taip pasielgti. Tik niekad 
nesielgiame. Štai, pavyzdžiui, mano elektros sąskaita... 

— Tai mažmožis, - nutraukė ją ponas Molefelas. - Są- 
skaitos ir skolos iš tiesų nieko nereiškia. Svarbu tik tai, kaip 
tu elgeisi su žmonėmis. Štai kas svarbu. Todėl aš ir atėjau 
pas jus, mma. Noriu kai ką prisipažinti. Aš nevaikštau į ka- 
talikų bažnyčią, kur žmonės gali atsisėsti į tokią būdelę ir 

išpažinti kunigui viską, ką padarė negero. Aš to negaliu. Bet 
noriu su kuo nors pasikalbėti, štai kodėl atvažiavau pas jus. 

Mma Ramotsvė linktelėjo. Ji suprato poną Molefelą. 
Vos atidariusi „Pirmąją moterų seklių agentūrą“, ji netru- 
ko suprasti, kad vienas iš jos darbų yra išklausyti žmones, 
padėti jiems nusimesti praeities naštą. Beje, tai patvirtino 
ir vėliau perskaitytos Klovio Anderseno eilutės. „Elkitės 
švelniai ir atsargiai, — rašė jis. - Pas jus dažnai ateis žmo- 
nės, kurių dvasia sužeista. Jiems reikia išsikalbėti apie tai, 
kas juos skaudina, apie tai, ką jie padarė. Nepradėkite jų iš 
karto teisti, bet išklausykite. Tik išklausykite“. 

Jie priėjo vietą, kur takelis leidosi žemyn, į išdžiūvusią 
vandens saugyklą. Vienoje pusėje stūksojo termitynas, 
kitoje iš raudonos dirvos veržėsi nedidukė uola. Prie ta- 
kelio gulėjo pamestas apgraužtas cukranendrės galas ir 
mėlynas stikliukas, kuris atspindėjo saulę. Netoliese ožka, 
pasistiebusi ant užpakalinių kojų, graužė sunkiau pasiekia- 
mus krūmo lapus. Tinkama vieta prisėsti ir paklausyti po 
dangumi, kuris tiek visko matė ir girdėjo, kad dar vienas 
negeras darbas ničnieko nebepakeis. Nuodėmės, pamanė 
mma Ramotsvė, atrodo niūresnės ir galingesnės, kai apie 
jas mąstai uždaroje patalpoje. Atviroje erdvėje, žiūrint į 
plačią padangę, nusižengimai atgauna tinkamą mastą - tai 
smulkūs, niekingi darbeliai, kuriuos galima atvirai apžiū- 


rėti, išsiaiškinti, atitaisyti ir padėti į šalį. 


Šeštas skyrius 


Senos, apdulkėjusios rašomosios 
mašinėlės 


Š Žiūrėdama, kaip mma Ramotsvė išeina pasivaikščio- 
ti su ponu Molefelu, mma Makutsi tarė sau: „Štai vienas 
iš darbo seklės padėjėjos trūkumų. Kartais tenka praleis- 
ti svarbius dalykus. Apie klientus išgirstu ne iš jų pačių. 
Esu tik sekretorė, visai ne seklės padėjėja“. Atsigręžusi ir 
apžvelgusi krūvą garažo sąskaitų, kurios gulėjo parengtos 
išsiųsti, ji pagalvojo: „Be to, iš tikrųjų nesu nė garažo di- 
rektoriaus pavaduotoja; esu garažo sekretorė, o tai visai 
kas kita“. 

Ji pakilo nuo stalo, ketindama užsiplikyti puodelį rau- 
donosios arbatos. Net jei šis žmogus pasirodys esąs klien- 
tas — juk niekas negali garantuoti, kad iš pokalbio pasi- 
vaikščiojant išsivystys tikras, apmokamas tyrimas, - vis 
tiek agentūros ateitis, o podraug ir jos darbo perspektyva, 
lieka neaiški. O ką jau kalbėti apie pinigus. Ji žinojo, kad 
mma Ramotsvė ir ponas J. L. B. Matekonis jai moka tiek 

dosniai, kiek išgali, bet, sumokėjus nuolat didėjančią buto 
nuomą ir nusiuntus pinigų namo į Bobonongą ten gyve- 
nantiems tėvams bei tetoms, jai pačiai mažai kas likdavo. 
Ji puikiai matė, kad kai kurios suknelės baigia nuplyšti, o 
batus neilgai trukus verkiant reikės pakalti naujais pus- 
padžiais. Kiek įmanydama stengėsi atrodyti elegantiška, 
bet, turint tiek nedaug pinigų, tai nelengva. Šiuo metu 
taupomojoje sąskaitoje ji teturi vos du šimtus trisdešimt 
aštuonias pulas ir keturiasdešimt penkias tebes. To ne- 
pakaktų nė geriems batams ar porai suknelių. O kai išleis 
šiuos pinigus, nebeturės už ką nupirkti vaistų, kurių gali 
prireikti broliui. 

Mma Makutsi suprato, kad pataisyti padėtį galima vie- 
ninteliu būdu - laisvu laiku imtis dar kokio nors mokamo 
darbo. Įkurti vairavimo mokyklą buvo gera mintis, bet 
juo ilgiau ji apie tai galvojo, juo aiškiau suprato, kad nieko 
neišeis. Pamėgino įsivaizduoti, kas būtų, jei pradėtų apie 
tai kalbėti su ponu J. L. B. Matekoniu. Žinoma, jis jai pri- 
tartų, bet dar nė nesikreipusi jau girdėjo, kokio atsakymo 
sulauks. 

— Reikės labai daug pinigų draudimui, - primintų 
jis. - Jei nori leisti vairuoti mokiniui, reikia mokėti didžiu- 
les įmokas. Draudimo bendrovės žino, kad jie būtinai į ką 
nors atsitrenks. 

Jis pasakys, kokios galėtų būti tos įmokos, ir šis skaičius 
ją sukrės. Jei tiek reikės mokėti už draudimą, visus ankstes- 
nius skaičiavimus teks peržiūrėti. Reikės daug daugiau imti 
už pamokas, vadinasi, negalės konkuruoti su didžiosiomis 
vairavimo mokyklomis, kurios gali taikyti nuolaidas, nes 

viską perka urmu. Tad idėjos, žadėjusios gana patikimą 
būdą užsidirbti, teko atsisakyti ir dabar reikia sugalvoti ką 
nors kita. 

Sumanymas šovė į galvą spausdinant laišką vienam at- 
kakliam garažo skolininkui. Jis buvo toks nepaprastai pui- 
kus, kad užvaldė visas mma Makutsi mintis ir nejučia įsi- 
pynė į laiško tekstą. 

„Gerbiamas pone, - spausdino ji, - lapkričio vienuolik- 
tą, gruodžio aštuonioliktą ir vasario keturioliktą dienomis 
mes Jums esame rašę pranešimus apie tai, kad Jūs likote 
skolingas penkis šimtus dvidešimt dvi pulas už automobi- 
lio remontą. Atkreipiame Jūsų dėmesį, kad ši suma vis dar 
nesumokėta, todėl nebeturime kitos išeities, kaip... Ar ne 
keista, kad beveik visos mašininkės yra moterys? Kai mo- 
kiausi Botsvanos sekretorių kolegijoje, mes buvome vienos 
merginos, bet juk vyrai irgi turi mokėti spausdinti, jei nori 
dirbti kompiuteriais ir, žinoma, nori, nes jie - inžinieriai, 
verslininkai ar bankų tarnautojai. Bankuose esu mačiusi, 
kaip vyrai vargsta, spausdina vienu pirštu ir gaišta begalę 
laiko. Kodėl neišmoksta normaliai spausdinti? Atsakymas 
paprastas: gėdijasi prisipažinti, kad spausdinti nemoka, o 
eiti į kursus nenori, nes ten bus pilna merginų. Jie baimina- 
si, kad merginos daug greičiau už juos išmoks spausdinti! 
Žinoma, taip ir bus. Net tos niekam tikusios merginos, ku- 
rios baigė kolegiją vos penkiasdešimties balų įvertinimu. 
Net jos išmoksta spausdinti greičiau už vyrus. Tai gal būtų 
galima vyrams suorganizuoti specialius kursus - raštve- 
dybos mokyklą vyrams? Galėtų juos lankyti po darbo ir 
drauge su kitais vyrais išmokti raštvedybos. Kursus ge- 

riausia būtų rengti bažnyčios salėje, ir kai vyrai rinktųsi į 
užsiėmimus, visi galvotų, kad jie vaikšto į parapijos susi- 
rinkimus. Pati galėčiau juos mokyti. Būčiau direktorė, o 
kursams pasibaigus išduočiau vyrams specialų sertifikatą. 
Šiuo sertifikatu patvirtinama, kad toks ir toks ponas baigė 
raštvedybos kursus vyrams ir išmoko reikalingą medžiagą. 
Pasirašo Greisė P. Makutsi, Kalahario raštvedybos mokyk- 
los vyrams direktorė“. 

Ji baigė spausdinti laišką ir plačiu mostu ištraukė popie- 
riaus lapą iš mašinėlės. Pati buvo apstulbusi, kad žodžiai 
liete liejosi: vos galėjo patikėti, koks puikus, koks absoliu- 
čiai teisingas ir nepriekaištingas verslo planas išdėstytas 
šiame laiške. Perskaičiusi viską dar kartą, ji susimąstė apie 
pamatinę vyrų psichologijos įžvalgą, kurią nejučia pavie- 
šino mašinėlės klavišai. Žinoma, gryniausia tiesa, kad vy- 
rams nepatinka, kai moterys ką nors daro geriau už juos; 
kiekviena mergaitė dar vaikystėje tą supranta. Mma Ma- 
kutsi prisiminė, kaip jos broliai pykdavo, kai žaidžiant ji 
arba kuri nors iš seserų juos įveikdavo. Jiems būtinai rei- 
kėjo laimėti, o jei tik pasirodydavo bent menkiausias žen- 
klas, kad laimėti nepavyks, tuojau pat sugalvodavo kokią 
nors dingstį žaidimą nutraukti. Kuo gi jie skyrėsi nuo su- 
augusiųjų? 

Raštvedyba, žinoma, yra atskiras atvejis. Vyrai ne tik 
būgštauja, kad moterys geriau už juos įvaldys techniką (vy- 
rams patinka galvoti, neva tik jie vieni moka ja naudotis), 
bet dar ir labai jaudinasi, kad kas nors pamatys, kaip jie 
mokosi dirbti iš esmės moterišką darbą. Vyrai nemėgsta 
dirbti sekretoriais, jie net sugalvojo specialų pavadinimą 

vyrams, dirbantiems tokį darbą. Jie vadinasi asistentais. 
Bet koks gi skirtumas tarp sekretorės ir asistento? Sekre- 
torė vilki suknelę, o asistentas mūvi kelnes. 

Mma Makutsi buvo įsitikinusi, kad jos sumanymas bus 
naudingas, bet suprato, jog pirmiausia teks įveikti nemažai 
kliūčių. Pirmoji ir didžiausia kliūtis buvo svarbus klausi- 
mas, kurį Botsvanos sekretorių kolegijoje buvo išmokyta 
vadinti pradinio kapitalo sukaupimu, o kalbant paprastais 
žodžiais —- pinigais. Jos pradinį kapitalą sudarė du šimtai 
trisdešimt aštuonios pulos ir keturiasdešimt penkios te- 
bės, už kurias galima nusipirkti daugių daugiausia vieną 
naudotą rašomąją mašinėlę. Jei ji nori į kursus priimti de- 
šimt Žmonių, reikės dešimties mašinėlių; viena mašinėlė 
kainuoja keturis šimtus pulų, tai iš viso bus keturi tūkstan- 
čiai pulų. Pasakiška suma, kuriai sutaupyti reikės kelerių 
metų. Net jei pavyktų tuos pinigus pasiskolinti iš banko, 
palūkanos būtų tokios, kad suėstų visus kursų lankytojų 
mokesčius. Be to, joks bankas jai nieko neskolins be paja- 
mų deklaracijos ar užstato — bent vienos karvės. 

Atrodė, kad šio žiauraus ekonominės tikrovės fakto 
apeiti niekaip nepavyks. Tam, kad uždirbtum pinigų, pir- 
miausia reikia jų turėti. Štai kodėl tie, kurie turi pinigų, 
pelno jų vis daugiau ir daugiau. Geriausias pavyzdys yra 
mma Ramotsvė. Ji niekad nesigiria savo turtais, bet verslą 
pradėjo turėdama didelį pranašumą - galėjo parduoti tėvo 
paliktus galvijus būtent tada, kai galvijų kainos buvo labai 
pakilusios. Be to, ji dar paveldėjo jo santaupas, sumaniai 


investuotas į krautuvės akcijas bei žemės sklypą. Pasirodė, 

kad būtent tame sklype Gaborono pakraštyje vienai ben- 
drovei žūtbūt prireikė statyti sandėlius, todėl žemės kaina 
pakilo iki neįsivaizduojamų aukštumų. Dėl to mma Ra- 
motsvė ir galėjo įsigyti namą Zebrų plente bei įkurti „Pir- 
mąją moterų seklių agentūrą“. Tad dabar mma Ramotsvė 
yra verslo savininkė, o mma Makutsi - samdoma darbuo- 
toja, ir atrodo, kad šito ničniekas nepakeis. Suprantama, ji 
galėtų ištekėti už turtingo vyro, bet koks turtingas vyras į 
ją žiūrės, kai aplink pilna gražiausių merginų? Garbės žo- 
dis, kaip viskas nepalanku. 

Rašomosios mašinėlės! Kur galima rasti daug senų, be- 
veik neveikiančių rašomųjų mašinėlių, be naudos dulkan- 
čių sandėlyje? Ogi Botsvanos sekretorių kolegijoje! 

Mma Makutsi prisitraukė telefoną. Agentūroje ir ga- 
raže galiojo taisyklė, kad darbo metu negalima skambinti 
asmeniniais reikalais. („Ši taisyklė skirta ne jums, — paaiš- 
kino mma Ramotsvė, - o tiems pameistriams. Įsivaizduo- 
kite, kas būtų, jei leistume jiems iš darbo skambinėti mer- 
ginoms? Niekaip neišsimokėtume už telefoną, nė pusės 
sumos“.) Bet čia kas kita. Tai darbo reikalas, nesvarbu, kad 
darbas truputį kitas. 

Ji surinko kolegijos numerį, mandagiai pasiteiravo at- 
siliepusios sekretorės apie sveikatą ir tik tada paprašė su- 
jungti su direktorės pavaduotoja mma Manapotsi. Ji gerai 
pažinojo mma Manapotsi ir dažnai su ja pasišnekučiuoda- 
vo, susitikusi mieste. 

— Mes jumis taip didžiuojamės, - sakydavo mma Ma- 


napotsi. - Devyniasdešimt septyni balai! Niekada to nepa- 


85 


miršiu. Iki šiol neatsirado merginos, nė vienos, kuri būtų 
sugebėjusi gauti daugiau kaip aštuoniasdešimt penkis ba- 
lus. Jūsų vardas įrašytas į kolegijos istoriją. Mes tuo labai 
didžiuojamės. 

— Bet jūs turite daugiau kuo didžiuotis: savo sūnu- 
mi, - atsiliepdavo mma Makutsi. Mma Manapotsi sūnus 
Haris buvo geras futbolininkas, žaidė „Zebrų“ komandoje 
ir išgarsėjo įmušęs lemiamą įvartį pernai per rungtynes su 
Bulavajo „Dinamo“. Jis buvo nenuilstantis merginėtojas, 
kaip daugelis futbolininkų, o plaukus nuolat tepdavo keis- 
ta lipnia želė, tikriausiai norėdamas patikti merginoms, 
spėjo mma Makutsi. Bet motina labai juo didžiavosi, kaip 
bet kuri motina, užauginusi sūnų, kurį garbina minios 
žmonių. 

Kai mma Manapotsi atsiliepė, jos maloniai pasisveiki- 
no, ir tik tada mma Makutsi prakalbo apie rašomąsias ma- 
šinėles. Kalbėdama pasistiepė ant pirštų galų, šiaip sau, dėl 
viso pikto. Gal jie seniai tas mašinėles išmetė, o gal pataisė 
ir vėl naudoja. 

Ji paaiškino ketinanti suorganizuoti tokius raštvedybos 
kursus ir esanti pasirengusi mokėti už mašinėlių nuomą, 
tai kas, kad jos truputį sugedusios. 

— Na žinoma, - atsiliepė mma Manapotsi. - Kodėl gi 
ne? Mums iš tų senų mašinėlių jokios naudos, tik vietą už- 
ima. Galite jas pasiimti, jei tik sutiksite... 

Mma Makutsi prisiminė savo santaupas ir įsivaizdavo 
eiles nulių taupomojoje knygelėje. 

— ...kartais ateiti pasikalbėti su mūsų studentėmis, - už- 
baigė mma Manapotsi. - Galvoju įvesti naują dalyką. Gar- 

siausių mūsų absolvenčių pokalbiai apie tai, ko tikėtis dar- 
bo rinkoje. Galėtumėte būti pirma. 

Mma Makutsi mielai sutiko. 

— Turim kokį tuziną mašinėlių, - toliau kalbėjo mma 
Manapotsi. - Jūs pati žinote, kad jos nenaujos ir apgedu- 
sios. Rašo ne OWERTYUIOP, bet 0WERTYUI... O kai ku- 
rios — net ir visai 0UOP 

— Nieko tokio, — tarė mma Makutsi. - Jos vis tiek skir- 
tos vyrams. 


— A, tai tada gerai, - atsakė mma Manapotsi. 


Mma Makutsi padėjo telefono ragelį ir pakilo nuo stalo. 
Dirstelėjo pro praviras duris, vedančias į garažą: niekas ne- 
žiūri. Lėtai ėmė suktis po įstaigą džiaugsmingo šokio rit- 
mu, patyliukais lalaudama melodiją, dešine ranka vėduo- 
dama prie lūpų. Tai buvo pergalės šokis. Ką tik gimė „Kala- 
hario raštvedybos mokykla vyrams“ - pirmasis jos verslas, 
jos pačios sumanymas. Mokykla turės pasisekimą - tuo ji 
neabejojo, - ir padės išspręsti visas jos problemas. Vyrai 
būriais plūs mokytis raštvedybos, ištroškę įvaldyti šiuos 
būtinus įgūdžius, o pinigai upėmis plauks į jos sąskaitą. 

Ji pasitaisė akinius, šokant nuslydusius ant nosies ga- 
liuko, ir pažvelgė pro langą. Nekantravo kuo greičiau vis- 
ką papasakoti mma Ramotsvei, nes žinojo, kad sulauks jos 
pritarimo. Mma Ramotsvė tikrai rūpinosi mma Makutsi 
gerove, ir pastaroji tai gerai žinojo. Viršininkei bus malonu 
sužinoti, kad jos darbuotoja laisvalaikiu sukūrė tokį puikų 


planą. Štai toji verslumo dvasia, apie kurią ne kartą buvo 

kalbėjusi mma Ramotsvė. Verslumas ir užuojauta. Vargše- 
liai vyrai, be galo trokštantys išmokti raštvedybos, tačiau 
besigėdijantys paprašyti pagalbos, netrukus sulauks dide- 
lio palengvėjimo. 


Septintas skyrius 


Ką padarė ponas Molefelas 


2] Ponas Molefelas atsisėdo ant uolos po plačia padange, 
stebimas netoli susibūrusios negausios galvijų bandos, ir 
kaip per išpažintį papasakojo mma Ramotsvei, ką padarė 
prieš daugelį metų. 

— Atvažiavau į Gaboroną, sulaukęs aštuoniolikos. Už- 
augau kaimelyje netoli Fransistauno, kur mano tėvas buvo 
seniūnas. Kaime šios pareigos laikytos svarbiomis, bet už 
kaimo ribų jos nieko nereiškė. Atvykęs į Gaboroną supra- 
tau, kad dirbti kaimo seniūnu yra visiškas niekas, ir kad čia 
niekas apie jį nieko nėra girdėjęs. 

Aš nuo seno buvau nagingas, todėl mokykla pasiuntė 
mane studijuoti į Botsvanos technologijos kolegiją, kuri 
tada buvo daug mažesnė negu dabar. Mokykloje man gerai 
sekėsi tikslieji mokslai, ir tėvas, man atrodo, tikėjosi, kad 


kada nors projektuosiu raketas ar ką nors panašaus. Jis nė 

neįtarė, kad Gaborone tokių dalykų nėra; jo manymu, Ga- 
boronas - tai vieta, kur gali įvykti bet kas. 

Mano šeima nebuvo labai turtinga, bet mokslams ko- 
legijoje aš buvau gavęs valstybės stipendiją. Jos turėjo pa- 
kakti susimokėti už mokslą ir, susiveržus diržą, pragyventi 
iki semestro galo. Tai nebuvo lengva, todėl ne kartą teko 
badauti. Bet kai esi jaunas, tokie dalykai nelabai svarbūs. 
Tada lengva gyventi be pinigų, nes vis manai, kad viskas 
netrukus pasikeis ir jau rytoj turėsi iki valios ir pinigų, ir 
maisto. 

Kolegija buvo sudariusi sutartis su keliomis Gaborono 
šeimomis, kad šios priimtų studentus gyventi. Tos šeimos 
turėjo laisvų kambarių ar net pašiūrių, kurias norėjo išnuo- 
moti. Kai kuriems studentams teko įsikurti nepatogiose 
vietose, toli nuo kolegijos. Kitiems pasisekė, jie apsigyveno 
namuose, kuriuose juos gerai maitino ir laikė šeimos na- 
riais. Aš buvau iš tokių. Gavau pusę kambario name netoli 
kalėjimo; jis priklausė vieno aukšto kalėjimo tarnautojo 
šeimai. Name buvo trys miegamieji, viename iš jų gyvenau 
aš ir dar vienas kolegijos auklėtinis. Jis visą laiką mokėsi 
ir nė kiek netriukšmavo. Be to, jis buvo man labai drau- 
giškas, dalijosi duona, kurią už dyką gaudavo iš kepykloje 
dirbančio dėdės. Kitas jo dėdė dirbo mėsinėje, iš jo už dyką 
gaudavome dešros. Tiesą sakant, tas vaikinas kone viską 
gaudavo už dyką. Net už drabužius nieko nemokėjo - juos 
jam atnešdavo teta, dirbanti drabužių parduotuvėje. 

Namų šeimininkė buvo vardu mma Tsolamosesė. Ji 
buvo labai stora — truputį panaši į jus, mma, - ir labai 

skalbti ir išlyginti, sakydavo, kad to norėtų mano motina. 
„Aš esu tavo motina Gaborone, - sakydavo ji. — Viena tavo 
motina gyvena Fransistaune, o kita — čia. Tai aš ir esu toji, 
kuri čia. 

Šeimininkas buvo labai tykus žmogus. Man atrodo, jis 
nelabai mėgo savo darbą, nes kai žmona klausdavo, kas 
šiandien naujo kalėjime, jis paprasčiausiai purtydavo gal- 
vą ir kartodavo: „Kalėjimuose pilna blogų žmonių. Jie per 
dienas daro ką nors blogo. Kas čia bus naujo“. Neatsimenu, 
kad nors kartą būtų pasakęs ką nors daugiau. 

Gyvendamas tuose namuose ir mokydamasis kolegijo- 
je buvau labai laimingas. Dar džiaugiausi dėl to, kad pa- 
galiau susiradau merginą. Gyvendamas namie, ne kartą 
stengiausi susirasti merginą, kuri sutiktų su manimi kal- 
bėtis, bet tokių nebuvo. O dabar, atvažiavęs į Gaboroną, 
pamačiau, jog daug merginų nori susipažinti su kolegijos 
studentais; jos žinojo, kad studentai netrukus gaus gerus 
darbus, tad jei pavyks pasiekti, kad jas vestume, gyveni- 
mas joms būtų užtikrintas. Žinau, mma, žinau, viskas ne 
taip paprasta, bet man atrodo, ne viena iš tų merginų gal- 
vojo būtent taip. 

Susipažinau su mergina, kuri ruošėsi būti medicinos 
seserimi. Ji labai atkakliai mokėsi ir jau buvo išlaikiusi dau- 
gumą egzaminų, kurių reikalauja medicinos seserų rengi- 
mo programa. Ji buvo man labai maloni ir aš be galo džiau- 
giausi, kad turiu tokią merginą. Kartu eidavome į šokius, 
kurie vykdavo kolegijoje, ir ji visad pasirodydavo labai ele- 
gantiškai apsirengusi. Didžiuodavausi, kai mano bendra- 
moksliai pamatydavo mane su šia mergina. 

O paskui, mma, turiu jums pasakyti, mudu su ta mergi- 
na buvome tokie artimi, kad netrukus ji pajuto, jog laukiasi 
kūdikio. „Tu esi kūdikio tėvas“, - sakė ji. Nežinojau, ką jai į 
tai atsakyti. Tikriausiai tik apstulbęs spoksojau, kai ji man 
tą pasakė. Matyt, buvau sukrėstas, nes dar buvau tik stu- 
dentas ir niekaip negalėjau dabar tapti tėvu. 

Pasakiau merginai, kad negalėsiu jai padėti auginti kū- 
dikį ir kad geriausia jį būtų išvežti pas močiutę, kuri gy- 
vena Molepololėje. Man atrodo, pasakiau, kad močiutės 
pratusios prižiūrėti tokius kūdikius. Mergina atsakė, kad 
vargu ar jos močiutei pakaks jėgų, nes ji ilgai sirgo ir jai 
iškrito visi dantys. Aš atsakiau, kad gal tada galima surasti 
kokią nors tetą. 

Grįžau į savo kambarį mma Tsolamosesės namuose 
ir tą naktį visai neužmigau. Vaikinas, su kuriuo kartu gy- 
venau, paklausė manęs, ko taip kremtuosi, ir aš jam vis- 
ką papasakojau. Jis atsakė, kad pats esu kaltas: jei būčiau 
daugiau laiko leidęs prie knygų, nebūčiau pakliuvęs į tokią 
bėdą. Tai man nelabai padėjo, todėl paklausiau, ką jis da- 
rytų, atsidūręs mano vietoje. Jis atsakė turįs tetą, kuri dirba 
lopšelyje: jai atiduotų kūdikį, o ši už dyką jį prižiūrėtų. 

Rytojaus dieną susitikau su savo mergina ir paklausiau, 
ar ji tebesilaukia. Tikėjausi, kad gal ji suklydo, bet mergina 
atsakė, jog kūdikis niekur nedingo, kasdien auga vis dides- 
nis. Greitai reikės viską papasakoti motinai, kalbėjo ji, o 
motina pasakys tėvui. Štai tada man jau reikės pasisaugoti, 
sakė mergina, nes tėvas tikriausiai čia atvažiuos ir mane 


užmuš, 0 gal paprašys, kad tai padarytų kas nors kitas. Ji 

sakė mananti, kad tėvas jau kartą yra užmušęs žmogų, su 
kuriuo susiginčijo dėl galvijų, nors ir nemėgsta apie tai kal- 
bėti. Tai išgirdus, man nė kiek nepalengvėjo. Įsivaizdavau, 
kad dabar turėsiu mesti kolegiją ir ieškotis darbo kur nors 
toli nuo Gaborono, kad tas tėvas manęs nesurastų. 

Mergina pradėjo ant manęs pykti. Kai mudu susitiko- 
me dar kartą, ji ėmė rėkti, kad aš ją apgavau. Sakė, jog dėl 
mano kaltės dabar turės atsikratyti kūdikio, kad šis negim- 
tų. Sakė, kad pažįsta tokią senę Senajame Naledyje, kuri 
užsiima panašiais dalykais, bet tai draudžia įstatymas, to- 
dėl jai reikės mokėti šimtą pulų: tais laikais tai buvo dideli 
pinigai. Aš atsakiau, kad neturiu šimto pulų, bet pagalvo- 
siu, kaip jas gauti. 

Parėjau namo ir susimąstęs sėdėjau kambaryje. Ne- 
įsivaizdavau, iš kur gausiu pinigus, kurių jai reikia, kad 
atsikratytų kūdikio. Santaupų neturėjau, tėvo prašyti ne- 
galėjau. Jis neturėjo atliekamų pinigų, o jei sužinotų, kam 
man reikia tokios didelės sumos, labai supyktų. Man taip 
begalvojant, mma Tsolamosesė kitame kambaryje įjungė 
radiją. Tai buvo labai geras radijo imtuvas, kuriam šeima 
buvo ilgai taupiusi. Staiga pagalvojau: štai daiktas, vertas 
mažiausiai šimto pulų. 

Jūs tikriausiai jau atspėjote, kas buvo toliau, mma. Taip. 
Tą naktį, kai visi nuėjo miegoti, aš įtipenau į tą kambarį ir 
paėmiau radijo imtuvą. Išėjau į lauką ir paslėpiau jį po krū- 
mais netoli namo, tokioje vietoje, kurioje niekas negalėjo 
jo surasti. Tada grįžau atgal į namus ir atidariau to kamba- 
rio langą, kad kitą rytą visi pagalvotų, jog kažkas pro langą 
įlipo vidun ir pavogė radijo imtuvą. 

Viskas taip ir buvo, kaip aš suplanavau. Kitą rytą mma 
Tsolamosesė, vos įėjusi į gretimą kambarį, pradėjo garsiai 
šaukti. Atsikėlė jos vyras, jis irgi pradėjo šaukti, o tai buvo 
labai neįprasta tokiam ramiam žmogui. „Tie nenaudėliai jį 
pavogė. Jie išnešė mūsų radijo imtuvą. O! O!“ 

Aš apsimečiau, kad esu toks pat sukrėstas, kaip visi 
kiti. Atėjo policininkai, jie manęs paklausė, ar naktį nieko 
negirdėjau, ir aš jiems pamelavau. Pasakiau, kad girdėjau 
kažkokį triukšmą, bet pamaniau, kad tai rra Tsolamosesė, 
kuriam vidury nakties prireikė atsikelti. Policininkai užsi- 
rašė tai savo bloknotėliuose ir išėjo. Jie pasakė mma Tso- 
lamosesei, kad radijo imtuvo veikiausiai nepavyks atgauti. 
„Tie vagys gabena juos per sieną ir ten parduoda. Dabar jis 
jau toli. Mums labai gaila, mma“. 

Aš palaukiau, kol nurims sąmyšis, ir nuėjau į tą vietą, 
kur buvau paslėpęs radijo imtuvą. Elgiausi labai atsargiai, 
kad niekas manęs nepamatytų, niekas ir nepamatė. Pasiki- 
šau radijo imtuvą po švarku ir nuėjau į tokią vietelę netoli 
geležinkelio stoties, kurioje, kaip buvau girdėjęs, tam tikri 
žmonės nupirks viską, ką tik pasiūlysi, ir nieko neklausinės. 
Atsisėdau po medžiu, pasidėjau radijo imtuvą ant kelių ir 
ėmiau laukti. Ir iš tiesų, nepraėjo nė dešimt minučių, kaip 
prie manęs priėjo toks vyriškis ir pasakė, kad mano radi- 
jo imtuvas labai gražus, jei norėčiau jį parduoti, galėčiau 
gauti gal kokį pusantro šimto pulų. Aš atsakiau, kad mielai 
parduosiu, o jis man tarė: „Tokiu atveju duosiu tau šimtą 
pulų, nes aiškiai matau, kad tu pavogei šitą radijo imtuvą, 


ir, pirkdamas jį, aš pats atsiduriu pavojuje“. 

Mėginau derėtis, bet labai bijojau, kad tuoj pat gali pa- 
sirodyti policija, tad galiausiai pardaviau jam radijo imtuvą 
už šimtą pulų. Tą vakarą atidaviau pinigus savo merginai, 
bet ji, juos imdama, graudžiai apsiverkė ir paskui dar ilgai 
verkė. Vis dėlto pasakė, kad nori su manim susitikti šį sa- 
vaitgalį, po to, kai pabuvos Senajame Naledyje ir atsikratys 
kūdikio. 

Aš atsakiau, kad mielai su ja susitiksiu, bet, mma, kad 
ir kaip gėdijuosi prisipažinti, pamelavau. Mudu paprastai 
susitikdavome prie tokios kavinės Afrikos prekybos cen- 
tre. Būdavo, ji manęs ten palaukia, tada abu einame pasi- 
vaikščioti ir apžiūrėti vitrinų. Ir dabar ji laukė, kaip visada, 
pakako drąsos prieiti ir jai pasakyti, kad nebenoriu dau- 
giau su ja susitikinėti. Atrodo, taip paprasta tiesiog prieiti 
ir pasakyti, bet aš to nepadariau. Tik stovėjau po medžiu ir 
žingsniuoja, nuleidusi galvą ir įbedusi akis į žemę, tarsi ko 
gėdydamasi. 

Ji atsiuntė man laišką per vieną iš vaikinų, kurio seserį 
pažinojo. Rašė, kad neturėčiau jos šalintis po to, kas įvy- 
ko. Rašė, kad negali liautis verkusi dėl kūdikio ir kad man 
nereikėjo jos versti eiti pas tą moterį į Senąjį Naledį. Dar 
rašė, kad vis dėlto man atleidžia ir kad ateis į Tsolamosesių 
namus pasimatyti su manimi. 

Ašjai irgi perdaviau laišką per tą patį vaikiną. Parašiau, 
kad dabar man reikia labai daug mokytis ir negaliu su ja 
susitikinėti, todėl jai neverta eiti pas mane, net jei norėtų 
atsisveikinti. Parašiau, kad man labai gaila, jei ji liūdi, bet 

netrukus prasidės praktika ligoninėje ir ji nebeturės laiko 
galvoti apie mane. Parašiau, kad pasaulyje yra daug kitų 
vaikinų, ir jei ji netingės paieškoti, netruks susirasti kitą. 

Žinau, kad ji gavo mano laišką, nes mergina, kuri jį įtei- 
kė, apie tai pasakė savo broliui. Vis dėlto po kokios savai- 
tės, kai susėdome valgyti mma Tsolamosesės išvirtos vaka- 
rienės, ta mergina atėjo pas mus. Vienas iš Tsolamosesių 
vaikų dirstelėjo pro langą ir pasakė, kad kažkokia mergina 
stovi prie vartelių. Mma Tsolamosesė pasiuntė vaiką pa- 
klausti, ko ji nori, ir mergina perdavė atėjusi pasimatyti su 
manimi. Visą tą laiką aš sėdėjau nudelbęs akis į lėkštę, ap- 
simesdamas, kad visa tai neturi su manimi nieko bendro, 
bet dabar jau teko išeiti su ja pasikalbėti. „Gal ponas Mo- 
lefelas yra slaptas širdžių ėdikas“, - tarė mma Tsolamosesė 
man išeinant iš kambario. 

Labai įniršau ant merginos, kam čia atėjo, todėl manau, 
kad kalbėjau pernelyg piktai. O ji stovėjo ir verkė, kalbėjo, 
kad vis tiek myli mane, nors aš taip Žiauriai su ja pasiel- 
giau. Sakė, kad netrukdys man studijuoti, jai pakaktų, jei 
susitiktume bent kartą per savaitę. Dar sakė, kad kaip nors 
sutaupys pinigų ir atiduos man tą šimtą pulų, kurias aš jai 
buvau davęs. 

Aš atsakiau: „Man nereikia tavo pinigų. Aš tavęs nebe- 
myliu, nes pamačiau, kad tu esi viena iš tų merginų, kurios 
amžinai zirzia ir graužia vyrus, gadina jiems nuotaiką. Visi 
vaikinai turėtų tokių merginų vengti“. 

Tai išgirdusi, ji prapliupo dar graudžiau verkti, o paskui 


tarė: „Aš tavęs lauksiu visą gyvenimą. Galvosiu apie tave 

kiekvieną dieną ir galiausiai tu pas mane sugrįši. Parašysiu 
tau laišką, tada tu suprasi, kaip aš tave myliu“. 

Ji palinko į priekį ir pamėgino paimti mane už rankos, 
bet aš ją nustūmiau ir apsisukęs patraukiau atgal į namus. 
Mergina mėgino sekti iš paskos, bet aš ją dar kartą nustū- 
miau, ir pagaliau ji nuėjo. Visą tą laiką Tsolamosesių šeima 
stebėjo mus pro priekinį namų langą. 

Kai grįžau, jie jau buvo vėl susėdę aplink stalą. 

„Negalima taip elgtis su merginomis, - pasakė mma 
Tsolamosesė. - Kalbu su tavimi kaip tavo čionykštė mo- 
tina. Nė viena motina nenorėtų matyti savo sūnaus taip 
besielgiančio“. 

Tėvas irgi pažvelgė į mane. Paskui tarė: „Tu elgiesi lygiai 
taip pat, kaip tie nenaudėliai, kurie sėdi kalėjime. Jie visą 
laiką visus stumdo ir užgaulioja. Būk atsargus, jei nenori 
vieną gražią dieną ten atsidurti. Būk labai atsargus“. 

O jų sūnus, kuris irgi mane stebėjo, pasakė: „Taip. At- 
eis tokia diena, kai tave patį kas nors ims stumdyti. Taip 
būna“. 

Man buvo labai nesmagu dėl to, kas įvyko, todėl pa- 
melavau. Pasakiau, kad ta mergina manęs prašė jai padė- 
ti klasta išlaikyti egzaminą, o aš atsisakiau. Tai išgirdę, jie 
baisiai apstulbo ir ėmė atsiprašinėti, kad taip blogai apie 
mane pagalvojo. „Botsvana laiminga, kad joje gyvena tokių 
žmonių, kaip tu, - pasakė tėvas. -— Jei visi tokie būtų, aš 
netrukus netekčiau darbo. Niekam nebereikėtų Botsvanos 
kalėjimų departamento“. 

Aš sėdėjau ir tylėjau. Galvojau apie tai, kad apvogiau 
šiuos žmones, kad jiems pamelavau. Galvoja, kaip nu- 

skriaudžiau savo merginą, kaip ją priverčiau nusikratyti 
kūdikio. Galvojau ir apie kūdikį. Bet tik sėdėjau ir nieko 
nesakiau, tik valgiau duoną žmonių, kurių gerumą panau- 
dojau piktam. Atrodo, jog mane suprato tiktai vaikinas, su 
kuriuo kartu gyvenau. Jis atidžiai pažvelgė į mane ir nusi- 
suko. Man tapo aišku, kad jis supranta, kokių baisių dalykų 
aš pridariau. 

Daugiau lyg ir nebėra ko pasakoti, mma. Po kelių savai- 
čių viską pamiršau. Kartais vis dar pagalvodavau apie radi- 
jo imtuvą, tada mane persmelkdavo šaltukas, bet merginos 
neprisiminiau nė karto. Paskui baigiau kolegiją, susiradau 
darbą ir nebeliko laiko galvoti apie praeitį. Man pasisekė. 
Verslas puikiai sekėsi, labai nebrangiai pavyko nusipirkti 
viešbutį. Susiradau gerą moterį, ją vedžiau, turiu du pui- 
kius sūnus, apie kuriuos jums jau pasakojau. Dar yra trys 
dukterys. Turiu viską, ko man reikia, bet po to, kas mane 
ištiko, kai ūkyje apsilankė tie vyrai, noriu nuraminti sąži- 
nės graužatį. Noriu atpirkti tuos blogus darbus, kuriuos 
padariau. 

Ponas Molefelas baigė pasakojimą ir pažvelgė į mma 
Ramotsvę, kuri jo klausydamasi sukiojo tarp pirštų ilgą žo- 
lės stiebelį. 

— Ar tai viskas, rra? - galiausiai paklausė ji. - Ar jūs 
man viską papasakojote? 

Ponas Molefelas linktelėjo. 

— Nieko nenuslėpiau. Viskas buvo taip, kaip papasako- 
jau. Kuo puikiausiai tai atsimenu ir viską apsakiau. 

Mma Ramotsvė įsmeigė į jį akis. Jis tikrai sako tiesą, su- 
prato ji, nes tiesa spindėjo jo žvilgsnyje. 

— Tikriausiai jums buvo nelengva, - tarė ji. - Pasielgė- 
te labai drąsiai. Dauguma žmonių niekam apie save tokių 
dalykų nepasakoja. Dauguma žmonių nori atrodyti geresni 
negu yra iš tikrųjų. 

— Nėra jokios prasmės taip elgtis, - atsakė ponas Mo- 
lefelas. - Aš juk tam ir pasiryžau papasakoti, kad kas nors 
sužinotų visą tiesą. 

— Ir kaip? - paklausė ji. - Ką dabar ketinate daryti? 

Ponas Molefelas suraukė kaktą. 

— Noriu, kad jūs man padėtumėte. Todėl ir atėjau 
pas jus. 

— Bet ką aš galiu padaryti? - paklausė mma Ramot- 
svė. - Praeities juk nepakeisiu. Negaliu jūsų grąžinti į 
anuos laikus, kurie seniai praėjo. 

— Žinoma, ne. Nė nesitikėjau nieko panašaus. Tik no- 
riu, kad padėtumėte man viską sutvarkyti. 

— Bet kaip? Negaliu sugrąžinti to kūdikio. Negaliu su- 
rasti radijo imtuvo. Negaliu panaikinti liūdesio, kurį juto 
jūsų mergina. Visa tai buvo seniai ir seniai pamiršta. Kiek 
jau metų praėjo? Beveik dvidešimt? Tai ilgas laikas. 

— Žinau, kad tai ilgas laikas. Bet gal dar galima ką nors 
padaryti. Norėčiau kaip nors atsilyginti Tsolamosesių šei- 
mai. Norėčiau duoti šiek tiek pinigų merginai. Norėčiau 
kaip nors viską atitaisyti. 

Mma Ramotsvė atsiduso. 

— Nejau manote, kad pinigai ką nors pakeis? Nejau ma- 
note, kad duosite žmogui pinigų ir staiga jūsų negeri dar- 


bai išnyks? 

— Ne, - atsiliepė ponas Molefelas. - Taip aš nemanau. 
Nesu kvailys. Dar norėčiau jų visų atsiprašyti. Norėčiau at- 
siprašyti ir dar duoti pinigų. 

Kelias minutes tvyrojo tyla; mma Ramotsvė mąstė. Ka- 
žin, svarstė ji, ką ji pati darytų tokiomis aplinkybėmis? Jei 
sukauptų pakankamai drąsos, nueitų pas tuos žmones ir 
viską prisipažintų. Tada pasistengtų kaip nors atsilyginti. 
Jis tai ir daro, tik ne pats: nori, kad viską atliktų ji. Tokioje 
situacijoje netiesioginis atsiprašymas iš tiesų visai ne atsi- 
prašymas, pamanė ji. 

— Ar jums neatrodo, - prakalbo ji, - ar neatrodo, kad 
jūs tiesiog kreipiatės į mane, norėdami man užkrauti patį 
sunkiausią darbą - gal net, pasakyčiau, purviną darbą? Ar 
nemanote, kad visa tai reiškia, jog iš tiesų dar nesate pasi- 
rengęs jų atsiprašyti? 

Ponas Molefelas įsistebeilijo į ją. Buvo matyti, kad jis 
nuliūdo, ir mma Ramotsvė pasvarstė, ar ne per griežtai pa- 
sakiusi. Jam ir taip sunku buvo visa tai pasakoti, o dabar ji 
dar apsunkina reikalus, iš esmės apkaltindama jį bailumu. 
Kas jau ji tokia, kad galėtų kitus kaltinti bailumu? Iš kur 
žmogus gali žinoti, drąsus pasirodys ar ne, kai prireiks? 

— Atsiprašau, — tarė ji, ištiesta ranka liesdama jo al- 
kūnę. - Nenorėjau taip šiurkščiai kalbėti. Suprantu, kaip 
jums dabar sunku. 

Kai jis atsakė, veide buvo matyti sielvartas. 

— Aš jūsų prašau tik vieno, mma - suraskite šiuos žmo- 
nes. Nežinau, kur jie dabar gyvena. O kai juos rasite, aš 
pasižadu elgtis drąsiai. Pats nueisiu pas juos ir pasikalbėsiu 
akis į akį. 

— Tai gerai, —- apsidžiaugė mma Ramotsvė. — Niekas ne- 
galėtų daugiau iš jūsų reikalauti. 

— Bet ar jūs man padėsite? — paklausė ponas Molefe- 
las. - Ar padėsite, ar pabūsite su manimi, kai eisiu pas juos? 
Negaliu būti tikras, kad paskutinę akimirką nepabūgsiu, jei 
jūsų nebus greta. 

— Žinoma, kad eisiu su jumis, — atsakė ji. - Eisiu su ju- 
mis ir kalbėsiu sau: Štai drąsus žmogus. Tik labai drąsus 
žmogus pajėgia prisiminti savo padarytas piktadarybes ir 
taip pasielgti. 

Ponas Molefelas nusišypsojo ir buvo aiškiai matyti, kad 
jam palengvėjo. 

— Jūs labai gera, mma Ramotsve. 

— Negaliu pasakyti, - atsakė mma Ramotsvė, keldamasi 
nuo žemės ir purtydama nuo suknelės dulkes. - Bet mums 
jau laikas grįžti. Pakeliui papasakosiu jums, kokią proble- 
mą pati turiu. Papasakosiu apie berniuką, kuris užmušė 
kukutį, noriu sužinoti, ką apie tai pasakysite. Jūs turite du 
sūnus, tikriausiai galėsite man ką nors patarti. 


Aštuntas skyrius 


Rašomosios mašinėlės ir 
maldos susirinkimas 


Š) Kiekvieną kartą praeinant pro Botsvanos sekretorių 
kolegiją mma Makutsi užplūsdavo pasididžiavimas. Ko- 
legijoje ji praleido šešis savo gyvenimo mėnesius: visą tą 
laiką ji vos sudūrė galus su galais, naktimis dirbo padavėja 
viešbutyje (darbas, kurio nekentė visa širdimi), o dienomis 
vos laikėsi neužmigusi. Tačiau jos ryžtas ir atkaklumas pa- 
siteisino ir ji niekada nepamirš, kokių karštų plojimų su- 
laukė per baigimo ceremoniją, kai išdidžių tėvų (kurie par- 
davė avį, kad galėtų nusipirkti bilietus kelionei į Gaboroną) 
akivaizdoje žengė į sceną atsiimti sekretorės diplomo, bū- 
dama geriausia visos laidos absolventė. Ko gero, nujautė ji, 
jos gyvenime nebebus didesnio triumfo. 

— Ar matei? - paklausė ji vyresniojo pameistrio, kuriam 
ponas J. L. B. Matekonis buvo prisakęs padėti jai parsigaben- 
ti rašomąsias mašinėles. - Matei, kas parašyta štai toje skel- 
bimų lentoje? „Svarbiausia - tikslumas“. Tai kolegijos šūkis. 

— Taip, - sutiko pameistrys. — Geras šūkis. Niekam ne- 
patinka mašininkės, kurios rašo apytikriai. Joms gali tekti 
viską perrašyti. Kas čia gero? 

Mma Makutsi skersai pažvelgė į jį. 

— Tas šūkis tinka visiems gyvenimo atvejams, ar ne- 
manai? 

Pameistrys nieko neatsakė ir jiedu toliau ėjo koridoriu- 
mi, vedančiu į direktorės kabinetą. 

— Čia mokosi tik merginos, ar ne, mma? - paklausė pa- 
meistrys. 

— Taip, - atsakė ji. - Niekas nenurodė, kad taip reikia. 
Bet mano laikais taip buvo. 

— Tai tada man patiktų čia studijuoti, - pareiškė pa- 
meistrys. - Man čia būtų labai gerai. Norėčiau sėdėti audi- 
torijoje, kurioje vien merginos. 

Mma Makutsi nusišypsojo. 

— Manau, kai kurioms iš jų irgi tai patiktų. Netikusioms 
merginoms. 

— Nebūna netikusių merginų, — paprieštaravo pameist- 
rys. - Visos merginos geros. Kiekviena kam nors tinka. 

Jie priėjo kabinetą, ir mma Makutsi prisistatė direkto- 
rės pavaduotojos sekretorei. 

— Mma Manapotsi mielai jus priims, mma, - tarė sek- 
retorė, palankiai dirstelėjusi į pameistrį, kuris jai maloniai 
šypsojosi. — Ji jus puikiai prisimena. 

Mma Makutsi buvo palydėta į mma Manapotsi kabi- 
netą, o pameistrys liko už durų, prisėdęs ant sekretorės 


stalo kraštelio. Jis ją juokino: prispaudęs pirštą prie šva- 

raus popieriaus lapo rodė jame išryškėjusį juodą tepaluotą 
atspaudą. 

— Mano prekinis ženklas, - pasakė jis. - Vos tik paimu 
už rankos kokią nors gražią merginą - tokią, kaip tu, - ir 
iškart palieku savo prekinį ženklą! Jis reiškia: Tai mano 
nuosavybė! Nelieskit! 

Kabinete mma Manapotsi draugiškai pasisveikino su 
mma Makutsi. Buvo pasiteirauta apie pastarosios darbą ir 
subtiliai užsiminta apie gaunamą atlyginimą. 

— Seklės padėjėjos ir garažo direktorės pavaduotojos 
pareigos atrodo labai įspūdingos, - kalbėjo mma Mana- 
potsi. - Tikiuosi, jie jums moka tiek, kiek nusipelnote. 
Mums rūpi, kad kolegijos absolventės gautų tinkamą at- 
lyginimą. 

— Jie man moka tiek, kiek gali, - atsakė mma Makut- 
si. — Juk tik labai retas žmogus gauna tokį atlyginimą, ko- 
kio yra vertas, ar ne tiesa? Net prezidento atlyginimas toli 
gražu ne toks, kokio jis nusipelno, bent man taip atrodo. 
Turėtume jam mokėti daugiau. 

— Gali būti, - sutiko mma Manapotsi. - Aš visad ma- 
niau, kad ir kolegijų direktorių pavaduotojoms turėtų būti 
kiek daugiau mokama. Bet neverta skųstis, ar ne, mma? 
Jei visi tik skųstųsi, tai daugiau niekam neliktų laiko, vien 
skundams. Čia, Botsvanos sekretorių kolegijoje, mes ne- 
mėgstame skųstis. Mes dirbame darbą. 

— Man irgi atrodo, kad taip geriausia, - pritarė mma 
Makutsi. 

Panašus pokalbis truko dar kelias minutes. Už durų, 
vedančių į priimamąjį, kuriame sėdėjo sekretorė, buvo gir- 

dėti murmesys, kartais nuskambėdavo merginos juokas. 
Galiausiai moterys prakalbo apie senąsias rašomąsias ma- 
šinėles ir mma Manapotsi patvirtino pažadą. 

— Galime jas dabar ir atsinešti, - pasiūlė ji. - Jūsų jau- 
nasis palydovas tikriausiai mums padės, jei nebus labai už- 
siėmęs kalbindamas mano sekretorę. 

— Jis taip elgiasi su visomis merginomis, - tarė mma 
Makutsi. — Su kiekviena sutikta mergina. Liūdna, bet nie- 
ko čia nepadarysi. 

— Nesinorėtų, kad vyrai visai nekreiptų į mus dėme- 
sio, - pasakė mma Manapotsi. - Bet kartais būtų neblogai, 
jei to dėmesio būtų bent kiek mažiau. 

Visi nuėjo į sandėliuką, kuriame greta popieriaus ir 
knygų krūvų buvo sudėtos mašinėlės. 

— Jos labai senos, - priminė mma Manapotsi, - bet 
daugelį tikriausiai galima pataisyti, kad veiktų, na, beveik 
veiktų. Jas reikės sutepti alyva. 

— Garaže to gero kiek nori, - pareiškė pameistrys, tiria- 
mai sukiodamas rašomosios mašinėlės volelį. 

— Gali būti, - sutiko mma Manapotsi. - Tik nepamirš- 
kite, šios mašinėlės — ne automobiliai. Jų mechanizmai kur 
kas subtilesni. 

Jie grįžo į „Tlokvengo kelio greitųjų automobilių“ gara- 
žą, kur ponas J. L. B. Matekonis leido sukrauti rašomąsias 
mašinėles ir jas remontuoti, kol mma Makutsi susiras bū- 
simųjų kursų vietą. Mma Ramotsvė, kuri iš visos širdies 
pritarė šiam planui, nors truputį abejojo, ar susirinks pa- 


kankamai daug mokinių, pasisiūlė už savo pinigus įdėti į 

laikraščius skelbimą apie kursus; be to, ji mielai sutiko pri- 
sidėti prie mašinėlių atgaivinimo. 

— Motolelė irgi mielai pagelbės, - pareiškė ji. - Ta mer- 
gaitė be galo mėgsta visokius mechanizmus, o jos pirštai 
labai miklūs. 

— Šis verslas susilauks didelės sėkmės, - pareiškė ponas 
J. L. B. Matekonis. - Aš turiu verslo nuojautą. Manau, ši- 
tas bus labai sėkmingas. 

Mma Makutsi pažvalėjo, išgirdusi šią pranašystę. Min- 
tis, kad ji pradeda savo pačios verslą, kėlė jai pagarbią bai- 
mę, tad draugiški viršininko žodžiai suteikė reikalingos 
drąsos. 

— Jūs tikrai taip manote, rra? 

— Nė kiek neabejoju, — užtikrino ponas J.L. B. Ma- 
tekonis. 


Atrodo, atėjo toks laikas, kai visi ėmėsi padėti vienas ki- 
tam. „Pirmoji moterų seklių agentūra“ padėjo „Tkolvengo 
kelio greitiesiems automobiliams“ —- mma Makutsi asme- 
nyje teikė jiems sekretorės ir apskaitininkės paslaugas, be 
to, ji dar kartais pagelbėdavo atlikti automobilių techninę 
apžiūrą. Savo ruožtu „Ilokvengo kelio greitieji automobi- 
liai“ mokėjo didžiąją dalį mma Makutsi atlyginimo, taip 
sudarydami sąlygas jai dirbti seklės padėjėja. Mma Ramot- 
svė padėjo ponui J. L. B. Matekoniui: kas vakarą gamino 
jam vakarienę, skalbė jo ir jo pameistrių darbo drabužius. 
Pameistriai, kuriuos buvo išauginęs ir išpuoselėjęs ponas 
J. L. B. Matekonis, kaip niekas kitas pakentęs jų silpnybes, 
atsilygino kuo įmanydami. Prireikus remontuoti rašomą- 

sias mašinėles, būtent jie atliko beveik visus darbus ir ge- 
ras dvi savaites aukojo kone visą laisvą laiką, stengdamiesi 
prikelti darbui nusenusius mechanizmus. 

Įkvėpti tarpusavio pagalbos dvasios, visi sutiko ateiti 
į religinį susirinkimą, kuriame ketino kalbėti jaunesnysis 
pameistrys. Jis paklausė, ar jie nenorėtų ateiti ir pasiklau- 
syti, kaip jis kalbės, nes pirmą kartą kreipsis į visus savo 
Bažnyčios brolius; vaikinas pasakė, kad jam tai labai svar- 
bus įvykis. 

— Teks eiti, - nusprendė ponas J. L. B. Matekonis. — 
Nemanau, kad galima atsisakyti. 

— Tu teisus, - pritarė mma Ramotsvė. - Jam tai labai 
svarbu. Panašu į prizų teikimo ceremoniją. Jei jam teiktų 
kokį nors prizą, juk turėtume eiti. 

— Tie susirinkimai kartais būna be galo ilgi, - įspėjo 
mma Makutsi. - Nesitikėkite, kad užtruksite trumpiau 
negu tris valandas. Prieš išeidami iki soties prisivalgykite 
mėsos, kitaip labai nusilpsite. 

Susirinkimas įvyko kitą sekmadienį mažoje bažnytėlėje 
netoli deimantų rūšiavimo centro. Mma Ramotsvė ir po- 
nas J. L. B. Matekonis atvyko gerokai anksčiau ir jau kokias 
dvidešimt minučių sėdėjo, dairydamiesi į lubas, kai pasiro- 
dė mma Makutsi. 

— Štai mes ir susirinkome, - sušnibždėjo ponas 
J. L. B. Matekonis. — Neatėjo tik jo brolis Čarlis. 

— Tikriausiai jis kur nors su mergina, — pratarė mma 
Makutsi. - Ne kitur. 

Mma Ramotsvė nieko nepasakė. Ji stebėjo, kaip renkasi 
kongregacijos nariai, porai žmonių pamojo ranka, šypsojo- 

si vaikams. Galiausiai įėjo tie, kurių vieta ant scenos - pa- 
storius, apsitaisęs plačiu mėlynu apsiaustu, ir choro giedo- 
tojai, irgi mėlynais drabužiais; tarp jų buvo ir pameistrys, 
kuris drąsinamai šypsojosi svečiams. 

Sugiedojo giesmes, pasimeldė, tada pastorius pakilo sa- 
kyti kalbą. 

— Aplink mus pilna nusidėjėlių, - įspėjo jis. —- Jie vilki 
paprastus drabužius, jie vaikšto ir kalba kaip visi žmonės. 
Bet jų širdys pilnos nuodėmės ir net sėdėdami čia jie gal- 
voja tik apie nuodėmę. 

Ponas J. L. B. Matekonis dėbtelėjo į mma Ramotsvę. Tai 
jo širdis pilna nuodėmės? O gal jos? 

— Laimė, juos galima išgelbėti, - toliau kalbėjo pasto- 
rius. —- Tereikia vieno — kad visi pažvelgtume į savo širdis 
ir pamatytume, kokios jos pilnos nuodėmių. Tada galėsime 
siekti išganymo. 

Kongregacijoje pasigirdo pritarimo murmesys. Vienas 
vyriškis negarsiai suvaitojo, tarsi iš skausmo, bet tai tik 
nuodėmė, pamanė mma Ramotsvė. Nuodėmės verčia vai- 
toti. Nuodėmės našta. Jos ženklas. Jos dėmė. 

— Jūs, kurie pirmą kartą atėjote į šią bažnyčią, - kalbėjo 
pastorius. — Jūs irgi atsinešėte savo nuodėmes. Atsinešėte 
nuodėmes, eidami susijungti su Dievo tauta. Atėjote tiesiai 
iš Babilono. 

Ponas J. L. B. Matekonis, kuris, pastoriui kalbant, ati- 
džiai apžiūrinėjo savo delnus, staiga pakėlė galvą ir pama- 
tė, kad visi žiūri į jį, į mma Ramotsvę ir mma Makutsi. Jis 


atsargiai kumštelėjo mma Ramotsvei į šoną. 

— Taip, — nesiliovė pastorius. - Tarp mūsų yra atėjūnų. 
Mes džiaugiamės jus matydami, bet pirmiausia turite išpa- 
žinti savo nuodėmes Dievo tautos akivaizdoje. Mes jums 
padėsime. Mes jus sustiprinsime. 

Stojo visiška tyla. Mma Makutsi neramiai apsižvalgė 
aplinkui. Argi taip dera sutikti naujus žmones? Paprastai 
kongregacija džiaugiasi naujokais, ploja šiems atsistojus. 
Kokią keistą religiją pasirinko tas pameistrys. 

Pastorius bedė pirštu pono J. L. B. Matekonio pusėn. 

— Kalbėk, broli, - liepė jis. - Mes klausome. 

Ponas J. L. B. Matekonis paklaikęs sužiuro į mma Ra- 
motsvę. 

— Aš... — prabilo jis. - Aš esu nusidėjėlis. Taip... Tur- 
būt... 

Staiga iš vietos pakilo mma Ramotsvė. 

— Vajė! — garsiai sušuko ji. - Aš esu tikroji nusidėjėlė. 
Aš, aš! Padariau tiek nuodėmių, kad nė nebegaliu jų su- 
skaičiuoti. Jos mane slegia. Taip slegia, kad vos galiu iš- 
tverti. O! O! 

Pastorius pakėlė dešinę ranką. 

— Tepadės tau Viešpaties galia, sese! Jis išvaduos tave iš 
tavo nuodėmių! Išpažink nuodėmes! Ištark siaubingus jų 
vardus! 

— O, jų tiek daug, - atsiliepė mma Ramotsvė. - O! Ne- 
begaliu daugiau tverti šitų nuodėmių. Jos mane degina. 
Juntu pragaro liepsnas! O, mane ryja pragaro liepsnos! O, 
kaip man karšta! O! 

Ji susmuko į klauptą, vėduodamasi lapeliu su surašyto- 


mis giesmėmis. 

— Liepsnos! — rėkė ji. - Mane supa liepsnos. Išveskite 
mane lauk! 

Ponas J. L. B. Matekonis pajuto kumštelėjimą į šon- 
kaulius. 

— Reikia ją greičiau iš čia išvesti, - kreipėsi jis į visą 
kongregaciją. - Liepsnos... 

Mma Makutsi irgi pakilo. 

— Aš jums padėsiu. Vargšė moteris. Šitiek nuodėmių. 
O! O! 

Išėję iš bažnyčios, jie kiek įmanydami greičiau patraukė 
prie pono J. L. B. Matekonio automobilio, kuris stovėjo ti- 
kinčiųjų automobilių eilėje ir iš pirmo žvilgsnio ničniekuo 
nuo jų nesiskyrė. 

— Tu labai gera aktorė, - tolstant nuo bažnyčios pagyrė 
ją ponas J. L. B. Matekonis. - Man ten buvo labai nesma- 
gu. Buvau priverstas galvoti apie nuodėmes. 

— Gal aš nė nevaidinau, - sausai atsakė mma Ra- 
motsvė. 


Devintas skyrius 


Valstybės tarnyba 


$) Ponas Molefelas nedaug ką galėjo pasakyti mma Ra- 
motsvei. Apie žmones, kurių teks ieškoti, ji žinojo tik tiek, 
kad ponas Tsolamosesė kadaise dirbo aukštu kalėjimo 
pareigūnu; kad Tsolamosesių šeima gyveno valstybei pri- 
klausančiame name netoli senojo oro uosto; ir kad mer- 
gina, vardu Tebogo Batopi, buvo kilusi iš Molepololės ir 
rengėsi tapti medicinos seserimi. Ne kažin kas: per dvide- 
šimt metų visko galėjo nutikti, Tebogo veikiausiai ištekėjo 
ir pasikeitė pavardę, ponąs Tsolamosesė tikrai bus išėjęs į 
pensiją, o šeima — išsikrausčiusi iš ano namo. Tačiau Bot- 
svanoje, kurioje gyvena mažiau kaip du milijonai žmonių 
ir kurios visi gyventojai nuoširdžiai domisi, kas yra kas ir iš 
kur kiekvienas kilęs, beveik neįmanoma pradingti be pėd- 
sako. Labai sunku išlikti anonimu net Gaborone: būtinai 
atsiras kaimynas, norintis sužinoti, ką gi tu veiki ir kas tavo 
giminaičiai. Jei nori likti nežinomas, geriausia bus išvykti 

iš šalies ir persikelti, pavyzdžiui, į Johanesburgą, kur, atro- 
do, niekas nieko nepažįsta ir visiškai tuo nesidomi. 

Surasti Tsolamosesių šeimą nebus labai sunku, pamanė 
mma Ramotsvė. Net jei ponas Tsolamosesė išėjo į pensiją, 
kalėjime būtinai atsiras žmogus, žinantis, kur jis gyvena 
nę, jie visi gyvena kaimynystėje, kalėjimų departamentui 
priklausančiuose namuose, 0 jų šeimų nariai dažnai tuo- 
kiasi vieni su kitais. Jie privalo saugoti vieni kitus, nes nie- 
kad negalėjai žinoti, koks pabėgęs kalinys sugalvos kam 
atkeršyti; mma Ramotsvė buvo skaičiusi, kad tokie dalykai 
porą kartų yra nutikę. Kartą pabėgęs kalinys pasislėpė bu- 
vusio prižiūrėtojo namuose po lova, palaukė, kol šis grįš 
namo ir užmigs, tada išlindo ir smogė jam peiliu per ant- 
klodę. Kraują stingdantis įvykis, tai kas, kad prižiūrėtojas 
buvo sužeistas nesunkiai, o kalinį pavyko suimti bei de- 
ramai primušti. Sunku net įsivaizduoti tokį blogį, galvojo 
mma Ramotsvė. Kaip vienas žmogus gali taip pasielgti su 
kitu? Atsakymas, žinoma, paprastas: tokių žmonių viduje 
tvyro stingdantis šaltis. Jie nepažįsta jokių jausmų, todėl 
jiems visai nesunku taip elgtis, kartais dar baisiau. Dievas 
juos nuteis, ji tai žinojo, bet kol tai įvyks, šitie žmonės dar 
pridarys baisiai daug žalos. Blogiausia, kad jie griauna visų 
pasitikėjimą. Anksčiau žmonės galėjo vieni kitais pasitikė- 
ti, bet dabar reikia būti labai atsargiam net tokioje geroje 
šalyje, kaip Botsvana. Kitur, žinoma, išvis blogai, taip blo- 
gai, kad nė įsivaizduoti neįmanoma, tačiau net Botsvanoje 
naktį einant gatve reikia stipriai laikyti suspaudus rankinę, 
kad staiga iš už kampo išniręs jaunuolis su peiliu rankoje 

nepanorėtų jos iš tavęs atimti. Ar galima įsivaizduoti di- 
desnį nusižengimą seniesiems Botsvanos papročiams, iš 
visų reikalaujantiems mandagumo ir pagarbos? Kažin, gal- 
vojo ji, ką pasakytų Obedas Ramotsvė, jei dabar prisikeltų 
ir pamatytų, kas atsitiko: jos tėtis, kuris, radęs pakelėje vie- 
ną pulą, tuojau pat ją nunešdavo į policiją, nė nepastebėda- 
mas, kaip policininkai stebisi jo sąžiningumu. 

Mma Ramotsvė nutarė padalyti darbą perpus. Pir- 
miausia ji suras Tsolamosesių šeimą ir pasiūlys jiems 
atlygį, kurį buvo aptarusi su ponu Molefelu. Paskui, nu- 
raminusi šią praeities dalelę, imsis sudėtingesnės užduo- 
ties — ieškoti Tebogo. Tačiau pirmiausia reikia paskam- 
binti į kalėjimą ir pasiteirauti, ar ten tebedirba ponas 
Tsolamosesė. Kaip ji ir buvo numačiusi, pareigūnas, kuris 
atsiliepė telefonu, tokios pavardės nebuvo girdėjęs. Tada 
mma Ramotsvė paprašė pakviesti prie telefono seniausią 
kalėjimo darbuotoją. 

— Kamjums reikalingas seniausias darbuotojas, mma? — 
mandagiai paklausė jos. 

— Jis daugiausia žino, rra, — atsakė ji. 

Kitame linijos gale stojo tyla. Paskui, po keleto minučių 
dvejonių, pakvietė seniausią kalėjimo darbuotoją. 

— Man penkiasdešimt aštuoneri metai, mma, - tarė jis, 
prisistatęs pašnekovei. - Ar jums toks amžius tiks, o gal 
ieškote Žmogaus, kuriam būtų aštuoniasdešimt ar devy- 
niasdešimt metų? 

— Penkiasdešimt aštuoneri - puikus amžius, rra, - at- 
sakė ji. —- Penkiasdešimt aštuonerių metų žmogus puikiai 
išmano, ką kalba. 

Jos pastaba sulaukė pritarimo. 

— Mielai jums pagelbėsiu kiek galėsiu, mma. Ką norė- 
jote sužinoti? 

— Norėjau paklausti, gal kartais prisimenate poną Tso- 
lamosesę, - tarė ji. — Jis kadaise dirbo kalėjime. Tikriausiai 
dabar jau išėjo į pensiją. 

— A, - atsiliepė balsas, — aš dar dirbau čia kartu su juo. 
Buvo labai tykus žmogus. Kalbėdavo nedaug, bet tarnyba 
jam gerai sekėsi, iškilo aukštai. 

— Tai jis daugiau nebedirba? — atkakliai teiravosi mma 
Ramotsvė. 

— Ne, nebedirba. Tiesą sakant, mma, deja, jis yra ve- 
lionis. 

Mma Ramotsvei širdis nutirpo. Bet gal mma Tsolamo- 
sesė dar gyva ir ponas Molefelas galės atsilyginti jai. 

— Man atrodo, jį ištiko širdies smūgis, — toliau kalbėjo 
balsas. - Prieš kokius aštuonerius metus. Tada jis dar čia 
dirbo, bet paskui labai susirgo ir pasimirė. 

— O našlė? — paklausė mma Ramotsvė. 

— Ji išsikraustė. Nemanau, kad čia kas nors žinos, kur. 
Tikriausiai grįžo į savo kaimą. Žinoma, galite paklausti 
pensijų skyriuje. Jei ji dar gyva, turėtų gauti našlės pensiją. 
Tai reiškia, kad pensijų skyrius turės jos adresą. Pamėgin- 
kite paklausti ten. 

— Jūs man labai padėjote, rra, - tarė mma Ramotsvė. — 
Turiu tai poniai kai ką perduoti, o jūs man padėjote ją su- 
rasti. Esate labai malonus. 

— Toks mano darbas - padėti, - atsakė balsas. 

— Tai labai gerai. 

— Taip, — sutiko balsas. 

— Tikiuosi, jums viskas gerai, - kalbėjo mma Ramot- 
svė. - Jūs man labai padėjote. 

— Man viskas kuo puikiausiai, - užtikrino balsas. - Po 
metų išeisiu į pensiją ir ketinu auginti sorgus. 

— Tikiuosi, derlius bus geras, - tarė mma Ramotsvė. 

— Jūs labai maloni, mma. Dėkoju. 

Jie atsisveikino ir mma Ramotsvė šypsodamasi padėjo 
ragelį. Nepaisant visų naujovių, nepaisant permainų, ne- 
paisant permainų sukeltos sumaišties ir netikrumo, nepai- 
sant atsainaus ir abejingo šiuolaikinių žmonių elgesio, dar 
liko žmonių, kurie elgiasi mandagiai, kaip reikia, kurie net 
su nepažįstamais žmonėmis elgiasi taip, kaip moko senoji, 
tradicinė Botsvanos moralė. Kas kartą, kai taip atsitinka, 
kas kartą, kai susiduri su tokiais žmonėmis, prisimeni, kad 
dar tikrai ne viskas prarasta. 

Norint atlikti kitą užduotį, reikėjo ne paskambinti te- 
lefonu, bet pačiai nuvykti į vietą. Ji žinojo, kur yra pensi- 
jų mokėjimo skyrius; galės ten užeiti pasiklausti, ar mma 
Tsolamosesė tebegauna jai skirtą pensiją. Jei taip, reikės iš 
jų išpešti adresą. Tai veikiausiai bus sunku, bet įmanoma. 
Valstybės tarnautojai linkę visą turimą informaciją laikyti 
slapta, net jei kiekvienam aišku, kad taip nėra, bet mma 
Ramotsvė iš patirties žinojo, jog šią problemą galima iš- 
spręsti. 

Valstybės pensijų skyrius, į kurį ji atvyko tuoj po pie- 
tų, dar buvo uždarytas, bet mma Ramotsvė mielai palaukė 
netoliese augančio medžio pavėsyje, kol nusikamavęs tar- 
nautojas atrakino duris ir iškišo galvą laukan. 

Kabinetas, į kurį ji įėjo, atrodė kaip tipiška valstybės 
įstaiga, jame tvyrojo tipiškas valstybės įstaigos kvapas. Bal- 
dų buvo nedaug, visi kuklūs ir funkcionalūs - kėdės tiesio- 
mis atkaltėmis ir paprasti rašomieji stalai su dviem stal- 
čiais. Ant galinės sienos kabojo Jo Ekscelencijos Botsvanos 
Respublikos Prezidento portretas; kitas sienas puošė Bot- 
svanos žemėlapis, suskirstytas administraciniais vienetais, 
Botswana Gazette išleistas kalendorius ir musių nutupėtas 
įrėmintas paveikslas, vaizduojantis galvijus, susibūrusius 
prie girdyklos, maitinamos artezinio gręžinio. 

Tarnautojas, sėdintis už stalo, mieguistomis akimis pa- 
žvelgė į mma Ramotsvę. 

— Aš ieškau vienos moters, valstybės pensininko naš- 
lės, - paaiškino ši, apžiūrinėdama nešvarią tarnautojo 
marškinių apykaklę. Jis nepadarys karjeros valstybės tar- 
nyboje, pamanė ji, valstybės tarnautojai dažniausiai labai 
stengiasi gerai atrodyti, o šitam tai nerūpi. 

— Pavardė? - paklausė jis. 

— Mano? 

— Pensininkės. 

Mma Ramotsvė buvo užrašiusi pavardę ant popierėlio 
ir dabar jį padavė tarnautojui. Šalia pavardės dar buvo pri- 
rašiusi: Kalėjimų departamentas, o apačioje - pono Tsola- 
mosesės mirties datą. 

Tarnautojas pažvelgė į popierėlį, pakilo nuo kėdės ir 
išėjo į koridorių, kuriame mma Ramotsvė pamatė eilėmis 
išrikiuotus popierinius aplankus. Stebėjo, kaip tarnautojas 
eina palei lentynas su aplankais, paskui stabteli, ištraukia 
vieną aplanką, atverčia ir ima sklaidyti popierius. Netru- 
kus jis grįžo prie stalo. 

— Taip, - atsakė. — Yra našlė tokia pavarde. Ji gauna Ka- 
lėjimų departamento skiriamą pensiją. 

Mma Ramotsvė nusišypsojo. 

— Dėkoju, rra. Gal galėtumėte man pasakyti našlės ad- 
resą? Turiu jai kai ką perduoti. 

Tarnautojas papurtė galvą. 

— Ne, negaliu. Visa informacija apie pensininkus yra 
konfidenciali. Negalime leisti, kad kiekvienas prašalaitis 
ateitų čia ir klausinėtų, kur tie žmonės gyvena. Taip ne- 
galima. 

Mma Ramotsvė giliai įkvėpė. Būtent to ji ir baiminosi: 
suprato, kad dabar reikės elgtis labai atsargiai. Tarnauto- 
jas neatrodo labai protingas, o tokie žmonės dažniausiai 
itin atkakliai laikosi taisyklių. Nepajėgdami atskirti, kurie 
lankytojų reikalavimai pagrįsti, o kurie — ne, jie tiesiog at- 
sisako bent per nago juodymą nukrypti nuo įstatymo rai- 
dės. Nėra jokios prasmės pradėti juos įtikinėti. Geriausia 
bus pakirsti jų pasitikėjimą pačiomis taisyklėmis. Jei pa- 
siseks tarnautoją įtikinti, kad taisyklės visai kitokios, gal 
ir pavyks ko nors pasiekti. Vis dėlto užduotis pareikalaus 
subtilumo. 

— Tačiau taisyklės visiškai kitokios, - tarė mma Ramot- 
svė. - Nemanykite, kad mokau jus, kaip dirbti darbą - to- 
kiam protingam vyriškiui, kaip jūs, visiškai nereikia moters 
nurodinėjimų, - bet man atrodo, jūs neteisingai supratote 
taisykles. Taisyklėse parašyta, kad negalima atskleisti pen- 
sininko pavardės. Apie adresą ten nieko nepasakyta. Jį ga- 
lima atskleisti. 

Tarnautojas papurtė galvą. 

— Nemanau, kad jūs teisi, mma. Aš geriau už jus išma- 
nau taisykles. Jūs esate visuomenės atstovė. 

— Taip, rra. Neabejoju, kad jūs puikiai išmanote visas 
taisykles. Nė kiek tuo neabejoju. Bet tų taisyklių tiek daug, 
todėl kartais žmogus, kuris privalo jas visas išmokti min- 
tinai, ima kai ką ir supainioja. Jūs turite galvoje dvidešimt 
penktą taisyklių punktą. Tai yra dvidešimt ketvirto punkto 
b papunkčio i poskyrį. Juk prisimenate šią taisyklę. Joje aiš- 
kiai pasakyta, kad negalima niekam atskleisti pensininkų 
pavardžių, užtat nė žodžiu neminimi adresai. Adresams 
galiojo aštuoniolikta taisyklė, bet ji neseniai atšaukta. 

Tarnautojas pasimuistė. Jam buvo nesmagu ir neaišku, 
kaip elgtis su šia drąsia moterimi, sklandžiai deklamuojan- 
čia taisyklių eilės numerius. Ar taisyklės tikrai numeruo- 
tos? Niekas jam apie tai nebuvo sakęs, bet tikriausiai tai 
visai įmanoma. 

— Iš kur jūs žinote apie mūsų taisykles? — paklausė jis. — 
Kas jums jas pasakė? 

— Nejau neskaitote Valstybės laikraščio? - paklausė 
mma Ramotsvė. - Taisykles įprasta skelbti valstybės biu- 
leteniuose, kad visi matytų. Taisykles leidžiama matyti vi- 
siems, nes jos yra kuriamos ir priimamos visuomenės la- 
bui, rra. Tai labai svarbu. 

Tarnautojas nieko neatsakė. Jis prikando lūpą ir, paste- 
bėjo mma Ramotsvė, greitai dėbtelėjo sau už nugaros. 

— Žinoma, — neatlyžo ji, - jei jūs neturite galios spręsti 
tokius dalykus, aš mielai pasikalbėsiu su aukštesniu parei- 
gūnu, jūsų viršininku. Gal kitame kabinete yra asmuo, ku- 
ris išmano visas taisykles. 

Tarnautojas prisimerkė, o mma Ramotsvė iškart supra- 
to pataikiusi į tašką: pasikvietęs ką nors į pagalbą, jis užsi- 
trauktų gėdą. 

— Aš turiu visas galias, kokių reikia, — išdidžiai užtikri- 
no jis. — Tai, ką sakėte apie taisykles, yra gryna teisybė. Aš 
tik norėjau patikrinti, ar gerai viską žinote. Labai puiku, 
kad taip jas išmanote. Jei daugiau visuomenės atstovų do- 
mėtųsi mūsų darbo taisyklėmis, mums būtų kur kas leng- 
viau dirbti. 

— Jūs puikiai dirbate savo darbą, rra, - pagyrė mma Ra- 
motsvė. —- Džiaugiuosi, kad radau jus, o ne kokį nors menką 
tarnautoją, kuris nieko neišmanytų apie jokias taisykles. 

Tarnautojas išmintingai linktelėjo. 

— Taip, — pritarė jis. — Na, gerai, štai tos moters adresas. 
Aš jums jį užrašysiu. Tai mažas kaimelis netoli Lobatsės. 
Gal jūs jį žinote. Ji ten gyvena. 

Mma Ramotsvė paėmė tarnautojo ištiestą popierių ir 
įsikišo jį į suknelės kišenę. Padėkojusi jam už pagalbą, išėjo 
laukan, mąstydama apie tai, kad biurokratija iš esmės nėra 
didelė kliūtis, jei tik sugebi pritaikyti kasdienės psicholo- 
gijos įžvalgas, kuriomis mma Ramotsvė buvo apdovanota 
gausiai, kur kas gausiau už kitus. 


Dešimtas skyrius 


„Kalahario raštvedybos mokykla 
vyrams“ atveria duris (vyrams) 


Š) Prisimindama, kaip vėliau ne kartą nutikdavo, pirmą- 
sias „Kalahario raštvedybos mokyklos vyrams“ darbo die- 
nas, mma Makutsi, „Pirmosios moterų seklių agentūros“ 
seklės padėjėja, anksčiau laikinai ėjusi „Tlokvengo kelio 
greitųjų automobilių“ garažo direktoriaus pareigas, visad 
stebėdavosi, kaip lengva įsteigti kursus. Jei bet kokį ver- 
slą pradėti būtų taip paprasta, mąstė ji,-tai kelias į pluto- 
kratiją išties būtų tiesus. Kodėl viskas klojosi taip lengvai 
ir be kliūčių? Atsakant į šį klausimą būtų galima parašyti 
verslo mokyklos bakalauro darbą: gera idėja, rinkos niša, 
mažos pradinės sąnaudos, ir - tai turbūt svarbiausia —- pa- 
sirengimas daug bei sunkiai dirbti. Visi šie elementai buvo 
aiškiai matyti kuriantis „Kalahario raštvedybos mokyklai 
vyrams“. 

Lengviausia — nors iš pradžių atrodė, kad sunkiausia — 
buvo surasti kursams tinkamą vietą. Šią problemą akimoju 

išsprendė jaunesnysis pameistrys, kuris pasisiūlė pakalbėti 
su pastoriumi, gal būtų galima išsinuomoti bažnyčiai pri- 
klausančią susirinkimų salę. 

— Ji vis tiek naudojama tik savaitgaliais, - kalbėjo vai- 
kinas. — O pastorius vis kartoja, kad reikia viskuo dalytis. 
Štai mums ir pasitaikė proga tai padaryti. 

Pastorius sutiko, tačiau pareikalavo koridoriuje palikti 
išdėliotas religinio turinio brošiūras, kad kursų lankytojai 
nepraleistų galimybės pasiekti išganymą. 

— Raštvedybos norės išmokti įvairūs nusidėjėliai, - pa- 
sakė jis. — Jie pamatys brošiūras ir tada supras, kaip baisiai 
yra nusidėję. 

Mma Makutsi mielai su viskuo sutiko ir nugabeno į salę 
rašomąsias mašinėles, beveik visas tinkamas darbui, nors 
keletui trūko klavišų; ten jas sukrovė į dvi užrakinamas 
spintas. Salėje jau buvo stalai ir kėdės, joje galėjo susėsti 
trisdešimt žmonių, nors kursų lankytojų skaičių lėmė ra- 
šomosios mašinėlės, kurių buvo dešimt. 

Po kelių dienų viskas buvo paruošta. Laikraštyje Bot- 
swana Daily News pasirodė nedidukas skelbimėlis, surašy- 
tas taip, kad patrauktų mma Makutsi numatytą auditoriją. 


Vyrai: ar žinote, kaip šiais laikais svarbu išmanyti rašt- 
vedybą? Tie, kurie nemoka spausdinti ar rašyti kompiute- 
riais, neturi jokių šansų prasimušti. Šiuolaikiniame pasau- 
lyje jiems nėra vietos. Dabar jūs jau galite tai išmokti (vi- 
siškai konfidencialiai) „Kalahario raštvedybos mokykloje 
vyrams“, kuriai vadovauja mma Greisė Makutsi, dipl. sekr. 
(magna cum laude), Botsv. sekr. koleg. 

Potencialiems kursų lankytojams buvo nurodytas „Pirmo- 
sios moterų seklių agentūros“ telefono numeris ir siūloma 
kreiptis į Raštvedybos skyrių. 

Tą dieną, kai laikraštyje pasirodė skelbimas, mma Ma- 
kutsi atėjo į darbą anksčiau negu įprastai. Ji buvo pasiėmu- 
si iš spaustuvės ankstyvą laikraščio numerį ir kelis kartus 
perskaitė skelbimo tekstą. Buvo labai malonu matyti iš- 
spausdintą savo pavardę. Tai atsitiko pirmą kartą, ir ji kurį 
laiką pasėdėjo, spoksodama į laikraštį, galvodama: tai aš, 
štai mano pavardė, ji išspausdinta laikraštyje, tai aš. 

Pirmas kandidatas paskambino po pusvalandžio, o pas- 
kui skambučiai netilo visą dieną. Ketvirtą valandą popiet į 
kursus buvo užsirašę dvidešimt du rimti kandidatai; dešimt 
pradės mokytis šią savaitę, kiti dešimt — su antru srautu po 
keleto mėnesių, o du teko įrašyti į laukimo sąrašą. 

Mma Ramotsvė džiaugėsi kartu su mma Makutsi. 

— Jūs buvote teisi, — sakė ji. - Turbūt tikrai labai daug 
vyrų nori išmokti spausdinti. Kaip liūdna. 

— Juk sakiau, kad viskas bus gerai, —- atsiliepė ponas 
J. L. B. Matekonis. — Ar nesakiau? 


Pirmas užsiėmimas įvyko trečiadienį vakare. Mma Ramot- 
svė buvo davusi mma Makutsi laisvą pusdienį, kad ši galė- 
tų kaip reikiant pasirengti tokiai progai, ir mma Makutsi 
rūpestingai išdėliojo ant stalų popieriaus lapus bei pratybų 
lankstinuką, kurį buvo pati išspausdinusi ir padauginusi. 
Ant lentos salės gale ji kreida nupiešė klaviatūrą ir vingiuo- 
tomis linijomis atskyrė kiekvieno piršto darbo sritį. Tai ži- 
nios, būtinos kiekvienam norinčiam išmokti spausdinti, 

pamatinis akmuo įgūdžiams, kurių dėka rankos lakstyte 
laksto po klaviatūrą, o klavišai tarsi kruša caksi į volelį. 

Nebuvo nė mažiausios abejonės dėl to, kokios peda- 
goginės filosofijos bus laikomasi „Kalahario raštvedybos 
mokykloje vyrams“. Tos pačios, kaip Botsvanos sekretorių 
kolegijoje: ji skelbė, kad kiekvieną pirštą reikia išmokyti ži- 
noti savo vietą. Jokių palengvinimų, jokio pataikavimo ap- 
laidiesiems. Mažasis pirštas turi žinoti, kad jam priklauso 
raidė g; nykštys turi žinoti, kad jo vieta - klavišas, žymin- 
tis tarpą. Taip jas mokė Botsvanos sekretorių kolegijoje, ir 
mma Makutsi daugiau niekur negirdėjo taip tiksliai ir taip 
trumpai išdėstytos spausdinimo filosofijos. 

Išmokius mechaniškai naudotis pirštais, belieka kartoti 
pratimus, kol spausdinamo žodžio suvokinys (ar vaizdi- 
nys) bus susietas su raumenų judesiais. Tai galima pasiekti 
tik ilgai treniruojantis ir daug kartų kartojant standartinius 
pratimus. Jei besimokantysis turi bent kiek gabumų, jis jau 
po kelių savaičių išmoks lėtai, tačiau tiksliai spausdinti žo- 
džius, net turint galvoje tai, kad vyrų pirštai stambesni ir 
ne tokie vikrūs. 

Užsiėmimas turėjo prasidėti šeštą valandą, kad kursų 
dalyviams pakaktų laiko susirinkti į salę iš savo darbo vie- 
tų. Tačiau jie atėjo gerokai anksčiau, ir mma Makutsi stai- 
ga pamatė esanti apsupta dešimties lūkesčio pilnų veidų. Ji 
pažvelgė į laikrodį, suskaičiavo kursų dalyvius ir paskelbė, 
kad galima pradėti. 

Valanda praėjo labai greitai. Besimokantiesiems buvo 
parodyta, kaip įsukti į mašinėlę popieriaus lapą, paaiškin- 
tos įvairių klavišų funkcijos. Paskui jiems buvo liepta vi- 

siems kartu, mma Makutsi davus komandą, išspausdinti 
žodį „kur“. 

— Visi kartu, - sušuko mma Makutsi.- K ir u, ir r. 
Stop. 

Pakilo viena ranka. 

— Mano mašinėlėje neveikia raidės k klavišas, - pasi- 
skundė sutrikęs, dailiai apsirengęs vyriškis. - Spaudžiau du 
kartus, bet jis vis tiek neveikia. Aš išspausdinau žodį „ur“. 

Mma Makutsi tam buvo pasirengusi. 

— Kai kurie klavišai neveikia, - nuramino ji. - Tai ne- 
svarbu. Vis tiek juos reikia spausti, nes įstaigoje, kur tu- 
rėsite dirbti, šie klavišai veiks. Kol kas mums tai neturi 
reikšmės. 

Ji pažvelgė į vyriškį dailiai per galvos vidurį sklastymu 
perskirtais plaukais ir trumpais ūsais. Jis jai šypsojosi tru- 
putį pravėręs lūpas, tarsi norėdamas kažką pasakyti. Bet 
nepasakė, tad jie toliau spausdino kitus, irgi labai nesudė- 
tingus žodžius. 

— „Man, - šaukė mma Makutsi. - Ir „tau“. „Kur, man, 
tau“. 

Valandai praėjus, mma Makutsi apėjo visus stalus ir 
patikrino rezultatus. Botsvanos sekretorių kolegijoje buvo 
išmokusi, kaip svarbu padrąsinti studentus, todėl kiekvie- 
nam surado pagyrų. 

— Jūs būsite labai geras mašininkas, rra, - sakė ji. - Jūs 
puikiai valdote pirštus. 

Arba: 

— Jūs labai aiškiai išspausdinote žodį „man“. Tai labai 
gerai. 

Užsiėmimui pasibaigus, vyrai patraukė iš salės, karštai 
šnekučiuodamiesi tarpusavyje. Mma Makutsi, kuri tvarkė 
popierius, nugirdo, ką vienas vyriškis pasakė kitam. 

— Ji labai gera mokytoja, ta moteriškė, — tarė jis. - Su ja 
nesijaučiu nemokša. Ji puikiai išmano savo darbą. 

Likusi salėje viena, mma Makutsi pati sau nusišypsojo. 
Užsiėmimas jai patiko, be to, atrado turinti naują, mo- 
kytojos, talentą. Ir tarsi to dar būtų maža, dėželėje ant 
stalo gulėjo pinigai už pirmąją savaitę, tvarkingai surū- 
šiuoti Botsvanos banknotai. Suma buvo visai nemenka, 
be to, iš jos beveik niekam nereikės nieko mokėti. Tai jos 
pinigai, gali juos leisti kaip tinkama, nors jau seniai buvo 
sumaniusi truputį atiduoti mma Ramotsvei už telefono 
išlaidas ir dėkodama už jos indėlį į verslo vystymą. Tačiau 
viską, kas liks, gali pasidėti į taupomąją sąskaitą. Skurdo 
dienos baigėsi. 

Užrakinusi salės duris, ji įsikišo dėželę su pinigais į po- 
pierių krepšį ir patraukė namo. Ėjo negrįstu šalutiniu keliu 
pro mažus namelius šviečiančiais langais, kuriuose galėjai 
matyti kasdienio šeimos gyvenimo vaizdus. Prie stalų sė- 
dėjo vaikai, vieni tiesūs ir dėmesingi, kiti dėbsojo į lubas; 
motinos samčiais pylė į dubenis vakarienę; vienus kam- 
barius apšvietė plikos elektros lemputės, kitus — spalvoti 
gaubtai; iš virtuvių sklido muzika, ant laiptelio sėdėjo mer- 
gaitė ir dainavo dainelę, kurią mma Makutsi prisiminė iš 
savo vaikystės; ją išgirdusi, ji trumpam stabtelėjo šešėlyje 
ir paniro į prisiminimus. 


Vienuoliktas skyrius 


Mma Ramotsvė važiuoja 
į mažą kaimelį piečiau Gaborono 


($) Ji važiavo mažuoju baltuoju furgonėliu, pro atvirą langą 
vidun sruvo rytmečio saulė, odą glostė šiltas vėjas, abipus 
kelio plytėjo pilkžaliai medžiai, nurudusi žalia žolė ir dyk- 
ra. Mašinų buvo nedaug; kartais pasitaikydavo koks furgo- 
nas, Žmonių prisigrūdęs mikroautobusas, linguojantis ant 
sugedusių amortizatorių, sunkvežimis, pilnas kareivių ža- 
liomis uniformomis, kviečiamai rėkaujančių kiekvienai pa- 
kele einančiai merginai, privatūs automobiliai, nežinomais 
reikalais skubantys į Lobatsę ar dar toliau. Mma Ramotsvė 
mėgo Lobatsės plentą. Dažniausiai kelionės Botsvanoje 
baugiai ilgos, ypač kelionė į Fransistauną šalies šiaurėje: at- 
rodo, visą amžinybę reikia važiuoti tiesiu it kaspinas keliu. 
Užtat Lobatsę galima pasiekti per valandą ir pakeliui visad 
kas nors vyksta, tad nėra kada nuobodžiauti. 

Keliai, mąstė mma Ramotsvė, yra šalies veidrodis. Pa- 
matęs, kaip žmonės elgiasi keliuose, gali iškart viską pa- 

sakyti apie jų nacionalinį charakterį. Pavyzdžiui, Svazi- 
lendo keliai, kuriais jai teko važiuoti viena baugia proga 
prieš keletą metų, pilni pavojų, vairuotojai nuolat lenkia iš 
draudžiamos pusės ir visiškai nepaiso greičio apribojimų. 
Svazilende net galvijai didesni nutrūktgalviai negu Botsva- 
noje. Jie nei iš šio, nei iš to išnyra prieš važiuojantį auto- 
mobilį, tarsi prašytųsi partrenkiami, gąsdina vairuotojus. 
Ir visa tai dėl to, kad svazilendiečiai yra nerūpestingi, at- 
sainūs, neatsargūs žmonės. Tokie jie yra ir taip jie važinėja. 
Botsvaniečiai atsargesni; jie nelinkę girtis, kaip svazilen- 
diečiai, ir vairuoja daug atidžiau. 

Žinoma, galvijai keliuose visad kelia problemų, net Bot- 
svanoje; nerasi nė vieno botsvaniečio, kuris pats nepažino- 
tų žmogaus, kelyje partrenkusio karvę, ar nebūtų apie tokį 
žmogų girdėjęs. Kartais tai baigiasi labai liūdnai, kasmet 
daug žmonių žūva automobiliams atsitrenkus į galvijus, 
būna, kad vairuotojus perveria galvijų ragai. Būtent todėl 
mma Ramotsvė nemėgo ir kiek galėdama vengė vairuoti 
naktį, o kai jau to nebepavykdavo išvengti, šliaužte šliauž- 
davo keliu, įbedusi akis į priešais plytinčią tamsą, pasiren- 
gusi iškart stabdyti, vos tik iš jos išnirs tamsus karvės ar 
jaučio pavidalas. 

Kelionė — tinkama proga pamąstyti, ir mma Ramotsvė 
vairuodama svarstė, kaip galėtų baigtis ši gana neįprasta 
jos byla. Juo daugiau ji galvojo apie poną Molefelą, juo la- 
biau žavėjosi jo pasiryžimu ateiti pas ją ir viską išpasako- 
ti. Dauguma žmonių nesivargina atitaisyti senų skriaudų; 
vieni jas visai pamiršta, kartais tyčia — jei įmanoma tyčia 
ką nors pamiršti, - o kartais tiesiog netrukdo praeičiai iš- 

tirpti savaime. Mma Ramotsvė pasvarstė, ar žmonės pri- 
valo saugoti atmintį: nutarė, kad taip, privalo. Senovėje 
tikrai visi žinojo, kad būtina prisiminti visus, kurie iške- 
liavo anapus. Tam sukurta įvairiausių apeigų, kurių tiks- 
las - priminti žmogui jo pareigas seneliams bei prosene- 
liams, taip pat senelių tėvams ir tėvų tėvams. Jei niekas jų 
neprisimins, jie sunyks ir numirs, žinoma, ne čia, bet ten, 
kur gyvena mirę protėviai; vietose, kurių iš čia nematyti. 
Pusė Botsvanos tuo tiki, o kita pusė tiki tuo, ko moko Baž- 
nyčia, kuri teigia, kad mirusieji eina į dangų, žinoma, jei 
yra to nusipelnę, o jau ten jais rūpinasi šventieji, angelai ir 
panašūs asmenys. Kai kas kalbėjo, kad danguje yra ir gal- 
vijų; tikriausiai tai tiesa — baltų, saldžiu kvapu alsuojančių 
galvijų rudomis drėgnomis akimis, šventųjų galvijų, kurie 
vaikšto labai lėtai ir mielai nešioja ant nugarų vaikus, ve- 
lionius vaikus. Kaip ten smagu tiems vargšams vaikams, 
kurie turbūt nėra matę nei savo tėvų, nei motinų, nes mirė 
visiškai mažyčiai; kokia jiems paguoda būti švelnių galvijų 
draugijoje. Tai pagalvojusi, mma Ramotsvė staiga pajuto 
akyse besitvenkiant ašaras. Ji irgi neteko kūdikio, dukrytės, 
kur ji dabar? Tikriausiai laiminga, tikriausiai laukia jos, at- 
eisiančios po to, kai pati paliks Botsvaną ir nueis į dangų. 
Ar iki tos dienos ponas J. L. B. Matekonis pajėgs paskelbti 
vestuvių dieną? Gal ir taip; nors akivaizdu, kad jis neskuba 
to daryti. Jei visai uždels, gal jie galės susituokti danguje? 
Išeitų tikrai pigiau. 

Gerai, dabar reikia pagalvoti apie poną Molefelą ir 


mma Tsolamosesę. Sunku numatyti, ką pasakys mma 

Tsolamosesė, sužinojusi visą tiesą apie tai, kas įvyko prieš 
daugelį metų. Be abejo, ji supyks, gal net pradės grasinti, 
kad kreipsis į policiją. Veikiausiai ponas Molefelas, ateida- 
mas pas ją ir prašydamas surasti mma Tsolamosesę, apie 
tokią galimybę nepagalvojo. Jis mano, kad viską pavyks 
sutvarkyti be valdžios įsikišimo, bet jei mma Tsolamosesė 
nuneš skundą į vietos policijos skyrių, policininkai priva- 
lės užvesti bylą. Būtų keista, jei jie tai padarytų po šitiek 
metų, bet mma Ramotsvė nebuvo tikra, ar Botsvanos bau- 
džiamajame kodekse tokie dalykai nenumatyti. Ji nebuvo 
atidžiai perskaičiusi viso Botsvanos baudžiamojo kodek- 
so; tiesą sakant, išvis nebuvo jo skaičiusi, bet jį galima už 
kelias pulas nusipirkti valstybės leidykloje; buvo mačiusi 
ten gulint kelis egzempliorius, vieną net pavartė, bet taip 
ir nesugebėjo suprasti, kas tame kodekse sakoma. Štai 
kodėl taip sunku suprasti įstatymus ir apskritai visus tei- 
sininkus: jie kalba tokia kalba, kurios nesupranta niekas, 
išskyrus pačius teisininkus. Taigi Baudžiamasis kodeksas, 
aišku, labai gerai, bet ji niekaip nesupranta, ar ne lengviau 
būtų pasikliauti paprastesniais nurodymais, pavyzdžiui, 
dešimčia Dievo įsakymų: truputį sumoderninus, jie galė- 
tų tapti visiškai gerais kasdienio gyvenimo vadovais, bent 
jau mma Ramotsvei taip atrodė. Visi žino, kad žudyti yra 
labai negerai; visi žino, kad vogti negalima; visi žino, kad 
neleistina svetimauti ar geisti savo artimo turtų... Ji su- 
dvejojo. Ne, ne visi. Yra žmonių, kurie to visiškai nežino, 
o gal jau nebežino. Aplink pilna vaikų —- siaubingų, įžūlių 

gus nurodymus, o tai ir yra blogiausia, niūriai mąstė ji. 
Vos tik tavo žmona ar vyras tau bent kiek nusibosta, gali 
iškart jį mesti. Jei vieną rytą, pramerkęs akis, sugalvosi, 
kad gali susirasti įdomesnį ar geresnį partnerį už tą, su 
kuriuo dabar gyveni, gali tuojau pat jį palikti! Ramiausiai! 
Negana to, galima ramiai palikti bet ką - jei nuspręsi, kad 
tau nusibodo tėvai, irgi gali juos mesti ir patraukti savo 
keliais! Ir draugus. Kartais draugai pradeda per daug rei- 
kalauti, bet juk visada galima juos mesti. Iš kur visa tai 
atsirado, stebėjosi ji. Afrikoje taip nedaroma, to neleidžia 
ir tradicinė Botsvanos moralė. Veikiausiai šios nuotaikos 
atklydo iš svetur. 

Gerai, dabar vėl reikia pagalvoti apie poną Molefelą 
ir mma Tsolamosesę. Mma Ramotsvė tikėjosi, kad mma 
Tsolamosesė nesugalvos eiti į policiją ir iš naujo pūsti se- 
niausiai išblėsusių žarijų; jei tai pasirodys tiesa, bus galima 
jai pranešti, kad ponas Molefelas nori atsiprašyti ir nupirk- 
ti jai naują radijo imtuvą. Ji nebuvo su juo tiksliai aptarusi 
atlygio formos, bet jis kalbėjo, kad pinigai - ne problema. 
„Sumokėsiu kiek reikės, — sakė jis. - Švari sąžinė man 
brangesnė už pinigus. Pinigų gali kiek nori pasiimti iš ban- 
ko. Dvasios ramybės iš banko nepasiimsi“. 

Na ką gi, teks pažiūrėti, kaip klostysis reikalai, ir atitin- 
kamai elgtis. Jau nebetoli, štai ir posūkis į kaimą, niekam 
tikęs keliaženklis, duobėtas kelelis, kylantis kalvon, vedan- 
tis į mma Tsolamosesės namus; jei nurodymai, kuriuos ji 
gavo, pasirodys teisingi, štai ir jos troba, pačiame kaimo 
pakraštyje. 

Prie trobos ant suolelio sėdėjo sena moteris ir senovi- 
nėje medžio piestoje grūdo kukurūzus. Privažiavus balta- 
jam furgonėliui, ji liovėsi dirbusi ir pakilusi nuo suolo pa- 
sveikino mma Ramotsvę. 

Jos pasisveikino kaip reikalauja tradicija. 

— Dumela, mma, - pasakė mma Ramotsvė. - Ar gerai 
miegojote? 

— Taip, mma. Aš miegojau gerai. 

Mma Ramotsvė pasisakė kas esanti, ir paklausė, ar kal- 
ba su mma Tsolamosese. 

Moteris nusišypsojo. Ji buvo malonaus, atviro veido ir 
iškart patiko mma Ramotsvei. 

— Taip, aš esu mma Tsolamosesė. Čia mano namai. 

Mma Ramotsvė sutiko prisėsti ant medinės kėdės, 
ataustos odos juostelėmis. Kėdė atrodė trapi, bet mma 
Ramotsvė žinojo, kad tokios tradicinės kėdės būna gerai 
padirbdintos ir išlaikys jos svorį. Moteriškė nuėjo vidun 
atnešti viešniai puodelio vandens ir mma Ramotsvė jį dė- 
kinga paėmė. 

Troba buvo vidutinio dydžio, kaip beveik visos šiame 
kaime. Kvadratinė, dailiai šiaudais apdengtu stogu, sodrios 
ochros spalvos drėbto molio sienomis. Priekinės durys 
nudažytos baltai, bet jų apačią gerokai apdraskęs šuo. Iš 
trobos, kurioje buvo tamsu, nes langai užtraukti užuolai- 
domis, buvo girdėti dviejų vaikų balsai. 

— Čia su manimi gyvena dvi mergaitės, - paaiškino mma 
Tsolamosesė. - Viena yra mano sūnaus dukra; jo žmona 
išvažiavusi į Šašę slaugyti savo motinos. Kita - mano am- 
žiną atilsį dukters duktė. Aš prižiūriu jas abi. 

— Kaip ir dauguma moterų, - atsakė mma Ramotsvė. — 
Tik vaikai ir vaikai, ir taip iki pat mirties. Atrodo, toks jau 
yra moterų pašaukimas. 

Mma Tsolamosesė pritardama linktelėjo. Ji atidžiai žiū- 
rėjo į mma Ramotsvę, protingomis akimis tyrinėjo jos vei- 
dą bei drabužius, kartais dirstelėdavo į mažąjį baltąjį fur- 
gonėlį ir vėl grįždavo prie viešnios. 
lamosesė. —- Pradėjau, kai buvau keturiolikos ir man liepė 
prižiūrėti vyresniosios sesers vaiką. Paskui susilaukiau 
savų, o dabar jau esu senelė, bet darbai vis nesibaigia. - Ji 
patylėjo ir kalbėjo toliau: - Ko jūs pas mane atvažiavote, 
mma? Labai džiaugiuosi jus matydama, bet vis galvoju, 
koks jūsų apsilankymo tikslas? 

Mma Ramotsvė nusijuokė. 

— Atvažiavau tokį kelią ne tam, kad pakalbėčiau su ju- 
mis apie vaikus, - atsakė ji. - Noriu pakalbėti apie vieną 
dalyką, kuris nutiko labai seniai. 

Mma Tsolamosesė jau žiojosi kažką sakyti, bet staiga 
nutilo. Ji nieko nesuprato ir labai troško greičiau sužinoti, 
bet verčiau palauks, kol viešnia viską paaiškins pati. 

— Kiek žinau, jūsų velionis vyras dirbo Kalėjimų depar- 
tamente, — tarė ši. 

— Teisybė, —- patvirtino mma Tsolamosesė. - Jis buvo 
geras žmogus. Daug metų dirbo Kalėjimų departamente ir 
pasiekė aukštas pareigas. Todėl aš dabar gaunu pensiją. 

— Jūs gyvenote Gaborone, netoli senojo oro uosto? — 
toliau klausinėjo mma Ramotsvė. - O į laisvą kambarį pri- 
imdavote studentus? 

— Visada, - atsakė mma Tsolamosesė. - Nuoma pra- 
versdavo namų išlaidoms. Tiesa, jie ne kažin kiek galėjo 
mokėti. 

— Pas jus gyveno toks studentas, pavarde Molefelas, — 
tarė mma Ramotsvė. - Jis mokėsi Botsvanos technologijos 
kolegijoje. Ar jį atsimenate? 

Mma Tsolamosesė nusišypsojo. 

— Tą vaikiną labai gerai atsimenu. Labai geras vaikinas. 
Visada būdavo švarus. 

Mma Ramotsvė sudvejojo. Bus nelengva jai viską pasa- 
kyti; net dabar, po tiek daug metų, pasakojimas nuskambės 
kaip išdavystė. Bet niekur nedingsi; viena iš jos, seklės, pa- 
reigų yra pranešti žmonėms blogas žinias, todėl teks susi- 
kaupti ir tai padaryti. 

— Kai jis gyveno pas jus, — tarė ji, atidžiai stebėdama 
mma Tsolamosesės veido išraišką, - jūsų namus apvogė. 
Vagis įlipo pro langą ir išsinešė radijo imtuvą. Taip buvo? 

Mma Tsolamosesė suraukė kaktą. 

— Taip, buvo. Tokio dalyko nepamirši. Radijo imtuvas 
buvo labai geras. 

Mma Ramotsvė giliai įkvėpė oro. Teks tai padaryti. 

— Jį paėmė Moleftelas, - pasakė ji. — Tai jis pavogė jūsų 
radijo imtuvą. 

Iš pradžių mma Tsolamosesė atrodė sutrikusi. Pas- 
kui ištiesė ranką ir panardino pirštus į kukurūzų grūdus 
piestoje. 

— Ne, - paprieštaravo ji. - Tai ne jis. Kai tai atsitiko, jis 


gyveno pas mus. Jūs apsirikote. Radijo imtuvą pavogė kas 

nors kitas. Man atrodo, koks nors kalinys. To visada reikia 
saugotis, kai gyveni netoli kalėjimo. 

— Ne, mma, - švelniai užginčijo mma Ramotsvė. - Pa- 
vogė ne kalinys. Pavogė Molefelas. Jam skubiai reikėjo pi- 
nigų sumokėti... sumokėti už vieną dalyką. Todėl jis pavo- 
gė jūsų radijo imtuvą ir padarė taip, kad jūs apkaltintumėte 
vagį. Imtuvą pardavė už šimtą pulų tokiam žmogui netoli 
geležinkelio stoties. Štai kaip viskas buvo. 

Mma Tsolamosesė staiga pakėlė galvą. 

— Iš kur jūs tai žinote, mma? Kaip jūs galite kalbėti apie 
visa tai, juk jūsų ten nė nebuvo? 

Mma Ramotsvė atsiduso. 

- Jis man pats papasakojo. Molefelas. Jam labai dėl to 
nesmagu — nesmagu jau seniai, - ir dabar jis norėtų atva- 
žiuoti pas jus atsiprašyti. Jis nori jums nupirkti naują radijo 
imtuvą. Nori atlyginti už viską. 

— Man nereikia radijo imtuvo, - atsakė mma Tsolamo- 
sesė. - Man nepatinka muzika, kurią dabar visą laiką groja. 
Bliam, bliam. Per radiją daugiau neišgirsi geros muzikos. 

— Jam tai labai svarbu, - paaiškino mma Ramotsvė. Ji 
patylėjo. - Ar jūs, mma, esate gyvenime padariusi ką nors 
blogo? 

Mma Tsolamosesė įbedė į ją žvilgsnį. 

— Kaip ir visi. 

— Taip, - tarė mma Ramotsvė. - Kaip ir visi. Bet ar 
kada nors norėjote atitaisyti tą blogį, kurį esate padariusi? 
Ar prisimenate šį jausmą? 

Stojo tyla. Mma Tsolamosesė žiūrėjo į tolumą už kalvų 
grandinės. Ji tebesėdėjo ant suolelio, tik dabar dar apsika- 


134 


bino rankomis kelius. Kai galiausiai prabilo, jos balsas nu- 
skambėjo tyliai. 

— Taip, prisimenu. Aš tai prisimenu. 

Mma Ramotsvė negaišo. 

— Tai štai, taip dabar jaučiasi Molefelas. Nejau neduosi- 
te jam progos atsiprašyti? 

Atsakymas nuskambėjo ne iš karto. 

— Taip, - tarė moteris. - Tai buvo labai seniai. Gerai, 
kad dabar jis taip galvoja. Nenoriu, kad jo širdis kan- 
kintųsi. 

— Jūs teisi, mma, - pasakė mma Ramotsvė. - Jūs elgia- 
tės labai teisingai. 

Jiedvi drauge sėdėjo, nušviestos saulės. Dar reikėjo iš- 
lukštenti pupas; tai padarė mma Ramotsvė, kol mma Tso- 
lamosesė grūdo kukurūzus, viena raukšlėta ranka suėmusi 
grūstuvą, kita prilaikydama medinės piestos briauną. Mo- 
terys atsigėrė labai saldžios arbatos ir ramiai bei jaukiai 
pasėdėjo drauge. Mma Tsolamosesė pradėjo džiaugtis at- 
siprašymu ir mielai sutiko su mma Ramotsvės pasiūlymu 
atgabenti čia Molefelą, kad jie susitiktų. 

— Jis tada buvo tik vaikėzas, - kalbėjo mma Tsolamo- 
sesė. - Tai, ką padarė anais laikais, neturi nieko bendro su 
tuo, koks yra dabar. 

— Taip, - sutiko mma Ramotsvė. - Jis dabar visai kitas 
Žmogus. 

Tarpduryje pasirodė basakojė paauglė išblukusia žalia 
suknele ir mandagiai tūptelėjo prieš mma Ramotsvę. 

— Tai mano sūnaus dukra, - paaiškino mma Tsolamo- 
sesė. - Ji man labai padeda prižiūrėti mažąją. Atnešk ją čia, 
Koketso. Atnešk, parodyk poniai. 

Mergaitė grįžo trobos vidun ir netrukus iš ten atnešė 
dvimetę mergytę. Pastatė ją ant kojų ir laikė už rankos, kol 
ši žengė kelis netvirtus žingsnelius. 

— Tai mano velionės dukters vaikas, —- tarė mma Tsola- 
mosesė. - Aš ją prižiūriu, kaip jums jau sakiau. 

Mma Ramotsvė ištiesė rankas ir suėmė vaiko rankutę. 

— Kokia graži mergytė, mma, - pagyrė ji. - Ateis laikas, 
ji išaugs ir bus labai graži mergina. 

Mma Tsolamosesė pažvelgė į ją ir staiga nusisuko. Mma 
Ramotsvė išsigando, kad bus ją kuo nors įžeidusi, bet nie- 
kaip nesuprato kuo. Mandagumas nedraudžia senelei girti 
anūkės grožio; priešingai, to nepadariusi galėtų pasirodyti 
šiurkšti. 

— Jau gali ją vestis, Koketso, - paliepė mma Tsolamo- 
sesė. - Manau, ji bus išalkusi. Ant viryklės yra košytės. Pa- 
maitink ją. 

Paauglė priėjo prie mažylės, paėmė ją ant rankų ir grįžo 
vidun. Mma Ramotsvė toliau lukšteno pupas, iš padilbų 
dirsčiodama į mma Tsolamosesę, kuri vėl ėmėsi grūsti ku- 
kurūzus. 

— Atsiprašau, jei jus kuo įžeidžiau, - prabilo mma Ra- 
motsvė. - Nenorėjau. 

Mma Tsolamosesė pastatė piestą ant žemės. Kai ji pra- 
bilo, balsas buvo nuvargęs. 

— Jūs čia niekuo dėta, mma. Iš kur galėjote žinoti. Tas 
vaikas... jo motina, dabar velionė, sirgo ta liga, kuri siautėja 
visoje šalyje, visur, visur. Nuo jos ji ir mirė. O vaikas... 


Mma Ramotsvė jau suprato, ką netrukus išgirs. 

— Daktaras sakė, kad vaikas irgi anksčiau ar vėliau su- 
sirgs, - kalbėjo mma Tsolamosesė. - Ji neišgyvens. Todėl 
aš ir nuliūdau. Jūs nieko blogo nenorėjote, tik prakalbote 
apie tai, ko niekada nebus. 

Mma Ramotsvė nustūmė šalin artipilnį dubenį išlukš- 
tentų pupų, priėjo prie mma Tsolamosesės ir apkabino ją 
per pečius. 

— Labai jus užjaučiu, mma, — pasakė ji. - Labai užjau- 
čiu, labai. 

Daugiau nebuvo ką pasakyti, bet kol mma Ramotsvė 
stovėjo apkabinusi mma Tsolamosesę, guosdama jos di- 
džiulį sielvartą, jai šovė mintis, ką galėtų padaryti ponas 
Molefelas. 


Dvyliktas skyrius 


Stebuklas, įvykęs „Tlokvengo kelio 
greitųjų automobilių“ garaže 


£) „Kalahario raštvedybos mokyklos vyrams“ lankyto- 
jai rinkdavosi bažnyčios salėje kiekvienos darbo dienos 
vakarą, išskyrus penktadienius. Jie greitai darė pažangą; 
mma Makutsi net teko iš naujo apskaičiuoti, kiek laiko 
jiems prireiks išmokti puikiausiai spausdinti mašinėle: ji 
netrukus pranešė, kad kursai truks ne šešias, o penkias 
savaites. 

— Jūs gausite tą patį diplomą, - paskelbė ji, mintyse 
liepdama sau prisiminti, kad laikas pasirūpinti sertifikatų 
spausdinimu. — Kursai bus tie patys, bet jūs juos baigsite 
savaite anksčiau. 

— Ar grąžinsite mums dalį pinigų? — paklausė vienas 
vyras, sukeldamas garsų visų kitų lankytojų juoką. 

— Ne, - atrėmė mma Makutsi. - Tikrai ne. Gausite tiek 
pat žinių, kiek žadėta. Todėl kaina lieka ta pati. Taip bus 
teisinga. 

Atrodo, jie mielai su tuo susitaikė, ir ji palengvėjusia 
širdimi ėmėsi naujos užduoties. Norėdama jiems leisti 
pailsėti nuo spausdinimo pratybų, ji pasiūlė visiems per 
likus; užsiėmimo pusvalandį mašinėle parašyti trumpą 
rašinį. Jis turi būti ne ilgesnis negu pusė puslapio, tačiau 
būtinai reikia stengtis padaryti kuo mažiau klaidų. Už ne- 
priekaištingai išspausdintą rašinį bus skiriama penkiasde- 
šimt balų, o už kiekvieną klaidą galutinis rezultatas maži- 
namas dviem balais. Rašinio tema, paskelbė ji, bus tokia: 
„Kas mano gyvenime svarbiausia“. Rašinių nereikia pasi- 
rašyti, juos bus galima atsiimti per kitą užsiėmimą. Taip 
pavyks išvengti nesmagumų: žmonės galės rašyti apie tai, 
kas jiems iš tikrųjų svarbu, nesibaimindami, kad iš jų pa- 
sijuoks. Pavadinimą sugalvojo ne ji pati; kartą mokykloje 
jai teko rašyti tokį rašinį, už kurį gavo prizą, ir nuo tada 
ši tema jai atrodė tinkamiausia. Niekas negalės skųstis, 
kad neturi ką rašyti: kiekvieno žmogaus gyvenime yra kas 
nors svarbaus ir įdomaus. 

Mokiniai žvaliai ėmėsi darbo. Užsiėmimui pasibaigus, 
jie paliko rašinius ant stalų, o mma Makutsi juos surinko. 
Ji buvo ketinusi parsinešti juos namo ir ten perskaityti, bet 
užmetė akį į viršutinį ir taip susidomėjo, kad atsisėdo ir 
pradėjo skaityti čia pat. Jai prieš akis atsivėrė platus gy- 
venimo paveikslas: motinos, žmonos, futbolo komandos, 
karjeros planai, numylėti automobiliai - viskas, kas vy- 
rams svarbu. 

Štai tipiškas pavyzdys: „Mano gyvenime yra tiek daug 
svarbių dalykų. Man labai sunku išsirinkti, kurie iš jų svar- 
biausi, bet manau, kad vienas iš tokių dalykų yra „Zeb- 

rų“ futbolo komanda. Nuo pat vaikystės svajojau žaisti su 
„Zebrais“, bet futbolas man nelabai sekėsi. Todėl stebėjau 
visas rungtynes iš tribūnų ir garsiai šaukiau, ragindamas 
„Zebrus“ laimėti. Kai jie laimi, aš būnu labai laimingas ir 
visą naktį švenčiu su draugais, kurie irgi yra „Zebrų“ sir- 
galiai. Neįsivaizduoju Botsvanos be „Zebrų“. Be jų šalis 
būtų nebe ta, ir mes visi pajustume, kad gyvenime kažko 
trūksta“. 

Rašinys buvo atspausdintas beveik be klaidų, o auto- 
riaus sugebėjimas aiškiai reikšti mintis padarė mma Ma- 
kutsi didelį įspūdį. „Skaitytojui, - užrašė ji paraštėje, - ne- 
lieka nė mažiausios abejonės, kokią svarbią vietą jūsų gy- 
venime užima „Zebrai“. Ji pervertė dar porą rašinių: štai ir 
vėl himnas „Zebrams“, štai jaudinama ataskaita apie mažą 
sūnų ir visus jo smulkius darbelius. Staiga beveik pačio- 
je krūvos apačioje ji rado tokį rašinį: „Neseniai aš atradau 
tai, kas man gyvenime labai svarbu. Nesitikėjau to atrasti, 
bet jis mane ištiko staiga, tarsi žaibas. Aš ne iš tų žmonių, 
kurių gyvenimas pilnas nuotykių, bet tai, ką atradau, labai 
mane jaudina ir jau daugiau kaip savaitę verčia širdį smar- 
kiau plakti. Aš sutikau vieną moterį. Ji gražiausia iš visų 
moterų, kurias man teko kada nors matyti, be to, ji man 
atrodo viena iš geriausių ir mieliausių moterų visoje Bot- 
svanoje. Ji nuolat man šypsosi ir nepyksta, kai darau klai- 
dų. Štai ji praėjo pro mane, ir mano širdis dainuoja, nors ta 
moteris apie tai nežino. Nežinau, pasakyti jai ar ne, kad ji 
pripildo mano galvą minčių apie meilę. Jei pasakysiu, ji gali 
atsakyti, kad esu jai per prastas. Bet jei nepasakysiu, ji taip 
ir nesužinos, ką jaučiu. Ji yra svarbiausia mano gyvenime. 

Negaliu liautis svajojęs apie ją net dabar, kai ji moko mane 
spausdinti“. 

Mma Makutsi sustingo it žaibo pakirsta, kaip pasielgtų 
bet kas, staiga perskaitęs tokį aiškų meilės prisipažinimą. 
Vienas iš kursų lankytojų, vienas iš tų dešimties vyriškių, ją 
įsimylėjo! Ji jau manė, kad niekas niekada jos nebepamils, 
ir štai vienas iš tų vyriškių pamilo. O! O! 

Ji pažvelgė į rašinį. Žinoma, jis nebuvo pasirašytas, bet 
autoriaus tapatybė nekėlė nė mažiausių abejonių. Ji taip 
įsigilino į žodžių prasmę, kad visai nepastebėjo, kaip jie 
atspausdinti. Visur trūko raidės k. „Ji nuolat man šypsosi 
ir nepy sta, ai darau laidų“, buvo parašyta. „Nežinau, pasa 
yti jai ar ne“. 

Besidaužančia iš susijaudinimo širdimi ji paėmė pieš- 
tuką ir lapo apačioje užrašė: „Tai labai jaudinantis ir labai 
gerai atspausdintas rašinys. Bet patariu jums viską pasa- 
kyti tai moteriai, nes kitaip ji niekada nesužinos. Po kur- 
sų galėtumėte ją kur nors pakviesti. Štai kaip turėtumėte 
pasielgti“. 


Tą popietę „Tlokvengo kelio greitieji automobiliai“ buvo 
palikti abiejų pameistrių valiai. Ponas J. L. B. Matekonis 
su mma Ramotsve išvažiavo į našlaičių prieglaudą taisy- 
ti siurblio — tai ketino ponas J. L. B. Matekonis - ir pasi- 
kalbėti su direktore, mma Silvija Potokvane - tai planavo 
mma Ramotsvė. Mma Makutsi, kuri gaudavo tris laisvas 
popietes per mėnesį, tą dieną nutarė nuvykti į miestą pasi- 
dėti pinigų į taupomąją sąskaitą, kuri, atsiradus raštvedy- 
bos kursams, gerokai papilnėjo, ir nusipirkti naujų batelių. 

Batelius, kuriais avi dabar —- su ryškiai raudonomis sago- 
mis - galės palikti pas batsiuvį, kad pakaltų puspadžius; 
Patys bateliai šviesiai žali, nelabai aukštomis pakulnėmis 
(tai labai svarbu, jei nori patogiai vaikščioti; aukštakulniai 
bateliai, žinoma, visada labai gundo, bet už juos, kaip ir už 
visas pagundas, vėliau tenka skaudžiai sumokėti). Batelių 
priekyje dideli odos kaspinai, irgi žali, o pamušalas —- dan- 
gaus žydrumo. Mma Makutsi labiausiai sužavėjo tas žyd- 
ras pamušalas; ji įsivaizdavo, kaip būtų malonu kas rytą 
apsupti pėdas tokia grožybe. Bateliai kainavo gerokai dau- 
giau, negu ji buvo pratusi mokėti, bet juk tokios kokybiš- 
kos avalynės pigiai negausi, juo labiau su žydru pamušalu. 
Tik pamačiusi batelius, ji iškart suprato, kad privalo juos 
įsigyti. Nusipirkus žaliuosius batelius, sėkmė, lydinti jos 
gyvenimą nuo pat „Kalahario raštvedybos mokyklos vy- 
rams“ įkūrimo, tikrai nebepasitrauks. Be to, šie batai juos 
avinčiam Žmogui suteiks pasitikėjimo: apsiavus tokius ba- 
tus, galima kalbėti labai autoritetingai. 

Pameistriams patiko pasilikti vieniems. Jie pažadėjo 
ponui J. L. B. Matekoniui, kad nemėgins klientams aiškin- 
ti, kiek galėtų atsieiti jų automobilių remontas, bet sutarė 
tęsti tuos darbus, kurie jau buvo pradėti. Priešais garažo 
duris stovėjo purvo spalvos prancūziškas sunkvežimiukas, 
kuris nuolat kėlė rūpesčių; pameistriai ketino jį paremon- 
tuoti, pamėginti sutaisyti dvejas dureles, niekaip nenorin- 
čias kaip reikiant užsidarinėti, ir apžiūrėti, kodėl nuolat 


perkaista variklis. Automobilis pameistriams buvo pažįs- 

tamas, jau mažiausiai du kartus buvo mėginę jį pataisyti, 
todėl jo gedimus jie laikė kone asmeniniu įžeidimu. 

— Su tuo prancūzišku automobiliu prisiterliosit iki va- 
liai, - atsisveikindamas tarė ponas J. L. B. Matekonis. — 
Bet būkite atidūs. Tas automobilis melagis. 

— Melagis, rra? - paklausė jaunesnysis pameistrys. — 
Kaip gali automobilis būti melagis? 

—Jo prietaisai rodo klaidingai, - atsakė ponas 
J. L. B. Matekonis. - Galima juos suderinti, bet netrukus 
jie vėl rodo kaip anksčiau. Toks automobilis ir yra melagis. 
Jam nieko nepadarysi. 

Pasilikę vieni, pameistriai išsivirė arbatos ir pusva- 
landžiui prisėdo ant tepalo skardinių. Čarlis, vyresnysis 
pameistrys, šūksniais užkabinėjo visas pro šalį einančias 
merginas, kviesdamas jas užeiti pasižiūrėti garažo. 

— Šiame garaže pilna įdomybių, — šūkavo jis. - Ateik. 
Ateik ir pažiūrėk savo akimis. Tokiai merginai, kaip tu, ga- 
raže tikrai atsiras ką veikti! 

Jaunesnysis pameistrys, merginoms einant pro šalį, 
mėgino slėpti akis, bet jam nelabai sekėsi: žvilgsnis vis iš- 
sprūsdavo. Pabaigę gerti arbatą, jaunuoliai užvežė purvo 
spalvos prancūzišką sunkvežimiuką ant naujos hidraulinės 
pakylos, kurią ponas J. L. B. Matekonis buvo neseniai įren- 
gęs. Tai buvo pirmas jų nusižengimas, rojaus medžio vai- 
sius, nes pameistriams buvo ne kartą griežtai sakyta, kad 
pakyla naudotis leidžiama tik vieninteliam žmogui - pa- 
čiam ponui J. L. B. Matekoniui. Tačiau gavę progą užkelti 
ant jos prancūzišką sunkvežimiuką, pameistriai negalėjo 
atsispirti pagundai. 

Pakyla veikė kuo puikiausiai ir visiškai lengvai kilstelė- 
jo automobilį. Tik staiga sustingo: viduryje kyšantis plieno 
strypas žvilgėjo nuo tepalo, o automobilis pavojingai ky- 
buriavo virš jo. Vyresnysis pameistrys pasuko nuleidimo 
jungiklį, bet nieko neįvyko. Jis pamėgino dar kartą, tada 
išjungė ir vėl įjungė srovę. Ničnieko. 

— Sulūžo, - pareiškė jaunesnysis pameistrys. - Tu su- 
laužei. 

Juodu susėdo ant tepalo skardinių ir nuliūdę įsispokso- 
jo į iškeltą automobilį. 

— Ką pasakys ponas J. L. B. Matekonis? — paklausė jau- 
nesnysis pameistrys. 

— Ašjam pasakysiu, kad mes čia niekuo dėti, - atsiliepė 
vyresnysis. - Pasakysiu, kad taip atsitiko netyčia. Mes tik 
pastatėme automobilį ant pakylos, o ji pati įsijungė. Mes 
nieko nelietėme. 

Jaunesnysis pameistrys pažvelgė į jį. 

— Aš nebegaliu meluoti, - paaiškino jis. - Dabar, kai 
esu išganytas, meluoti nebegaliu. 

Vyresnysis pameistrys atrėmė jo žvilgsnį. 

— Tada per tave mums abiem bus riesta. Labai riesta. — 
Jis patylėjo. — Na gerai, tada aš pasakysiu, kad viską pada- 
rei tu. Pasakysiu, kad tai tavo darbas. 

— Negali būti, kad tu taip su manimi pasielgtum, - tarė 
jaunesnysis pameistrys. —- Be to, aš vis tiek pasakysiu tei- 
sybę. Viršininkas iškart mato, kai jam kas nors meluoja. Ir 
mma Ramotsvė. Tau niekaip nepavyks jos apmulkinti. - Jis 
patylėjo. - Bet mes galime padaryti ką kita. 

— Kurgi ne, - tyčiodamasis atsiliepė vyresnysis pa- 
meistrys. — Pasimelsti? 

— Taip, - atsakė jaunesnysis, nuslydo nuo tepalo skardi- 
nės ir atsiklaupė ant žemės. 

— O Viešpatie, - prakalbo jis, - nuleisk tą automobilį 
ant žemės. Meldžiu. 

Stojo tyla. Pro garažą, džergždamas perjungiamomis 
pavaromis, pravažiavo didžiulis sunkvežimis. Atokiau 
augančiame plaušėtame krūmyne pradėjo čirkšti cikada; 
pilkas karvelis, tupintis ant akacijos medžio šakos netoli 
garažo, suplasnojo sparnais. Žemę gaubė kaitra. 

Staiga pasigirdo šnypštimas. Abu pameistriai apstulbę 
pakėlė akis. Iš hidraulinės sistemos šniokšdamas veržėsi 
užsistovėjęs oras, o strypas ir ant jo pakibusi našta grakš- 
čiai leidosi ant žemės. 


Tryliktas skyrius 


Arbata našlaičių prieglaudoje 


($) Mma Silvija Potokvanė vadovavo našlaičių prieglau- 
dai, įsikūrusiai už dvidešimt minučių kelio nuo miesto. Ji 
ten dirbo jau penkiolika metų, iš pradžių direktorės pava- 
duotoja, paskui direktore; žmonės kalbėjo, kad ji prisiminė 
visų kada nors prieglaudoje gyvenusių našlaičių vardus. 
Niekas nesugalvojo to patikrinti, bet kuriai nors iš auklė- 
tojų paklausus: „Mėginau prisiminti, kuo vardu buvo anas 
berniūkštis iš Mauno, tas nulėpausis, kuris taip greit bė- 
giojo, ar neprisimenate, mma?', ji nedvejodama atsiliep- 
davo: „Sedrikas Motoposipė. Jis turėjo brolį, kuriam labai 
nesisekė sportas, bet kuris vėliau tapo puikiu virėju ir da- 
bar dirba „Saulės“ viešbutyje. Abu geri vaikai“. Arba jei kas 
nors pasiteiraudavo: „Ta mergina, kuri persikraustė gyven- 
ti į Lobatsę, kai išėjo iš prieglaudos ir ištekėjo už policinin- 
ko - kuo ji buvo vardu?“, mma Potokvanė tuoj atsakydavo: 
„Memedė Gatfetsili“. 

Mma Potokvanė ne tik prisiminė visų našlaičių vardus, 
bet ir pažinojo visus bent kiek įtakingesnius Botsvanos 
žmones. Su kuo nors susipažinusi, ji įsidėdavo į galvą visas 
smulkmenas, kurias apie tą žmogų sužinodavo, o svarbiau- 
sia - kuo jis galėtų būti naudingas našlaičių prieglaudai: į 
turtuolius ji kreipdavosi pinigų, mėsininkų prašydavo ne- 
parduotų mėsos gabalų, kepėjų - atlikusių spurgų ar py- 
ragų. Retai kas jai atsakydavo; nedaugeliui pakako drąsos 
pasipriešinti mma Potokvanei, ir dėl to našlaičiams beveik 
nieko netrūko. 

Ponas J. L. B. Matekonis, kuris pažinojo mma Potok- 
vanę jau daugiau kaip dvidešimt metų, būdavo reguliariai 
kviečiamas į prieglaudą taisyti bet kokių sugedusių prie- 
taisų. Jis palaikė gyvybę seno mikroautobuso, kuriuo bū- 
davo vežiojami našlaičiai - tekdavo nuolat važinėti po visą 
šalį ir ieškoti atsarginių dalių, nes mikroautobusas buvo 
nuolat tekėjo alyva ir siurblys perkaisdavo. Būtų galėjęs pa- 
tarti mma Potokvanei išmesti lauk visus senuosius prietai- 
sus, tarp jų ir siurblį, bet žinojo, kad ji niekada nesutiks. Ji 
buvo pratusi naudoti daiktą tol, kol tai įmanoma, ir tikėjo, 
kad jei mechaninį prietaisą ar kokį kitą daiktą galima pri- 
versti šiaip ne taip veikti, jo išmesti negalima — tai būtų 
gryniausias švaistymas. Tiesą sakant, kai mma Ramotsvė 
aną kartą gėrė su direktore arbatą jos kabinete našlaičių 
prieglaudoje, ji pastebėjo, kad puodelis taisytas bent kelis 
kartus — sulipdyti du įtrūkimai ir priklijuota ąselė. 

Ponui J. L. B. Matekoniui statant savo automobilį po 
senu jazmino krūmu, specialiai skirtu lankytojams, jiedu 

abu pamatė mma Potokvanę, mojančią pro savo kabineto 
langą. Kaijieišlipo iš automobilio ir ponas J. L. B. Matekonis 
išsiėmė iš bagažinės įrankių rinkinį siurbliui taisyti, mma 
Potokvanė jau pasirodė lauko duryse ir ėjo pasitikti svečių. 

Ji maloniai pasisveikino. 

— Du mieli mano draugai, - pasakė ji, - ir abu at- 
vyksta kartu! Mma Ramotsvė ir jos sužadėtinis, ponas 
J. L. B. Matekonis! 

— Dabar jis mano vairuotojas, - pajuokavo mma Ra- 
motsvė. - Man nebereikia pačiai vairuoti. 

— O man nebereikia pačiam virti valgio, - atsiliepė po- 
nas J. L. B. Matekonis. 

— Bet jūs juk niekad ir nevirėte, rra, - tarė mma Potok- 
vanė. — Kas čia per kalbos apie valgio virimą? 

— Kartais virdavau, - nenusileido ponas J. L. B. Ma- 
tekonis. 

— Kadajau jūs virėte? - paklausė mma Potokvanė. 

— Kartais, - pakartojo ponas J. L. B. Matekonis. - Bet 
nėra ko čia stovėti ir plepėti apie valgio virimą. Reikia eiti 
taisyti to jūsų siurblio. Kas jam dabar negerai? 

— Jis leidžia labai keistus garsus, — atsakė mma Potokva- 
nė. — Visai kitokius negu anksčiau, kai irgi leisdavo keistus 
garsus. Dabar atrodo, kad trimituoja dramblys. Štai koks 
tas garsas. Ne visą laiką, bet kartkartėmis. Ir dreba tarsi 
šuo. Štai kas jam negerai. 

Ponas J. L. B. Matekonis palingavo galvą. 

— Tas siurblys labai senas, — tarė jis. - Juk žinote, kad 
mechaniniai įtaisai ne amžini. Jie kaip ir mes. Ateina ir 
jiems laikas mirti. 

Jis iškart pamatė, kad mma Potokvanė nenusiteikusi 
klausyti tokių liūdnų kalbų. 

— Siurblys senas, — sutiko ji, - bet juk dar veikia, tiesa? 
Jei man teks pirkti naują siurblį, išleisiu pinigus, kuriuos 
būtų galima panaudoti kam nors kitam. Vaikams reikia 
batų. Ir drabužių. Turiu mokėti namų mamoms, virė- 
joms — visiems. Naujam siurbliui nėra pinigų. 

— Aš tik priminiau, kaip būna mechaniniams įtai- 
sams, - atsakė ponas J.L. B. Matekonis. - Nepasakiau, 
kad nemėginsiu jo pataisyti. 

— Gerai, - pagyrė jį mma Potokvanė, užbaigdama dis- 
kusiją apie siurblį. - Mes visi labai prisirišę prie to siur- 
blio. Dar nenorime jo prarasti. Kada nors - gal, bet dabar 
dar ne. 

Ji atsisuko į mma Ramotsvę. 

— Kol ponas J. L. B. Matekonis taisys siurblį, - prakalbo 
ji, - mes eisime išgerti arbatos. Kai jis baigs, arbata jo jau 
lauks. Dar aš iškepiau vaisių pyragą ir mes jam atpjausime 
labai didelį gabalą. 


Siurblys buvo kitapus plataus lauko, besiribojančio su na- 
mukais, kuriuose gyveno našlaičiai. Lauko šone žaliavo 
didelis daržas, toliau plytėjo pats laukas, kadaise buvęs 
užsėtas kukurūzais: dar dabar jame styrojo nuvytę per- 
nykščio derliaus stiebai. Gręžinys, prie kurio pritaisytas 
siurblys, buvo geras, jis siekė povandeninę srovę, maiti- 
namą, kaip įtarė ponas J. L. B. Matekonis, iš vandens sau- 
gyklos. Jis seniai stebėjosi, kaip gali būti, kad sausringoje 
šalyje tiek daug požeminio vandens, kad po plačiomis nu- 

rudusiomis dykynėmis, kurios per sausrą suskeldėdavo, 
tyvuliuoja ištisi ežerai saldaus gėlo vandens. Aišku, niekad 
negali žinoti, kurioje vietoje yra to požeminio vandens. 
Statant aną didžiulį akmens namą Mokolodyje, pasirodė, 
kad vandens surasti be galo sunku. Kreipėsi į geriausius 
vandens ieškotojus, jie išvaikštinėjo visą sklypą skersai ir 
išilgai su savo lazdelėmis rankose, bet nieko neišėjo: laz- 
delės nė nekrustelėjo. Kažkodėl toje vietoje po žeme ne- 
buvo vandens. Galiausiai teko vandeniui panaudoti seną 
saugyklą. 

Ponas J. L. B. Matekonis ėjo per lauką, ant jo batų gulė 
dulkės, o po kojomis traškėjo išdžiūvę burbuolių stiebai. 
Žemė labai dosni, mąstė jis: davus truputį vandens, smė- 
lį ir dirvą galima įkalbėti duoti tokį derlių, išauginti tiek 
daug gėrybių žmogaus stalui. Viskas priklauso nuo lašelio 
dosnumo - viskas: ir medžiai, ir galvijai, ir moliūgų virkš- 
čios, ir žmonės. O ši dirva, kuria jis dabar žingsniuoja, yra 
ne bet kokia dirva. Tai Botsvana. Tai jo žemė. Ji sukūrė jo 
žmonių kūnus: jo tėvą, poną P. Z. Matekonį, o dar anks- 
čiau — senelį, poną T. Matekonį. Visus juos, visas kartas 
jungia ryšys su šia Afrikos šalimi, kurią jie mylėjo, puose- 
lėjo ir kuri jiems davė tiek daug. 

Jis pakėlė galvą aukštyn. Lauke ponas J. L. B. Matekonis 
visad dėvėjo skrybėlę — rudą skrybėlę be jokio kaspino, pa- 
gamintą iš kažkokio rudo fetro, labai seną, kaip našlaičių 
prieglaudos siurblys. Jis truputį atstūmė nuo kaktos skry- 
bėlę, kad geriau matytų dangų. Dangus buvo toks tuščias, 
toks svaigiai aukštas, jam nė kiek nerūpėjo apačioje per 
lauką einantis žmogus, apniktas minčių. 

Ponas J. L. B. Matekonis nuėjo toliau ir galiausiai pri- 
ėjo siurblinę. Jam priartėjus siurblys, valdomas automa- 
tinio jungiklio, pritaisyto prie vandens talpyklos, kaip tik 
pradėjo dirbti. Iš garso atrodė, kad veikia gerai, ir ponas 
J. L. B. Matekonis pamanė, kad mma Potokvanė bus ką 
nors išsigalvojusi. Tačiau jam dar tebestovint prie siurbli- 
nės durų ir galvojant apie didelį gabalą vaisių pyrago, prie 
kurio dabar jau galima grįžti, siurblys išleido tą keistą gar- 
są, apie kurį buvo kalbėjusi mma Potokvanė. Garsas iš tiesų 
priminė dramblio trimitavimą, bet pono J. L. B. Matekonio 
ausims jis reiškė kai ką visai kita: tai buvo siurblio prieš- 
mirtinis kriokimas. 

Jis atsiduso ir įėjo į siurblinę, saugodamasis gyvačių, 
kurios mėgsta įsikurti tokiose vietose. Ištiesė ranką ir pa- 
suko rankinio valdymo jungiklį. Siurblys suvaitojo ir nuti- 
lo. Stojus tylai, ponas J. L. B. Matekonis pasidėjo ant žemės 
įrankių dėžę ir išsitraukė veržliaraktį. Jis pasijuto nuvargęs. 
Gyvenimas - tai kova su nuovargiu; nuvargsta mechani- 
niai prietaisai, nuvargsta siela. Tepalai. Alyva. Nuovargis. 

Jis padėjo veržliaraktį. Ne. Daugiau šito siurblio nebe- 
taisys. Mma Potokvanė jam amžinai liepia daryti tai šį, tai 
tą, o jis visad jos klauso. Kiek kartų jau taisė šitą siurblį? 
Mažiausiai dvidešimt, gal net dar daugiau. Nė karto nepa- 
ėmė nė tebės už sugaištą laiką ir niekada neims. Bet ateina 
laikas, kai tenka pasipriešinti net pačiai mma Potokvanei. 
Ji taip maloniai jį slaugė, kol sirgo — nors dabar beveik ne- 
prisiminė tų sutrikimo ir liūdesio dienų, - jis jai visada liks 
ištikimas. Tačiau mechanikas yra jis, o ne ji. Jis geriau žino, 
kada siurbliui ateina galas ir jį reikia pakeisti. Ji nieko neiš- 

mano nei apie siurblius, nei apie automobilius, nors elgiasi 
taip, tarsi viską išmanytų. Šį kartą ji turės jo paklausyti. Jis 
kau, kad jo pataisyti nebegalima. Jis galutinai sulūžo. Teks 
jums paskambinti kuriam nors iš rėmėjų ir pasakyti, kad 
reikia naujo siurblio“. 

Išeidamas paskutinį kartą apžvelgė siurblį ir uždarė 
siurblinės duris. Siurblys jam kaip senas draugas. Joks mo- 
dernus siurblys taip nebeatrodys: nebus nei tokio rato, nei 
dailių sunkių apkaustų, ir joks modernus siurblys netrimi- 
tuos kaip dramblys. Šitas siurblys atgabentas iš labai toli ir 
dabar jį jau galima grąžinti britams. Štai jūsų siurblys, kurį 
buvote palikę Afrikoje. Dabar jam galas. 


— Koks puikus pyragas, - tarė mma Ramotsvė, imdama 
antrą gabalą, kurį jai į lėkštę įdėjo mma Potokvanė. - Pas- 
taruoju metu visiškai nerandu laiko kepti pyragų. Labai 
norėčiau kada nors iškepti, bet kur rasti laiko? 

— Šitą pyragą, — paaiškino mma Potokvanė, nulaižyda- 
ma nuo pirštų trupinius, — iškepė viena namų mama, mma 
Gotofedė, ji labai gera virėja. Kai aš laukiu svečių, ji man 
melyje. Jūs juk žinote, koks tai sunkus darbas. 

— Jos labai geros moterys, tos jūsų namų mamos, - pa- 
sakė mma Ramotsvė, žiūrėdama pro langą į porą moterų, 
kurios, ilsėdamosi per pertraukėlę tarp darbų, šnekučia- 
vosi prie vieno iš tvarkingų namelių, kuriuose gyveno po 
dešimt ar dvylika našlaičių. 

Mma Potokvanė nusekė jos žvilgsnį. 

— Štai ten mma Gotofedė, - pasakė ji. - Ta su žalia pri- 
juoste. Tai ji tokia gera virėja. 

— Kadaise pažinojau žmonių tokia pavarde, - atsiliepė 
mma Ramotsvė. - Jie gyveno Močudyje. Buvo gausi šeima. 
Turėjo daug vaikų. 

— Ji ištekėjo už vieno tos šeimos sūnaus, - paaiškino 
mma Potokvanė. - Jis dirba Kelių departamente. Vairuo- 
ja garinį volą. Ji man pasakojo, kad praėjusią savaitę jis 
tuo volu pervažiavo šunį, žinoma, netyčia. Tikriausiai šuo 
buvo labai senas ir negirdėjo privažiuojant volo. 

— Kaip liūdna, - atsakė mma Ramotsvė. - Bet šuo ne- 
turėjo labai kentėti. Bent tai gerai. 

Mma Potokvanė truputį pagalvojo. 

— Tikriausiai ne, — sutiko ji. 

— Pyragas labai skanus, - pakartojo mma Ramotsvė. — 
Gal mma Gotofedė kada nors galėtų mane pamokyti, kaip 
jį kepti. Motolelei ir Puso labai patiktų. 

Išgirdusi minint vaikus, mma Potokvanė nusišypsojo. 

— Tikiuosi, jiems gerai sekasi, - pasakė ji. - Kokie geri 
judu su ponu J. L. B. Matekoniu, kad sutikote juos įvai- 
kinti. 

Mma Ramotsvė pakėlė arbatos puodelį ir pro jo kraštą 
pažvelgė į mma Potokvanę. Iki šiol apie įvaikinimą nebuvo 
nė kalbos; buvo sutarta paimti vaikus globoti, argi ne? Ži- 
noma, nedidelis skirtumas, bet su mma Potokvane reikia 
būti labai atsargiems - ji padarys viską, kad tik našlaičiams 
būtų geriau. 

— Mes džiaugiamės, kad juos turime, — atsakė mma Ra- 


motsvė. — Jie gali gyventi pas mus kol užaugs. Beje, Mo- 


153 


tolelė nori būti mechanike. Ar žinojote? Ji puikiai išmano 
apie mechanizmus, o ponas J. L. B. Matekonis ketina ją 
dar pamokyti. 

Mma Potokvanė iš džiaugsmo suplojo rankomis. Ji vi- 
siems našlaičiams kūrė didelius planus ir be galo džiūgau- 
davo išgirdusi, kad vaikams gyvenime sekasi. 

— Kokia gera žinia, - tarė ji. - Kodėl mergaitė ne- 
gali būti mechanike? Tai kas, kad ji sėdi vežimėlyje. La- 
bai džiaugiuosi tai išgirdusi. Dabar ji galės padėti ponui 
J. L. B. Matekoniui taisyti mūsų siurblius. 

— Jis ketina sukonstruoti nuovažą jos vežimėliui, — to- 
liau pasakojo mma Ramotsvė. - Tada ji galės pati taisyti 
automobilių variklius. 

Mma Potokvanė linktelėjo galvą, pritardama tokiam 
planui. 

— Ojos brolis? — paklausė ji. - Ar jam irgi gerai sekasi? 

Kadangi mma Ramotsvė sudvejojo, direktorė suprato, 
kad kažkas ne taip. 

— Kas nutiko? Ar jis susirgo? 

— Ne tai, - atsakė mma Ramotsvė. - Jis gerai valgo ir 
puikiai auga. Jau turėjau jam pirkti naujus batukus. Čia vis- 
kas gerai. Tik štai... 

— Elgesys? — pasufleravo mma Potokvanė. 

Mma Ramotsvė linktelėjo. 

— Nenorėjau jums dėl to kvaršinti galvos, bet pagalvo- 
jau, kad tikriausiai galėsite man patarti. Jūs esate mačiusi 
įvairiausių vaikų. Viską apie vaikus išmanote. 

— Jie visi skirtingi, - pritarė mma Potokvanė. - Visai 
nesvarbu, kad yra brolis ir sesuo. Patarimai, kaip elgtis 

su vaiku, tinka tik tam vienam vaikui, nors kiti būtų tos 
pačios motinos ir tėvo. Vienas vaikas liesas, kitas storas. 
Vienas sumanus, kitas — nelabai. Ir viskas taip. Visi vaikai 
skirtingi. 

— Iš pradžių jis buvo toks geras berniukas, - tarė mma 
Ramotsvė. - Mandagus, nieko blogo nedarė. Ir staiga pra- 
dėjo krėsti šunybes. Nei mes jo mušėme, nei ką, bet jis 
labai paniuro ir pasidarė pilnas pagiežos. Kartais dėbso į 
mane kaip vilkiūkštis, aš nė nebeišmanau, ko griebtis. 

Mma Potokvanė atidžiai klausėsi mma Ramotsvės pa- 
sakojimų apie kai kuriuos įvykius, tarp jų apie laidykle už- 
muštą kukutį. 

— Paukščius užmušinėti jis tikrai išmoko ne čia, - griež- 
tai tarė mma Potokvanė. - Mes neleidžiame vaikams ga- 
labyti gyvūnų. Mokome juos, kad visi gyvūnai yra mūsų 
broliai ir seserys. Štai kaip mes elgiamės. 

— O kai ponas J. L. B. Matekonis nutarė su juo apie tai 
pasikalbėti, vaikas atkirto, kad jo nekenčia. 

— Nekenčia? - šūktelėjo mma Potokvanė. - Neįmano- 
ma nekęsti pono J. L. B. Matekonio, juo labiau jei esi ma- 
žas berniukas, kurį jis priėmė į savo ir jūsų namus. 

— Tarsi kas būtų jam į ausis pripylęs nuodų, - paaiškino 
mma Ramotsvė. 

Mma Potokvanė pasilenkė ir suraukusi kaktą įpylė mma 
Ramotsvei dar arbatos. 

— Jūs nė pati nesuprantate, kaip teisingai pasakėte. Nuo- 
dų į ausį. Visiems vaikams taip būna. 

— Nesuprantu, - paklausė mma Ramotsvė. - Kaip tai 
galėjo atsitikti? 

— Juk jis jau lanko mokyklą, ar ne? Vaikas nueina į mo- 
kyklą ir pamato, kad yra ir kitų vaikų. Ne visi jie gerai elgia- 
si. Kai kurie vaikai visai blogi. Tai jie pilsto nuodus. 

Mma Ramotsvė prisiminė, ką jai apie patyčias pasakojo 
Motolelė. Žinoma, Puso daug mažesnis, bet gal jis irgi iš- 
gyvena ką nors panašaus. 

— Manau, jis pats nesupranta, kas toks yra, - kalbėjo 
mma Potokvanė. —- Mato, kad yra kitoks, negu kiti mokyk- 
los vaikai — juk jis našlaitis, - bet dar nesuvokia, kaip tai 
pataisyti. Jaučiasi sutrikęs ir dėl to kaltina jus. 

Mma Ramotsvei tai pasirodė logiška, bet ką gi galima 
padaryti? Jie stengiasi gerai su vaiku elgtis, skirti jam dau- 
giau dėmesio, tačiau, atrodo, bergždžiai. 

— Aš manau, - pasakė mma Potokvanė, - kad ponui 
J. L. B. Matekoniui laikas tvirtai pasakyti tam vaikui, kaip 
reikia elgtis. Reikia, kad kas nors jį sudrausmintų. Kitiems 
berniukams tai daro tėvai arba dėdės. Jiems to reikia. - Ji 
patylėjo, stebėdama, kaip jos žodžius priims mma Ramot- 
svė. - Spėju, kad ponas J. L. B. Matekonis turėtų prisiimti 
tėvo pareigas. Jis turi parodyti daugiau jėgos ir ryžto. Deja, 
jis labai geras, švelnus žmogus. Mes visi tai žinome. Bet 
atrodo, jog berniukui reikia visai ko kito. 

Mma Ramotsvė giliai susimąstė. 

— Ponas J. L. B. Matekonis turi būti griežtesnis? 

Mma Potokvanė nusišypsojo. 

— Truputį. Bet labiau reikia, kad jis pasisodintų vaiką į 
savo automobilį ir nusivežtų pavažinėti. Į laukus, galvijų 
parodyti. Ar dar ko. 


— Aš jam pasakysiu, - pažadėjo mma Ramotsvė. 

Mma Potokvanė pastatė ant stalo puodelį ir vėl pažvel- 
gė pro langą. Po ūksmingu palisandro medžiu žaidė gru- 
pelė vaikų. 

— Apie vaikus galima viską sužinoti stebint, kaip jie žai- 
džia, - pasakė ji. — Pažvelkite į anuos vaikus. Pamatysite, 
kad berniukai žaidžia visi drauge, stumdydamiesi, o mer- 
gaitės juos stebi iš toliau. Jos irgi nori prisidėti, bet nežino 
kaip, be to, šiurkštūs žaidimai joms nelabai patinka. Mato- 
te? Ar matote, kas vyksta? 

Mma Ramotsvė pažvelgė į lauką. Ji pamatė grupelę ber- 
niukų - kokius penkis ar šešis, - žaidžiančius savo šiurkš- 
tų žaidimą. Pamatė, kaip viena mergaitė parodė pirštu į 
berniukus, paskui priėjo prie jų ir kažką pasakė. Berniukai 
nekreipė į ją dėmesio. 

— Matote? — paklausė mma Potokvanė. - Jei norite su- 
prasti, kas vyksta pasaulyje, pažvelkite čia. Tie berniukai tik 
žaidžia, bet jiems tai labai rimta. Jie aiškinasi, kuris iš jų bus 
vadas. Štai anas aukštas berniukas, matote, tas — jis ir yra 
vadas. Toks jis išliks ir po dešimties, dvidešimties metų. 

— O mergaitės? —- paklausė mma Ramotsvė. —- Kodėl jos 
nieko nedaro, tik stovi? 

Mma Potokvanė nusijuokė. 

— Žaidimas joms atrodo kvailas, bet jos irgi norėtų jame 
dalyvauti. Jos stebi berniukus. Paskui sugalvos, kaip būtų 
galima sugadinti jų pramogą. Kas kartą joms tai seksis vis 
geriau. 

— Neabejoju, kad jūs teisi, - atsiliepė mma Ramotsvė. 

— Manau, kad taip, - sutiko mma Potokvanė. — Čia pas 
mus viešėjo tokia mergina iš universiteto. Ji pasivadino psi- 

chologe. Studijavo Amerikoje ir perskaitė labai daug knygų 
apie tai, kaip auga vaikai. Aš jai pasakiau: jūs tik pažvelkite 
pro langą. Ji nesuprato, ką norėjau pasakyti, bet jūs, man 
atrodo, suprantate, mma Ramotsve? 

— Taip, - atsakė mma Ramotsvė. - Suprantu. 

— Jei nori sužinoti, kas vyksta pasaulyje, nebūtina skai- 
tyti knygas, — toliau kalbėjo mma Potokvanė. - Pakanka 
žvelgti į viską atviromis akimis. 

— Teisybė, - sutiko su ja mma Ramotsvė. Bet ji ne visai 
pritarė mma Potokvanės teorijai. Pati ji labai gerbė knygas 
ir gailėjosi per mažai jų skaičiusi. Perskaitytų knygų nieka- 
da nebūna gana. Niekada. 


Keturioliktas skyrius 


Ponas Bernardas Selelipengas 


(Š) — Tu elgeisi labai narsiai, - tarė mma Ramotsvė po- 
nui J. L. B. Matekoniui, jiems važiuojant namo iš našlaičių 
prieglaudos. - Nelengva pasipriešinti mma Potokvanei, o 
tu pasipriešinai. 

Ponas J. L. B. Matekonis nusišypsojo. 

— Nemaniau, kad man pakaks drąsos. Bet kai pažvel- 
giau į tą vargšą siurblį, kai išgirdau, kaip jis kriokia, iškart 
supratau, kad daugiau jo nebetaisysiu. Jau tiek kartų tai- 
siau. Mechanizmui irgi kada nors ateina galas. 

— Stebėjau jos išraišką, kai tu tai pasakei, — toliau kal- 
bėjo mma Ramotsvė. - Ji labai nustebo. Tarsi kuris nors iš 
našlaičių būtų jai pasipriešinęs. Ji to nesitikėjo. 

Vis dėlto mma Potokvanė, nors ir nustebusi, pasidavė 
stebėtinai lengvai. Nepernelyg ryžtingai pamėgino įtikin- 
ti poną J. L. B. Matekonį persigalvoti ir dar kartą pataisy- 
ti siurblį — „na, paskutinį kartą“, - bet kai pamatė, kad jis 

nepersigalvos, tuojau pat ėmėsi svarstyti kitą klausimą: ką 
būtų galima įtikinti nupirkti naują siurblį. Žinoma, prie- 
glauda turėjo specialiųjų išlaidų fondą, kurio būtų su kau- 
pu užtekę už viską sumokėti, bet juo bus galima pasinau- 
doti tik tuo atveju, jei kitaip pinigų surasti nepavyks. Juk 
vis tiek atsiras koks nors žmogus, kurį bus galima įtikinti, 
kokia didelė garbė pavadinti savo vardu našlaičių prieglau- 
dos siurblį; tokiu būdu paprastai pavykdavo gauti paramą. 
Vieni žmonės mėgsta daryti gera paslapčiomis, jie perve- 
da pinigus tyliai, anonimiškai, užtat kitiems patinka, kai jų 
labdarą apdainuoja tokia daugybė žurnalistų, kiek tik pa- 
vyksta įkalbėti mma Potokvanei. Žinoma, tai neturi jokios 
reikšmės: juk svarbiausia - gauti siurblį. 

Prieš išvažiuodamas iš našlaičių prieglaudos, ponas 
J. L. B. Matekonis vis dėlto kai ką nuveikė jos labui. Žinia 
apie siurblį pasirodė bloga, bet užtat jis gerą valandą kne- 
binėjo seno mėlyno mikroautobuso, kuriuo buvo vežioja- 
mi vaikai, variklį. Šio mikroautobuso dienos jau irgi buvo 
suskaičiuotos, ponas J. L. B. Matekonis tylomis svarstė, 
kada pagaliau teks pranešti mma Potokvanei apie jo baigtį, 
bet kol kas dar galima palaikyti jo gyvybines jėgas, nuola- 
tos atsargiai ką nors pakrapštant. 

Kol ponas J. L. B. Matekonis taisė mikroautobusą, mma 
Ramotsvė ir mma Potokvanė aplankė keletą namų mamų. 
Mma Gotofedė buvo apklausta apie vaisių pyrago receptą, 
jį užrašė ir net davė mma Ramotsvei keletą patarimų, kaip 


užtikrinti deramą tešlos tirštumą ir pyrago skonį. Tada 


w-- so 

pademonstravo, kaip puikiai veikia nauji, neseniai įsigyti 
garo lygintuvai. 

— Vaikai privalo visad tvarkingai atrodyti, - paaiškino 
ji. - Tvarkingas vaikas jaučiasi geriau, negu apskuręs. Tai 
visiems žinomas faktas. 

Viešnagė buvo labai sėkminga ir, važiuojant atgal 
namo, mma Ramotsvė nutarė, jog dabar tinkamas me- 
tas pasikalbėti su ponu J. L. B. Matekoniu apie Puso el- 
gesį. Pokalbis nebus labai lengvas. Ji nenorėjo, kad ponas 
J. L. B. Matekonis pasijustų jos arba mma Potokvanės kri- 
tikuojamas, tačiau būtinai turėjo jį įtikinti daugiau rūpintis 
berniuku. 

— Kalbėjau su mma Potokvane apie Puso, - surizika- 
vo ji. - Ji labai nuliūdo sužinojusi, kad jis kelia mums rū- 
pesčių. 

— Ar ji nustebo? — paklausė jis. 

Mma Ramotsvė papurtė galvą. 

— Nė kiek. Sakė, kad berniukus visad sunku auginti. 
Sakė, kad vyrai turi daugiau laiko leisti su berniukais, jiems 
padėti. Jei jie to nedaro, berniukai sutrinka ir ima kelti rū- 
pesčių. Reikia, kad kas nors daugiau užsiimtų Puso. 

— Aš? - paklausė jis. — Ji tikriausiai kalbėjo apie mane. 

Mma Ramotsvė pagalvojo, ar tik jis nesupyko; iš pono 
J. L. B. Matekonio elgesio tai būna sunku pasakyti. Buvo 
kokį kartą ar du mačiusi jį supykusį, bet jis taip puikiai val- 
dėsi, kad nesunku būtų ir apsirikti. 

— Manau, taip, - atsakė ji. — Ji pasiūlė tau dažniau su 
juo ką nors veikti. Tada jis pradės tave laikyti savo tėvu. 


Jam tai išeis į naudą. 

— Aha, - atsiliepė ponas J. L. B. Matekonis. - Aišku. 
Tai ji tikriausiai galvoja, kad aš niekam tikęs tėvas. 

Mma Ramotsvė nemėgo meluoti. Ji visad atkakliai gin- 
davo tiesą, bet kartais pasitaiko atvejų, kai neišvengiamai 
tenka pagražinti tikrovę, siekiant neįžeisti žmogaus. 

— Anaiptol, - atsakė ji. - Mma Potokvanė sakė, kad tu 
esi pats geriausias tėvas bet kuriam berniukui, apie geresnį 
nėra ko nė svajoti. Štai ką ji sakė. 

Nieko panašaus mma Potokvanė nesakė, bet juk būtų 
galėjusi pasakyti. Jei ji taip nemano, tai ko tada taip stengė- 
si įtaisyti pas juos tuodu vaikus? Ne, tai visiškai ne melas; 
tai tikrovės interpretacija. 

Jos žodžiai paveikė taip, kaip ir buvo tikėtasi. Ponas 
J. L. B. Matekonis nušvito iš pasitenkinimo ir pasikrapštė 
pakaušį. 

— Čia ji labai gražiai pasakė. Bet man reikėtų dažniau 
su juo ką nors veikti, kaip ji ir siūlo. Pasiimsiu jį drauge 
pasivėžinti sunkvežimiu. 

— Puiki mintis, - iškart pritarė mma Ramotsvė. — Ir gal 
dar galėtum su juo ką nors pažaisti. Pavyzdžiui, futbolą. 

— Taip, — sutiko ponas J. L. B. Matekonis. - Taip ir pa- 
darysiu, pradėsiu jau šįvakar. Viską padarysiu. 

Jie grįžo į Zebrų plentą, ir kol mma Ramotsvė ruošė va- 
karienę, ponas J. L. B. Matekonis pasiėmė Puso pasivėžinti 
sunkvežimiu iki vandens saugyklos, o išvažiavus į duobėtą 
nuošalų kelelį, pasisodino jį ant kelių ir leido sukioti vairą. 
Pakeliui į namus jie stabtelėjo kavinėje, nusipirko bulvių 
traškučių ir juos suvalgė sunkvežimio kabinoje. Tada grį- 
Žo, ir mma Ramotsvė pastebėjo, kad abu šypsosi. 

Rytojaus dieną ir „Pirmojoje moterų seklių agentūro- 
je“, ir „Tlokvengo kelio greitųjų automobilių“ garaže visų 
nuotaika buvo gal ir ne pakili, bet jau tikrai žvali. Ponas 
J. L. B. Matekonis nejuokais džiaugėsi išdrįsęs nutiesti ke- 
lius naujo našlaičių prieglaudos siurblio pirkimui, be to, 
jam buvo malonūs pagerėję santykiai su Puso. Mma Ra- 
motsvei tai irgi patiko, o dar labiau ją nudžiugino tą rytą 
paštu atėję trys čekiai nuo klientų, kurie seniai delsė sumo- 
kėti už paslaugas. Jaunesnysis pameistrys vaikščiojo spin- 
duliuodamas tykią ramybę; tarsi būtų regėjęs apreiškimą, 
pamanė mma Ramotsvė, kuri niekaip negalėjo suprasti, dėl 
ko jis toks patenkintas savimi. Vyresnysis pameistrys irgi 
atrodė keistai nuščiuvęs, nors anaiptol neliūdnas. Jam irgi 
kažkas atsitiko, nutarė mma Ramotsvė, nors ir vėl negalėjo 
nė įsivaizduoti kas, nebent, žinant jo būdą, pameistrys bus 
sutikęs kokią nors stulbinamo grožio merginą, privertusią 
jį nurimti ir susimąstyti. 

Jaunesnysis pameistrys trokšte troško visiems apskelbti 
gerąją naujieną apie stebuklą, kurio liudytojais vakar po- 
piet jie tapo „Tlokvengo kelio greitųjų automobilių“ garaže. 
Tačiau tai buvo neįmanoma —- bent jau pačiame garaže, — 
nes stebuklas įvyko kompromituojančiomis aplinkybėmis. 
Paskelbus, kad malda pataisė sugedusią hidraulinę įrangą, 
tektų sykiu prisipažinti, kad jie neteisėtai pasinaudojo ta 
įranga. Ponui J. L. B. Matekoniui veikiausiai ne tiek rūpė- 
tų, kaip automobilis nusileido ant žemės, kiek tai, kodėl jis 
išvis buvo iškeltas, o tai reikštų mažų mažiausiai papeiki- 
mą ar net išskaičiavimą iš atlyginimo: pagal pameistrystės 
sutarties sąlygas jis turėjo teisę taip pasielgti pameistriams 

padarius rimtą nusižengimą. Tad jis nei galėjo pranešti, 
koks neįtikėtinas dalykas vakar įvyko, nei prisiimti už jį 
garbę. Teks palaukti kito sekmadienio, kai galės viską at- 
skleisti bažnyčios kongregacijai, broliams ir seserims, ku- 
riems tikrai bus įdomu išgirsti, jog malda duoda konkrečių 
ir apčiuopiamų rezultatų. 

Vyresnysis pameistrys iš prigimties skeptiškai verti- 
no tokius dalykus, bet ir jį apstulbino iš pirmo žvilgsnio 
akivaizdus troškimo ir įvykio ryšys. Jei jo jaunasis kolega 
gali tai padaryti, ar tai nereiškia, kad ir visa kita, ką jis kal- 
ba, yra teisinga? Iš to išplaukia gana grėsmingos išvados: 
vadinasi, vis dėlto teks atkreipti dėmesį į grasinimus apie 
dievišką rūstybę, neišvengiamai ištiksiančią, jei jis, Čarlis, 
nepasitaisys. Nerimą kelianti mintis. 

Mma Ramotsvė pastebėjo, kad mma Makutsi irgi at- 
rodo pasikeitusi. Gal tai dėl to, kad ji pasipuošusi naujais 
bateliais ir nauja suknele — tokie dalykai gali smarkiai pa- 
taisyti nuotaiką, — bet atrodo, jog yra ir dar kai kas. Jai į 
akis krito staiga padėjėjos elgesyje pasireiškęs kuklumas, 
kurį dažniausiai sukelia vienintelė priežastis. 

— Jūs šiandien linksma, mma, - atsainiai pratarė mma 
Ramotsvė, įrašydama čekių duomenis į finansų apskaitos 
knygą. 

Mma Makutsi lengvai mostelėjo dešine ranka. 

— Šiandien gera diena. Gavome čekius. 

Mma Ramotsvė nusišypsojo. 

— Taip, —- sutiko ji. - Bet esame jų gavę ir anksčiau, jums 
tai nedarė tokio įspūdžio. Atsitiko dar kažkas, tiesa? 

— Taijūs seklė, - žaismingai atkirto mma Makutsi. — Jūs 
ir atspėkite. 

— Jūs susipažinote su vyriškiu, — tiesiai rėžė mma Ra- 
motsvė. - Merginos visada taip elgiasi, kai susipažįsta su 
kokiu nors vyriškiu. 

Atrodo, mma Makutsi pritilo. 

— O, - ištarė ji. 

— Na štai, - tarė mma Ramotsvė. — Aš taip ir žinojau. 
Labai džiaugiuosi, mma. Tikiuosi, tai geras vyriškis. 

— O, žinoma, - karštai pareiškė mma Makutsi. - Jis la- 
bai gražus. Su ūsais. Jis augina ūsus ir plaukus skiria sklas- 
tymu per vidurį. 

— Tai įdomu, - pasakė mma Ramotsvė. - Man irgi pa- 
tinka vyrai su ūsais. 

Ji pagalvojo, ar pavyktų įtikinti poną J. L. B. Matekonį 
užsiauginti ūsus, bet nutarė, jog vargu. Buvo girdėjusi jį 
pasakojant pameistriams, kad mechanikas privalo būti 
švariai nusiskutęs; tikriausiai tai dėl tų tepalų, manė ji. 

Ji tikėjosi, kad mma Makutsi papasakos dar ką nors, bet 
ši sėdėjo prie savo stalo, apsikrovusi garažo sąskaitomis. 
Tad mma Ramotsvė vėl įsigilino į finansų apskaitos knygą. 

— O darjis labai maloniai šypsosi, - staiga pridūrė mma 
Makutsi. - Tai vienas maloniausių jo bruožų. 

— Ak taip? - paklausė mma Ramotsvė. — Ar jūs jau bu- 
vote su juo pašokti? Usuoti vyrai dažnai būna geri šokėjai. 

Mma Makutsi prakalbo tylesniu balsu. 

— Mes, tiesą sakant, dar nebuvome niekur kartu išėję, — 


tarė ji. - Bet netrukus eisime. Gal net šįvakar. 

Tą vakarą ponas Bernardas Selelipengas pirmasis iš visų 
atėjo į kursus; jis pasibeldė į salės duris likus bene dvide- 
šimčiai minučių iki užsiėmimo pradžios. Mma Makutsi 
buvo atėjusi jau prieš pusvalandį, ji dėliojo ant stalų po- 
pierius su šiam vakarui skirtais pratimais ir kreida ryškino 
lentoje nupieštą diagramą. Tą popietę salėje vyko skautų 
susirinkimas ir vienas skautas pirštais nuterliojo mma Ma- 
kutsi nupieštą klaviatūros diagramą, todėl būtinai reikėjo 
ryškiau apibrėžti dešinės rankos didžiajam pirštui ir mažy- 
liui skirtas sritis. 

— Tai tik aš, mma, - tarė jis, įeidamas į salę. - Bernar- 
das Selelipengas. 

Mma Makutsi pakėlė galvą ir jam nusišypsojo. Ji paste- 
bėjo žvilgantį plaukų sklastymą ir švarią marškinių apykak- 
lę su sagutėmis. Paskui pastebėjo, kad jo batai dailiai nu- 
blizginti; jai tai pasirodė dar vienas geras ženklas ir leido ti- 
kėtis, kad šis vyriškis įvertins jos pačios žaliuosius batelius. 

Ji nesiliovė šypsotis, kol jis ėjo prie stalo, ant kurio ji 
jau buvo padėjusi patikrintą rašinį. Kai jis paėmė popie- 
rių ir ėmė skaityti pieštuku įrašytą komentarą, ji apsimetė 
atidžiai peržiūrinėjanti savo dokumentus, nors iš tikrųjų 
laukė, ką jis pasakys. 

Jis pakėlė akis ir mma Makutsi iškart suprato pasielgusi 
teisingai. Perlenkęs rašinį per pusę, jis perėjo salę ir sustojo 
prieš ją. 

— Tikiuosi, jūs nepagalvosite, kad aš pasielgiau įžūliai, 
mma, — tarė jis. - Norėjau parašyti tiesą, o tiesa yra tokia. 

— Žinoma, kad nepagalvojau, — atsakė ji. - Man buvo 
malonu perskaityti tai, ką jūs parašėte. 

— Jūsų atsakymas irgi pasirodė lygiai toks, kokio aš ti- 
kėjausi, - pasakė jis. - Norėčiau šiandien po užsiėmimo 
pakviesti jus nueiti kur nors išgerti. Ar galėsite? 

Žinoma, ji galės; visą užsiėmimą, nors iš pirmo žvilgsnio 
atrodė susidomėjusi mokymu, ji tik ir galvojo apie Bernar- 
dą Selelipengą; buvo sunku duoti klausimus visiems kursų 
lankytojams, o ne tik besišypsančiam elegantiškam vyriš- 
kiui, sėdinčiam antros eilės viduryje. O ji turėjo tiek klau- 
simų, į kuriuos būtinai reikėjo atsakyti. Pavyzdžiui, kur jis 
dirba? Iš kur kilęs? Kiek jam metų? Jos manymu, šiek tiek 
per trisdešimt, bet vyrų amžių visad labai sunku atspėti. 

Užsiėmimui pasibaigus, kai kursų dalyviams buvo leista 
eiti ir visi, išskyrus Bernardą Selelipengą ir mma Makutsi, 
išsiskirstė, jis jai padėjo viską sutvarkyti ir užrakinti salę. 
Paskui palydėjo ją iki savo automobilio — tai, kad jis turi 
automobilį, buvo dar vienas geras ženklas, - ir jiedu nuva- 
žiavo į vieną barą miesto pakraštyje, Fransistauno plente, 
kurį jis sakė žinąs. Ji juto nepaprastą malonumą sėdėdama 
jo automobilyje kaip viena iš tų laimingų moterų, kurios 
taip saugiai ir tvirtai sėdi vežiojamos vyrų arba mylimųjų. 
Mma Makutsi juto, kad būtent taip viskas ir turi būti, kad 
ji ir gimusi taip važinėti, prie vairo sėdint dailiam ūsuotam 
vyriškiui. Bet kaip greitai priprantama prie tokių dalykų; 
nebereikia toli eiti dulkėtais takeliais, kuriais žengė tokia 
daugybė kitų pėdų, nebereikia kankinamai laukti tvankių, 
pilnutėlaičių mikroautobusų, kurie už vieną ar dvi pulas ne- 
patogiai gabena žmones, be jokio gailesčio juos kratydami. 

Bernardas Selelipengas dirstelėjo į ją ir nusišypsojo. 
Šypsena, pamanė mma Makutsi, yra gražiausias jo bruo- 

žas. Ji tokia šilta, tokia drąsinanti, kad nesunku pasiryžti su 
juo gyventi visą gyvenimą. Vyras, kuris be paliovos rauko- 
si, būtų dar blogiau, negu jokio; užtat vyras, sugebantis taip 
šypsotis, kasdien priverstų žmoną tirpti jo akivaizdoje. 

Jie privažiavo prie baro. Mma Makutsi buvo jį mačiusi 
nuo plento, bet viduje neteko būti. Buvo girdėjusi, kad čia 
brangu, vienas iš tų barų, kuriuose panorėjęs gali ir paval- 
gyti. Jiems įėjus, bare grojo muzika, greitai pasirodė pada- 
vėjas ir paklausė, ko jie pageidautų. Bernardas Selelipengas 
užsisakė alaus, o mma Makutsi, kuri niekad negerdavo al- 
koholio, paprašė limonado su ledu. 

Bernardas Selelipengas nesmarkiai stuktelėjo alaus bo- 
kalu į jos stiklinę ir vėl nusišypsojo. Automobilyje jiedu 
beveik nesikalbėjo, tad dabar jis mandagiai paklausė, kur ji 
gyvena ir ką dirba dieną. Mma Makutsi suabejojo, ar ver- 
ta jam pasakoti apie „Pirmąją moterų seklių agentūrą“, nes 
nebuvo tikra, ar seklės, tegu ir seklės padėjėjos, pareigos jo 
neišgąsdins, todėl pasitenkino paminėjusi direktorės pa- 
vaduotojos darbą „Tlokvengo kelio greitųjų automobilių“ 
garaže. 

— Ojūs, rra? — paklausė ji. - Kur jūs dirbate? 

— Aš dirbu deimantų gavybos bendrovėje, - atsakė 
jis. - Esu personalo valdytojas. 

Tai padarė mma Makutsi įspūdį. Darbas deimantų ga- 
vybos bendrovėje visad būna gerai apmokamas ir saugus; 
gerai ir tai, kad jis ten dirba personalo valdytoju - jos ma- 
nymu, tokios pareigos skamba šiuolaikiškai. Ir vis dėlto jai 
buvo neaišku, kodėl išvaizdus, anaiptol nesenas personalo 
valdytojas, turintis savo automobilį, yra vienišas. Juk jis 

veikiausiai vienas iš geriausių Gaborono jaunikių, o štai 
kalbina ją, mma Makutsi, kurią vargiai pavadintum praš- 
matnia mergina. Jis galėtų dabar pat nuvažiuoti į Botsva- 
nos sekretorių kolegiją, pasistatyti automobilį prie centri- 
nio korpuso ir pasirinkti ten kiek širdis geidžia madingiau- 
sių merginų. Bet jis to nepadarė. Kai jis pakėlė prie lūpų 
bokalą alaus, ji dirstelėjo į jo kairę ranką. Žiedo nebuvo. 

— Aš gyvenu vienas, - pasakė Bernardas Selelipengas. — 
Turiu butą viename iš tų daugiaaukščių kaimo pakraštyje. 
Netoli nuo jūsų garažo. Ten ir gyvenu. 

— Ten labai geri butai, - atsiliepė mma Makutsi. 

— Mielai jums kada nors parodyčiau savo butą, - tarė 
Bernardas Selelipengas. - Manau, jis jums patiktų. 

— Bet kodėl jūs gyvenate vienas? - paklausė mma 
Makutsi. - Daugumai žmonių tai nepatiktų, jie jaustųsi 
vieniši. 

— Aš išsiskyręs, - atsakė Bernardas Selelipengas. — 
Mano žmona išėjo pas kitą vyrą ir pasiėmė mūsų vaikus. 
Todėl aš ir gyvenu vienas. 

Mma Makutsi apstulbo išgirdusi, kad kažkokia moteris 
paliko tokį vyrą, bet ta žmona, žinoma, galėjo būti kokia 
nors padraika, o jau jos tai visiems žinomos. Ji pagalvojo, 
kad tokios žmonos galvą nesunkiai apsuktų turtingesnis, 
daugiau pasiekęs vyriškis —- nors buvo aiškiai matyti, kad 
Bernardas Selelipengas anaiptol nėra vargšas. 

Jie kelias valandas maloniai šnekučiavosi. Jis pasirodė 
linksmas ir sąmojingas, ji labai juokėsi iš jo pasakojimų 
apie kai kuriuos deimantų gavybos bendrovės darbuoto- 
jus. Paskui pati jam papasakojo apie pameistrius ir jis pasi- 

juokė iš jų. Vėliau, prieš pat dešimtą valandą, jis pažvelgė į 
laikrodį ir pareiškė mielai parvešiąs ją namo, nes rytoj rytą 
turįs susitikimą ir nenorįs per ilgai užsisėdėti. Tad jie grįžo 
į automobilį ir nuvažiavo tamsiomis gatvėmis. Prie namo, 
kuriame ji nuomojo kambarį, jis sustabdė automobilį, bet 
variklio neišjungė. Dar vienas geras ženklas. 

— Labanakt, - tarė jis, švelniai palietęs jos petį. - Rytoj 
pasimatysime kursuose. 

Ji drąsinamai jam nusišypsojo. 

— Jūs labai malonus, - atsakė. - Dėkoju už šį vakarą. 

— Nekantrauju dar kur nors su jumis nueiti, - tarė jis. — 
Kine rodo vieną filmą, kurį norėčiau pamatyti. Gal galėtu- 
me nueiti drauge? 

— Labai norėčiau, —- atsakė mma Makutsi. 

Ji žiūrėjo, kaip jis nuvažiuoja keliu, kaip galinės raudo- 
nos automobilio šviesos išnyksta tamsoje. Lengvai atsi- 
duso: koks jis malonus, koks džentelmeniškas, visai kaip 
ponas J. L. B. Matekonis, tik prašmatnesnis. Tai bent suta- 
pimas, kad jiedvi su mma Ramotsve abi susirado tokius ge- 
rus vyrus, juk aplink tokia daugybė apgavikų ir šarlatanų. 


Penkioliktas skyrius 


Nepatenkinta klientė 


$) Per šitaip gausiai užplūdusius teigiamus įvykius niekas 
nė nebeprisiminė konkuruojančios agentūros, gal net būtų 
ją visai pamiršę, jei ne du dalykai, susiję su ponu Buteleziu. 
Pirmasis — jo interviu, išspausdintas Botswana Gazette, 
interviu per visą apybraižų skyriaus puslapį, kurio viršuje 
buvo nuotrauka: ponas Butelezis sėdi prie darbo stalo, vie- 
noje rankoje laikydamas cigaretę, kitoje - telefono ragelį. 
Straipsnį pastebėjo mma Ramotsvė ir garsiai jį perskai- 
tė mma Makutsi, kol ši mąsliai, bet vis labiau stulbdama 
gurkšnojo raudonąją arbatą. 

„Iš Niujorko į Gaboroną, stabtelėjus tik Johanesbur- 
ge“, - skelbė antraštė puslapio viršuje. „Seklys iš kitokio 
pasaulio: mes susitikome su žaviuoju ponu Buteleziu jo 
įstaigoje miesto centre ir paklausėme, ką jam reiškia dirbti 


privačiu sekliu Gaborone“. 

„Nėra lengva būti pirmu tikru privačiu sekliu, - atsakė 
jis. - Žmonės žino, kad šiuo darbu jau kurį laiką mėgėjiš- 
kai užsiima pora moteriškių, bet jos neturi jokio sekliui 
reikalingo išsilavinimo. Nesakau, kad joms visai nėra ko 
veikti. Žmonėms visad kils problemų su vaikais ar pana- 
šiai. Neabejoju, kad jas jos išspręstų kuo puikiausiai. Bet 
tikrą, rimtą darbą gali atlikti tik profesionalus seklys. 

Aš mokiausi dirbti Johanesburgo kriminalinių nusikal- 
timų skyriuje. Mokslai ir praktika buvo labai sunkūs - juk 
ten pilna gangsterių, pilna žmogžudžių, - bet neilgai tru- 
kus išmokau nieko nebijoti. Šiame versle svarbiausia - nie- 
ko nebijoti. Todėl vyrai yra geriausi sekliai. Jie drąsesni už 
moteris. 

Tame kriminalinių nusikaltimų skyriuje aš turėjau daug 
įvairių bylų. Garsios žmogžudystės. Brangenybių vagystės. 
O! Milijonai randų prasmenga tarsi skradžiai žemę! Ir dar 
žmonių grobimai. Visa tai buvo mano kasdienis darbas, ir 
neilgai trukus aš pastebėjau, kad jau puikiai permanau nu- 
sikaltėlio psichiką. Štai ką reiškia patirtis. 

Nuo pat tos dienos, kai atidariau agentūrą, neturiu nė 
minutės laisvo laiko. Akivaizdu, kad šiame mieste daugybė 
problemų, tad jei skaitytojams reikia kokios nors pagal- 
bos — tegu tik taria žodį, aš jiems padėsiu. Vyro žodis: aš 
galiu jums padėti. 

Klausiate, kokie bruožai būtini privačiam sekliui? Saky- 
čiau, vienas iš svarbiausių — sugebėjimas suprasti žmones. 
Dar reikalingas atidumas, pastabumas. Jei norime sužinoti 
tiesą, kurios reikalauja mūsų klientai, privalome pastebėti 
viską, net mažiausias smulkmenas. Todėl privatus seklys — 

tarsi fotoaparatas, jis nuolat mintyse viską fotografuoja, vis 
stengiasi suprasti, kas vyksta. Štai kur paslaptis. 

Klausiate, kaip tapti privačiu sekliu? Atsakymas toks: 
reikia ilgai mokytis, geriausia, žinoma, padirbėti krimi- 
nalinių nusikaltimų skyriuje. Negalima nei iš šio, nei iš to 
pasikabinti iškabą ir pareikšti, kad nuo šiol būsi privatus 
seklys. Yra tokių, kurie jau bando taip elgtis net čia, Gabo- 
rone, bet iš to nieko neišeis. Būtinai reikia mokytis ir įgyti 
praktikos. 

Taip pat pravartu apsilankyti Londone arba Niujorke ar 
kuriame nors kitame dideliame mieste. Jei apsilankei, gali 
sau pasakyti, kad pažįsti pasaulį: niekam nepavyks tavęs 
apmulkinti. Aš esu buvęs Niujorke ir viską žinau apie tai, 
kaip ten dirba privatūs sekliai. Pažįstu daug ten dirbančių 
seklių. Jie labai protingi vyrai, tie Niujorko sekliai, ir artimi 
mano draugai. 

Bet žinote, ką aš visą laiką kartoju? Namai — pragarai, 
be namų negerai! Todėl ir sugrįžau į Gaboroną, kur gimė 
mano motina ir kur aš pats ėjau į mokyklą. Aš esu botsva- 
nietis seklys keista pavarde. Žinau labai daug, o ko dar ne- 
žinau, netruksiu sužinoti. Tik paskambinkite. Bet kada!“ 

Mma Ramotsvė baigė skaityti ir pasibjaurėjusi šveitė 
laikraštį ant stalo. Ji buvo pratusi prie vyrų pagyrų ir jas 
pakentė, bet pono Butelezio paistalai peržengė visas ribas. 
Užuominos apie tai, kad vyrai geresni sekliai už moteris, 
buvo nedviprasmiškai taikomos jai ir jos agentūrai; nors 
kiekvienam akivaizdu, kad tokius išpuolius galėjo sukelti 
tik jo nesaugumas, jų nebuvo galima nutylėti. Tačiau bū- 
tent jos reakcijos jis labiausiai ir troško, nes tai reikštų dar 

didesnį dėmesį jo verslui. Be to — ir tai kelia nerimą — vei- 
kiausiai dauguma laikraščio skaitytojų pritars tam, ką jis 
šneka. Ji spėjo, kad labai daug kas iki šiol tiki, jog jos dir- 
bamą darbą geriau atliktų vyras. Žmonės tą patį sako apie 
automobilių vairavimą ir lėktuvų pilotavimą, nors ji buvo 
skaičiusi — ir kiti, be abejo, taip pat, - kad statistikos duo- 
menys įrodo moteris vairuojant ir pilotuojant saugiau už 
vyrus. Tikriausiai taip yra todėl, kad moterys atsargesnės ir 
ne taip linkusios rizikuoti, kad pasirodytų šaunesnės. To- 
dėl moterys, apskritai paėmus, važinėja lėčiau negu vyrai. 
Vis dėlto daug vyrų atsisako pripažinti šį faktą ir niekina- 
mai atsiliepia apie moteris vairuotojas. 

— Ketinu atlikti nedidelį tyrimą, - pasakė mma Ramot- 
Noriu, kad jis tai perskaitytų. 

Atrodė, kad mma Makutsi nesupranta, ką ji sumanė. 

— Kam? - paklausė ji. - Juk žinote, kad jam galvoje tik 
merginos. Šitas straipsnis jam nerūpės. 

— Eksperimentas, - atsakė mma Ramotsvė. - Palaukit, 
tuoj pati pamatysit. 

Mma Makutsi išėjo iš kabineto ir po kelių minučių 
grįžo vesdamasi vyresnįjį pameistrį; šis šluostėsi ran- 
kas medvilnės plaušais, kuriuos buvo parūpinęs ponas 
J. L. B. Matekonis, be atilsio kovojantis prieš tepalų išpli- 
timą. 

— Taip, mma? - tarė pameistrys. - Mma Makutsi sakė, 
kad jums reikia mano patarimo. Aš mielai jums patarsiu 
bet kokiu klausimu. Cha! 


Mma Ramotsvė nepaisė šios pastabos. 


174 


— Būk geras, perskaityk štai šį straipsnį, - pasakė ji. — 
Norėčiau sužinoti, ką apie jį manai. 

Ji padavė pameistriui laikraštį, pirštu rodydama straips- 
nį, ir jaunuolis atsisėdo ant kėdės priešais jos stalą. Skai- 
tydamas jis krutino lūpas; mma Ramotsvė stebėjo jo su- 
sikaupusį veidą. Jis niekad neskaito laikraščių, pamanė ji. 
Šioje galvoje iš tiesų nėra nieko daugiau, tik mintys apie 
merginas ir automobilius. 

Baigęs skaityti, pameistrys pakėlė akis į mma Ra- 
motsvę. 

— Jau perskaičiau, mma, - tarė jis, grąžindamas jai laik- 
raštį. Ji pastebėjo paraštėje tepaluotus pirštų atspaudus ir 
imdama pasistengė jų nepaliesti. 

— Ką tu apie jį manai, Čarli? - paklausė ji. 

Jis gūžtelėjo pečiais. 

— Man labai gaila, mma, - atsakė. - Labai jus užjaučiu. 

— Gaila? 

— Taip, - paaiškino jis. - Man labai gaila, kad jūsų ver- 
slui iškilo tokių sunkumų. Dabar visi eis tik pas tą vyrą. 

— Tai tau jis padarė įspūdį? 

Jis nusišypsojo. 

— Aišku. Tas žmogus labai protingas. Niujorkas. Juk 
matėte? Ir Johanesburgas. Tokios vietos! Jis išmano, kas 
kur vyksta, jis daug gali. Man labai gaila, nes nenoriu, kad 
jūsų klientai pereitų pas jį. 

— Tu labai ištikimas, - pagyrė mma Ramotsvė. O kai 
pameistrys pakilo eiti, ji staiga pagalvojo: būtent! 

— Na, mma, - kreipėsi mma Ramotsvė į mma Makut- 


si, - tai ir reikėjo įrodyti, ar ne? 

Mma Makutsi niekinamai mostelėjo ranka. 

— Tas vaikinas puskvaišis. Visi tai žino. Netikėkite nė 
vienu jo žodžiu. 

— Ne toks jis ir kvailas, - atsakė mma Ramotsvė. - Prieš 
tapdamas pameistriu, turėjo išlaikyti egzaminus. Tikriau- 
siai jis gana vidutinis jaunuolis. Tad matote - daug kam 
ponas Butelezis padarys įspūdį. Šito mes nepakeisime. 


Daug kam, tas teisybė, bet ne visiems. Tą popietę, kai mma 
Makutsi buvo išsiųsta į gimimų, mirčių ir santuokų regist- 
racijos biurą išsiaiškinti keleto smulkmenų kliento užsa- 
kymu, mma Ramotsvę iš anksto neįspėjusi aplankė mote- 
ris, kurios nuomonė apie „Seklių agentūrą patenkintiems 
klientams“ bei jos pagyrūną savininką buvo iš esmės ki- 
tokia, negu pameistrio. Ji atvažiavo elegantišku nauju au- 
tomobiliu, kurį pasistatė prie pat agentūros durų, ir prieš 
įeidama į kabinetą mandagiai palaukė, kol mma Ramotsvė 
duos ženklą ją pastebėjusi. Mma Ramotsvei tai visad patik- 
davo; ji negalėjo pakęsti šiuolaikinio papročio neprašytam 
įeiti į kambarį ar, dar blogiau, kai kurių žmonių įsitikini- 
mo, kad jie gali bet kada ateiti pas tave ir kalbėdamiesi at- 
sisėsti ant tavo stalo. Kai jai taip atsitikdavo, ji išvis liauda- 
vosi kalbėjusi ir pabrėžtinai žiūrėdavo į ant stalo patupdytą 
pasturgalį, kol savininkas pastebėdavo jos nepritarimą ir 
pasitraukdavo. 

Lankytojai buvo netoli keturiasdešimties metų, be- 
veik tiek pat, kiek mma Ramotsvei, gal truputį mažiau. Ji 
buvo prabangiai, bet nerėksmingai apsirengusi; drabužiai, 
taip pat už lango stovintis naujas automobilis, be žodžių 

atskleidė mma Ramotsvei viešnios ekonominę padėtį. Ši 
moteris, pamanė ji, veikiausiai yra gerai uždirbanti aukšta 
valstybės tarnautoja, o gal net verslininkė. 

— Nesu iš anksto susitarusi, mma, - tarė moteris, - bet 
pamaniau, gal galėsite ir taip su manimi pasikalbėti. 

Mma Ramotsvė nusišypsojo. 

— Man visad malonu matyti lankytojus, mma. Nebūtina 
tartis iš anksto. Mielai sutinku kalbėtis bet kada, - ir pri- 
dūrė, — beveik bet kada. 

Moteris paklausė mma Ramotsvės kvietimo ir atsisėdo. 
Vardo ji nepasisakė, nors pasisveikino tinkamai; be abejo, 
vardas išaiškės vėliau. 

— Turėsiu sakyti tiesą, mma, - ištarė moteris. - Nepasi- 
tikiu privačiais sekliais. Turiu jums tai pasakyti. 

Mma Ramotsvė pakėlė antakį. Jei ji nepasitiki privačiais 
sekliais, tai ko tada atėjo į „Pirmąją moterų seklių agentū- 
rą , kurios pavadinimas, atrodytų, viską pasako? 

— Man labai gaila, mma, - atsakė ji. — Gal papasakosite 
kodėl? 

Moteris, atrodo, pasijuto truputį nesmagiai. 

— Nenorėjau jūsų užgauti, mma. Tiesiog esu susidūrusi 
su netikusia seklių agentūra. Todėl ir susidariau tokią nuo- 
monę. 

Mma Ramotsvė linktelėjo. 

— „Seklių agentūra patenkintiems klientams“? Ponas 
Butele... 

Ji nespėjo baigti. 

— Taip, - nukirto ją moteris. - Tas žmogus! Neįsivaiz- 
duoju, kaip jam užtenka drąsos vadintis privačiu sekliu. 

Mma Ramotsvė labai susidomėjo. Ji pasigailėjo, kad 
kartu nėra mma Makutsi, nes būtų buvę smagu abiem 
išklausyti tai, kas netrukus nuskambės. Ir tai bus ne bet 
kas, pamanė ji. Tačiau prieš paragindama lankytoją viską 
paaiškinti, ji staiga sumetė, kad reikėtų jai kai ką pasakyti 
visų profesijos atstovų vardu. Taip, tokiomis aplinkybėmis 
būtent taip reikia elgtis. 

— Leiskite jums kai ką pasakyti, mma, - tarė ji, pakel- 
dama ranką. - Jei jūs nukentėjote nuo mūsų profesijos 
atstovo — nors, turiu prisipažinti, manęs tai nė kiek ne- 
stebina, - tai „Pirmoji moterų seklių agentūra“ apsiima iki 
galo atlikti tyrimą, kurio, kiek supratau, nesugebėjo baigti 
ponas Bute... tas žmogus. Toks mano pasiūlymas. 

Buvo aiškiai matyti, kad jis padarė moteriai įspūdį. 

— Jūs tikra šaunuolė, mma. Ateidama pas jus nieko pa- 
našaus nesitikėjau, bet mielai priimsiu jūsų pasiūlymą. Iš 
karto matau, kad pas jus dirbama visai kitaip. 

— Taip ir yra, — ramiai užtikrino ją mma Ramotsvė. — 
Mes nežadame to, ko negalime ištesėti. Mes ne tokios. 

— Gerai, - pagyrė moteris. — Tai štai, o dabar aš jums 
papasakosiu, kas atsitiko. 


Ji kreipėsi į poną Butelezį, perskaičiusi jo skelbimą laikraš- 
tyje. Seklys buvo labai mandagus, nors jis moteriai pasiro- 
dė pernelyg pasitikintis savimi. 

— Bet pamaniau, kad tai veikiausiai dėl jo pavardės, — 
pasakojo ji, žvilgtelėjusi į mma Ramotsvę, kuri beveik ne- 
pastebimai linktelėjo. Apie tokius dalykus reikia kalbėti 
atsargiai, bet visi viską suprato, juk visiems žinoma, kokie 

būna tie zulai. Turbūt tiksliausia bus pasakyti, kad jie... na, 
įžūlūs, ar galbūt, kalbant atlaidžiau, pasitikintys savimi. 
Nors, žinoma, niekas tokių dalykų nepasakys garsiai. Po- 
nas Butelezis skelbėsi esąs ne zulas, o botsvanietis, tačiau 
protėvių paveldo ne taip lengva atsisakyti, ypač vyrams. 
Visai suprantama, pamanė mma Ramotsvė, kad berniukai 
daugiau paveldi iš tėvo negu iš motinos; nejau yra žmonių, 
kurie tuo abejoja? Na taip, atrodo, yra, bet juk akivaizdu, 
kad jie klysta. 

Toliau moteris paaiškino, ko ji išvis ėjo pas poną Bu- 
telezį. 

— Aš gyvenu Močudyje, - kalbėjo ji, - nors esu kilusi 
iš Fransistauno. Dirbu tenykštėje ligoninėje fizioterapeute. 
Padedu žmonėms, kurie susilaužė galūnes arba persirgo 
sunkia liga ir jiems sunku patiems atsistoti ant kojų. Tai tik 
viena iš mūsų veiklos sričių, bet jų yra ir daugiau. Tai labai 
geras darbas. 

— Ir labai reikalingas, - pridūrė mma Ramotsvė. - Jūs, 
mma, turbūt labai didžiuojatės, kad esate fizioterapeutė. 

Moteris linktelėjo. 

— Teisybė. Na štai, gyvenu Močudyje todėl, kad ten 
dirbu. Dar turiu keturis vaikus, jiems labai gera tenykštėje 
mokykloje. Vienintelė problema ta, kad mano vyras dirba 
čia, mieste, jis nemėgsta kas rytą važinėti iš Močudžio, o 
vakarais grįžti namo. Už santaupas mes nusipirkome ne- 
diduką butelį. Močudyje aš turiu tarnybinį būstą, todėl 
mums tokia mintis pasirodė protinga. 

Tą akimirką mma Ramotsvė suprato, kas bus toliau. Nuo 
pat „Pirmosios moterų seklių agentūros“ darbo pradžios į 

ją kreipėsi daugybė moterų, prašančių pagalbos vyrams 
nuklydus arba kilus įtarimui, kad jie gali nuklysti. Dažniau- 
siai žmonų baimė pasirodydavo pagrįsta ir mma Ramotsvei 
tekdavo pranešti žinią apie vyro neištikimybę kur kas daž- 
niau, negu ji būtų to norėjusi. Bet toks jau jos darbas, kurį ji 
stengėsi atlikti oriai ir neprarasdama užuojautos. Ji nė kiek 
neabejojo, kad panašią istoriją tuoj papasakos ir naujoji 
klientė; vyrai, išvykę iš namų darbo reikalais, retai elgdavo- 
si gražiai, nors pasitaikydavo ir pavyzdingų, tiesa, mažai. 

Mma Ramotsvė buvo teisi. Moteris papasakojo, kaip 
būgštauja dėl vyro ir kaip yra įsitikinusi, kad jis kažką su- 
sirado. 

— Paprastai vakarais aš jam skambinu, - pasakojo ji. — 
Mes aptariame, kas įvyko per dieną, ir vaikai nori pasikal- 
bėti su tėčiu. Tai brangiai kainuoja, bet labai svarbu, kad 
vaikai neprarastų ryšio su tėvu. Tačiau dabar neberandu 
jo namie, kad ir kada skambinčiau. Jis sako, kad pastaruo- 
ju metu labai dažnai eina pasivaikščioti, bet tai nesąmonė. 
Aiškiai matau, kad jis meluoja. 

— Turbūt taip, - pripažino mma Ramotsvė. - Yra vyrų, 
kurie nelabai moka meluoti. 

Moteris išpasakojo savo rūpesčius ponui Buteleziui ir 
šis pažadėjo viską ištirti; liepė jam paskambinti po dienos 
ar dviejų. Sakė, kad paseks vyrą ir pasakys jai, ką jis iš tik- 
rųjų veikia. 

— Ir tikrai pasekė? - paklausė mma Ramotsvė. Ji nekan- 
travo išgirsti, kaip dirba konkurentas. 

— Sako, kad taip, - atsakė moteris. - Bet aš juo neti- 
kiu. Sakė man, kad pasekė mano vyrą ir sužinojo, kad jis 

vaikšto į bažnyčią. Tai juokinga. Mano vyras nevaikšto į 
bažnyčią. Kiek kartų mėginau jį nusivesti, bet jis tiesiog 
tingi. Kai praėjusį savaitgalį sugrįžo namo, sekmadienį aš 
jam pasiūliau: „Eime į bažnyčią“. O jis atsakė, kad nenori. 
Bet juk jei būtų taip įnikęs vaikščioti į bažnyčią, tai tikrai 
norėtų sekmadienį ten nueiti. O jis nenorėjo. Man atrodo, 
tai aiškus įrodymas. 

Mma Ramotsvei teko su tuo sutikti. 

— Bet tai dar ne viskas, - kalbėjo moteris. - Aš jam sumo- 
kėjau labai didelį užstatą, tačiau kai pasakiau, kad norėčiau 
bent dalį atgauti, ponas Bute... tas žmogus atsisakė jį grąžin- 
ti. Pasakė, kad dabar tai jo pinigai. Tad aš ir atėjau pas jus. 

Mma Ramotsvė nusišypsojo. 

— Aš pasistengsiu. Pasižiūrėsiu, ar jis tikrai vaikšto į 
bažnyčią, ir jei ne - sutinku, man tai irgi nepanašu į tie- 
są, - tada išsiaiškinsiu, ką veikia iš tikrųjų ir viską jums 
papasakosiu. 

Jos aptarė dar keletą smulkmenų, buvo paminėtas vyro 
vardas, adresas ir jo darbo vieta. 

— Atnešiau jums ir jo nuotrauką, — tarė moteris. - Kad 
būtų lengviau atpažinti. 

Ji padavė nespalvotą nuotrauką vyriškio, žvelgiančio 
tiesiai į objektyvą. Mma Ramotsvė žvilgtelėjo į ją ir pamatė 
tvarkingai apsirengusį, maloniai besišypsantį vyrą kruopš- 
čiai per vidurį perskirtais plaukais, su ūsais. Niekad anks- 
čiau nebuvo jo mačiusi, bet atpažinti nebus sunku. 

— Man ji labai pravers, mma, - tarė mma Ramotsvė. — 
Kai klientai nepateikia nuotraukų, mums būna sunkiau 
dirbti. 

Mma Selelipeng pakilo eiti. 

— Aš ant jo labai pykstu, - pareiškė ji. - Bet žinau, kad 
jei tik surasiu moterį, kuri mėgina pagrobti mano vyrą, 
lengvai su ja susidorosiu. Aš ją pamokysiu. 

Mma Ramotsvė suraukė kaktą. 

— Nemėginkite daryti nieko, ko neleidžia įstatymai, — 
įspėjo ji. - Jei planuojate ką nors panašaus, aš negalėsiu 
jums padėti. 

Mma Selelipeng iš siaubo iškėlė rankas. 

— Ne, ne, nieko panašaus, mma. Galvojau tik su ja pa- 
kalbėti. Įspėti. Ir viskas. Nejau nemanote, kad kiekviena 
moteris turi tokią teisę? 

Mma Ramotsvė linktelėjo. Ji nemėgo nei moterų, ku- 
rios vilioja svetimus vyrus, nei vyrų, kurie apgaudinėja 
savo žmonas. Kiekvienas turi teisę saugoti tai, kas yra jo, 
bet ji buvo geros širdies moteriškė ir suprato, kad žmo- 
nės silpni. Tam ponui Bernardui Selelipengui tikriausiai 
pakaks švelniai priminti jo — vyro ir tėvo — pareigas. Dar 
kartą pažvelgusi į nuotrauką, ji pamanė, kad to veikiausiai 
pakaks. Nelabai stipraus žmogaus veidas, mąstė ji; ne to- 
kio vyro, kuris visam laikui paliktų žmoną. Šitas sugrįš at- 
gal kaip išdykęs berniūkštis, pagautas vagiant melionus. Ji 
buvo tuo tikra. 


Šešioliktas skyrius 


Mma Ramotsvės furgonėliui nuleidžia 
padangą; mma Makutsi eina į kiną 
su ponu Bernardu Selelipengu 


Š) Tą vakarą mma Ramotsvė važiavo namo į Zebrų plen- 
tą įprastu keliu — iš Tlokvengo kelio įsuko į Odžio skers- 
gatvį, — tik staiga baltasis furgonėlis ėmė svirti į kairę. Iš 
pradžių ji pamanė, kad sugedo vairas, ir visu svoriu pasi- 
slinko sėdyne į dešinę, tačiau tai nepadėjo. Iš furgonėlio 
galo atsklido keistas garsas, panašus į džeržgimą, tarsi me- 
talas gremžtų akmenį, ir ji suprato, kad nuleido padangą. 
Tai suvokusi, pajuto palengvėjimą, bet sykiu ir susierzino; 
palengvėjimą dėl to, kad problema pasirodė taip lengvai 
išsprendžiama. Bet tik tada, kai turi atsarginę padangą, 
kurios ji neturėjo. Buvo paprašiusi vieno iš pameistrių ją 
geriau pripūsti, matė ją stovinčią atremtą į garažo sieną ir 
jau ketino įsimesti į furgonėlio galą, bet mma Makutsi ją 
pakvietė vidun prie telefono. Todėl atsarginė padanga liko 
„Tlokvengo kelio greitųjų automobilių“ garaže, o ne šalike- 
lėje sustojusiame furgonėlyje, kur jos reikėjo labiau. 

Mma Ramotsvė truputį pyktelėjo ant savęs. Nėra jokio 
pateisinimo žmogui, kuris važinėja be atsarginės padan- 
gos; aštrūs kelio akmenėliai, kieno nors pamestos vinys 
ir panašūs daikteliai nuolatos perduria padangas. Jei taip 
būtų atsitikę kam nors kitam, ji nedvejodama pareikštų: na 
ką gi, nelabai išmintinga važinėti be atsarginės padangos, 
ar ne tiesa? Dabar tai atsitiko jai pačiai, ir ji su kaupu nusi- 
pelnė panašių priekaištų. 

Ji pavažiavo dar labiau į kairę, kad furgonėlis netrukdy- 
tų kitiems automobiliams, kurių, tiesą pasakius, ne tiek jau 
daug važinėjo šia ramia gyvenamojo rajono gatve. Paskui 
apsidairė. Ji jau netoli Zebrų plento - daugių daugiausia 
pusvalandis kelio pėsčiomis: galėtų ramiai pareiti namo 
ir palaukti, kol vakarienės sugrįš ponas J. L. B. Matekonis. 
Tada jiedu abu galėtų nueiti gelbėti baltojo furgonėlio. 
Arba — toks variantas bus net geresnis, nes nereikės be 
reikalo važinėti ten ir atgal, - galima jam paskambinti į 
„Tlokvengo kelio greitųjų automobilių“ garažą, kuriame 
jis dar tebedirba, ir paprašyti atvežti atsarginę padangą į 
Zebrų plentą. 

Ji apsidairė. Prekybos centre gatvės gale yra taksofonas, 
be to, ir ši galimybė kur kas patrauklesnė, telefoną turi dak- 
taras Mofatas, netoli kurio namų sustojo baltasis furgonėlis. 
Daktaras Mofatas, kuris padėjo ponui J. L. B. Matekoniui 
pasveikti nuo depresijos, su žmona gyveno erdviame sena- 
me name su dideliu sodu; jo vartelius ir pamėgino atsargiai 
praverti mma Ramotsvė, puikiai žinodama, kaip tokiuose 
kiemuose reikia saugotis šunų. Tačiau išgirdo ne pasipik- 
tinusio šuns lojimą, o nustebusį ponios Mofat šūksnį: ši 
išlindo iš už krūmo, kurį kaip tik genėjo. 

— Mma Ramotsve! Jūs nuolat slapčia sekiojat žmones! 

Mma Ramotsvė nusišypsojo. 

— Aš atėjau ne darbo reikalais, - atsakė ji. - Esu čia to- 
dėl, kad mano furgonėliui nuleido padangą ir man reikia 
paskambinti ponui J. L. B. Matekoniui, paprašyti pagalbos. 
Arjūs leisite, mma? 

Ponia Mofat įsikišo sodo žirkles į kišenę. 

— Galim tuojau pat ir paskambinti, - pasiūlė ji. - O tada 
išgersime arbatos ir palauksime pono J. L. B. Matekonio. 

Jos įėjo į namus, mma Ramotsvė paskambino ponui 
J. L. B. Matekoniui, papasakojo apie ištikusią nelaimę ir 
paaiškino, kur ją rasti. Tada priėmė daktaro žmonos kvie- 
timą prisėsti verandoje; moterys susėdo prie mažo staliu- 
ko ir ėmė kalbėtis. 

Pasikalbėti buvo apie ką. Ponia Mofat kadaise gyveno 
Močudyje, kur jos vyras vadovavo mažutei ligoninei, ji pa- 
žinojo Obedą Ramotsvę ir daug kitų šeimų, kurios drauga- 
vo su Ramotsvėmis. Mma Ramotsvė labiau už viską mėgo 
kalbėtis apie tuos jau seniai praėjusius laikus, turinčius to- 
kią didžiulę įtaką jos savivokai. 

— Ar atsimenat mano tėvo skrybėlę? — paklausė ji, mai- 
šydama arbatoje cukrų. - Jis daugelį metų dėvėjo tą pačią 
skrybėlę. Ji buvo labai sena. 

— Aš ją atsimenu, —- sutiko mma Mofat. - Daktaras ją 
vadindavo išminčiaus skrybėle. 

Mma Ramotsvė nusijuokė. 

— Iš tiesų, skrybėlė daug mato, - tarė ji. - Tikriausiai 
šio bei to išmoksta. — Ji patylėjo. Atmintyje iškilo diena, 
kai jos tėvas pametė skrybėlę. Kažin kodėl ją nusiėmė ir 

pamiršo, kur palikęs. Beveik visą dieną jie vaikščiojo po 
Močudį, stengdamiesi surasti, kur jis galėjo ją palikti, klau- 
sinėdami žmonių, ar kas jos nematė. Galiausiai skrybėlė 
atsirado ant sienos netoli kgotla*; ją ten kažkas padėjo, vei- 
kiausiai pakėlęs nuo kelio. Ar Gaborone kas nors padėtų 
ant kelio rastą skrybėlę į saugią vietą? Ji pamanė, kad ne. 
Šiais laikais mums nebe taip rūpi svetimos skrybėlės, tie- 
sa? Tikrai ne. 

— Pasiilgstu Močudžio, - tarė ponia Mofat. - Pasigen- 
du rytmečių, kai klausydavomės galvijų varpelių skambė- 
jimo. Pasiilgstu vaikų dainos, atsklindančios iš mokyklos, 
kai vėjas pučia iš tos pusės. 

— Ten gera, - sutiko mma Ramotsvė. - Aš pasiilgstu 
žmonių kalbų apie visokias smulkmenas. 

— Pavyzdžiui, skrybėles, - pasiūlė mma Mofat. 

— Taip, pavyzdžiui, skrybėles. Arba ypatingus galvijus. 
Ir kam gimė kūdikis, koks jo vardas. Visokius tokius da- 
lykus. 

Mma Mofat vėl pripylė arbatos į puodelius ir keletą 
minučių moterys sėdėjo jaukiai tylėdamos, paskendusios 
kiekviena savo mintyse. Mma Ramotsvė galvojo apie tėvą, 
apie Močudį, apie savo vaikystę, apie tai, kokia ji buvo lai- 
minga net neturėdama motinos. O ponia Mofat galvojo 
apie savo tėvus, apie tėvą, dailininką, kuris neseniai apako, 
apie tai, kaip veikiausiai sunku panirti į tamsos pasaulį. 

— Turiu keletą fotografijų, kurios jums gal bus įdo- 
mios, — neilgai trukus prakalbo ponia Mofat. - Tai foto- 


* Setsvana kalba - aikštė; tradicinio Afrikos kaimo centras, žmonių susi- 
būrimo, turgaus vieta. 

grafijos, kurios darytos Močudyje anais laikais. Jūs pažin- 
site žmones, kurie jose nufotografuoti. 

Ji nuėjo į svetainę ir atnešė didelę kartono dėžę. 

— Vis ruošiausi jas sudėti į albumą, - tarė ji, - bet ne- 
randu laiko. Gal kada nors surasiu. 

— Aš tokia pat, — prisipažino mma Ramotsvė. - Vis ke- 
tinu kada nors surasti laiko tokiems dalykams. 
žmonių, kuriuos mma Ramotsvė pažino: štai ponia de 
Kok, misionieriaus žmona, stovi priešais rožių krūmą; štai 
pradinės mokyklos mokytoja įteikia apdovanojimą mažam 
vaikui; štai daktaras žaidžia tenisą. O štai čia su grupe vyrų 
priešais kgotla stovi pats Obedas Ramotsvė su savo skry- 
bėle; jį pamačius, jai užgniaužė kvapą. 

— Štai, — parodė ponia Mofat. — Tai jūsų tėvas, ar ne? 

Mma Ramotsvė linktelėjo. 

— Paimkite ją, - tarė mma Mofat, duodama jai foto- 
grafiją. 
grafijas. 

— Kas čia? - paklausė mma Ramotsvė, rodydama į pa- 
gyvenusią moterį, sėdinčią prie stalo ūksmingoje sodo da- 
lyje ir žaidžiančią kortomis su Mofatų vaikais. 

— Tai daktaro mama, - atsakė ponia Mofat. 

— O kas ten stovi už jų? Tas vyras, kuris Žiūri į 
objektyvą? 

— Tai toks žmogus, kuris kartais pas mus apsistoja, — 
paaiškino ponia Mofat. - Jis rašo knygas. 

— Atrodo, tarsi jis žiūrėtų į mane, — pasakė ji. - Jis man 
šypsosi. 

— Taip, - sutiko ponia Mofat. - Gal taip ir yra. 

Mma Ramotsvė dar kartą pažvelgė į tėvo fotografiją, 
kurią jai buvo davusi ponia Mofat. Taip, tai jo šypsena: iš 
pradžių netvirta, paskui išplintanti per visą veidą; ir, žino- 
ma, jo skrybėlė... Ji pasvarstė, kokia proga galėjo būti pa- 
daryta ši fotografija, kodėl visi šie žmonės stovi prie kgotla, 
susibūrimų vietos; daktaras veikiausiai žinos, nes turbūt jis 
yra fotografijos autorius. Gal tai įvykis, susijęs su ligonine; 
žmonės rinkdavo jai reikalingus pinigus, rinkdavosi svars- 
tyti reikalų. Taip, veikiausiai taip ir yra. 

Visi žmonės fotografijoje buvo gražiai apsirengę, net 
tokioje kaitroje, visi mandagiai žvelgė į objektyvą, draugiš- 
ki ir susidomėję. Taip buvo pratę senieji botsvaniečiai - jie 
visad taip elgdavosi su nepažįstamais, — ir toks elgesys da- 
bar nyksta, lygiai kaip ir anas pasaulis, lygiai kaip žmonės, 
pavaizduoti šioje fotografijoje. Ji trumpai palietė fotogra- 
fiją pirštu, tarsi bendraudama, tarsi norėdama prisiliesti 
prie joje esančių žmonių, ir jos akys prisipildė ašarų. 

— Atsiprašau, mma, - tarė ji poniai Mofat. - Aš pagal- 
vojau, kad ta senoji Botsvana greitai visai išnyks. 

— Suprantu jus, —- ištarė ponia Mofat, imdama draugės 
ranką. - Bet mes juk ją atsimename, tiesa? — Ir pagalvojo: 
taip, ši moteris, ši Obedo Ramotsvės, kurį visi prisiminė 
kaip labai gerą žmogų, dukra prisimins senąją Botsvaną, 
šalį, kuri buvo kitados — Afrikos šviesulį, kilnią bei teisingą 
ir smulkmenose, ir dideliuose dalykuose. 

Tą vakarą kursų užsiėmimas praėjo itin sėkmingai. Mma 
Makutsi buvo paruošusi savo mokiniams kontrolinį darbą, 
norėdama pažiūrėti, kokiu greičiu jie spausdina, ir rezul- 
tatai ją maloniai nustebino. Vienam kitam vyriškiui sekėsi 
ne kažin kaip — tiesą sakant, vienas net kalbėjo norįs mes- 
ti kursus, tačiau kolegos jį įtikino dar pasimokyti. Tačiau 
daugelis labai stengėsi ir jau pradėjo regėti nuolatinių pra- 
tybų bei profesionalaus mma Makutsi mokymo rezultatus. 
Ypač gerai sekėsi ponui Bernardui Selelipengui, tačiau tik 
dėl to, kad jam pasisekė išspausdinti daugiausia ženklų per 
minutę. 

— Labai gerai, pone Selelipengai, - tarė mma Makutsi, 
patikrinusi jo darbą. Ji buvo pasiryžusi kursuose su juo elg- 
tis oficialiai, tačiau ištarusi šiuos žodžius, pajuto užplūs- 
tant šiltus jausmus vyrui, kuris taip ją gerbia ir taip žavisi. 
Savo ruožtu jis irgi elgėsi su ja tik kaip su mokytoja, ne kaip 
su drauge: nebuvo nei familiarumo, nei įsitikinimo, kad jis 
vertas ypatingo dėmesio. 

Užsiėmimui pasibaigus, mma Makutsi užrakino salę, 
išėjo iš bažnyčios ir pamatė jį sėdintį automobilyje, lau- 
kiantį jos, kaip jie buvo susitarę. Tą vakarą jis pasiūlė nueiti 
į kiną, o paskui į kavinę ko nors užvalgyti. Šis pasiūlymas 
patiko mma Makutsi; ji džiaugėsi, kad užuot ėjusi į kiną 
viena, kaip dažnai pasitaikydavo, šį kartą sėdės salėje su 
vyru, kaip daugelis kitų moterų. 

Filme buvo pilna paikų turtuolių, gyvenančių neįsivaiz- 
duojamoje prabangoje, bet mma Makutsi juo mažai do- 
mėjosi ir beveik nesuprato, kas vyksta ekrane. Ji galvojo 
tik apie poną Bernardą Selelipengą, kuris apie filmo vidurį 

suėmė jos ranką ir ėmė šnibždėti į ausį malonius niekus. Ji 
pasijuto laiminga ir susijaudinusi. Pagaliau, po šitiek metų, 
ji sulaukė romantikos - sutiko vyrą, kuris suteikė jos gyve- 
nimui naują prasmę. Šis asmenybės persimainymo įspū- 
dis - arba iliuzija, - dažnai pasitaikantis įsimylėjusiems 
žmonėms, ją apėmė labai stipriai, ir ji iš pasitenkinimo už- 
simerkė. Ji irgi suteiks jam laimės — tam vyrui, kuris taip 
gražiai su ja elgiasi. 

Po filmo jie nuėjo į kavinę ir užsisakė maisto. Sėdėda- 
mi prie staliuko netoli durų, susikabinę už rankų, kalbė- 
josi vienas apie kitą, kaip dažniausiai elgiasi įsimylėjėliai. 
Tai yra kalbėjosi, kol vidun įėjo mma Ramotsvė su ponu 
J. L. B. Matekoniu. Mma Makutsi supažindino mma Ra- 
motsvę su savo draugu; ši nusišypsojo ir mandagiai su juo 
pasisveikino. 

Mma Ramotsvė ir ponas J. L. B. Matekonis kavinėje ne- 
užsibuvo. 

— Tu kažko nuliūdusi, - tarė ponas J. L. B. Matekonis 
mma Ramotsvei, jiems einant prie furgonėlio. 

— Man labai liūdna, - sutiko mma Ramotsvė. - Kai ką 
sužinojau. Bet esu tokia liūdna, kad negaliu apie tai kalbė- 
ti. Būk geras, pone J. L. B. Matekoni, parvežk mane namo. 
Man labai liūdna. 


Septynioliktas skyrius 


Kaip surasti Tebogo 


Š) Taip, manė sau mma Ramotsvė, pasaulis kartais būna 
labai nedraugiškas. Bet negalima nuleisti rankų, atsisėsti ir 
pradėti galvoti tik apie tai, kas nepavyko ar gali nepavykti. 
Jokios prasmės taip elgtis, nes nuo to viskas bus tik blo- 
giau. Yra daug dalykų, už kuriuos turime jaustis dėkingi, 
kad ir kiek sielvarto būtų pasaulyje. Be to, mąstymas apie 
gyvenimo negandas ir išbandymus suėda labai daug laiko, 
o juk vis tiek reikia atlikti kasdienio gyvenimo pareigas — 
uždirbti pinigų pragyvenimui; mma Ramotsvės atveju tai 
reiškia, kad būtina kuo greičiau padėti ponui Molefelui nu- 
raminti sąžinę. Jau praėjo daugiau kaip savaitė nuo to lai- 
ko, kai ji surado mma Tsolamosesę, ir tai buvo lengvesnioji 
darbo dalis; dabar reikia surasti Tebogo, merginą, su kuria 
ponas Molefelas taip negražiai pasielgė. 

Informacijos ji turėjo visiškai nedaug, bet jei Tebogo 
tapo medicinos seserimi, ji turėjo gauti oficialų diplomą 

ir bus įtraukta į registracijos dokumentus. Čia jau galima 
pradėti, o paskui, jei nieko surasti nepavyks, gali tekti iš- 
mėginti įvairius kitus paieškos būdus. Tebogo buvo kilu- 
si iš Molepololės, mma Ramotsvė tą žinojo. Bus galima 
nuvažiuoti ten ir paieškoti žmonių, kurie pažinojo jos 
šeimą. 

Medicinos informacija netruko išsekti. Suradus vals- 
tybės tarnautoją, atsakingą už medicinos seserų rengimą 
ir registraciją, pasirodė vieni juokai patikrinti, ar mergina 
tokiu vardu yra registruota Botsvanoje kaip diplomuo- 
ta medicinos sesuo. Ne, neregistruota; vadinasi, Tebogo 
arba nesimokė medicinos seserimi, arba baigusi mokslus 
atsisakė registruotis. Mma Ramotsvė susimąstė; ko gero, 
Tebogo draugystės su ponu Molefelu padariniai paveikė 
jos gyvenimą kur kas stipriau, negu ji buvo maniusi. Žmo- 
gaus gyvenimas — subtilus dalykas: bet koks kišimasis į jį 
gali iš esmės viską pakeisti. Atsitiktinė pastaba gali laimės 
kupiną gyvenimą paversti grynu sielvartu. 

Kelionė į Molepololę žadėjo būti visai maloni, be to, 
mma Ramotsvė tikėjosi susitikti su kai kuriais ten tebegy- 
venančiais senais draugais ir iš širdies su jais pasikalbėti. 
Viena iš jų, buvusi banko kasininkė, dabar pensininkė, pa- 
žinojo visus miesto gyventojus ir galės jai papasakoti apie 
Tebogo šeimą. Gal ir pati Tebogo dabar ten gyvena, tada 
mma Ramotsvė galės ją aplankyti. Tik reikės elgtis labai 
taktiškai, ypač jei mergina ištekėjusi. Gal ji visai nė nesakė 
savo vyrui apie tą kūdikį; vyrai tokius dalykus linkę vertinti 


labai savanaudiškai ir neprotingai. Na žinoma, juk jiems 

nereikia gimdyti vaikų; nereikia pirmus kelerius kūdikio 
gyvenimo metus jo nešioti prisirišus ant nugaros; nereikia 
kiekvieną dieną, kiekvieną valandą, kiekvieną minutę rū- 
pintis vaiku — ir vis tiek jie turi labai tvirtą nuomonę apie 
vaikus. 

Kelionei ji pasirinko gražų rytą, kol oras gaivus ir tyras, 
o saulė dar ne per karšta. Važiuodama apmąstė keleto pas- 
tarųjų dienų įvykius, o ypač nerimą keliančią informaciją 
apie tai, kad mma Makutsi susidraugavo su ponu Bernardu 
Selelipengu. Tai sužinojusi, pasijuto labai sukrėsta, o ryto- 
jaus rytą dar labiau nuliūdo, nes teko išklausyti ilgą mma 
Makutsi pasakojimą apie poną Selelipengą ir jos samprota- 
vimus, kaip jiedu puikiai tinka vienas kitam. 

— Būčiau jums apie tai pasakiusi anksčiau, - kalbėjo 
mma Makutsi viršininkei. - Bet pirmiausia norėjau įsiti- 
kinti, kad tai ne vienadienis flirtas. Nenorėjau jums pasi- 
girti, kad štai pagaliau radau sau tinkamą vyriškį, o paskui, 
vos po savaitės, pareikšti, kad viskas su juo baigta. To tikrai 
nenorėjau. 

Mma Makutsi kalbant, mma Ramotsvę vis labiau ėmė 
kamuoti bloga nuojauta. Sąžiningumas, žinoma, yra labai 
vertingas dalykas; galima būtų čia ir dabar pasakyti mma 
Makutsi, kaip viskas yra - tiesą sakant, nepasakyti būtų tas 
pats, kaip nuslėpti nuo padėjėjos informaciją, kurią ji turi 
teisę žinoti. Kažin, svarstė mma Ramotsvė, ar mma Ma- 
kutsi nepasijus išduota išgirdusi, kad ji, mma Ramotsvė, 
visą laiką žinojo, jog ponas Bernardas Selelipengas vedęs, 


tačiau jos apie tai neįspėjo? Jei tokios informacijos negali 

gauti iš draugės ir bendradarbės, tai iš ko tada jos tikėtis? 
O vis dėlto pasakyti jai viską dabar būtų labai Žiauru, be 
to, nebeliktų progos patyliukais kaip nors pamėginti su- 
švelninti skausmą, kilsiantį viskam išaiškėjus — juk vis tiek 
reikės pamėginti. 

Na, atrodo, apie tai dar teks gerokai pagalvoti, nors jau 
dabar buvo aiškių aiškiausia, kad mma Makutsi nepavyks 
išvengti nusivylimo — niekaip neišeis jos visiškai apsaugoti 
nuo teisybės apie poną Bernardą Selelipengą. Bet ar ji tikrai 
nieko nežino? Mma Ramotsvė iš pat pradžių nusprendė, 
kad jis jai pasisakė esąs viengungis arba išsiskyręs, bet juk 
gali būti, jog mma Makutsi puikiausiai žino apie jo žmoną 
ir visą šeimą. Ar tikrai gali? Jei mergina visiškai netenka 
vilties, ji iš tiesų gali susidėti su pirmu pasitaikiusiu vyriš- 
kiu, net jei šis vedęs. Geriau pagalvojusi, ji pati prisiminė 
ne vieną moterį, kurios neatsisakė bendrauti su vedusiais 
vyrais, nors žinojo apie jų šeimas: gal tikėjosi kada nors pa- 
veržti vyrą nuo Žmonos, 0 gal tiesiog žinojo, kad to nieka- 
da nebus, tačiau stengėsi bent kol kas gerai praleisti laiką. 
Vyrai irgi panašiai elgiasi, nors jie, atrodo, nelabai mėgsta 
dalytis moterimis su kitais. Bet ji tikrai žinojo nutikimų, 
kai vyrai užmegzdavo romanus su ištekėjusiomis moteri- 
mis, puikiai žinodami, kad tos moterys niekada nepaliks 
savo vyrų. 

Ar mma Makutsi galėtų taip pasielgti, klausė savęs mma 
Ramotsvė. Ji prisiminė nelabai seniai įvykusį nesmagų 
jųdviejų pokalbį, kai mma Makutsi liūdnai pareiškė, jog 


nėra jokios prasmės mėginti susipažinti su vyrais bare, nes 

ten jie visi vedę. Iš to būtų galima spręsti, kad vedusius vy- 
rus ji laikė neliečiamais. Tačiau kas būtų, jei ji asmeniškai 
susitiktų su tokiu vyru, ypač jei jis kupinas žavesio ir nešio- 
ja sklastymą per vidurį - ar tokiomis aplinkybėmis neper- 
sigalvotų, nepasakytų sau, kad jis, žinoma, vedęs, bet tai 
didžiausias jos gyvenimo šansas? Juk mma Makutsi junta 
laiką bėgant; netrukus jaunesni vyrai visai liausis į ją žiūrė- 
ję ir tada jai liks tik seniai. Gal ji iš tiesų neteko vilties; gal 
ji puikiai Žino, kokia pono Bernardo Selelipengo padėtis? 
Ne, pamanė mma Ramotsvė, netiesa. Jei ji būtų žinoju- 
si, kad iš šių santykių nieko neišeis, nebūtų man su tokiu 
įkarščiu apie jį pasakojusi. Būtų elgusis santūriai, atrodžiu- 
si susitaikiusi su neišvengiama blogybe ar net nuliūdusi; 
bet įkarščio tikrai nereikštų. 

Mma Ramotsvė su malonumu nustūmė į šalį nerimą 
keliančias mintis, nes jau privažiavo Molepololę ir balta- 
sis furgonėlis šokčiojo giliai išvažinėtu keliuku, vedančiu 
prie jos senos draugės, mma Ntombi Boko, buvusios Stan- 
dard banko Gaborone vyriausios kasininkės pavaduotojos, 
namų; sulaukusi penkiasdešimt ketverių metų, ji paliko 
šias pareigas, įsikūrė Molepololėje ir ėmėsi vadovauti Bot- 
svanos kaimo moterų asociacijos vietos skyriui. 

Mma Boko ji rado sėdinčią prie namo, po audeklo sto- 
gine, kuri buvo įrengta kaip paprasta pavėsinga veranda. 
Ten stovėjo nedidelė plytų viryklė, o ant jos — didžiulis ap- 
rūkęs puodas su rankena. 

Mma Boko nuoširdžiai pasveikino viešnią. 

— Prešijoza Ramotsve! Taip, tai jūs! Aš jus matau, 


mma! 

— Taip, tai aš, - atsiliepė mma Ramotsvė. - Atvažiavau 
jūsų aplankyti. 

— Labai džiaugiuosi, - atsakė mma Boko. - O aš sėdė- 
jau čia, maišiau verdančią uogienę ir galvojau: kur šiandien 
visi dingo? Kodėl niekas neateina manęs aplankyti? 

— Tada aš ir pasirodžiau, - užbaigė mma Ramotsvė. — 
Pačiu laiku. 

Ji žinojo, kad draugė mėgsta paplepėti ir blogai jaučiasi, 
jei kurią dieną negauna iki soties paliežuvauti. Tačiau jos 
apkalbose nebuvo nė lašo pykčio; mma Boko labai domė- 
josi, kas ką veikia, bet apie nieką nekalbėjo blogai. Draugės, 
sužavėtos jos pasisakymų per laidotuves, kur buvo įprasta 
viešai kalbėti apie velionio gyvenimą ir darbus, mėgino ją 
įtikinti kelti savo kandidatūrą rinkimuose, bet ji atsisakė, 
aiškindamasi mėgstanti kalbėti apie įdomius dalykus, o 
parlamente apie juos niekada nekalbama. 

— Jiems rūpi tik pinigai, kelių tiesimas ir panašūs daly- 
kai, - pasakė ji. - Žinoma, tie dalykai labai svarbūs ir kas 
nors turi apie juos kalbėti, bet verčiau tegu tai daro vyrai. 
Mes, moterys, turime svarbesnių darbų. 

— Ne, ne, mma! - prieštaravo draugės. - Toks požiūris 
visiškai neteisingas. Tai vyrai nori, kad mes taip galvotu- 
me. Jie nori mus įtikinti, kad visi tie svarbūs jų aptarinė- 
jami dalykai moterims nė kiek nerūpi. Bet jie mums rūpi! 
Jie mums irgi svarbūs. Jei mes leisime vyrams juos aptari- 
nėti ir juos spręsti, staiga vieną dieną atmerksime akis ir 
pamatysime, kad vyrai jau viską nusprendė, žinoma, savo 
naudai. 


Mma Boko tai rimtai apsvarstė. 

— Čia yra tiesos, — pripažino ji. - Banke viską spręsdavo 
vyrai. Jie niekad manęs nepasiklausdavo. 

— Matai! - atkirto draugės. - Matai, kaip viskas yra. Jie, 
vyrai, nuolat taip elgiasi. Mes, moterys, galiausiai turime 
prasižioti ir prabilti visu balsu. 

Boko, ir paragavo jos nuo mažo šaukštelio, kurį jai pasiūlė 
šeimininkė. 

— Gardi, - pagyrė ji. - Man atrodo, tai geriausia uogie- 
nė Botsvanoje. 

Mma Boko papurtė galvą. 

— Čia, Molepololėje, yra moterų, kurios verda daug gar- 
desnę uogienę. Kada nors atnešiu jums paragauti jų virtos 
uogienės, tada pati pamatysite. 

— Nepatikėsiu, kad ji bus geresnė už šią, - tarė mma 
Ramotsvė, švariai nulaižiusi šaukštelį. 

Jos susėdo pasikalbėti. Mma Boko papasakojo mma 
Ramotsvei apie savo anūkus, kurių turėjo šešiolika. Jie visi 
protingi, pasakojo ji, nors viena jos duktė ir ištekėjusi už 
nelabai protingo vyro. 

— Bet jis geros širdies, - paaiškino mma Boko. - Kar- 
tais pasako baisių kvailysčių, užtat yra labai geras. 

Mma Ramotsvė jai papasakojo apie pono J. L. B. Ma- 
tekonio ligą, apie tai, kaip mma Potokvanė jį išslaugė. Dar 
papasakojo apie tai, kad agentūra persikėlė į „Tlokvengo 
kelio greitųjų automobilių“ garažą ir su juo dalijasi patal- 
pas; apie tai, kaip gerai garažą tvarkė mma Makutsi. Papa- 
sakojo apie vaikus, kaip iš Motolelės tyčiojasi mokykloje ir 
kaip Puso išgyvena laikinus sunkumus. 

— Berniukams dažnai taip nutinka, - patvirtino mma 
Boko. — Kartais tai užtrunka ilgai, net kokius penkiasde- 
šimt metų. 

Paskui jos pasikalbėjo apie Molepololę, apie Botsvanos 
kaimo moterų asociaciją, apie jos ateities planus. Galiau- 
siai, išsėmus šias plačias pokalbių temas, mma Ramotsvė 
paklausė mma Boko to, ko sužinoti čia atvyko. 

— Yra tokia mergina, - prakalbo ji, - tiksliau, anks- 
čiau ji buvo mergina, dabar jau suaugusi moteris, vardu 
Tebogo Batopi. Prieš kokius dvidešimt metų ji atvažiavo 
iš Molepololės į Gaboroną mokytis medicinos seserimi. 
Nesu tikra, ar jai pavyko baigti studijas - manau, kad ne. 
Gaborone jai kai kas nutiko, ir yra žmogus, kuris nori už 
tai atsilyginti. Negaliu jums papasakoti, kas tai buvo, tik 
užtikrinu, kad tas žmogus dabar supranta, kad padarė jai 
skriaudą, ir labai nuoširdžiai trokšta ją atitaisyti. Jis nejuo- 
kauja. Bet nežino, kur dabar ją rasti. Net neįsivaizduoja. 
Todėl aš ir atvažiavau pas jus. Jūs visus pažįstate. Viską 
matote. Pamaniau, kad galėsite man padėti surasti tą mo- 
terį, jei ji dar gyva. 

Mma Boko padėjo šaukštą, kuriuo maišė uogienę. 

— Aišku, kad gyva, - juokdamasi atsakė ji. - Aišku, kad 
ji dar gyva. Dabar ji vadinasi mma Tšenjego. 

Mma Ramotsvės nuostaba išsiskleidė plačia šypsena. Ji 
nė nesitikėjo, kad viskas pasirodys taip lengva; pasiteisino 
jos nuojauta, kad reikia pasiklausti mma Boko. Tai visada 
geriausias būdas informacijai gauti - susirasti moterį, kuri 
viską mato, viską girdi ir mėgsta pakalbėti, ir pasiklausti 
jos. Niekada neprašausi pro šalį. Vyrų gali klausti neklau- 

sęs, jiems tiesiog nelabai rūpi kiti žmonės ir kasdienis jų 
gyvenimas. Todėl tikrosios Afrikos istorikės nuo seno yra 
močiutės, kurios prisimena visų kilmę bei visas istorijas 
apie protėvius. 

— Labai džiaugiuosi tai išgirdusi, mma, - pasakė mma 
Ramotsvė. — Gal galite pasakyti, kur ji dabar gyvena? 

— Ogi štai ten, - parodė mma Boko. - Štai ten. Ana 
tame name. Ar matote? O štai, žiūrėkite, ir ji pati, išeina iš 
namo su vienu iš vaikų, mergaite, kuriai jau šešiolika. Tai 
jos pirmagimė, pirma duktė. 

Mma Ramotsvė pažvelgė ten, kur jai rodė mma Boko. 
Pamatė iš trobos išeinančią moterį, o su ja - mergaitę 
geltona suknele. Moteris pabėrė grūdų kieme vaikštinė- 
sulėkė jų lesti. 

— Ji laiko daug vištų, - paaiškino mma Boko, - be to, 
ji viena iš tų moterų, kurios moka virti puikią uogienę. 
Ji nuolat triūsia namuose, tvarko, valo, gamina maistą. Ji 
gera moteris. 

— Tai ji netapo medicinos seserimi? — paklausė mma 
Ramotsvė. 

— Ne, ji nėra medicinos sesuo, - atsakė mma Boko. — 
Bet ji protinga moteris, galėjo ja tapti. Gal kuri nors iš jos 
dukterų taps medicinos seserimi. 

Mma Ramotsvė pakilo eiti. 

— Turiu nueiti pasikalbėti su ta moterimi, —- paaiškino ji 
mma Boko. - Bet prieš tai noriu atiduoti jums lauktuves, 


kurias atvežiau. Jos mano furgonėlyje. 

Ji nuėjo prie furgonėlio ir išėmė iš jo paketėlį, suvyniotą 
į rudą popierių. Padavė jį mma Boko, kuri iškart išvyniojo 
ir ištraukė gabalą gėlėtos medvilnės, kurios pakaks sukne- 
lei pasiūti. Mma Boko prisidėjo medžiagą prie savęs. 

— Jūs labai gera moteris, mma Ramotsve, - pasakė ji. — 
Čia išeis labai graži suknelė. 

— O jūs - labai naudinga draugė, - atsakė mma Ra- 


motsvė. 


Aštuonioliktas skyrius 


Radijo imtuvas — tai smulkmena 


(8) Kitą rytą ponas Molefelas atvyko į „Pirmąją moterų 
seklių agentūrą“. Išvakarėse mma Ramotsvė jam paskam- 
bino ir pasiūlė po kelių dienų susitikti, bet jis taip nekan- 
travo sužinoti, ką jai pavyko išsiaiškinti, kad ėmė maldauti 
pasimatyti anksčiau. 

— Būkite gera, mma, - maldavo jis. - Nebegaliu laukti. 
Praėjo tiek laiko, man reikia kuo skubiau viską sužinoti. 
Prašau, neverskite manęs laukti. Šiaip tik sėdėsiu ir galvo- 
siu, galvosiu apie tai. 

Mma Ramotsvė turėjo ir kitų darbų, bet jie nebuvo 
labai skubūs, be to, ji suprato kliento nekantravimą. Tad 
susitarė susitikti kitą dieną agentūroje ir pasakė galėsianti 
suteikti reikalingą informaciją. Tam, žinoma, reikėjo kai ką 
parengti, prisireikė kai kur pasiųsti vyresnįjį pameistrį. Bet 
viską pavyko sutvarkyti. 

Ponas Molefelas atvyko laiku, laukė prie savo automo- 
bilio lygiai vienuoliktą valandą, kaip ir buvo sutaręs su 
mma Ramotsve. Mma Makutsi įleido jį į kabinetą ir grįžo 
prie savo stalo. Ponas Molefelas pasisveikino su mma Ra- 
motsve, tada pažvelgė į mma Makutsi. 

— Kažin, mma... — prakalbo jis. 

Mma Ramotsvė susižvalgė su mma Makutsi ir joms to 
pakako. Abi suprato, kad yra dalykų, kuriuos galima pa- 
pasakoti vienam žmogui, bet ne dviem. Buvo ir kitų prie- 
žasčių. 

— Man reikia nueiti į paštą, mma, - prakalbo mma Ma- 
kutsi. - Gal galiu dabar? 

— Puiki mintis, - pagyrė mma Ramotsvė. 

Mma Makutsi išėjo iš kabineto, prieš tai metusi įsižei- 
dusį žvilgsnį į poną Molefelą, kuris nieko nepastebėjo. Vos 
jai išėjus, klientas prakalbo. 

— Privalau viską sužinoti, mma, - tarė jis, grąžydamas 
rankas. — Privalau žinoti. Ar tie žmonės gyvi? O gal ve- 
lioniai? 

— Ne, jie ne velioniai, rra, - atsakė mma Ramotsvė. — 
Ponas Tsolamosesė mirė, bet jo našlė dar gyva. Jūs atėjote 
pas mane pačiu laiku. 

Buvo aiškiai matyti, kad ponui Molefelui palengvėjo. 

— Jei taip, aš galėsiu padaryti tai, ko man reikia. 

— Taip, - sutiko mma Ramotsvė. - Galėsite padaryti 
tai, ko reikia. — Ji patylėjo. - Pirmiausia jums papasakosiu 
apie Tebogo. Žinokite, aš ją radau. 

Ponas Molefelas nekantriai linktelėjo galva. 

— Gerai. Ir... ir kaip ji gyvena? Ar gerai? 

— Jai viskas gerai, — atsakė mma Ramotsvė. - Radau ją 
Molepololėje be jokio vargo. Išgėriau su ja arbatos, mudvi 
pasikalbėjome. Ji man papasakojo apie savo gyvenimą. 

— Aš... - ponas Molefelas pamėgino kalbėti, bet supra- 
to neturįs ką pasakyti. 

— Ji pasakė, kad galiausiai persigalvojo ir nutarė netapti 
medicinos seserimi. Buvo labai nuliūdusi, kai jūs privertė- 
te ją taip pasielgti su kūdikiu. Sakė, kad labai daug verkė, o 
paskui dar ištisus mėnesius sapnavo košmarus apie tai, ką 
padarė. 

— Tai vis mano kaltė, - atsakė ponas Molefelas. — Tai 
aš kaltas. 

— Taip, jūs, - sutiko mma Ramotsvė. — Bet juk tada bu- 
vote labai jaunas, tiesa? Jauni žmonės kartais taip pasiel- 
gia. Tik vėliau pasigaili. 

— Labai blogai, kad liepiau jai taip pasielgti su kūdikiu. 
Aš tai Žinau. 

Mma Ramotsvė pažvelgė į jį. 

— Ne viskas taip paprasta, rra. Pasitaiko, kad moteriai 
tiesiog ne laikas turėti kūdikį. Ne visada kūdikis yra geras 
dalykas. Daugelis moterų jums pasakys tą patį. 

— Aš tuo nė kiek neabejoju, - nuolankiai atsiliepė po- 
nas Molefelas. - Tik sakau, kaip man atrodo. 

— Žinokite, ji liūdėjo ir dėl jūsų, - toliau pasakojo mma 
Ramotsvė. - Sakė, kad mylėjo jus, ir jūs jai sakėte, kad ją 
mylite. Paskui jūs persigalvojote ir ji dėl to labai nusiminė. 
Sakė, kad jūs kietaširdis. 

Ponas Molefelas nuleido akis. 

— Tai tiesa. Mano širdis kieta... 

— Bet dar ji papasakojo, kad paskui susipažino su kitu 
jaunuoliu, ir šis jai pasipiršo. Jis įsidarbino policijoje, o 
vėliau susirado kitą darbą — vairuoti autobusą. Jie gyvena 
Molepololėje ir yra labai laimingi. Turi penkis vaikus. Ma- 
čiau vyriausią mergaitę. 

Ponas Molefelas atidžiai klausėsi. 

— Ir tai viskas? —- paklausė jis. — Tai viskas, daugiau nie- 
ko neatsitiko? Ar pasakėte jai, kaip aš gailiuosi? 

— Pasakiau, —- atsakė mma Ramotsvė. 

— Ir ką ji sakė? 

— Sakė, kad jums neverta jaudintis. Sakė, kad jos gyve- 
nimas susiklostė labai sėkmingai ir ji nelinki jums nieko 
blogo. Sakė, kad tikisi, jog ir jums viskas gerai. 

Ji patylėjo. 

— Atsimenu, kad jūs norėjote jai kuo nors padėti, ar ne 
taip, rra? 

Ponas Molefelas šypsojosi. 

— Sakiau, mma, ir neatsiimu savo žodžių. Noriu jai duo- 
ti pinigų. 

— Gal tai nebūtų geriausias sprendimas, — ištarė mma 
Ramotsvė. - Kaip manote, ką pagalvotų tos moters vyras, 
jei ji staiga gautų pinigų nuo buvusio vaikino? Jam veikiau- 
siai tai nė kiek nepatiktų. 

— Tai ką tada man daryti? 

— Aš mačiau jos dukterį, - toliau kalbėjo mma Ramot- 
svė. — Jau sakiau jums. Ji labai protinga mergaitė. Ji pati 
dabar nori būti medicinos seserimi. Labai nori. Kalbėjau 
su ja apie tai. Bet medicinos seseris rengia vos keliose mo- 
kyklose, į jas gali patekti tik tos merginos, kurios gauna 
geriausius pažymius. 

— Ar ji gabi? - paklausė ponas Molefelas. - Motina 
buvo gabi. 

— Man atrodo, gabumų jai netrūksta, - atsakė mma Ra- 
motsvė. - Bet jos šansai labai pagerėtų, jei metus ar dvejus 
gautų pasimokyti vienoje iš tų mokyklų, už kurias reikia 
brangiai mokėti. Ten vaikus moko labai rūpestingai. Jai tai 
būtų didžiulis šansas. 

Ponas Molefelas nutilo. 

— Bet mokestis už mokslą labai didelis, - atsakė jis. — 
Tai galybė pinigų. 

Mma Ramotsvė pažvelgė jam į akis ir ilgai nenuleido 
žvilgsnio. 
jums atrodo? 

Ponas Molefelas pažvelgė į ją, padvejojo, tada nusi- 
šypsojo. 

— Jūs labai įžvalgi moteris, mma; manau, kad esate teisi. 
Aš sumokėsiu už tos mergaitės mokslą Gaborono mokyk- 
loje. Aš sumokėsiu. 

Pusė darbo padaryta, pamanė mma Ramotsvė. Dabar 
liko kita pusė. Ji pažvelgė pro langą. Pameistrys išvažiavo 
prieš devynias; net jei prireiks kokį kartą stabtelėti ar pa- 
klaidžioti, turėtų jau greitai grįžti. Bet galima pradėti da- 
bar - papasakoti, kaip ji surado mma Tsolamosesę. 

— Šeimininkas mirė, — pasakojo ji. — Jis išėjo į pensiją, 
liovėsi dirbti kalėjime, o paskui mirė. Bet mma Tsolamo- 
sesė gerai jaučiasi, ji iš departamento gauna našlės pensiją. 
Manau, pinigų jai pakanka. Jos namai man pasirodė jau- 
kūs, be to, ji gyvena su saviškiais. Atrodo visai patenkinta. 

— Tai labai gerai, - pritarė ponas Molefelas. - Bet ar ji 
irgi pyko ant manęs, kai papasakojote, kas tada nutiko? 

— Ji labai nustebo, - atsakė mma Ramotsvė. - Iš pra- 
džių nė nepatikėjo, kad jūs galėjote taip pasielgti. Turėjau 
ją įtikinti, jog tai tiesa. Tada ji pareiškė, kad jūs esate labai 
drąsus, nes ryžotės viską prisipažinti. Štai ką ji sakė. 

Ponas Molefelas, kuris jau buvo truputį pralinksmėjęs, 
vėl apsiniaukė. 

— Tikriausiai ji mane laiko blogu žmogumi. Turbūt 
mano, kad piktnaudžiavau jos svetingumu. Tai labai blogai. 

— Ji viską supranta, - pertraukė jį mma Ramotsvė. — 
Juk yra nebejauna moteris. Supranta, kad kartais jauni vy- 
rai taip pasielgia. Nemanykite, kad ji pertekusi pykčio ant 
jūsų, ar ką. 

— Ne? 

— Ne. Be to, ji labai džiaugiasi, kad jūs panorote pats jos 
atsiprašyti. Ji tam pasirengusi. 

— Tai aš privalau pas ją nuvažiuoti, - tarė ponas Mole- 
felas. 

Mma Ramotsvė dirstelėjo pro langą. Prie garažo galinės 
sienos kaip tik privažiavo mažasis baltasis furgonėlis. 

— Nereikia niekur važiuoti, rra, - atsakė ji. - Mma Tso- 
lamosesė ką tik atvyko čia. Tuojau ji įeis į kambarį. - Ji pa- 
tylėjo. —- Ar esate pasirengęs, rra? 

Ponas Molefelas garsiai nurijo seilę. 

— Man labai nesmagu, mma. Jaučiuosi labai prastai. Bet 
manau, kad esu pasirengęs. 


Mma Tsolamosesė pažvelgė į vyrą, stovintį priešais. 

— Kaipjūs gerai atrodote, - tarė ji. - Anais laikais buvo- 
te liesesnis. Tikras vaikėzas. 

— Jūs man atstojote motiną, mma. Labai manimi rūpi- 
notės. 

Ji jam nusišypsojo. 

— Aš buvau jūsų motina Gaborone. Kol gyvenote pas 
mus, buvote mano sūnus. Dabar aš jumis didžiuojuosi. 
Mma Ramotsvė man pasakojo, kaip gerai susiklostė jūsų 
gyvenimas. 

— Bet jums aš padariau labai didelę skriaudą, - tarė po- 
nas Molefelas. - Jūsų radijo imtuvas... 

Mma Tsolamosesė jį pertraukė. 

— Radijo imtuvas — tai smulkmena. Svarbiausia yra 
žmogus. 

— Aš labai atsiprašau, mma, — tarė ponas Molefelas. — 
Labai atsiprašau už tai, ką padariau. Daugiau nieko gyve- 
nime nesu pavogęs. Tai buvo vienintelis kartas. 

— Nesijaudinkite, rra, - atsakė ji. - Juk jau pasakiau 
jums, kad radijo imtuvas — tai smulkmena. 

Jie susėdo, mma Ramotsvė išvirė arbatos. Gurkšnoda- 
mi stiprų, saldų gėrimą jie kalbėjosi apie tai, kaip klostėsi 
kiekvieno gyvenimas. Pokalbiui baigiantis, mma Ramot- 
svė pasivėdėjo poną Molefelą atokiau ir tyliai su juo pasi- 
kalbėjo. 

— Jūs galite padėti ir šiai moteriai, — tarė ji. - Pinigų rei- 
kės nelabai daug, bet jie jai bus paspirtis. 

Jis per petį dirstelėjo į mma Tsolamosesę. 

— Ji tokia gera moteris, - sušnibždėjo jis. - Tada tokia 
buvo ir dabar tebėra. Padarysiu viską, ką galiu. 

— Ji turi anūkę, - tyliai pasakojo mma Ramotsvė. - Visai 
mažą. Ji veikiausiai ilgai negyvens, nes serga ta baisia liga. 
Tačiau kol ji gyva, galite jai pagelbėti. Galite duoti mma 
Tsolamosesei pinigų, skirtų anūkei. Ji už juos pirktų gero 
maisto. Mėsos. Gražių drabužėlių. Tas vaikelis gyvens ne- 
ilgai, bet galima padaryti, kad jis būtų laimingas, ir jei jūs 
tai apsiimsite, rra, su kaupu atlyginsite už viską, ką kadaise 
padarėte. 

Ponas Molefelas pažvelgė į ją. 

— Jūs teisi, mma. Aš tai galiu padaryti. Man nebus labai 
sunku. 

— Tada pasakykite pats mma Tsolamosesei, - pasiūlė 
mma Ramotsvė, mosteldama senosios moters link. — Eikit 
ir tuojau pasakykit. 

Mma Tsolamosesė tylėdama išklausė pono Molefelo 
kalbą. Paskui prakalbo, žemai nuleidusi galvą. 

— Aš visad maniau, kad jūs geras žmogus, rra, - pasa- 
kė ji. —- Jau tada, prieš daugelį metų, aš taip maniau. Kad 
ir ką būčiau išgirdusi, niekas, ničniekas neprivertė manęs 
pakeisti nuomonės. 

Ji pakėlė galvą ir paėmė jo ranką, o mma Ramotsvė nu- 
sisuko. Ponas Molefelas pats nusipelnė šitos akimirkos, 
pamanė ji, todėl geriausia bus apsieiti be žiūrovų. 


Devynioliktas skyrius 


Limpopo Kortas, 42 butas 


Š) Ponas Molefelas tą dieną išrašė du čekius: vieną mma 
Ramotsvei už profesines paslaugas (trijų tūkstančių 
pulų: nemenkas užmokestis, bet jis gali sau tai leisti), o 
kitą — dviejų tūkstančių pulų, kurios bus pervestos į pašto 
skyriaus taupomąją sąskaitą mma Tsolamosesės vardu ir 
skirtos jos anūkei. Čekių bus daugiau, kai prireiks mokėti 
už mokslą, bet nereikia pamiršti, kad ponas Molefelas ge- 
rai uždirba, tad šių sumų niekas jo šeimoje nė nepastebės. 
O už tuos pinigus, kaip nuodugniai išaiškino mma Ra- 
motsvė, jis ištaisė praeities moralinį balansą ir nuramino 
sąžinę. 

Bet mma Ramotsvę apėmusį profesinio pasididžiavi- 
mo jausmą temdė problema, kurią buvo išpasakojusi mma 
Selelipeng, fizioterapeutė iš Močudžio. Mma Ramotsvė 
būtų kažin ką atidavusi, kad ši problema išnyktų, bet taip 
neatsitiko, todėl galiausiai teks ją spręsti. Laimė, pagaliau 


209 


nusprendė, kaip elgsis: turi pono Bernardo Selelipengo ad- 
resą, tad šį vakarą, jam grįžus po darbo į namus, ir nueis su 
juo pasikalbėti. 

Ji žinojo Limpopo Kortą - apynaujų butų kompleksą 
netoli Tlokvengo kelio. Nelabai seniai pati lankėsi viename 
iš butų, kuriame gyveno tolima giminaitė, tačiau neįpras- 
to pavidalo, ankštas būstas jai nepatiko. Mma Ramotsvė 
mėgo apvalainas tradicinės architektūros formas; aštrūs 
kampai ir statūs stogai jai atrodė nedraugiški ir nepatogūs. 
Be to, tradicinio būsto kvapas daug malonesnis — dėl to, 
kad juos statant nenaudojamas betonas, kuris taip nema- 
loniai, aitriai ir tvankiai dvokia. Tradiciniame būste kvepia 
laužo dūmais, žeme ir stogo šiaudais: tai malonūs, paties 
gyvenimo kvapai. 

Keturiasdešimt antras butas buvo antrame aukšte, į jį 
vedė bjaurus betono koridorius, juosiantis visą pastatą. Ji 
nužvelgė duris, dažytas blizgančiais mėlynais dažais, ant 
kurių išdidaus savininko ranka buvo užrašyta pavardė: Se- 
lelipengas. Mma Ramotsvė jautėsi susirūpinusi, nepaten- 
kinta ir net nerami; tai, ką ji ketino padaryti, labai neleng- 
va, bet išsisukti niekaip neįmanoma. Ji sutiko atstovauti 
mma Selelipeng interesams ir dabar nebegali atšaukti pa- 
žado. Sykiu ji puikiai suvokė, jog kišasi į mma Makutsi rei- 
mma Makutsi vietoje, ar norėtų, kad viršininkė kištųsi į 
santykius, kurie jai tokie svarbūs? Tikriausiai ne. Bet jei ji 
būtų mma Makutsi vietoje, jai nereikėtų nerimauti dėl įsi- 
pareigojimo mma Selelipeng. Tad anaiptol ne viskas taip 
paprasta, kaip mma Makutsi galėtų pamanyti. 

Ponas Bernardas Selelipengas, nė nenujausdamas, į ko- 
kią moralinę kebeknę įklampino mma Ramotsvę, jai pabel- 
dus, atidarė buto duris, viena ranka atlaisvindamas kakla- 
raištį po sunkios darbo dienos deimantų gavybos bendro- 
vėje. Jis pamatė prieš save apkūnią, tvirtai sudėtą moterį, 
kurią kažin kur tarsi buvo matęs. Kas ji tokia? Giminaitė? 
Ant jo slenksčio nuolat pasirodydavo visokių pusbrolių 
pusbroliai ir pusseserių pusseserės, kuriems nuolat ko nors 
prireikdavo. Ši moteris bent jau neatrodė alkana. 

— Ponas Selelipengas? 

— Mano pavardė užrašyta ant durų, mma. 

Mma Ramotsvė jam nusišypsojo. Ji pastebėjo per vidurį 
perskirtus plaukus ir brangius melsvus marškinius. Paste- 
bėjo ir batus, kurie blizgėjo labiau negu daugumos vyrų 
avimi batai. 

— Man reikia su jumis pasikalbėti, rra, labai svarbiu 
klausimu. Gal galėtumėte mane pakviesti vidun? 

Ponas Selelipengas pasitraukė nuo durų ir gestu paro- 
dė mma Ramotsvei, kad įeitų. Mostelėjęs į kėdę, pasiūlė 
prisėsti. 

— Negaliu tiksliai pasakyti, kas jūs tokia, mma, - prata- 
rė jis. - Lyg prisimenu, kad esu jus matęs, bet kur ir kada 
tai buvo, atleiskite, negaliu prisiminti. 

— Aš esu Prešijoza Ramotsvė, - tarė ji. - Man priklauso 
„Pirmoji moterų seklių agentūra“. Gal esate apie mus gir- 
dėjęs. 

Ponas Selelipengas, atrodo, nustebo. 

— Girdėjau apie jūsų agentūrą, - pripažino jis. - Nese- 


niai buvo interviu laikraštyje. 

Mma Ramotsvė prikando lūpą. 

— Interviu buvo ne su mumis, rra. Tai kita agentūra. Ji 
su mumis visiškai nesusijusi. — Ji stengėsi, kad balse nebū- 
tų girdėti susierzinimo, bet, atrodo, nelabai pavyko, nes jai 
pradėjus vėl kalbėti ponas Bernardas Selelipengas sukluso. 

— „Pirmojoje moterų seklių agentūroje“, - toliau kalbė- 
jo mma Ramotsvė, - dirba dvi moterys. Viena išjų aš - esu 
jos direktorė; dar su manimi dirba seklės pavaduotoja. Ji 
atėjo pas mus dirbti baigusi Botsvanos sekretorių kolegiją. 
Manau, jūs ją pažįstate. 

Ponas Selelipengas nieko neatsakė. 

— Ji vardu mma Makutsi, - pasakė mma Ramotsvė. — 
Štai koks tos merginos vardas. 

Ponas Selelipengas nenuleido akių į grindis, bet mma 
Ramotsvė pastebėjo, kad šypsotis liovėsi. Ji matė, kad deši- 
nės rankos pirštais jis barbena į kėdės ranktūrį. Kita ranka 
gulėjo jam ant kelių, bet iš padilbų žvilgtelėjusi pamatė, 
kaip pirštai staiga susigniaužė. 

Mma Ramotsvė giliai įkvėpė oro. 

— Aš žinau, rra, kad jūs su ja susitikinėjate. Ji pasakojo 
apie jus. 

Ponas Selelipengas vis dar nieko nesakė. 

— Ji labai džiaugėsi, kai pirmą kartą ją pakvietėte į 
barą, - toliau kalbėjo mma Ramotsvė. - Iš viso jos elgesio 
buvo matyti, kad jos gyvenime pagaliau įvyko kai kas gera. 
Tada ji ir paminėjo jūsų vardą. Ji sakė... 

Staiga ponas Selelipengas ją pertraukė. 

— Tai kas? — garsiai paklausė jis. — Ką visa tai turi ben- 
dro su jumis, mma? Nenorėčiau būti šiurkštus, bet ar tai 

jūsų reikalas? Jūs jos viršininkė, bet ji juk nėra visiška jūsų 
vergė, ar ne taip? 

Mma Ramotsvė atsiduso. 

— Puikiai jus suprantu, rra. Matau, kad jums aš atrodau 
įžūli moteriškė, besistengianti kaišioti nosį į dalykus, kurie 
su ja neturi nieko bendro. 

— Na? - paklausė ponas Selelipengas. — Štai, jūs pati tai 
pasakėte. Jūs pati pasakėte, kad tik įžūlios moteriškės kai- 
šioja nosį į tokius dalykus, tarsi kaimo senės, kurios visą 
laiką tik stebi, tik spokso. 

— Aš darau tik tai, ką privalau daryti, rra, - atsakė mma 
Ramotsvė. 

— Cha! Kodėl jūs privalote tai daryti? Kodėl privalote 
ateiti pas mane į namus ir kalbėti apie mano asmeninius 
reikalus? Nagi, pasakykite. 

— Todėl, kad mane pasamdė jūsų žmona, - ramiai atsa- 
kė mma Ramotsvė. — Štai kodėl. 

Jos žodžiai jį paveikė taip, kaip ji ir tikėjosi. Ponas Sele- 
lipengas Žiojosi kažką sakyti, bet tuojau užsičiaupė. Garsiai 
nurijo seilę. Tada vėl išsižiojo ir mma Ramotsvė pamatė, 
kad vienas jo dantis dešinėje pusėje apvilktas auksu. Pas- 
kui jis suspaudė lūpas. 

— Jūs sunerimote, rra? Nejau nesakėte mma Makutsi, 
kad esate vedęs? 

Ponas Selelipengas atrodė visai sugniužęs. Jis šiek tiek 
atsilošė kėdėje, tačiau pečių taip ir neištiesė. 

— Ketinau jai pasakyti, - neįtikinamai pasakė jis. - Ke- 
tinau jai pasakyti, bet niekaip neprisiruošiau. Labai atsi- 


prašau. 

Mma Ramotsvė pažvelgė jam tiesiai į akis ir pamatė 
melą. Tai jos nenustebino; ir apskritai ponas Selelipengas 
elgėsi tiksliai taip, kaip ji buvo numačiusi, tad nė karto ne- 
reikėjo keisti iš anksto numatytos strategijos. Būtų, Žžino- 
ma, kas kita, jei išgirdęs minint žmoną, jis būtų nusijuokęs; 
bet jis to nepadarė. Šitas vyras nepaliks savo žmonos: tai 
absoliučiai aišku. 

Dabar pirmenybė buvo jos pusėje. 

— Na, pone Selelipengai, kaip jums atrodo, ką turėtume 
daryti? Jūsų žmona man nurodė pranešti, kuo jūs užsiima- 
te. Mane saisto profesinė pareiga. Be to, privalau paisyti 
savo darbuotojos, mma Makutsi, interesų. Nenoriu, kad 
ją įskaudintų... vyriškis, kuris anaiptol neketina su ja ilgai 
bendrauti. 

Tai išgirdęs, ponas Selelipengas pamėgino rūsčiai pa- 
žvelgti į mma Ramotsvę, bet ji drąsiai atrėmė jo žvilgsnį ir 
jis suglebo. 

— Būkite gera, mma, nepasakokite nieko mano žmo- 
nai, — plonu, maldaujamu balseliu ištarė jis. - Labai gai- 
liuosi, kad pridariau nemalonumų mma Makutsi. Nenorė- 
jau jos įskaudinti. 

— Gal jums reikėjo anksčiau apie tai pagalvoti, rra. Gal 
reikėjo... — Ji laiku susitvardė. Buvo geros širdies moteris, 
tad žiūrėdama į šį vyriškį, tokį išsigandusį ir nelaimingą, 
nebenorėjo daugiau jo skaudinti. Niekaip negalėčiau būti 
teisėja, pamanė ji; negalėčiau nubausti žmogaus, kuris pra- 
dėtų gailėtis to, ką padarė. 

— Galime pamėginti kaip nors viską išspręsti, - tarė 
ji. - Galim pasistengti, kad mma Makutsi nebūtų pernelyg 

įskaudinta. O labiausiai, rra, aš nenorėčiau, kad ji pasijustų 
pamesta... pamesta žmogaus, kuris nusprendė, jog daugiau 
jos nebemyli. Ir nenoriu, kad ji sužinotų, jog susitikinėjo 
su vedusiu vyru. Tada ji pradėtų sau priekaištauti, o aš to 
visiškai nenoriu. Ar jūs mane suprantate? 

Ponas Selelipengas karštai linktelėjo. 

— Viską padarysiu, kaip liepsite, mma. 

— Aš pamaniau, rra, kad būtų geriausia, jei jūs kuriam 
laikui grįžtumėte į Močudį. Galėtumėte pasakyti mma Ma- 
kutsi, kad jums teko išvažiuoti, bet išsiskiriate su ja ne dėl 
to, kad liovėtės mylėjęs. Vėliau galėsite pasakyti, kad nesi- 
jaučiate esąs jos vertas, nors ir tebemylite. Dar vėliau galė- 
site jai nupirkti puikią dovaną ir gėlių. Pats žinosite, ką da- 
ryti. Bet privalote užtikrinti, kad ji nesijaustų pamesta. Tai 
būtų labai blogai, be to, man turbūt nepavyktų susivaldyti 
visko nepapasakojus jūsų žmonai. Ar mane supratote? 

— Ašjus puikiausiai supratau, —- atsakė ponas Selelipen- 
gas. — Galite būti tikra, pasistengsiu padaryti viską, kad tik 
jai būtų lengviau. 

— Taip ir turėtumėte pasielgti, rra. 

Ji pakilo, ruošdamasi eiti. 

— Ir dar štai kas, rra, - pasakė prieš eidama. — Norėčiau 
jus įspėti, kad ateityje tokie dalykai gali ne taip gerai baig- 
tis. Nepamirškite to. 

— Tokių dalykų daugiau nebus, - atsakė ponas Bernar- 
das Selelipengas. 


Bet žiūrėdamas pro savo buto langą, kaip ji eina link bal- 
tojo furgonėlio, jis pasakė sau: daugiau nebebus laimės. 


215 


Dabar aš besu tik vyras, kuris parūpina pragyvenimą tai 
moteriai ir jos vaikams. Ji manęs nemyli, bet niekada neleis 
susirasti kitos moters, kuri mane pamiltų. O aš per dide- 
lis bailys, kad palikčiau ją, kad pasakyčiau, jog turiu savo 
gyvenimą ir jis vis tiek netrukus baigsis, nes aš juk senstu. 
O dabar nebeliks nė tos merginos, kuri man buvo tokia 
gera. Kada nors aš visa tai užbaigsiu. Kada nors. 

O mma Ramotsvė pažvelgė į viršų, pamatė jį prie lan- 
go, nespėjusį pasitraukti, ir pamanė: vargšas! Viskas galė- 
jo būti visai kitaip, jei jis nebūtų melavęs mma Makutsi. 
Kodėl tarp vyrų ir moterų amžinai pasitaiko visokių pro- 
blemų ir nesusipratimų? Ar nebūtų geriau, jei Dievas būtų 
sukūręs tik vieną žmonių lytį, o vaikai atsirastų kokiu nors 
kitu būdu, pavyzdžiui, su lietumi? 

Įjungusi furgonėlio variklį, ji pagalvojo apie tai, paskui 
pradėjo važiuoti. Bet jei žmonės būtų tik vienos lyties, tai 
jie būtų vyrai ar moterys? Atsakymas akivaizdus, pamanė 
mma Ramotsvė. Neverta nė galvoti. 


Dvidešimtas skyrius 


Sėkmingai nusikratoma dviem 
nesmagumų sukėlusiais vyrais 


(8) Mma Ramotsvei atrodė, kad nelaimėms, kurias pra- 
dėjo pono J. L. B. Matekonio liga ir tęsė tokie įvykiai, kaip 
prievarta sutrumpinta mma Makutsi draugystė su ponu 
Bernardu Selelipengu bei konkuruojančios agentūros įsi- 
kūrimas, galiausiai ateina galas. Selelipengo reikalas jai dar 
kėlė nerimą, bet netrukus pasirodė, jog be reikalo. Neilgai 
trukus po mma Ramotsvės apsilankymo Limpopo Korto 
keturiasdešimt antrajame bute mma Makutsi jai ramiau- 
siai paaiškino, kad ponas Selelipengas, deja, buvo staiga 
iškviestas į Močudį slaugyti nusenusių giminių. Todėl jis, 
žinoma, labai apgailestaudamas, prisipažino nebegalėsiąs 
taip dažnai su ja matytis. 

— Man net palengvėjo, - tarė ji. - Iš pradžių jis man la- 
bai patiko, bet paskui, žinote, mma, kaip būna — simpatija 
beveik visai dingo. 

Mma Ramotsvė trumpam prarado įprastą ramybę. 

— Simpatija... dingo? Jums?.. 

— Jis man nusibodo, - nerūpestingai atkirto mma Ma- 
kutsi. - Apskritai paėmus, jis buvo labai malonus vyriškis, 
bet pernelyg jau rūpinosi savo išvaizda. Be to, tik sėdėda- 
vo, spoksodavo į mane ir šypsodavosi. Be abejo, jis buvo 
mane įsimylėjęs, ir tai labai malonu, bet panašūs dalykai 
kartais gerokai pabosta, ar ne? 

— Be abejo, - paskubomis užtikrino mma Ramotsvė. 

— Būdavo, tik atsisės ir žiūri man į akis, - toliau kalbėjo 
mma Makutsi. - Aš vos nesužvairėjau. 

Mma Ramotsvė nusijuokė. 

— Kai kurioms merginoms tokie vyrai labai patinka. 

— Gali būti, - sutiko mma Makutsi. - Bet man reikėtų 
šiek tiek... 

— Protingesnio? 

— Taip. 

— Jūs labai išmintinga, — tarė mma Ramotsvė. 

Mma Makutsi plačiai mostelėjo ranka kaip moteris, ku- 
riai nėra nė mažiausios problemos susirasti vyrą. 

— Kai jis pasakė, kad išvažiuoja į Močudį, aš labai apsi- 
džiaugiau. Iškart pasakiau, kad tada mums bus nelengva 
susitikinėti ir gal geriausia būtų iškart atsisveikinti. Atro- 
do, jis nustebo, bet aš pasistengiau, kad viskas praeitų kuo 
paprasčiau. Tad sutarėme. Jis man dovanojo labai gražią 
dovaną. Kaklo papuošalą su mažyčiu deimantėliu. Sakė, 
kad gauna jų bendrovėje su didele nuolaida. 

Ji išėmė iš pakelio sidabro grandinėlę ir parodė ją mma 


Ramotsvei. Ant grandinėlės kabojo mažuliukas, beveik ne- 

įžiūrimas deimančiukas. Galėjo būti ir dosnesnis, pamanė 
mma Ramotsvė, tačiau vis dėlto padarė tai, ką buvo žadė- 
jęs, o tai jau nemažai. 

Mma Ramotsvė pažvelgė į mma Makutsi. Pagalvojo, 
ar ši tik apsimeta, kad viskas gerai, ar iš tiesų buvo gal- 
vojusi nusikratyti ponu Bernardu Selelipengu. Ne, atsa- 
kymas tėra tik vienas. Mma Makutsi visada sako tiesą; 
neįmanoma, kad ji dabar sėdėtų prieš mma Ramotsvę 
ir meluotų išsijuosusi. Vadinasi, ji pradėjo pirma. Ne- 
įsivaizduojama, kaip gyvenime visada viskas susitvarko, 
nors kartais iš pradžių atrodo, kad bus taip sudėtinga ir 


neįveikiama. 


Tačiau dar labiau ją apstulbino tą pačią dieną atvykęs po- 
nas Butelezis: jis pasibeldė į duris, nesulaukęs kvietimo 
įėjo vidun ir linksmai pasisveikino su mma Ramotsve bei 
mma Makutsi. 

— Tai štai kokia jūsų kontorėlė, — tarė jis, gana globėjiš- 
kai apžvelgdamas agentūrą. —- Pagalvojau, kažin, kaip jūs, 
moteriškės, būsite įsikūrusios. Maniau, bus daugiau viso- 
kių moteriškų daiktelių. Na žinote, užuolaidėlių, ir šiaip. 

Mma Ramotsvė žvilgtelėjo į mma Makutsi. Jei šio 
žmogaus įžūlumas ir turi ribas, tai jai dar nepavyko jų 
pastebėti. 

— Girdėjau, jūs be galo užsivertusios darbais, - pasakė 
jis. - Daugybė tyrimų. Vienokių, kitokių. 

— Taip, - sutiko mma Ramotsvė ir pridūrė: - Kai kurie 


klientai atėjo net iš... 

— O, aš tai žinau, — atsiliepė ponas Butelezis. - Ta mo- 
teriškė! Aš jai pasakiau tiesą, sakau... 

Mma Ramotsvė garsiai sukosėjo. Ji netyčia užsiminė 
apie mma Selelipeng, akimirkai pamiršusi, kaip stengėsi, 
kad mma Makutsi nieko apie ją nesužinotų. 

— Taip, taip, rra. Pamirškime ją. Nieko tokio. Na, kuo 
mes galime jums padėti? Gal jums reikia seklės? 

Tai išgirdusi, mma Makutsi prapliupo juoku, bet iškart 
nutilo, pamačiusi pono Butelezio žvilgsnį. 

— Labai juokinga, mma, - atkirto šis. - Tiesą sakant, tai 
aš jums palieku tą visą seklių verslą. Man jo pakaks. Nema- 
nau, kad šis verslas man geriausiai tinka. 

Kurį laiką mma Ramotsvė nepajėgė pratarti nė žodžio. 
Taip ir yra: po visokių nesmagumų gyvenimas vėl grįžta į 
savo vagą. 

— Įsitikinau, kad seklio darbas labai nuobodus, - toliau 
kalbėjo ponas Butelezis. - Šis miestas per mažas. Žmonės 
jame gyvena labai nuobodžiai. Jie neturi jokių rimtų pro- 
blemų. Johanesburge visai kas kita. 

— Arba Niujorke? - įterpė mma Makutsi. 

— Taip, — sutiko ponas Butelezis. - Niujorke irgi viskas 
kitaip. 

— Tai ką dabar veiksite, rra? - paklausė mma Ramot- 
svė. - Galvojate pradėti kitą verslą? 

— Pasistengsiu ką nors sugalvoti, - atsakė ponas Butele- 
zis. —- Kas nors ateis į galvą. 

— Ką manote apie vairavimo mokyklą? —- paklausė mma 


Makutsi. — Jums tai gerai sektųsi. 

Ponas Butelezis pasisuko veidu į mma Makutsi stalą. 

— Labai puiki mintis, mma. Nepaprastai puiki min- 
tis. Vaje, vaje! Jūs protinga moteriškė. Ne tik graži, bet ir 
protinga. 

— Galėtumėte ją pavadinti „Mokykis vairuoti su Jėzu- 
mi“, — pasiūlė mma Makutsi. - Tada pas jus ateitų mokytis 
daug atsargių, tikinčių žmonių. 

— Cho! — garsiai ištarė ponas Butelezis. Ir dar kartą pa- 
kartojo: - Cho! 

Kaip jie garsiai kalba, tie žmonės, pagalvojo mma Ra- 
motsvė; ir jie visi tokie. Tokie jau jie yra. 

Kitą savaitę, kadangi gyvenimas pasidarė lengves- 
nis ir aiškesnis, mma Ramotsvė, mma Makutsi ir po- 
nas J. L. B. Matekonis sutarė nuvažiuoti pailsėti prie 
vandens saugyklos. Jie pakvietė ne tik abu pameistrius, 
bet ir mma Potokvanę su vyru, mma Boko, kurią vie- 
nas pameistrys atvežė iš Molepololės, ir poną Molefelą 
su šeima. Mma Ramotsvė su mma Makutsi ilgai triūsė, 
kol paruošė keptos vištienos ir dešrelių, taip pat didžiu- 
lius puodus ryžių bei kukurūzų košės. Iškylos vietoje 
pameistriai įkūrė lauželį, ant kurio žarijų pakepė storus 
jautienos gabalus. 

Netoliese iškylavo dar kelios šeimos, kai kuriose jų 
buvo paauglių dukterų. Pameistriai netrukus pradėjo 
kalbinti merginas, jaunuoliai susėdo ant akmenų toliau 
nuo suaugusiųjų, juokaudami ir šnekučiuodami apie da- 
lykus, kuriuos ponas J. L. B. Matekonis galėjo tik įsivaiz- 


duoti. 

— Apie ką tie jaunuoliai šnekasi? — paklausė jis mma Ra- 
motsvės. — Tu tik pažvelk į juos. Net tas religingasis plepa 
su mergaite, žiūrėk, kaip jis mėgina paliesti jos ranką. 

— Jam vėl rūpi merginos, - atsakė mma Makutsi, pa- 
smeigdama viliojantį vištienos kąsnelį ir įsimesdama jį į 
burną. - Aš tai pastebėjau. Nebeilgai išliks religingas. 

— Aš ir maniau, kad taip bus, - tarė mma Ramotsvė. — 
Žmonės taip smarkiai nepasikeičia. 

Ji pažvelgė į poną J. L. B. Matekonį, kuris šakute badė 
ant laužo kepantį gabalą mėsos. Gerai, kad žmonės ne- 
sikeičia, išskyrus, žinoma, tuos atvejus, kai jie galėtų pa- 
tobulėti. Ponas J. L. B. Matekonis ir taip be priekaištų, 
pamanė ji; geras žmogus, kuris puikiai išmano mecha- 
nizmus, kurio prigimtis - grynas gerumas. Tokių žmo- 
nių labai nedaug, pamanė ji; užtat kaip gerai, kad jai teko 
būtent toks. 

Mma Potokvanė prikrovė lėkštę vištienos su ryžiais ir 
padavė ją savo vyrui. 

— Kaip mums pasisekė, — tarė ji. - Kaip mums gerai, 
kad turime tokių puikių draugų, kad gyvename čia, kur 
mums taip gera. Esame laimingi žmonės. 

— Tikrai, — atsiliepė jos vyras, kuris pritardavo absoliu- 
čiai viskam, ką sakydavo žmona. 

— Mma Potokvane, - paklausė ponas J. L. B. Mateko- 
nis, — ar gerai veikia jūsų naujasis siurblys? 

— Kuo puikiausiai, - atsakė mma Potokvanė. - Bet vie- 
na namų mama sakė, kad jos namuose karšto vandens sis- 


tema keistai gurgia. Aš ir pagalvojau, gal... 

— Atvažiuosiu ir viską sutaisysiu, - pažadėjo ponas 
J. L. B. Matekonis. - Rytoj pat. 
Mma Ramotsvė tyliai pati sau nusišypsojo. 

Užsakymas 1408 


Tai ketvirtoji knyga iš labai populiarios Alexanderio McCallo Smitho serijos apie „Pirmąją moterų 
seklių agentūra“. 

Pasibaigus įvykiams, aprašytiems „Pamokymuose gražioms merginoms“, res vėl sutinkame 
Prešijozą Ramotsvę, vadovaujančią savo agentūrai iš patalpų, priklausančių jos sužadėtiniui, 
ponui J. L. B. Matekoniui. Reikėtų pradėti planuoti vestuves — bet kada jie susituoks ir ar išvis 
besusituoks? 

Mma Ramotsvė tiria naujas sudėtingas bylas, kaip visada talentingai aiškindamasi klientų rei- 
kalus. Tiesa, padėtis kiek komplikuojasi, kai jos padėjėja, gabioji mma Makutsi sugalvoja išplėsti 
verslą ir atidaryti „Kalahario raštvedybos mokyklą vyrams“. 


Anthony'io Minghella'os ir Sydney'aus Pollacko bendrovė Mirage drauge su New Africa Media Films kuria 
televizijos serialą „Pirmoji moterų seklių agentūra“. „Mane pakerėjo Prešijoza Ramotsvė ir išdaigiškas 
Alexanderio McCallo Smitho humoras, jo sugebėjimas gyvai aprašyti šalį bei kultūrą.“ 

Anthony Minghella (hlmo „Anglas ligonis“ režisierius) 


Knyga „Pirmoji moterų seklių agentūra“ 1999 m. gavo du Bookerio premijos vertintojų specialiuosius pa- 
gyrimus ir Times Literary Supplement buvo išrinkta viena iš geriausių Tarptautinių metų bei tūkstantmečio 
knygų. „Mma Ramotsvės veiklos metodai ir jos pasiekiami rezultatai tokie pat neįprasti, kaip ir romanai, 
kuriuose apie juos rašoma... Čia visiems labiau rūpi, ne kas ką padarė, bet kodėl.“ 

New York Times 
„McCallas Smithas yra atidus, sumanus rašytojas, kurio nebeįmanoma pavadinti vien talentingu — jis 
gimęs pasakotojas. Šia knyga jis dar kartą visus apžavėjo.“ The List 


Tapkite „Alma littera“ knygų klubo nariu! 

+ Nemokamas knygų katalogas kiekvieną ketvirtį 

+ Naujausios ir populiariausios knygos 

+ Ypatingi pasiūlymai 

+ Knygų pristatymas į namus, darbovietę ar pašto skyrių 
Informacijos teiraukitės nemokamu tel. 8 800 200 22 
www.knyguklubas.lt 


